
BAKSAY  SÁNDOR. 

í  83  2 — . 

A  szép  ligetes  Ormánságban,  a  Dráva  menten, 
N agy- Pet érden  született  Baksay  Sándor,  s  ez  nem 
afiPéle  mellékes  adat,  mint  más  íróknál,  mert  Baksay 
az  ormánsági  nyelv  elütő  zamatjával,  ragyogó  szí- 
neivel nevelte  a  magyar  irodalmi  nyelv  pompáját 
és  édességét-  Olyan  református  családból  való, 
mely  beláthatlan  időkig  visszafelé  papokat  adott 
az  országnak,  kik  az  istent  szolgálták,  míg  végre 
egy  olyan  erős  Baksay  kerekedett  belőlük,  a  ki 
még  egy  másik  istent  is  ráért  szolgálni,  egy  po- 
gánykorit  —  Apollót. 

1832-ben  született  a  ref.  tanítói  lakban,  mert  a 
földi  rangban  egy  kicsit  aláhajlott  a  családnak  ez 
az  ága,  de  talán  szebb  is  ez  így,  mert  az  igazi  ág 
is,  ha  aláhajlítják,  annál  magasabbra  szökken.  Így 
tán  többet  beszélgetett  paraszt  emberekkel,  jobban 
megnézte  őket,  mit  tesznek-vesznek,  mintha  valami 
úrfi  lett  volna. 

Alsó  iskoláit  a  közeli  Csurgón  végezte,  majd 
Kecskemétre  vitték  gondos  szülei,  de  itt  a  szabad- 
ságharca szakította  meg  tanulmányait  .  .  . 

Tizenhatodik  évében  járt  ugyan,  de  mivel  Ba- 
ranya az  egész  szabadságharcz  alatt  szerezsánoktól 
volt  megszállva,  nem  vihette  feljebb  a  népfölkelés- 
nél.  Míg  tehát  az  ágyuk  bömböltek,  ő  azalatt  ott- 
hon csendes  méhzúgás  mellett  a  régi  klasszikuso- 
kat bújta  s  beléjök  szeretett.  A  szomszédos  papok- 

tói,  kinek  egy-egy  magyar  könyve  voJt  Vörösmarty- 
tól, Jósikától,  Petófitől,  haza  hordozgatta,  maga  is 
vcrsclgetctt,  unalmában  prédikácziókat  csinált  a  lus- 
tább papoknak,  melyek  csakhamar  elhíresültek  azok- 
ban a  szép  fehér  tiszta  templomokban  az  Ormánsá- 
gon és  szállt-szállt  a  jóslat,  hogy  a  rektorék  Sándorá- 
ból  talán  még  esperes  is  lesz  valamikor. 

Csak  a  háború  lezajlása  után  mehetett  vissza 
theologiai  tanulmányait  folytatni  társai  közé,  kiket 
mint  vidám  diákokat  hagyott  el  s  most  mint  altisz- 
teket és  hadnagyokat  látott  viszont,  1855-ben  Ha- 
lasra viszik  tanárnak,  hol  egyszerre  két  frigyre  is 
lép,  egyikre  menyasszonyával,  Hetesy  Viktoriával, 
másikra  a  múzsával.  Itt  kezd  irogatni  rajzokat  a  re- 
formátus egyház  múltjából  a  Ballagi  Mór  által 
szerkesztett  «Házi  Kincstán>-ba.  A  hatvanas  évek- 
ben jelent  meg  a  crKeresztyén  család »  czímű  lap- 
ban elbeszéléseinek  egyik  legcsiszoltabb  gyöngye,  a 
aPatak  banya))  is.  Édes-kevesen  veszik  észre.  Az 
egyházi  folyóiratok  olyanok,  mint  a  pinczék,  élet- 
adó nektárok,  üdítő  italok  hiszen  lehetnek  bennök 
a  lelki  szomjúhozok  számára,  de  rózsákat  ott  senki 
se  keres.  Baksay  neve  tehát  jóformán  csak  akkor 
csillan  ki  a  homályból,  mikor  Lucanus  Pharsaliájá- 
nak  fordításával  a  Magyar  tud.  Akadémia  pályadíját 
nyeri  el. 

Ezentúl  szemet  kezdenek  vetni  rá  a  rátartósabb 
eklézsiák.  Kivált,  mert  nemcsak  a  tolla  ékes,  nem- 
csak a  neve  szépen  csengő,  hanem  a  szava  is. 
Megvannak  benne  a  becses  tartalom  mellett  a  nagy 
egyházi  szónokok  külsőségei  is,  melyek  a  népnek 
jobban  imponálnak,  azonfelül  szép  ember,  derült 
homlokú,  nemes,  szelid  tekintetű.  Egészséges  piros 
arczát  férfias  kellem  teszi  kedvessé.  Nem  olyan 
szögletes,  mint  rendesen  a  kálvinista  papok ;  olyan, 
mint  egy  előkelő  magyar  földesúr,  és  mégis  látszik 

rajta,  hogy  nem  világi  ember.  De  hogy  mi  az,  a 
mi  őt  a  világi  embertől  megkülönbözteti,  az  nem 
szemlélhető,  sem  meg  nem  nevezhető,  az  inkább 
valami  belső  lelki   kisugárzás. 

1862-ben  Csanád  választja  meg  papjának,  hanem 
iszen  itt  se  lehet  ő  soká.  A  mélytüzű  nemes  kő 
bizton  megtalálja  igazi  foglalatját.  Négy  év  múlva 
a  kún-szentmiklósi  hívek  viszik  haza  a  szép  pap- 
lakba, hogy  ott  aztán  egy  egész  életen  át  megma- 
radjon. 

Irodalmi  hírneve  itt  kezdődik.  Elbeszélései,  me- 
lyeket a  Vasárnapi  Újságba,  többnyire  a  szerkesztő 
nógatására  irogat,  országos  figyelmet  keltenek, 
kivált  színgazdag  nyelvükkel.  Keveset  termel,  mint 
a  nemes  fák,  de  a  mi  gyümölcsöt  hoz,  annak  a  za- 
matja kívánatos,  sőt  fölséges.  A  kompoziczióban  nem 
leleményes,  tárgyaiban  kissé  egyoldalú.  Nem  hogy 
a  külföldre  nem  megy  témákért,  mint  mások,  de  még 
a  parochia  köréből  se  igen  távozik,  fantáziája  ki- 
csiny, de  megfigyelése  erős,  minden  sorából  látszik 
az  okos,  nagy  tudású  ember,  egyes  mondatai,  gon- 
dolatai gránitból  látszanak  lenni  kivésve,  stílusa  az 
Aranyé  és  Mikes  Kelemené  közt  foglal  helyet  — 
$  az  ő  műveit  is  ép  úgy  átlengi  a  magyar  föld 
szaga,  mint  emezekét. 

Negyven  esztendeje  múlt  már,  hogy  tiszteletes 
uram  ott  ül  a  kún-szent-miklósi  parochián,  azóta 
nagy  hírű  ember  lett.  Két  varázs  eszköze  vitte, 
vitte  a  magasba,  a  szószék  és  az  íróasztal.  Akár- 
melyikhez fogódzott,  csak  megindult  vele  fölfelé. 
Az  irodalmi  helyen  elért  mindent.  A  Kisfaludy 
Társaság  már  1872-ben  tagjává  választotta.  Az  aka- 
démia is  sietett  magát  fölékesíteni  a  nevével,  1884- 
ben  levelező,  1903-ban  pedig  rendes  tagja  lett. 
Nagyobb  elbeszéléseit:  « Csudálatos  története,  «]obb 
kezem*,  «]áhel»,  stb.  a  Gyalog  ösvény  és  a  Szeder- 
indák szerény  czímek  alatt  gyűjtötte    össze.    Ezek- 

hez  sorakozik  a  «Dáma»  történeti  körkép  a  mo- 
hácsi vész  idejéből,  « A  király  futása »  szintén  tör- 
téneti regény,  valamint  az  Iliász  fordítása  az  avult 
hexameter  köntösből  kihámozva,  magyar  szájízhez 
mért  páros  rímelésű  népies  versekben. 

A  papi  pályán  is  elért  mindent.  A  solti  egyház- 
megye 1878-ban  főesperesévé  választotta,  1904-ben 
pedig  beültették  hitsorsosai  a  dunamelléki  püs- 
pöki székbe. 

Elgondolkozva  e  hatalmas  talentum  és  e  szép 
pályafutás  fölött,  mely  épületes  látvány  minden 
magyar  ember  előtt,  ki  fajtájának  glorificatió- 
ját  látja  egy-egy  ilyen  erős  alakban,  nem  egyszer 
úgy  rémlik  nekünk,  mintha  két  Baksay  Sándort 
ismernénk,  melyek  egy  kicsit  hasonlítanak  egymás- 
hoz ;  az  íróba  belevegyül  valamennyi  a  papból,  a 
papba  valamennyi  az  íróból. 

A  két  Baksay  közt  kétségkívüli  az  összhang,  de 
mi  (a  kik  az  olvasók  nevében  írunk  e  helyen), 
némi  megrövidítésünket  látjuk  a  két  Baksay  eljá- 
rásában. 

A  pap  Baksaynak  hasznára  volt  az  író  Baksay, 
nevelte  fényét,  tekintélyét,  népszerűségét,  míg  el- 
lenben a  pap  Baksay,  tígy  tetszik  nékünk,  aka- 
dályokat gördített  az  író  Baksaynak,  elvonta  idejét, 
megfelezte  ambiczíóját,  nem  engedte  leszállni  az 
emberi  társadalom  förgetegeibe,  az  égiek  felé  irá- 
nyította figyelmét,  holott  néki  a  földi  dolgok  közt 
kellett  volna  turkálnia. 

Egyszóval,  az  olvasók  dicsőítik  az  írót  azokért, 
a  miket  írt,  de  neheztelnek  a  püspökre,  hogy  nem 
engedi  többet  írni. 

Mikszáth  \álmán. 


PUSZTAI   TALÁLKOZÁS. 


BaKsay  :   Pusxtai    találkozás. 


Első  kiadása  megjelent  i88j-ben. 


1. 


I.  "Lakásom  a  hortobágyi  . . . 

Azaz :  hogy  lakásom  egy  nagy  síkságon  van, 
melybe  a  Hortobágy  is  beleesik,  melyek  határai 
északra  a  zöldellő  Cserhát,  a  kékellő  Mátra,  a 
sárgálló  Nyírség  és  a  feketéllő  Hajdúság;  keleten 
Debreczen,  Gyula,  Temesvár ;  délen  Nagy-Kikinda 
és  a  telecskai  dombok ;  nyugaton  a  pécsi  püspök- 
ség, székesfehérvári  püspökség  és  Bogyiszló. 

II.  "Életkorom  :  36  év.  (Úgy  tessék  elhinni,  a  hogy 
le  van  írva.  Nem  cseréltem  fel  a  számjegyeket. 
36  =  harminc^hat  és  nem  63.) 

]]].  Állapotom  :  Hogy  tetszik  érteni  ezt  a  kér- 
dést? Mert  ez  kétféle  feleletet  is  elbír.  Vagy  azt 
felelem  rá  hivatalosan,  hogy  nős,  vagy  ösztön- 
szerűséggel, hogy  keserves.  Mindkét  felelet  igaz 
különvéve,  de  egybekapcsolva  képtelen  ellenmon- 
dásnak lesznek  szülőivé.  Mert  a  nős  állapot  nem 
lehet  keserves  ott,  a  hol  ezen  állapot  feltétele  az 
én  kedves  jundám  tűrő,  szelid,  munkás,  okos,  vidám 
személyiségén  alapszik.  Keserves  ellenben  mind- 
ezek mellett  is,  ha  az  én  Gyula  fiamra  vetem  sze- 
meimet, a  kinek  Gyula  nevével,  nagy  fejével,  s 
bármely  jól  rendezett    hatosztályú    népiskolából    is 


kinőtt  roppant  tudományával  sehogy  sem  egyeztet- 
hetők meg  a  Szentgyörgy  naptól  Szentmihályig  tartó 
évadban  (szeretnék  csomót  kötni  a  nyelvén,  a  ki 
ezt  a  szót  a  mi  emberséges  magyar  nyelvünknek 
a  nyakára  kötötte  koloncznak)  kiveresedett  — 
mondjuk  ki  nem  évados  magyarsággal  —  mezit- 
lábak,  melyekre  igen  fölillenék  egy  harmadik  gymná- 
ziális  osztályba  járó  fénymázas  topán.  De  ha  nem 
lehet;  ha  nincs ;  ha  nem  telik!  No  de  így  is  ember 
lesz  az  én  Gyula  fiamból.  Nem  is  a  topánt  szé- 
gyenlem, hanem  a  Gyula  nevet.  Többi  gyerme- 
keimnél már  takarékosabban  is  bántam  a  nevekkel* 
Péter,  Sándor,  János,  Ferencz;  elég  jó  magyar 
nevek  s  még  sem  pompázok.  Azonkívül  mindegyik 
név  kész  tőke,  mely  viselőjének  évi  tíz,  húsz,  bar- 
mi ncz  s  több  forintokat  kamatoz  a  nélkül,  hogy 
akár  illeték-adó,  akár  az  uzsora-törvény  fenyítéke 
alá  lenne  vonható,  a  mennyiben  a  névnapi  kiadá- 
sokat mindegyik  meggazdálkodhatja,  ha  jól  titokban 
tartja,  melyiket  ünnepli  meg  a  naptár  sokféle  Péter, 
Sándor,  János  és  Ferencz  szentjei  közül.  Egyebet 
ennél  a  tőkénél  úgy  sem  hagyhatok  rajok.  Csak 
szegény  kis  Lidikém  miatt  borúi  el  néha  anyja 
homloka,  ó  erőnek  erejével  Irma,  Riza  vagy  OttJlia 
nevet  akart  volna  neki  adni,  de  én  állhatatosan 
ellentmondtam.  Legyen  a  neve  Lidia.  Ügy  is  lett, 
hanem  hogy  az  anyjuknak  se  legyen  panasza :  be- 
irattuk  mind  a  négyet:  "Lidia  (Irma,  Riza,  Ottilia). 
Majd  ha  felnő  szegényke,  válogathat  bennük  az 
állapothoz  képest,  a  melyre  Istennek  irgalmassága 
méltóztatja. 


IV.  Toglalkozásom  :  Úristen !  van-c  nekem  fog- 
lalkozásom? ]gen  is  van,  még  pedig  sok.  De  me- 
lyiket valljam  be  a  sok  közül  ?  Szántok  sajátkezű- 
leg;  aratni  nem  aratok,  valamint  a  kaszálást  sem 
űzöm  rendszeresen,  kivévén  hogy  alkonyatkor  ma- 
gam csapok  egy-egy  nyaláb  füvet  a  tehénnek,  de 
a  krumpli-  és  kukoric^akapálást  inkább  nevezhetem 
rendszeres  foglalkozásomnak.  A  nyomtatás  Gyula 
fiammal  közös  missziónk,  mivel  szabadságos  katona 
béresem,  azon  ürügy  alatt,  hogy  hat  heti  gyakor- 
latra be  kell  rukkolnia,  aratásra  rendesen  meg- 
szökik. Hisz  az  természetes,  hogy  neki  ilyenkor 
már  semmi  szüksége  rám,  de  annál  nagyobb  szük- 
sége van  a  részaratásnak  ő  rá.  Se  baj  1  Majd 
visszahozza  a  kenyér  Dömötörre.  Addig  is  pedig 
Gyula  fiam,  hajszold  azokat  a  szegény  párákat, 
majd  én  vellázok.  Különben  is  nekem  nem  nyárra 
kell  a  cseléd,  hanem  télére,  mert  .  .  .  (no  de  a 
«mertt   megtalálható  a  Vl.  szakaszban.) 

Lakhelyem  a  fentírt  határok  között  áll  a  puszta 
mélyén;  « magános  és  dőlt  kéményű»,  de  azért 
nem  csárda.  Nem.  —  Lidiát  (Irma,  Riza,  Ottiliát) 
nem  kereszteltet  csárdás.  Kertem  is  van,  még  pe- 
dig köröskörül  egy  egész  geográfiai  mérföld  át- 
mérővel. Régebben  tovább  is  terjedt,  de  a  birtok- 
elkülönzések  miatt  érzékenyen  összezsugorodott. 
De  még  így  is  tekintélyes  darab.  A  Csicscsen- 
kácsi  pusztában  minden  vadvirág  nekem  nyílik  (a 
mennyiben  a  botanikát  csak  én  űzöm). 

V.  yoltam-e  már  büntetve  ?  Igenis.  Ezelőtt  tizen- 
két évvel   az    együgyűség    vétkében    elmarasztaltat- 


ván,  a   fentebb  (1.  sz.)   megírt  határok    közé    élet- 
hossziglan tartó  belebbeztetésre  itéltetten\  el. 
Y].  Jövedelmem:  Jövedelmem  a  mint  következik: 

1 .  Készpénz  :  80  frt  v.  ez. 

2.  45,  azaz :  negyvenöt  véka  elegybuza.  (A  ke- 
vélység nyelvén :  ocsu.)   Porára  edgy  véka. 

3.  10,  azaz:  tíz  véka  zab. 

4.  Szalonnára  4  frt  v.  ez. 

(Ahán  I  tehát  kukoricza-csősz.  Nem,  nyájas  ol- 
vasó. Kétszeresen  csalódol.  Először  mert:  a  ku- 
koricza-csősz nem  tud  ilyen  szépen  írni ;  másod- 
szor pedig,   mert  mindjárt  megtudod,    hogy -) 

5.  Télére  őrletni  való  elegendő.  (No  lásd,  a 
kukoricza-csősznek  nem  őrletnek  télére,  mert  ő 
nyáron  szorgalmatoskodik.) 

6.  5,  azaz :  öt  font  fadgyú. 

7.  50,  azaz :  ötven  font  soó. 

8.  100,  azaz:  Edgy  száz  feő  káposzta.  (Az 
Edgy  szóban  az  E  betű  keményen  ki  van  írva, 
hogy  valaki  meg  ne  hamisítsa  s  egy  még  nagyobb 
N  betűvel   négyszázra  ne  javítsa.) 

9.  Méz  két  itcze. 

10.  Vaj   négy  itcze.  (Vaj-itczével.) 

11.  A  közlegelőn  két  darab  marhatartás,  a  nél- 
kül azonban,  hogy  a  haszonélvező  az  enged- 
ményt máskép,  mint  saját  jószágai  kijáratásával 
értékesíthetné,  s  a  nélkül,  hogy  valami  jogot  a  köz- 
legelő tulajdonjoggal  való  arányos  birtoklásához 
formálhatna. 

1 2.  Nyolcz  hold  szántóföld,  melynek  minden 
míveltetési  költségeit  haszonélvező  fizeti. 


13-   Széna,  mikor  terem,  húsz  petrencze. 

14.  Fa,  —  mikor  a  famiJia  vágat  —  egy  ráta 
ajándékképpen. 

J  5.  Fűteni  való  elégedendő  —  mikor  fa  nem  jut ; 
de  a  melyből  mint  szintén  a  megelőző  tétel  alatti- 
ból, az  oskola  is  fűtendő.  (Oskola?  Érted?  De- 
hogy érted...) 

16.  Minden  gyk  fizet  egy  véka  zabot  és  egy 
csirkét  vagy  e  helyett  20  krt  v.  ez,  (No  lám,  hogy 
érted  1  Pedig  dehogy  érted,  mert  —  — ) 

17.  Keresztelés  21  kr. ;  esketés  i  frt,  egy  ka- 
lács és  egy  üveg  bor,  a  kinek  van;  halott-temetés 
énekszóval  21  kr.,  predikáczióval  2  frt  10  kr.  o.  é. 
Extraneusoktól  minden  kétannyi. 

18.  A  számadások  elkészítéséért  2  frt  o.  é.,  edgy 
font  gyertya  és  4,  azaz  négy  itcze  bor. 


Hát  készít  számadást  a  kukoriczacsősz  ?  Vagy  a 
népnevelő,  még  ha  képesített  is,  még  ha  állami 
preparandi ából  nyerte  is  az  oklevelet,  —  fel  van 
hatalmazva  keresztelésre  vagy  esketésre? 

Nem,  tisztelt  olvasó!  Te,  ha  ezt  a  bérlevelet 
végig  olvasod,  azonnal  belátod,  hogy  nem  kuko- 
ricza-csőszszcl  van  dolgod ;  belátod,  a  nélkül,  hogy 
szemeidet  lakásomon  arra  a  kútágasra  emelnéd, 
melynek  ágai  között  a  gémet  szemlélheted  évados- 
tól  és  ostorfástól,  —  azonfelül  pedig  egy  élestorkú 
harangot,  mely  mióta  Gyula  fiam  felcseperedett, 
nemcsak  a  halottat  jelenti    ki,    hanem  a  delet  is  a 

budapesti  középidő  szerint.  Sőt  hogy  a  csengettyű 
hegyiben  még  egy  galambdúcís  is  nem  pompáz, 
a  mint  Gyula  fiam,  a  ki  hatalmasan  fúr-farag,  már 
munkába  vette,  csak  az  az  oka,  mert  a  főgondnok 
úr  megakadályozta  a  tervet,  azt  mondván,  hogy 
nem  illik  az  ekklézsia  épületeit  rongálni,  s  egy- 
szersmind a  szent  dolgokat  világi  czélokra  fordí- 
tani, —  (a  mint  monda,  profanálni). 

Tehát  kiderül,  hogy  itt  nem  kukoric^acsősz  van 
a  szemle  alatt,  hanem  tanító,  még  pedig  « lelkész- 
tanító*, kinek  diplomája  van,  két  kápláni  vizsgát 
tett,  lehet,  hogy  csak  ((eíégséges)),  de  az  is  meg- 
lehet, hogy  a  ((kitiinők  között  is  kitüntetendő))  siker- 
rel ;  egy  osztályban  tanult  a  debrec^eni  pappal 
valamelyikkel,  s  ettől  most  is  csak  abban  különbö- 
zik, hogy  a  debreczeni  pap  nem  maga  tanítja  a 
debreczeni  fiú-  és  leány  gyerekeket,  mert  van  neki 
rektora,  prcczeptora,  sőt  leánytanítója  is,  —  míg 
a  VI.  sz.  alatt  elősorolt  fizetés  haszonélvezője  min- 
den belső  hivatalt  a  maga  személyében  egyesít, 
mint  Augusztus  császár ;  továbbá,  hogy  a  debre- 
czeni  papot  nem  minden  esztendőben  fenyegetik 
a  hívei  azzal,  hogy  kihordják  a  határra,  —  míg 
alólirandónak  ez  az  eshetőség  évnegyedről  év- 
negyedre (rozskimérés  alkalmával)  kilátásba  he- 
lyeztetik. 

Nb.  Ezen  dolgokat  jegyezni  kezdettem  186* 
április   17-én.  Dombay  Máté,  m.  k. 


Mindabból,  a  mi  itt  följegyezve  van,  egyelőre 
csak  két  dolgot  fogadjon  el  igaznak  az  olvasó. 
Egyik  az  a  név,  mely  a  jegyzet  alá  van  írva ;  má- 
sik pedig  a  VI.  szám  alatt  foglalt  fizetés-sorozat. 
A  többi  mind  nem  létező  dolgok.  Csicscsenkácsi 
puszta  nincs  a  világon  és  nem  is  lesz.  Valamint 
hogy  a  « Gyula  fiam»  az  ő  nagy  fejével,  roppant 
tudományával  és  sajnálatraméltó  lábaival,  azután  a 
többi  gyerek  is,  —  Péter,  János,  Ferenaz,  Sándor  — 
jó  magyar  és  még  sem  pompázó  neveikkel,  Lidike 
a  maga  Irma,  Riza,  Ottiliájával,  csakolyan  fikcziók, 
mint  a  jogfeladási  elmélet.  A  tűrő,  szelíd,  okos, 
munkás  Junda  is  bábukkal  játszik  még,  s  annak 
sem  junda  a  neve.  És  azt  a  36  esztendőt  is,  mely 
a  11.  szám  alatt  van  bevallva,  egy  harmad  levonás- 
sal kell  leszállítanunk  kellő  értékére,  mert  Dombay 
Máté,  mikor  «ezen  dolgokat  jegyezni  kezdettem  s 
a  mint  elkezdte,  abba  is  hagyta,  nem  volt  több 
24  évesnél. 


11. 


Dombay  Máté  följegyzéséből  (VI.  14.)  annyit 
következtethetünk,  hogy  azt  a  pusztát,  melyet  ő 
Csicscsenkácsinak  nevez,  nemes  emberek  lakják 
és  bírják,  mert  azok  szokták  magukat  községül 
famíliának  nevezni. 

A  puszta  igazi  neve  Nemes-Kondor,  melyet 
Csicscsenkácsinak  csak  keserűsége  legsötétebb  pil- 
lanatában nevezhetett  egy  reményvesztett  lélek ;  és 
pedig  egészen  méltatlanul,  mivel  a  kondori  puszta 

nem  tartozik  azon  elszegényedett  nemes  fészkek 
közé,  melyeknek  lakói  e  mostani  virilis  világ  által 
alkotmányos  jogaikból  kitagadtatva,  visszasóhajtoz- 
nak azokra  a  húsos  fazékokra,  a  melyek  ezelőtt 
harmincz  esztendővel  a  nagy  tűzben  összerepedez- 
tek. Nem ;  a  kondori  puszta  rakott  hely ;  sok  ezer 
hold  terület,  melyet  igaz,  hogy  homloklánczok 
szegdelnek  keresztűl-kasúl,  de  e  lánczokból  nem 
sárgul  ki  a  mostoha  föveny,  mert  mindenütt  gaz- 
dag bokorerdők  árnyékozzák  ;  a  homokbuczkák  kö- 
zött gyönyörű  lapályok  és  a  lapályokon  ritkásan 
elhintve  a  fehér  tanyák,  melyeknek  falai  csak  itt- 
ott  csillámlanak  ki  az  akáczfák  közül. 

Ritkásan,  mondjuk,  mert  az  egész  nagy  kiterje- 
désű puszta  mintegy  hetven  család  birtokában  van 
felosztva.  Mindegyik  család  öröklési  jogon  bírja 
a  maga  részét  s  vevő-idegen  oda  még  ember- 
emlékezet óta  be  nem  tette  lábát.  A  legnagyobb 
birtok  nem  haladja  meg  a  négyszáz  holdat  s  a 
legkisebb  nem  áll  alul  a  harminczon.  Senkinek 
sincs  oka  sem  az  elkevélyedésre,  sem  a  meghunyász- 
kodásra.  A  birtokosok  legnagyobb  része  birtokán 
él,  csak  egy-két  kiválóbb  család  lakik  városon. 

Hagyományos  szokás  náluk :  körömszakadtig 
őrizni  függetlenségüket  és  semmi  idegent  be  nem 
fogadni.  A  sokat  emlegetett  néhai  kormány  min- 
dent elkövetett,  hogy  a  beláthatatlan  terjedetű 
odúból  kiperzselje  őket.  Mikor  annyira  ment  velük, 
hogy  községbirói  hivatalt  szervezhetett,  azt  vette 
észre,  hogy  a  biró  ezen  a  helyen  nem  egyéb, 
mint    a    kormányi    rendeletek    alázatos    tudomásul- 

vevője  és  a  família  kurátorának  engedelmes  végre- 
hajtója. 

Idegen  a  pusztában  —  egy  pár  haszonbérlő  le- 
számításával —  egyetlen  egy  van ;  ez  a  familia 
korcsmájának  zsidó  bérlője,  a  kire  a  familiának 
múlhatatlanul  szüksége  van,  nemcsak  a  bor  végett 
(a  mai  nemzedék  csak  úgy  issza  a  kertit,  mint 
alispánválasztó  mythikus  elődei),  hanem  azért  is, 
mert  a  mai  nemzedék  is  csak  úgy  gyapjúból,  búzá- 
ból és  esett-bőrökből  pénzel,  mint  elődei. 

Az  1850-iki  czivilizáczió  szüleményei,  thea,  csaja, 
zsandár,  fináncz,  reuniók,  előfizetési  felhívások, 
ismeretlenek  mind ;  még  a  dohány  is  vadon  terem 
a  kukoriaza  között  és  versenyt  nő  a  magvas  ken- 
derrel, —  ez  okból  még  a  dohánycsempészetnek 
sincs  itt  kellőleg  elkészített  talaja. 

Hpnem  a  czivilizáczió  mégis  fölkereste  őket  egy 
napon.  Majd  mindegyik  kúriába  járt  egy-egy  heti, 
sőt  napi  lap  is.  Egyszer  ezek  a  lapok  egy  csodá- 
latos mottót  kaptak  fel  egyenesen  az  úri  imád- 
ságból. «]öjjön  el  a  te  országod »•  No  nem  volt 
benne  semmi  titkos  czélzás  sem  Napóleonra,  sem 
Kossuthra.  Az  imádság  szavai  világosan  a  nép- 
neveléssel hozattak  kapcsolatba.  Nem  történt  olyan 
szerencsétlenség  az  országban,  hogy  azért  a  nép- 
nevelést nem  okozták  volna.  Jégeső  és  garabonczás 
diák,  tűzvészek  és  bankjegyre  váltott  tantusok, 
meglopott  cseresznyefák  és  kukorikoló  tyúkok  mind 
a  népnevelés  országa  után  ríkattak  bennünket.  Ez 
az  ország  a  kondoriak  fejébe  is  szeget  ütött.  Mikor 
aztán  kiderült,  hogy  Sadovánál    nem  a  köd  nyelte 

cl  a  derék  osztrák  hadsereget,  hanem  a  Disterweg 
katonái  tették  semmivé,  akkor  már  a  kondori  puszta 
is  kezdett  gondolkodni,  hogy  az  az  ország,  a  nép- 
nevelés országa,  —  még  sem  lehet  rossz.  —  ]ó 
volna  belőle  egy  kis  kóstoló. 

Igaz  ugyan,  hogy  tanítás  nélkül  a  legszegényebb 
atyafi  gyermeke  sem  nőtt  fel,  mert  a  módosabbja  — 
tíz-tizenkét  tensúr  —  rendesen  privát  nevelőket 
hozatott  nyárára  (csak  úgy  hangzott  az  instruktor 
urak  lövöldözéseitől  a  rónaság  májusban)  ;  a  nem- 
zetes osztály  városra  küldötte  csemetéit ;  a  nemes 
atyafiak  pedig  tanították  maguk  (apjuk  írást  és 
számvetést,  anyjuk  pedig  a  zsoltárt  és  halotti  éne- 
keket), vagy  összefogtak  ketten-hárman,  elvittek 
egy  kocsi  gyereket  Verbászra,  német  szóra  (mert 
német  nyelv  nélkül  éhen  is  meghalhat  az  ember) 
s  hoztak  helyette  ugyanannyit  a  « szőkehajú,  kék- 
szemű)) fajból.  A  magyar  gyerek  aztán  Verbászon 
megtanult  német  írást  és  német  szót,  a  mi  nagy 
szerencséje,  mert  különben  katonának  sem  ven- 
nék be. 

Mindez  igaz,  de  a  puszta  felvilágosúltabbjai 
mégis  érezték,  hogy  nem  ilyen  a  népnevelés  or- 
szága, a  melyről  az  írások  szólanak.  Igaz,  hogy 
e  familia  semmi  jöttmentet  meg  nem  tűr  a  zsidó 
korcsmároson  kívül :  de  talán  lehetne  kissé  tágítani 
a  hagyomány  korlátain,  s  egy  állandó  tanító  nem 
veszélyeztetné  a  familia  függetlenségét..  .Mit?... 

Ez  a  gondolat  legelőször  a  familia  kurátorának, 
Ihárosi  Dávid  úrnak  agyából  pattant  ki,  —  a  ki 
maga    gyermektelen    ember    levén,    saját    cselédei 

gyermekein     tapasztalta,     hogy    az    Abéczé     nem 
könnyű  tudomány.  Hát  még  az  "Egy  meg  egy ! 

A  sok  libapásztor  tudatlanságát  annyira  szívére 
vette  a  jó  űr,  hogy  a  familia  megkérdezése  nélkül, 
egészen  saját  fejétől,  beírt  a  kollégiumba,  hogy 
küldjenek  ki  hozzájuk  valami  alkalmas  ifjút  tanár- 
nak, a  ki  írást,  olvasást,  számvetést  tanítson,  meg 
egy  kis  fizikát.  Külön  lakása  ugyan  az  ii^únak  nem 
lesz,  de  a  ki  a  nyulat  teremtette,  bokrot  is  majd 
csak  teremt  neki.  Yalaminthogy  meghatározott  fize- 
tést sem  ígérhet,  de  az  ajándék,  a  mire  kilátása 
lehet,  egész  fizetéssel  felér;  valamint  az  az  er- 
kölcsi haszon  is  sokra  tehető,  hogy  a  familia,  az 
egész  országban  levő  összeköttetéseinél  fogva,  az 
ifjúnak,  ha  tetszést  aratand,  előmenetelét  egyéb- 
ként is  elősegíteni  fogja. 

Erre  a  megkeresésre  a  rektorprofesszor  vissza- 
írt, hogy  a  beküldött  kondiczióra  az  ifjak  közül 
senki  sem  vállalkozik,  hanem  terjeszszenek  be  hatá- 
rozott fizetést,  majd  akkor  meglátja. 

Már  pedig  a  nemes  ember  ajándékozni  ajándékoz, 
de  fizetni  nem  fizet. 

Ihárosi  Dávid  érzékenyen  sértve  érezte  magát 
a  rektorprofesszor  válasza  által.  Hát  minek  tartja, 
minek  gyámolítja  akkor  az  ország  az  egyház  vete- 
ményes kertjeit,  az  iskolákat,  ha  még  ilyen  tekin- 
télyes helyre  sem  tudnak  adni  ifjat? 

Egyébiránt  pedig,  ha  csak  határozott  fizetés  kell, 
hát  az  is  meglesz,  hanem  míg  ő  él,  azt  a  fizetést 
abból  a  kollégiumból  senki  sem  teszi  el. 

Saját  alkalmatosságán  ellátogatott  az  espereshez. 

ott  az  arkhivumban  sorba  nézte  a  tanítói  díjlcvclc- 
kct,  hogy  tájékozást  szerezzen,  mennyit  lehet  és 
iJlik  adni  a  meghívandó  tanítónak.  Legjobban  meg- 
tetszett neki  a  zakatói  díjlevél,  a  melyet  rögtön  le 
is  másolt  további  használat  végett. 

Váltig  tanácsolta  volna  neki  az  esperes,  hogy  ha 
már  választani  akar,  hát  válaszszon  különbet,  mert 
a  zakatói  díjlevél  a  leggyöngébb  az  egyházmegyé- 
ben; Dávid  úr  azt  felelte  igen  bölcsen,  hogy  ő  is 
volt  losonczi  deák ;  hogy  egy  pusztai  tanító  meg- 
érheti annyival,  mint  a  zakatói  rektor ;  hogy  egy 
alakuló  leányegyháztól  nem  kell  sokat  követelni  — 
megfojtván  a  túl  csigázott  követelés  által  a  jó  igye- 
kezetet még  gyönge  csirájában ;  s  végre  hogy  a 
legkisebb  díjlevél  is  nagyra  nőhet,  ha  van,  a  ki 
megérdemli. 

Az  esperes  nem  is  tudott  felelni  semmit  Dávid 
úr  ellenvetéseire. 

Ekként  a  zakatói  díjlevél  mintájára  el  fog  készülni 
a  « kondor-pusztai  néptanítói  állomás  díjlevelew,  s 
bizonyos  ideig  ott  fog  lappangani  Dávid  úr  felöltő- 
jének belső  zsebében,  várván  az  időt,  melyben  a 
papiron  levő  ige  testté  lesz. 


111. 

Nyájas  olvasó : 

Főtt-e  már  valaha  a  fejed  valami  magasztos  eszme 
megvalósításában,  valamely  dicsőséges  ország  el- 
jövetelének eszközlésében,  valamely  igének  testté 
változtatásában?  Kisdedóvó- egylet,   nő-egylet,  kor- 

csoly a- egylet,  műkedvelő-egylet,  kiházasítási-egylet, 
fogyasztási -egylet,  temetkezési -egylet,  borászati - 
egylet,  tűzöl  tó- egylet,  hitel-egylet,  népbank,  taka- 
rékpénztár, olvasókör,  népkör,  jobboldali  kör,  bal- 
oldali kör,  negyvennyolczas  kör,  vagy  épen  iskola, 
polgári-,  elemi  főtanoda,  felsőbb  népiskola  .  .  . 
Mely  jelentéktelen  tagja  vagy  te  a  társadalomnak, 
ha  mindezekre  pirulatos  nem-mz\  kell  felelned ! 
Élted  tett-dús  évadja  most  évadlik,  még  helyre- 
hozhatod mulasztásodat!  Ki  azzal  a  zászlóval  — 
akarom  mondani  a  seprűvel,  melylyel  eddig  önző 
kezed  csak  a  magad  háza  előtt  söpörgetett,  más- 
különben nem  tudom,  miként  érdemled  meg  ama 
bárom  részt,  mely  benned  felmutatandja  a  jó  hazafit, 
jó  keresztyént  és  jó  családatyát? 

Ha  azonban  jelen  emlékeztető  szavaim  felriasz- 
tanak s  tettre  buzdulva  elhatározod  emlékoszlopod 
kifaragását:  jól  vigyázz! 

Tapasztalatlan  lélek!  Te  kétségkívül  azon  kezde- 
néd, hogy  barátaid  előtt  egy  jól  átgondolt  beszéd- 
ben kimutatod,  mennyire  életszükség,  sőt  életfel- 
tétel a  ti  községtekben  egy  jól  szervezett  tűzoltó- 
egylet vagy  egy  lotteri a-játszó  társulat.  De  egy 
ilyen  lépéssel  csak  azt  éred  el,  hogy  a  te  publi- 
kumod terved  gyakori atiatlan,  sőt  veszedelmes  vol- 
tának kimutatásával  csillogtatja  mély  belátását,  te 
dühbe  jösz,  összeszidod  őket,  hogy  égjenek  porrá 
s  maradjanak  pápuáknak,  ha  semnu  életjelt  nem 
akarnak  magukról  adni.  Megírod  nekik  a  szegény- 
ségi bizonyítványt  s  véglegesen  visszavonulsz  a  köz- 
élet hálátlan  küszködő  teréről. 

Ez  így  lesz,  ha  nekem  szót  nem  fogadsz  s  nem 
jösz  el  velem  nyomról -nyomra  tanulmányozni  nemes 
Ihárosi  Dávid  urat,  a  familia  kurátorát,  miképen 
kovácsolja  a  familia  kezére-lábára  azt  a  lánczot, 
melynek  módját  mindeddig  sem  a  megyefőnök,  sem 
a  helytartótanács,  sőt  maga  a  főesperes  sem  bírta 
kitalálni. 

Az  érdemes  familia- kurátor  az  esperestől  elbú- 
csúzván, zsebében  a  zakatói  minta-díjlevéllel,  haza- 
felé tartott,  de  nem  egyenesen.  Egy  kis  kitéréssel 
útbaejtette  Fűz  várt,  a  környék  székvárosát. 

A  piaczon  a  nagy  dohány- tőzs  előtt  megállapo- 
dott. 

Vett  egy  csomó  szivart,  azután  levélpapírt  kért, 
melyre  a  következő  sorokat  firkantotta : 

Jí  Jobb  Jövő  Tekintetes  Szerkeszlőségének!  Tekintetes 
Szerkesztő  úr!  Kérem  kegyeskedjék  a  következő 
czikkecskét  becses  lapja  napihírei  közé  iktatni : 

«Az  X  .  .  .  i  püspök  ő  nagyméltósága  a  kondori 
pusztán  felállítandó  róm.  kath.  népiskolára  2000 
frtot  kegyeskedett  adományozni.* 

Ezt  bepecsételte  s  átadta  a  trafikosnak,  hogy 
tegye  postára.  Azután  azt  kérdezte  a  boltostól : 

—  Móricz  !  Maga  szokta  a  kaszinó  elárverezett 
újságait  megvenni  ? 

—  Igenis  nemzetes  úr !  Szolgálhatok  valamivel  ? 

—  Jót  tenne  velem,  ha  a  hivatalos  lap  néhány 
számát  kikeresné. 

Móricz  a  pad  alól  néhány  csomó,  zsineggel  át- 

kötött  lapot  szedett  aló  s  csakhamar  rátalált  a  kere- 
sett újságra. 

Dávid  úr  magához  vette  és  haza  hajtatott.  Ott- 
hon sorba  vizsgálta  a  hozott  lapokat  s  néhány 
számot  kiválasztván,  dolmánya  belső  zsebjébe  dugott. 

Másnap  reggel  kilencz  óra  tájban  egy  subát 
kerített  a  nyakába,  egy  vasas-végű  juhászbotot  a 
kezébe  s  nekiindult  a  pusztának  a  szántóföldeken 
keresztül. 

Vasárnapi  nap  volt,  április  elején,  szép  verő- 
fényes idő.  Tudta,  hogy  az  instruktor  urak  ilyen- 
kor szoktak  vadászni,  mert  szabad  napjuk  van,  mert 
szép  idő  van,  és  mert  a  nyúl  nagyon  bevárja  az 
embert  áprilisban. 

Neki  azonban  nem  mindegy  volt  akármelyik  in- 
struktor. Ó  egyetlen- egyet  keresett,  a  zsidó-pre- 
czeptort,  a  korcsmabérlő  Dávid  házitanítóját. 

Nem  sokáig  kellett  keresnie.  Csakhamar  meg- 
pillantotta a  keresett  fiatal  embert  a  földek  között, 
a  mint  puskával  kezében  lépdelt. 

lm  most  egy  nyúl  ugrik  fel  előtte;  a  vadász  fel- 
kapja, rásüti ;  —  azután  elveti  a  puskát  és  a  nyúl 
után  ered,  hogy  majd  elfogja,  Mert  lehetetlen  az, 
hogy  olyan  közelről  ne  kapott  volna.  De  a  nyúl  — 
bár  látszott  rajta,  hogy  nehezére  esik  a  futás  — 
mégis  gyorsabb  volt  és  elszáguldott.  A  fiatal  ember 
egy  darabig  lábbal,  —  azután  megállt  és  szemeivel 
kisérte  a  menekvőt,  végre  búsan  visszatért  elhajított 
fegyveréhez. 

Ekkorra  Dávid  úr  is  odaérkezett. 

—  Nini!  Hát  mégis  itt  van  az  ifjú  úr? 

Baluay:    Pusztai    találkozás.  2 

—  Hát  hol  voJnék?  —  kérdé  duzzogva  a  kér- 
dett, nyilván  neheztelvén,  hogy  kudarczának  tanúja 
találkozik. 

—  Azt  hittem,  hogy  már  régen  kereket  oldott . . . 

—  Már  miért  oldottam  volna  én  kereket  ?  — 
szólt  lenézőleg  s  tüntető  önérzettel,  mert  ha  Ihá- 
rosi  uram  nemzetes  úr  is,  azért  mégis  csak  paraszt ; 
míg  ő  tanító,  még  pedig  olyan  tanító,  a  ki  ügyvéd- 
nek készül  vagy  filozófnak. 

—  Hát  csak  azért,  hogy  kurrentáltatják  az  urat. 
Épen  most  olvastam  a  hivatalos  lapban.  Itt  van. 

Előhúzta  a  mándlizsebéből  a  hozott  lapot,  melynek 
két  egész  hasábja  a  beregmegyei  újonczszökevények 
névsorával  van  megtömve.  Van  köztük  tizenhárom 
Adolf  Klein. 

—  Nem  tudom,  az  il^uúr  nem  Beregvármegyéből 
való-e?  (A  kujon  nagyon  jól  tudta,  hogy  embere 
munkácsi  születés.) 

A  fiatal  ember  azt  felelte,  hogy  ő  Vasvármegyé- 
ből való  és  toporáni  születés ;  ő  rá  ez  nem  tarto- 
zik, mert  nem  csak  egy  Klein  van  a  világon.  0  maga 
ismer  hatot,  a  ki  egy  sem  Beregszászról  való.  Egyéb- 
iránt ismeri  a  beregszászi  Klein  Adolfot  is,  az  most 
Pesten  lakik  vagy  Kanizsán.  Hanem  azért  csak  ott- 
hagyta a  nemzetes  urat  és  hazament. 

—  Ennek  megírtam  az  útlevelet,  gondolta  Dá- 
vid úr,  aztán  felgyalogolt  a  puszta  felső  szélére,  a 
hol  két  tanyában  két  birkás-haszonbérlő  lakott.  Az 
egyiket  hívták  Síró  Jánosnak,  juhász-nyelven  Szent- 
lábánnak,  a  másikat  Uherszkó  Mártonnak,  juhász- 
nyelven   pedig    Énekes    Tót    Péternek.    Mindkettő 

lutheránus  ember,  a  kőszegi  biblia  soha  sem  hiány- 
zik a  hónuk  alól,  de  énekelni  csak  kálvinista  módra 
énekelnek,  mert  a  feleségük  a  szent  Dávid  zsoltá- 
raihoz hajtotta  a  szívüket.  Gyerek  szép  számmá 
mindkét  háznál. 

Most  is  ott  ül  a  két  juhász  egy  zöld  halom 
tetején ;  körülöttük  négy  bojtár,  mind  a  négy  a 
háztól  telt  ki.  A  legidősb  fiú  diktálja  az  éneket: 
•  Mint  a  szép  híves  patakra.*  Márton  gazda  kezdi 
és  nyújtja.  Mikor  ennek  vége  van,  a  másik  gyerek 
kezdi  diktálni:  tMagasztallak  én  téged,*  azt  ismét 
János  gazda  vezeti.  —  Hogy  pedig  ez  a  két  ének 
szerepel  az  áhitatosságban,  az  nem  véletlen,  hanem 
a  jámbor  férfiaknak  jól  kiszámított  furfangja.  Ott- 
hon a  két  asszony  éjjel  nappal  őrt  áll,  hogy  a  «vén 
ember*  lutheránussá  ne  tegye  az  6  gyerekeit,  — 
főként  a  leányfélét,  mert  ahhoz  az  anyjának  van 
jussa.  Hogy  hát  elég  legyen  téve  mind  a  lelki, 
mind  a  házi  békességnek,  olyan  éneket  választanak 
ki,  a  mely  benne  van  mind  a  nagygyőri,  mind  a 
debreczeni  énekes  könyvben.  Különben  közbe- 
kiabálna az  asszony  a  kút  mellől. 

—  Ámen  !  vén  farizeusok,  —  monda  Dávid  trr 
hozzájok  érkezve,  midőn  Énekes  Tót  Péter  az  ének 
végső  sorát  kikanyargatva  bevégezte : 

«Lelkemnek  adj  boldog  szállást.* 

—  Ámen !  Vén  álnokok.  Látom  a  suttyók  tudnak 
éneket,  olvasást,  de  nem  tudom  a  susnyók  hol  tanul- 
ják meg. 

—  A  hol   a  suttyók  tanulták,  nagyuram! 

—  Ott  ám,  ha  ki  nem  rántják  kentek  alól  a 
gyékényt.  De  gondol  is  kentek  árral  Kenteket  az 
édes  apjuk  —  pedig  tudom  nem  volt  olyan  mód- 
ban, mint  kentek,  —  kitanította  énekre,  olvasásra, 
imádságra,  számvetésre,  hübnerre,  kistükörre ;  ken- 
tek meg  alig  várják,  hogy  a  Mártonka  tízig  tudjon 
olvasni,  mindjárt  a  szamár  után  vetik,  hogy  egy 
bojtár  bérét  megtakaríthassák.  De  gondol  is  kentek 
a  gyerek  lelkével,  csak  a  lábszám  kilegyen  I 

Énekes  Tót  Péter  egy  nagyot  sóhajtott. 

—  De  hát  mit  csináljunk  nemzetes  uram  I  In- 
struktort csak  nem  fogadhatunk  melléjök,  mint  az 
urak  .  .  . 

—  Nem  hát,  mert  nem  akarják  módját  találni. 
Hány  szegény  kálvinista  ember  lakik  a  pusztában, 
szegény  birtokos  emberek,  vállukat  nyomja  a  nagy 
adó,  mégis  mindannyi  taníttatja  a  gyerekét.  Kentek 
adót  nem  fizetnek,  csak  a  nagy  hasznot  húzzák, 
összeteszik  a  kezüket,  énekelgetnek,  imádkozgat- 
nak,  —  mikor  jön  a  nyírés,  akkor  söprik  be  a 
pénzt,  rakják  almáriomba  a  sok  czukrot,  kávét, 
lajkát.  Megtetszik,  hogy  luthrános  ember  kentek, 
semmi  gondjuk  a  más  lelkére,  csak  a  maguké 
idvezüljön  .  .  . 

Most  már  Síró  János  is  sóhajtott  egyet. 

—  IJgy  hát !  —  folytatta  Ihárosi  úr,  a  mint  a  hatást 
észrevette.  —  Bezzeg  az  igaz  kálvinista,  ha  a  maga 
lelkével  nem  gondol  is,  de  a  családtagjait  igaz  val- 
lásban neveli.  Vagy  tud  kentek  olyan  kálvinista  em- 
bert, még  ha  pogány  is,  hogy  a  magzatjával  lutherá- 
nus éneket  énekeltetne?  Nohát! 


ai 


—  Dc  mit  tegyünk?  kérdé  rémülten  Szentlábán 
János  s  rettegve  gondolt  a  támcntalan  zsoltárra,  a 
melyet  az  6  derék  János  fia  az  zgész  télen  át  any- 
jával versenyt  énekelt. 

—  Mit  tegyen  kentek  ?  Tudnám  én  annak  a  mód- 
ját !  Nagy  szégyen  az,  hogy  ilyen  híres  pusztában, 
mint  a  Kondor,  nincsen  iskola.  Ha  kentek  ketten 
folyamodást  írnának  a  famíliához  .  .  . 

—  Megírjuk,  nemzetes  uram! 

—  Csah  várjon  kentek.  Folyamodást  írnának, 
mondom,  hogy  állítson  iskolát,  elhihetik  kentek, 
hogy  lenne  foganatja.  Mert  olyan  ez  a  nemesféle, 
hogy  a  maga  fajtáját  kutyába  se  veszi,  —  de  a 
szegény  embernek  az  ingét  is  oda  adja,  ha  kéri 
tőle.  Csak  az  aláírást  el  ne  tévesszék.  Okvetlenül 
űgy  kell  aláírni  :  «A  Tekintetes  Familiának  alázatos 
jobbágyai :  ez  s  ez.))  Inkább  egy  kis  példát  is  ad- 
hat kentek  az  uraknak  az  által,  hogy  valami  aján- 
latot is  tesznek  az  iskolára,  teszem  föl :  öt  font 
fadgyú,  négy  itcze  vaj  —  kikerül  a  háztól,  —  no 
meg  ötven  font  só,  —  azért  sem  kell  pénzt  adni, 
mert  annyi  a  birkáktól  is  elmarad.  Ennyit  ajánlhat 
kentek  a  tanító  fizetésébe,  mert  ennyit  csak  az  egyik 
susnyó  lelke  is  megér,  hát  még  a  többi  ? 

—  Ha  csak  az  kell  uram,  megtesszük. 

—  így  jól  van.  Látom,  derék  protestáns  embe- 
rek kentek.  Még    egyet.    Tud-e    kentek    hazudni  ? 

A  két  öreg  a  mellére  tette  jobb  kezét  lehetőleg 
szétterjesztett  ujjakkal.  Látszott,  hogy  nagyot  akar- 
nak mondani. 

—  Jól  van  jól,  ne  esküdözzék  kentek.  Az  eskü- 

dözés  épen  úgy  nem  illik  egy  hithű  protestáns 
emberhez,  mint  a  hazugság.  Egyiket  sem  kivánom. 
Hanem  nézzék  kigy elmetek,  én  már  meg  is  írtam 
a  folyamodást,  a  kiben  benne  van  minden,  iskola, 
vaj,  fadgyú,  só,  csak  alá  kell  írni  a  mint  mondtam. 
(Igen  is,  szaladj  csak  Mártonkám,  hozz  a  tanyából 
kalamárist.)  Hanem  halt! 

—  Azt  megmondom,  kuttya  lánczos  milliom 
schwarzburg-sondershausen,  sigmaringen,  heckin- 
gen- teremtette  I  hogy  az  én  nyakamra  ne  járjatok 
ám  az  írástokkal,  mert  a  világ  valamennyi  juhászáért 
sem  veszem  a  nyakamba.  Hanem  tudják  mit?  vigyék 
el  ahoz  a  hóbortos  Mecsekihez,  az  kap  az  ilyene- 
ken. Megkérik  szépen,  hogy  pártolja  a  kentek 
ügyét.  El  ne  feledjék  hozzá  tenni,  hogy  nekem  is 
kínálták  az  írásukat,  de  én  rútul  megszidalmaztam 
kenteket  Írásostul.  Ezzel  csak  nem  hazudnak  kentek. 

—  A  minthogy  igaz  is,  monda  Szentlábán  János. 

—  Isten  bocsássa  meg  a  nemzetes  úrnak!  sóhajtá 
Énekes  Tót  Péter. 

—  No  azért  mondom.  Tudják  talán,  mikor  az 
agarát  agyonlőttem.  A  « legényt ».  Még  a  minisz- 
térium előtt  is  volt  az  ügy  Bécsben.  Azóta  nem 
vehet  be.  Hát  el  ne  hallgassák  kentek,  hogy  én 
összekáromoltam  kenteket,  mert  ezzel  a  szóval 
nyerik  meg  szivét. 

Akkor  ott  hagyta  őket.  A  komondorok  utána  ira- 
modtak, de  Énekes  Tót  Péter  visszavezényelte 
őket : 

—  Juhoz  te!  hogy  az  Isten  áldjon  meg! 

A    két    juhász    visszaült    a    halomra,    elővette    a 

Keresztyén  Tanítást  és  elkezdte  magyarázni  a  négy 
bojtárnak.  A  Nagy  Megkisértetésckkel  Járó  Hiva- 
talban Élő  Ember  Elmélkedését.  Mert  csak  az  az 
Isten  szerint  való  Pásztor,  a  ki  nem  csak  a  juhaira 
vigyáz,  hanem  a  lelkére  is. 


Ihárosi  —  noha  már  kerek  dél  van  —  még  min- 
dig nem  tart  hazafelé  napnyugotnak,  hanem  délnek 
ered  tanya  irányában,  egy  fehér  ház  felé,  melyet 
három  oldalról  hatalmas  jegenyék  őriznek  ;  a  délre 
néző  tornáczos  oldal  egészen  nyiltan  van  hagyva ; 
azt  megőrzi  két  komondor,  hogy  még  a  legátus  is 
csak  két  csősz  kiséretében  mer  itten  requirálni. 

Ide  tart  most  a  fáradt  diplomata,  útközben  meg- 
megcsóválta fejét. 

«  Csóválhatod  is  Dávid  —  dünnyögte  magában,  — 
de  azt  hiszem,  még  a  komondorok  is  fejet  csóvál- 
nak s  felejtik  az  ugatást  ha  meglátnak.  Be  —  csak 
bemégy,  de  nem  tudod,  hogy  jösz  ki.  Lőrinci:  sógort 
megüti  a  guta,  ha  meglát,  ha  pedig  meg  nem  üti, 
akkor  téged  lő  agyon.  Mindenképen  halál  lesz  a 
vége.  No  de  egy  halállal  tartozunk!  ccSzép  halni 
szent  ügyért»  azt  mondja.  ..  Úristen  ki  is  mondja 
csak?  Akárki  mondja,  bolondul  mondja,  s  szeret- 
ném, ha  most  a  maga  személyében  mutatna  példát. 
Addig  is  pedig  fordítsuk  ki  a  subát,  legalább  a 
kutyák  ne  vegyenek  mindjárt  gyanúba.* 

(Míg  Dávid  úr  a  suba-kifordítással  vesződik  a 
jegenyebokrok  között,  addig  megsúgjuk  a  tisztelt 
olvasónak,  hogy  a  fentebbi   monológban    kifejezett 

aggodalom  igen  !s  alapos.  Nemes  Ámbár  Lőrincz 
úrnak  első  neje  Dávid  úr  testvérhúga  volt.  Mikor 
a  szegény  asszonyka  egy  évi  házasság  után  meg- 
halt, Dávid  úr  húga  hozományát  visszakövetelte. 
E  miatt  pör  támadt,  mely  Ihárosi  javára  dőlt  el. 
Ekkor  Lőrincz  úr  a  bútorokat,  bundákat,  drága 
ruhákat  hozzá  értő  mesteremberekkel  elemeikre  szét- 
szedette, kocsira  rakatta  s  bevitette  Ihárosi  birto- 
kának a  szélére.  Ihárosi  nem  szedte  fel  a  romokat, 
hanem  újabb  port    kezdett  s  a  pör    most  is  foly.) 

Míg  mi  ezeket  súgjuk,  az  alatt  Dávid  úr  is 
ugyanezeket  hányja-veti  elméjében  s  még  tovább 
fűzi  gondolatait. 

« Igazán  nem  tudom,  nem  jobb  lett  volna-e  ezt 
a  látogatást  Mecsekinél  tenni  s  Lőrincz  sógort 
bízni  a  birkásokra.  No  de  talán  jobb  így.  A  sógor 
csak  jobban  feledhet,  mint  Mecseki,  mert  egy  szép 
agár  még  sem  kanapé. » 

Egy  szép  agár  még  sem  kanapé.  Ebből  a  gon- 
dolatból erőt  merített  Dávid  úr,  s  határozott  lép- 
tekkel indult  az  udvar  felé. 

Mire  a  komondorok  észrevették,  ő  már  a  tor- 
nácában volt,  honnan  minden  nagyobb  podgyász- 
veszteség  nélkül  a  konyhába  jutott,  onnét  a  szobába. 

Lőrincz  úr  ebédnél  ült.  A  guta  ugyan  —  a  vendég 
aggodalma  szerint  —  nem  ütötte  meg,  hanem  a 
falat  torkán  akadt,  a  hogy  a  belépőt  felismerte. 
A  háziasszony  felsikoltott  s  mind  a  tíz  ujja  olyanra 
nyilott,  mint  az  almaszedő.  Csak  férje  intését  várta, 
hogy  kikaparja-e  az  érkező  szemét? 

Rettenetes  sejtelem  támadt  a  gazda  agyában.  Két- 

csövű  puskája,  nemzetőrtiszti  kardja  három  nemzet- 
őri lándzsával  a  padláson  az  ereszbe  eldugva. 
A  csepü  között  ismét  egy  szép  mellvért,  melyet  ő 
vastag  kéregpapír  és  gyolcsvászon  rétegekből  elmé- 
sen két  egész  nap  készített  s  kívül-belül  selyem- 
mel —  mert  a  selymet  nem  járja  a  golyó  —  be- 
borított, mikor  nemzetőrnek  ment  a  római  sánczok 
ellen.  Ezek  már  a  kis  szabadságkor  egyszer  leván- 
doroltak, de  az  adóexekuc^iók  korában  újra  elrej- 
tőztek. 

Már  pedig,  ha  az  ő  Dávid  sógora  az  ő  házába 
fényes  nappal  beteszi  a  lábát,  az  nem  lehet  más- 
ként, csak  zsandárfödözet  alatt;  a  zsandároknak 
ipedg  mi  lehetne  egyéb  czéljuk,  mint  a  rejtett  fegy- 
verek, melyeket  a  sógor  árult  el. 

Nem  kell  hát  kicsinyelni  Lőrinci  úr  aggodalmait, 
melyek  legjobb  ízű  falatjának  útját  állották. 

Ihárosi  az  ajtóban  állt,  sógorára  szegezve  sze- 
meit. 

—  Isten  jónap,  sógor  !  Erre  jártam,  megszom- 
jaztam. Csak  nem  löksz  ki,  hogy  betértem  egy  pohár 
borra  ? 

—  Dehogy  lökjük,  kedves  sógor  úr,  —  szólt  az 
asszony  mély  lélekzetet  véve  és  ujjait  rendbe 
hozva.  —  Dehogy  lökjük !  Dinácskám !  széket  a 
bácsikának. 

Lőrincz  úr  is  magához  tért  s  valami  olyast  mon- 
dott, hogy  bizony  rég  volt  náluk  a  sógor.  E  köz- 
ben egy  titkos  pillantást  váltott  feleségével. 

Az  asszony  elértette. 

—  Tessék  leülni,  kedves    sógor    úr!    A    legjobb 

borunkból  hozok.  —  Kapott  egy  karafinát  a  pohár- 
székről, sebtében  kinyitott  a  konyhába,  a  szolgálót 
az  ajtóban  nyakon  ütötte,  minek  hallgatózik ;  sza- 
ladjon inkább  a  fejős  juhászért,  jöjjön  mindjárt 
kordéval,  álljon  a  ház  végihez ;  a  másik  cselédet 
küldötte  borért ;  maga  pedig  repült  a  padlásra,  elő- 
vonszolta a  Ián  csat,  puskát,  pánczélt  és  hányta  el 
a  padlásablakon,  onnét  kiáltván  le  az  érkező  juhász- 
nak, hogy  rakja  kordéra  a  fegyvereket,  vigye  el  a 
keselyűsbe  és  ássa  el.  Mire  bejött,  a  bor  készen 
volt,  csak  be  kellett  vinnie,  beléptében  legelső  pil- 
lantásával megnyugtatva  férjét.  Minden  jól  van. 

A  férj  visszanyerte  nyugalmát  s  most  már  elő- 
zékenyebben merte  kínálni  vendégét,  feszült  figye- 
lemmel várván  a  kinálás  eredményét. 

—  Láss  hozzá,  sógor. 

Dávid  úr  belemerített  a  töltött  káposztába,  a 
testes  takartak  közül  kiválasztotta  a  három  legtes- 
tesebbet,  ezek  tetejébe  egy  darab  szép  piros  füs- 
tölt sertésfarkat  helyezett ;  mindezt  pedig  letakarta 
egy  tenyérnyi  bőrke-lebernyeggel. 

Lőrincz  úr  kebléről  olvadoz  a  jég.  Nem ;  egy 
ember,  a  ki  felebarátja  töltött  káposztájából  az  első 
szóra  hármat  ki  mer  szedni  s  ahhoz  egy  egész 
oldalszalonnát  felaprít,  egy  ilyen  ember  nem  jöhet 
áruló  szándékkal.  Oh  egy  gyakorlati  pszikholognak 
megbecsülhetetlen  tanulmányanyagot  szolgáltat  az 
étvágy. 

Míg  ezeket  Lőrincz  úr  elgondolta,  azalatt  a  ki- 
szedett szármántok  fele  járulékaival  együtt  rendel- 
tetése ösvényére  tért. 

—  A  kik  cttenek,  ittanak  is  !  —  sz<Sít  most  L6- 
rincz  úr  még  szívélyesebben,  teletöltvc  vendége 
poharát. 

—  Köszönöm  atyafi !  —  monda  Dávid  kiürítve 
s  újra  oda  tartva  a  kristályt,  —  hanem  poharaid 
aprók  ! 

Hát  a  danái  dák  hordaját  nem  töltené-e  tele  ilyen 
megjegyzésre  Lőrincz  úr! 

—  Anyjuk,  kupákat  ide ! 

Az  anyjuk  a  pohárszékből  két  öblös  metszett 
rózsaszín  billikomot  vett  elő,  tisztesség  okáért  kissé 
feltörülte  s  a  két  férfi   elé  helyezte. 

A  két  billikom  gyorsan  megtelt,  összecsendült  s 
körömhegyig  ürült. 

Lőrincz  újra  töltött.  A  vendég  fölvette  poharát, 
de  nem  ivott,  hanem  farkasszemet  nézett  a  gaz- 
dával. 

—  Hát  nem  is  kérded  atyafi,  mi  szél  hozott 
erre? 

—  Rég  nyelvemen  ül  már  a  kérdés,  csak  azt 
nem  tudom,  hogyan  tegyem  fel?  Azt  látom,  hogy 
nem  jösz  ellenséges  szándékkal,  mert  különben 
nem  ültél  volna  asztalomhoz.  Násznagyképpen  sem 
jöttél ;  mert  ez  a  kis  sváb  leány  —  s  az  asztalnál 
ülő  leánykára  mutatott  —  még  nem  eladó,  hiszen 
most  jött  haza  német  szóról.  így  hát  nem  tudom, 
mit  gondoljak.  Koronázás  lesz-e,  s  te  bandériumot 
akarsz  vezetni,  vagy  az  ázsiai  magyarok  jönnek 
tizenhárom  sátorral,  vagy  a  tatár  jön,  vagy  a  burkus 
jön,  de  nagy  okának  kell  lenni  .  .  . 

—  Valami  olyanforma  lesz,   atyafi,  jön  a  burkus. 

hozza  a  preczcptorait.  Ezek  a  preczeptorok  Szado- 
vánál  megverték  az  osztrák  generálisokat.  A  bé- 
kesség ugyan  meg  van  kötve,  de  azért  a  burkus 
folyvást  hadilábon  áll  és  preczeptorait  szaporítja. 
Tudod,  mit  mond  a  kistükör:  «a  németek  kitanul- 
ván a  magyarok  harczolási  módját... »  Most  ne- 
künk kell  azt  a  némettől  eltanulni,  különben  me- 
gyünk vissza  Ázsiába  mind  az  ötvenkét  sátorunkkal. 
Ha  ő  preczeptorokkal  jön  ellenünk,  nekünk  is  pre- 
czeptorokat  kell   ellenébe  állítani. 

—  Hát  hiszen,  ha  csak  az  kell,  ott  van  a  zsidó 
preczeptor,  az  Adolf  Klein,  azt  kiállítjuk  a  burkus 
ellen. 

—  Az  már  eddig  útban  van  Boroszló  felé,  én 
indítottam   útnak. 

—  Nos  tehát,  mit  készüljünk  többet?  Nem  elég 
ez  hadilábnak. 

—  F£lre  a  tréfával,  atyafi.  Azt  akarom  mondani, 
hogy  szégyen  egy  ilyen  vagyonos  familiának  mint 
a  mienk,  hogy  még  egy  rongyos  iskolája  sincs,  a 
mi  van  már  a  legutolsó  falunak  is.  Az  én  czélom  — 
s  ezért  jöttem  hozzád  —  hogy  alkossunk  meg  egy 
jó  iskolát  a  pusztában. 

—  Sógor  I  Ne  tarts  bolondnak.  Hogy  te  egy 
rongyos  iskola  kedvéért  léptél  volna  be  hozzám  . , . 
Becsületedre  ? 

—  Compostcllai  szent  Jakabra  mondom. 

—  Jó  :  letetted  a  főesküt,  hát  most  már  beszél- 
jünk okosan.  Látom,  te  is  kiigazgattad  a  miatyán- 
kodat  és  a  népnevelés  országáért  buzogsz.  De  nem 
gondoltad  meg,  hogy  ez  az  ország  is  olyan,   mint 

a  töltött  káposzta,  a  kitől  a  magyar  meggyógyul, 
a  német  meghal.  Csakhogy  a  te  reczeptedtől  a 
burkus  gyógyul  meg,  de  mi  menthetetlenül  elpusz- 
tulunk . . . 

—  Atyafi !  Fejedbe  ment  a  bor ! 

—  Nem  ment  a  fejembe  a  bor,  sem  lábom  szá- 
rába az  eszem.  Világosabban  beszélek.  Az  a  te 
országod  —  hozzá  teszem  az  enyém  is  —  jó  a 
burkusnak,  szükséges,  jobban  mint  a  kenyér,  a 
magyarnak  .  . . 

—  No  látod  . . . 

—  A  magyarnak,  —  Magyarország  népének, 
minden  falujának;  de  veszedelmes  és  halálos  lenne 
a  nemes-kondori  uraknak  . . . 

—  No  ez  mégis    furcsa   töltött    káposzta  volna! 

—  Csak  várd  végire.  Szükségtelen  bizonyítgatni, 
hogy  Magyarországon  sehova  sem  jár  annyi  hír- 
lap, mint  a  mi  pusztánkba.  Te  magad  tudod  leg- 
jobban, hogy  itt  még  a  legszegényebb  atyafinak  is 
megvan  a  maga  hetilapja.  Az  olvasás  életszükséggé 
vált  nálunk  és  a  hírlap  háztartási  czikké.  Csont 
Ábel  bátyánk  személyesen  jár  be  a  városba  össze- 
szidni a  postát,  ha  az  újságából  egy  szám  elma- 
rad. Mire  mutat  ez  ?  Nem  arra,  hogy  van  egy  kis 
módunk,  —  mert  módja  van  több,  mint  nekünk, 
sok  olyannak  is,  a  ki  a  kalendáriumon  kívül  egyéb 
nyomtatást  nem  ismer;  nem  is  arra,  hogy  tudunk 
olvasni,  hanem  hogy  szerelünk  olvasni ;  mert  nem 
mindenki  szeret,  a  ki  szeretne.  Hol  kaptuk  fel  ezt 
a  fényűzést,  holott  a  pusztánkban  nem  volt  iskola? 

—  Nem    ám,    hanem    városra  mentünk,  Pápára, 

Losoncára,  Selmcczre,  de    meg  is  nyújtotta  az  er- 
szényt ! 

—  Igen,  Pápára,  SeJmeczre.  Ott  gázoltuk  a  sarat 
egész  addig,  míg  meg  nem  tanultuk  a  franczia- 
négyest  és  azt,  hogy  nekünk  van  miből  megélni 
hivatal  nélkül  is.  Akkor  hazajöttünk,  levetettük  a 
Zrinyit  és  dolmányt  öltöttünk ;  de  a  Zrínyivel  nem 
vetettük  le  a  mívelődési  ösztönt  s  csak  tudunk  va- 
lamit; hiszen  még  Csont  Ábel  bátyánk  is  Fédrusra 
esküszik.  A  gyerekeink  között  sincs,  a  ki  egy-két 
deák  iskolát  jól-rosszul  ne  végzett  volna,  vagy  leg- 
alább német  szón  ne  lett  volna,  az  isten  akárhová 
tegye  azt  a  der-die-daszt.  Már  most . . .  eredj 
csak  Dína  lányom,    főzz    egy    kis    fekete  kávét . . . 

Dína  kiment.  Lőrincz  úr  folytatta. 

—  Már  most  építsünk  itt  iskolát  s  hozzunk  bele 
valami  peregrinust  —  mert  tisztességes  ember  nem 
jön  —  tanítónak,  azt  hiszed,  hasznunkra  lesz? 

—  Jobb  valami,  mint  semmi. 

—  Ellenkezőleg.  Ez  a  sok  nömös  atyafi  mind 
a  könnyebb  végét  fogná  a  dolognak  s  a  ki  maga 
poézist  végzett,  megérné  vele,  hogy  a  fiát  tanítsák 
meg  imádságra.  Járatná  a  sarjuit  minden  harmad- 
nap hanczuzni  a  pusztai  kollégiumba,  a  hol  nyáron 
nincs  iskola,  télen  pedig  a  komondorok,  a  farka- 
sok, a  hófúvások,  a  sár,  a  köd,  az  ünnepek,  a 
disznótorok,  a  névnapok  mind  csak  arravaló  alkal- 
matosságok lennének,  hogy  a  gyermek  otthon  csa- 
varogjon s  unalmában  megkivánja  a  juhásztól  a 
szamár at»  a  libapásztortól  az  ürgeöntést,  a  bujtá- 
roktól  a  csárdázást,  a  béresektől  a  káromkodást  és 


a  gányóktól  a  vadházasságot.  Imé  ezeket  az  áldá- 
sokat hozná  a  kondori  pusztára  a  népnevelésnek 
eljövendő  országa.  De  hát  mi  ütött  beléd  atyafi, 
hogy  úgy  rád  ásták  azt  a  népnevei ést,  mikor  neked 
se  kicsi,  se  nagy  ? 

—  Nekem  nincs,  de  ott  a  juhászom,  a  két  bé- 
resem, a  kanász.  Ott  az  egész  pusztában  a  cseléd- 
ségnek legalább  annyi  gyereke,  mint  a  famíliának. 
Ezek  nem  járhatnak  sem  német- szóra,  sem  Eper- 
jesre. Ezekért  mi  vagyunk  felelősek  az  államnak 
és  társadalomnak. 

—  Puff  neki  I  Állam  !  Társadalom  I  Megtetszik, 
hogy  losonczi  diák  voltál ;  könnyebb  a  lelkednek, 
ha  egy-két  tót  szót  keverhetsz  a  beszédedbe !  Hát 
nem  tudnak  a  mi  cselédgyerekeink  eleget?  Zsol- 
tárt, hiszekegyet,  üdvözletet?  Hol  láttál  te  olyan 
kántor- asszonyokat,  mint  a  mi  juhásznéink?  Vagy 
tudod  te  úgy  a  regula  falsi-t,  mint  a  juhászod,  á 
ki  pedig  nem  tanulta  Maróthit? 

—  ]^í  jó  ;  de  a  zsoltár  meg  a  hiszekegy  a  mai 
világban  nem  elég.  Egy  kis  kézi-munka,  egy  kis 
házi  ipar,  egy  kis  kosárfonás,  egy  kis  szalmafonás 
egy  kis  selyemtenyésztés  . . . 

—  Egy  kis  házisapka-kötés,  egy  kis  brüsszeli 
csipke-szövés,  egy  kis  zsebóra-gyáripar.  Jól  van, 
de  hát  a    malacz-őrzés    és  libalegeltetés  elmélete? 

—  Egy  kis  fizika ...  —  folytatá  türelmesen 
Dávid  úr. 

—  Egy  kis  fizika  ? . . .  Hozd  el  leányom  azt  a 
kávét,  mert  Dávid  bátyád  ménküfogókat  akar  a 
kazlak  tetejébe  állítani.  Egy  kis  fizika !    Hozz  egy 

kis  c^ukrot  is  a  fizikához.  Már  az  más.  Annak  már 
van  értcímc,  ha  te  filozófusokat  akarsz  képezni. 
Jóreményű  ifjak:  dominusz  Taliga-likláb  Márton 
első  éves  fizikus  és  dominus  Kenderhám-Tótkalap 
Flórián  másodéves  filozófus  és  Magastetejű-juhász 
Márczel  veteránus  rhétori  De  már  ebből  az  exa- 
mentből  nem  maradok  ki !  Hanem,  igaz,  okosan 
kell  beszélni.  Tehát  atyafi !  így  kis-télben,  zabvetés 
és  nyírés  között  elmefuttatásnak  igen  jó  az  ilyen. 
De  az  iskolához  ház  is  kell,  a  házba  preczeptor, 
a  preczeptornak  kenyér ;  mert  ebben  a  pusztában 
fürjek  ugyan  vannak,  de  manna  nem  hullik ;  hol 
veszed  a  mannát? 

—  Biz'  azt  magunknak  kell  összeseperni  I 

—  Tudom ;  pótadó,  papbér,  lélekocsú  és  lukma  ! 
De  már  erre  nem  rá-állok,  csak  azért  sem,  hogy 
a  népszerűségemet  el  ne  veszítsem  Csont  Ábel 
bátyánk  előtt,  a  ki  még  életében  soha  adót  nem 
fizetett. 

—  Semmi  pótadó,  semmi  papbér!  —  felelt 
Dávid  úr.  Ha  már  másképp  nem  lehetünk,  ma- 
radjunk meg  nemes  embereknek  annyiban,  hogy 
a  mit  mások  adóként  fizetnek,  mi  adjuk  azt  önkén- 
tesen. Teszem  azt,  neked  bőven  terem  szénád ; 
tíz-húsz  petrenc^ét  ajánlhatnál  évenként  a  taní- 
tónak I 

—  Mit !  Hogy  én  szénát  fizessek  porc^ió  számra ; 
hogy  az  én  kazlaimban  vájkáljon  a  dászkál  ;  vagy 
az  én  szénámat  szagolgassa  évenként,  ha  nem  pe- 
nészes-e? Még  nem  született  meg  az  a  Kender- 
hám  Flórián,  a  kiért  én  a  Tekintetes  Ailamnyik  és 

Nagyságos    Trsdalmovccz    előtt  ezt    a    felelősséget 
elvállaljam. 

—  Hiszen  nem  kötelezettség  ez  atyafi,  csak  ön- 
kéntes ajánlat , . . 

—  Bolondabb  mint  a  kötelezés,  mer  ha  meg- 
igértük,  becsületbeli    dolog.    Nem  adok.    Punktum. 

—  Dehogy  nem  ád,  —  szólt  közbe  a  háziasz- 
szony.  —  Bizony  nem  huzalkodik  ám  egy  boglya 
szénáért.  Megadja ;  én  mondom.  Majd  bizony ! 
egy  marok  dudva  miatt  nem  mondjuk  ám  fel  az 
atyafiságot ! 

—  Hallod,  sógor?  —  felelt  rá  szemmeresztve 
Lőrincz  úr,  —  Roma  locuta  est;  az  asszony  nyi- 
latkozott. Már  meg  kell  lenni ;  ő  lássa.  De  mit 
szól  rá  Mecseki  ? 

—  Az  megteszi  a  magáét.  Ó  miga  fogja  indít- 
ványozni. 

—  De  atyafi  !  már  most  én  is  Compostellai  szent 
Jakabra  mondom,  hogy  te  engem  a  magam  házá- 
ban bolondnak  tartasz.  Hogy  Mecseki,  —  a  kinek 
te  az  agarát  agyonlőtted,  —  valaha  te  veled  egy 
nótát  fújjon  és  akarja,  a  mit  te  akarsz,  ...  ha 
ez  igaz,  akkor  én  azt  a  boglya  szénát  nem  adom 
a  mesternek,  hanem  megeszem  magam,  évről-évre. 

—  Azt  ne  véld,  hogy  én  a  Mecseki  házába  be- 
léptem és  ott  megebédeltem  volna,  mint  itt.  Azt 
nem  tettem,  miután  jól  tudom,  hogy  más  az  agár, 
más  a  kanapé.  Hanem  azért  mégis  úgy  van  in- 
dítva a  dolog,  hogy  Mecseki  lesz  az  indítványozó, 
én  pedig  az  ellenző.  Ez  így  van  elvégezve  Lábán 
János  és  Énekes  Tót  Péter  tanácsában. 

Baksay  :    Pusztai   tsüálkozás.  9 

Azután  elmondta,  mit  végzett  a  két  birkással. 

—  Már  az  más!  —  monda  Lőrincz  úr,  —  úgy 
hát  nem  eszem  meg  a  szénát,  hanem  felajánlom  a 
physices  professornak. 

—  Tehát  számítok  rád  a  família  gyűlésén.  Te 
szólsz  legelőször  is  pártolólag  Mecseki  indítványa 
mellett.  Megígéri   ezt  húgomasszony? 

—  Meg,  kedves  sógor,  megteszi  azt  az  én  uram ; 
meg  kell  neki  tenni.  Mit  meg  nem  tesz  az  ember 
a  jó  békességért! 

Dávid  úr  megcsókolta  a  sógorasszonyt  (pusztán 
nem  terem  a  kézcsók),  azután  ölbe  kapta  a  kis 
Dínát,  megígérte  neki,  hogy  ha  máskor  eljön,  vő- 
legényt hoz,  azután  letette  a  leányt  és  felvette  a 
juhászbotot. 

Lőrincz  úr  kikísérte  vendégét  a  varjas  erdőig ; 
itt  búcsút  vett  egymástól  a  két  férfi.  Lőrinaz  visz- 
szatért  hajlékába,  útjában  nagyokat  nevetve  az 
atyafi  merész  ábrándjain.  Dávid  úr  pedig  még 
mindig  nem  tart  hazafelé,  hanem  a  csárdának  vág, 
új  terveket  forralván  új  támadásokra. 

Mikor  a  kőfallal  körülkerített  csárda  kapujához 
ért,  mint  jó  tervező  hadvezérhez  illik,  először  kö- 
rülkémlelte a  megostromlandó  erősséget.  Nagy 
megelégedéssel  szemlélte,  hogy  Dávid  gazdának  — 
a  csárda  zsidó  bérlőjének  —  mind  az  öt  gyereke 
a  szín  alatt  mulat.  Hintáznak,  ök  ugyan  csak  any- 
nyiban  mulatnak,  hogy  hajtják  a  hintát  (maguk  nem 
mernek  bele  ülni)  verítékszakadásig,  a  hintán  pedig 
a  dajka  ül. 

Dávid  úr  belépett  az  ivóba. 


Jffegigérte  nekiy  hogy  ha  máskor  eljön,  vőlegényt  hoz. 


Baksay  :  Pusztai  találkozás. 

—  Sok  jó  napot  drusza!  Van-e  jó  borod? 

—  Alászolgája  a  nemzetes  úrnak ;  —  felelt 
Dávid  a  korcsmáros.  —  Nem  volna  csuda,  ha  nem 
volna,  mikor  a  kik  megérdemlenék,  felém  sem 
jönnek. 

Egy  henger-alakú  fa-kupát  tett  a  nemes  úr  elé. 

—  Tessék !  Ez  Csont  Ábel  úr  tulajdon  kupája, 
mert  ő  csak  ilyenből  iszik.  Azt  mondja,  hogy  Má- 
tyás  király  is  ilyenből  ivott,  mikor  Árpád  apánkkal 
kijött  Törökországból. 

—  Hanem  te  jó  körösztény  vagy  drusza,  hogy 
a  vasárnapot  is  megtartatod  a  gyermekeiddel. 

—  Nincs  benne  semmi  érdem,  kéntelen  vagyok 
vele.  A  tanító  felmondott  és  itt  hagyott.  Csak  leg- 
alább tudnám  miért? 

—  Gombház,  ha  leszakad  lesz  más. 

—  Nem  olyan  könnyű,  mint  a  nemzetes  úr  gon- 
dolja. Ha  én  jó  tanítót  akarok,  a  kit  ne  hiába 
fizessek.  Morvából  kell  hozatnom.  A  magyar  zsidó 
nagy  úr;  ha  arra  szorul  is,  hogy  tanító  legyen, 
mindig  máson  jár  az  esze.  Ha  egy  kis  pénzt  taka- 
rít, mindjárt  üzletet  kezd  vele,  vagy  pedig  egye- 
temre megy  jogásznak ;  de  a  morva  helyt  áll,  ta- 
nít szorgalmasan  és  maga  is  tanúi,  mert  mind 
rabbinusnak  készül  vagy  filozófnak. 

—  Az  bizony  baj,  drusza. 

—  Sokszor  elgondolom,  hogy  a  legutolsó  falusi 
rongyszedőnek  jobb  állapotja  van,  mint  nekem,  a 
ki  pedig  magam  bírom  ezt  a  híres  dominiumot. 
Mert  oskola  a  legutolsó  faluban  is  van,  a  hol  az 
ember    taníttathatja    a    fiát.    Tanítja    a    rektor  egy 

véka  árpáért.  Egy  pár  font  czukorért  még   külön- 
órát is  ad  a  számvetésből. 

—  Úgy  ám  drusza,  csak  hogy  ott  kitérítik  a 
hitiből.  Keresztyén  éneket  tanúi. 

—  Mit  gondolok  én  azzal  ?  —  felelt  Dávid  föl- 
emelkedett lélekkel.  —  Azokat  is  csak  szent  Dávid 
írta.  Sohasem  árt  az,  a  mit  tud  az  ember,  hanem 
a  mit  nem  tud. 

—  Hiszen  ha  csak  az  a  bajod,  azon  könnyen 
segíthetünk.  Egy  szavadba  kerül,  s  mindjárt  lesz 
iskola  a  pusztában,  még  pedig  a  te  kedvedért  itt 
szemtől-szemben  a  korcsmával. 

—  JujjujjujI  —  örvendett  Dávid,  félrecsapva 
bojtos  házisipkáját ;  —  ha  én  azt  megérhetném, 
megilluminálnám  az  egész  korcsmát,  még  a  fél- 
szert is. 

—  Már  pedig  az  jóformán  tőled  függ.  Hanem 
hadd  lám,  mi  áldozatot  hoznál  erre  az  iskolára  ? 

—  Áldozatot  ?  —  felelt  a  bölcs  számító,  —  ál- 
dozatot semmit,  hanem  a  költségből  a  mi  rám 
esnék,  fizetném. 

—  Ügy  nem  élünk  meg  druszái  Tudod,  hogy  a 
familia  magára  adókulcs  szerinti  terhet  nem  vállal. 
Az  oskolának  magánajánlatokból  kell  létrejönni... 

—  Hát  a  nemzetes  úr  mit  ajánl  ? 

—  Hogy  én  mit  ajánlok?  Nem  kell  engem  fél- 
teni. Azért,  hogy  én  nem  ütöm  dobra  a  mit 
adok,  ott  leszek  én  a  hol  kell.  Ne  mérd  te  maga- 
dat én  hozzám.  Most  arról  van  szó,  hogy  te  mit 
ajánlasz?  Teszem  fel :  tíz  véka  zabot  évenként .  .  . 

—  Tíz  véka  zab?  Hadd  lámi  Tíz  véka  zab  ára 

lo  frt,  de  tegyük  tizenötre.  Most  fizetek  a  tanító- 
nak, —  csak  magyar  zsidót  értve,  —  mert  a  morva 
sokkal  drágább,  —  havonként  6  frtot;  a  koszt 
másik  6  frt ;  évenként  1 44  frt.  Tehát  nekem  az 
iskolából  1 30  frt  tiszta  hasznom  lesz.  Megajánlom 
a  tíz  véka  zabot. 

—  Ezt  vártam  tőled  drusza.  Ez  elegendő  arra, 
hogy  a  familiát  tettre  serkentsdy  de  nem  arra,  hogy 
tettre  lelkesítsd,  N\.ég  valami  ajánlatot  kell  tenned. 
Teszem  fel  száz  fej  káposztát. 

—  Köszönöm  szépen.  Hol  vegyem  én  a  káposz- 
tát ?  Az  öregapámnak  sem  volt  soha  egy  fej  sem. 
Hát  honnan  adjam  én  a  káposztát? 

—  Már  pedig,  hogy  a  familia  tettre  lelkesüljön, 
ahhoz  okvetlen  szükséges,  hogy  a  káposztát  te 
ajánld  meg.  Mert  látod  drusza,  az  a  hitvány 
káposzta  bizony  kitellenék  akármelyikünktől  is,  de 
annak  nem  lenne  semmi  hatása,  mint  a  hogy  annak 
nem  lenne,  ha  te  egy  vagy  két  akó  bort  ajánlanál. 
Mindenki  azt  mondaná,  könnyű  neki,  mert  van 
miből.  De  mikor  meghallják  majd,  hogy  te  olyas- 
mit ajánlsz,  a  mit  magadnak  is  pénzen  kell  venned, 
majd  meglátod  milyen  lelkesülten  követi  mindenki 
a  te  dicső  példádat.  Egyik  vajat,  másik  fadgyút, 
harmadik  szénát  és  így  tovább.  Egy  óra  alatt  örök 
időkre  meg  lesz  alapítva  a  tanítói  fizetés.  Aztán  — 
csak  ne  tettesd  —  nem  is  kerül  az  neked  pénzbe. 
Ősszel  húszával  is  járnak  a  káposztás  kocsik.  Vala- 
mennyi itt  etet,  jövet-menet.  Hány  van,  a  ki  vissza- 
hozza a  hetivásárról.  Ötvenet  is  kapsz  tőlük  egy 
itcze  borért 

—  Jól  van,  hát  megadom  a  tíz  véka  zabot,  meg 
a  száz  fej  káposztát. 

—  Helyes!  látszik,  hogy  szabadelvű  ember  vagy. 
Most  már  halldd,  a  mit  mondok.  A  familia  gyűlést 
tart  a  héten.  Mecseki  úr  fogja  tenni  az  indítványt 
az  iskola  iránt.  Lesz  egy-kettő,  a  ki  pártolja.  Töb- 
ben ellene  mondanak.  Akkor  te  szót  kérsz  és 
megteszed  ajánlatodat  s  azt  is  hozzáteszed,  hogy 
ha  az  indítvány  el  nem  fogadtatnék,  te  kénytelen 
leszesz  elköltözködni  s  a  bérletet  megszüntetni 
Szentgyörgy  napkor,  mert  neked  olyan  helyre  kell 
menned,  a  hol  gyermekeidet  oskol áztathatod. 

—  De  én  nem  akarok  ám  felhagyni  a  bérlettel. 

—  Ne  félj,  nem  is  hagysz  fel.  Csak  te  tedd,  a 
mit  mondok,  a  többit  bízd  rám.  Még  egyet.  Sen- 
kinek se  szólj  arról,  a  mit  itt  beszéltünk. 

Dávid  úr  kifizette  a  kupa  bor  árát  és  jó  éjtsza- 
kát  mondott  druszájának. 

A^nden  jól  megyl  gondolta  magában,  s  haza 
felé  ballagtában  elővette  a  zakatói  minta-díjlevelet, 
s  kicsillagozta  a  biztosított  tételeket.  Zab,  só, 
fadgyú,  vaj,  széna,  káposzta. 

Minden  jól  megy !  gondolta  újra.  A  dicső  ter- 
mészetnek mind  a  három  országa  meghódolt  már. 
A  nehezén  túl  vagyunk,  a  többi  magától  megy. 

Most  hazamegy  a  népnevelés  országának  fáradt 
bajnoka  pihenni ;  de  azzal  a  feltétellel,  hogy  holnap 
újra  kezdi   a  hódító  hadjáratot. 

Másnap  reggel  újra  nyakába  öltötte  Dávid  úr 
a  pusztát. 

Ezúttal  nem  juhászbot  a  kísérője,  nem  is  ki- 
fordított suba  a  védelmezője.  A  juhászbotot  fokos 
helyettesíti,  a  subát  bő  szürke  köpönyeg,  és  a 
gyalogszcrt  sárga  paripája. 

így  lépdel  át  Pátrói  Ábrahámné  asszony  ma- 
jorjába. 

A  nemzetes  nagyasszony  a  nagy  cseresznyefa 
almáriom  fényesítésében  fáradozott,  midőn  Iharosi 
úr  bekopogtatott. 

—  Kedves  asszonynéném !  —  kezdé  tisztelettel 
kezet  csókolva,  s  a  megcsókolt  kezet  a  csók  után 
is  kezében  tartva.  —  A  familia  nagylelkű  Thábi- 
tájához  jöttem  könyörögni,  egy  szegény  ember  ér- 
dekében. Az  a  szegény  Pozdorja  Mihály  —  hiszen 
tán  tetszik  ismerni  —  két  hónap  óta  fekszik  bete- 
gen, se  él,  se  hal ;  gyerekei  csaknem  koldulnak : 
kérném  kedves  asszonynéném  jó  szívét,  küldene 
néha  egy  kis    ebédet    annak  a  szegény    embernek. 

A  nagyasszony  kiszabadította  a  fogva  volt  ke- 
zét, s  két  kézzel  belemarkolt  Dávid  úr  csimbók- 
jaibt  —  füleit  is  oda  értve  —  s  megrázta  emberül. 

—  0  te  éktelen  puha!  te  Ihárosi  Dávid!  hát  te 
lélekzetet  se  tudsz  venni  hazugság  nélkül  ?  Hát  a 
Pozdorja  Miskáért  vagyok  én  kegyes  Thábita  ?  Te 
pokol  pozdorja  Miskája'  te!  Ha  már  a  Pozdorja 
Miska  nevével  akarsz  fosztogatni,  legalább  utána 
járhattál  volna,  hogy  ki  küldöz  neki  ebédet  min- 
dennap két  hónap  óta  !  Ki  vele,  mit  akarsz  ?  Igazat 
mondj,   mert  lehasítom  a  nagy  füledet. 

—  Vallok  már  asszony  néném,  csak  a  füleimnek 
irgalmazzon.  Azt  hallottam,  hogy  boldogult  uram- 
bátyám egy  üveg  cseresznyepálinkát  testált  nekem  ; 
ez  iránti  igényemet  jöttem  bejelenteni. 

—  Nem  kapod  meg,  a  mért  újra  hazudtál.  Iga- 
zat mondj. 

—  No  hát  igazat  mondok,  ha  füleimet  birto- 
komba helyezi,  meg  a  kóstolót.  Olvasta-e  asszony- 
néném  a  tegnapi  újságot  ?  Nem  még,  mert  a  va- 
sárnap nem  arra  való,  hogy  hiábavalóságokkal  töltse 
az  ember.  De  én  olvastam  ám,  s  nézze  mi  van 
benne.  Itt  van:  «JVfl/)i  hírek:  Az  x....i  püspök 
ő  méltósága  a  kondori  pusztán  felállítandó  róm. 
kath.  népiskolára  2000  frtot  adományozott.!)  Itt 
van  nyomtatásban.  Skorpió-jegy  alatt,  a  mi  azt 
teszi,  hogy  ezt  a  szerkesztő  nem  a  kisujjából  szopta. 
Ha  ezt  sem  hiszi  asszonynéném,  akkor  fűrészelje 
le  a  fülemet  ácsfűrészszel. 

—  Hát  aztán  ?  Preczeptor  akarsz  lenni  abban 
az  oskolában  vagy  mi? 

—  Nem  én  asszonynéném.  Hanem  tudja,  a  mit 
egy  püspök  kimond,  annak  meg  kell  lenni. 

—  Hát  legyen.  Mit  én  bánom. 

—  Bánhatná  pedig,  mert  az  oskolát  nem  szokás 
a  levegőbe  építeni ;  annak  fundus  kell. 

—  Hát  adjon  a  püspök;  én  nem  adok  neki. 

—  Nem  ám,  hanem  majd  ád  a  familia. 

—  De  öcsém,  azon  a  funduson,  a  mit  a  familia 
ád,  egy  tyúk  alja  csirke  sem  forog  meg. 

—  Nem  is  úgy  lesz  az.  Hanem  egy  szép  napon 
a  községi  biró  (tudja,    hogy  az  is  van)    közgyűlést 

hirdet.  Ilyen  közgyűlés  pedig  csak  császári  biz- 
tos jelenlétében  szokott  megesni.  Már  most  egybe- 
gyűl a  község,  azaz  a  família;  a  királyi  biztos 
előadja  a  maga  módja  szerint,  hogy  mi  készül ; 
hogy  annak  a  mi  készül,  fundus  kell ;  hogy  nincs 
benne  semmi  kétsége,  miszerint  ez  a  nemes  és 
í^agy*  ilysn  és  amolyan  familia,  —  a  melynek  ősei 
egykor  így  és  amúgy,  —  s  a  mely  nem  veszhet 
el,  míg  az  ezüst  Dunának,  s  a  többi:  —  egy 
szívvel  és  szájjal  meg  fogja  ajánlani  a  kivánt 
fundust. 

—  Megtagadja  egy  szívvel  és  lélekkel. 

—  De  a  biztos  nem  egy  szívvel  és  szájjal  való 
nyilatkozatot  kivan  ám,  hanem  névszerinti  szavazást 
követel,  s  lesz  annyi  esze,  hogy  nem  asszony- 
nénémmel  szavaztat  először,  hanem  valaki  olyannal, 
a  ki  nem  mer  nemei  mondani.  Teszem  föl  Talpárdi, 
a  ki  államhivatalnok,  vagy  Dámán  atyafi,  a  ki  most 
szabadult  ki  Theresienstadtból  s  folyvást  felügyelet 
alatt  áll  . . . 

—  Hát  adjon  a  magáéból,  a  kinek  muszáj. 

—  Vagy  pedig  nem  is  szavaztat  névszerint,  ha- 
nem felállással  hozat  határozatot  és  azt  mondja: 
«Azok,  a  kik  a  népnevelés  oltárának  felemelésé- 
hez és  a  czivilizáczió  fáklyájának  magasan  lobog- 
tatásához  tényleg  való  j  árul  ásókat .. .» 

—  Ez  a  sok  szó  azt  teszi :  fundus . . . 

—  Igen  fundus,  —  tehát :  « járul  ásókat  megta- 
gadják, álljanak  fel».  Ebből  az  lesz,  hogy  senki  se 
mer  felállani,  legfeljebb  Csont  Ábel  atyafi.  A  ki 
felállt  is,  látván,  hogy  kisebbségben  van,  szép  csen- 

dcsen  mcglcushad,  mert  a  kinevettetéstől  mindenki 
fél.  ]gy  aztán  meg  lesz  szavazva  a  fundus,  —  tán 
nagyobb  is,  mint  szeretnők,  s  felépül  a  püspök 
költségén  az  atyafiak  oskolája,  míg  a  mi  hitünk 
cselédei  oskola  nélkül  nőnek  fel. 

—  Mit  gondolok  én  vele,  —  szólt  a  nagyasszony 
félénkebben,  jobb  tenyerével  végig  simítva  barnás 
balkarját.  —  Nekem  se  kicsi,  se  nagy  . . . 

—  Hát  nekem  van  ?  —  kérdé  lelkesülten  Dávid. 
Nekem  sincs,  de  azért  kész  vagyok  minden  áldo- 
zatra ... 

—  No  csak  ne  thábitázz  öcsém,  nem  jól  áll  az 
neked,  mert  mindjárt  észreveszik  rajtad,  hogy  levél- 
bül  prédikálsz.  Mondd  ki  kereken,  mit  akarsz. 

—  Hát  asszonynéném,  én  oskolát  akarok  fun- 
dálni. 

—  Van  hozzá  elég  pénzed,  csak  fundálj. 

—  Nem  a  magaméból.  Közkincs,  közczél,  köz- 
áldozat ;  ezt  összegyűjteni  . . . 

—  Elted  feladata  , . . 

—  Az  is,  meg  más  is.  Egyszóval  koldulok  az 
oskola  részére.  Mit  ád  asszonynéném  ?  Alapítvány, 
évi  ajánlat,    egyszer-mindenkorra,    a    hogy    tetszik. 

—  De  hát  mit  gondol  uramöcsém,  mit  adjak?  — 
szólt  most  a  nagyasszony  komolyan. 

—  A  tanítói  fizetés  első  tétele  80  frt  v.  ez.  Ezt 
kellene  biztosítanunk  vagy  alapítványok  által,  vagy 
évi  kötelezettség  útján. 

—  Én  örök  terhet  nem  veszek  a  nyakamra, 
hanem  a  mit  szántam,  odaadom  egyszerre.  Jó  lesz-e, 
ha  szegény  boldogult  nagyanyám    száz    arany  mó- 

rJngkövetclését  átruházom  az  oskolára?  Csak  vége 
szakad  már  a  pörnek ;  hátha  az  a  kevély  Talpárdi 
elébb  is  kifizeti,  ha  látja,  hogy  szent  czélra    megy. 

—  Ez  jó  lesz,  de  oda  is  veszhet ;  mostanában 
semmi  esetre  sem  hoz  jövedelmet.  Nem  adhatna 
asszonynéném  valami  biztosabb  alapot?...  A  mi- 
vel  az  Isten  megáldottal 

—  A  mivel  az  Isten  megáldott?  No  megáldott 
engem  ő  szent  Felsége  azzal  a  csaptatnivaló  Okulás 
Ádánynyal.  Itt  van  a  kontraktusa  száz  váltó  forint- 
forintról. Mikor  felvette  a  pénzt,  akkor  adta  ezt 
az  Írást.  Mondtam  neki,  hogy  magyarul  irja  alá  a 
nevét,  de  azt  hazudta  a  pokolra  való,  hogy  az  ő 
aláírása  csak  zsidóul  érvényes.  En  ráhagytam  s  ő 
felrakta  a  póklábakat ;  de  mikor  bepöröltem,  azt 
mondta  a  törvényszék,  hogy  a  kontraktus  alá  az 
van  írva :  Kászpoló  Náthán,  az  pedig  nem  az  Adány 
neve.  Nem  az  Ádányé,  hát  kié?  Hát  Ádány  vagy 
Náthány  nem  mindegy  guta  a  ?  Nem  ám,  azt  mond- 
ják, mert  az  nem  is  név,  hanem  csak  zsidóírás,  a 
mi  azt  teszi,  hogy  « pénzt  nem  ád».  Hanem,  ha 
azt  akarom,  hogy  a  pénzemet  megkapjam,  esküd- 
jem meg,  vagy  a  zsidótól  kivánjak  esküt.  Mit! 
hogy  én  esküdjem  száz  forintért,  vagy  hogy  az  a 
nyavalyás  Adány  az  én  lelkemre  még  jobban  is 
elkárhozzék?  Há  kedves  öcsém  már  most  én  is 
Kaszaboló  Náthány  vagyok ;  hanem  ha  kell,  oda- 
adom ezt  a  kontraktust  az  oskoládra,  ha  tudnál 
valamit  venni  az  Ádányon,  magam  is  megkönnyeb- 
bülnék. 

—  Idevele  asszonynéném,  majd  féllábra    állítom 

én  az  Adányt,  hogy  azonnal  Náthánynak  vallja 
magát.  Hanem  kedves  asszonynéném,  lássa,  ez  a 
két  adomány  összevéve  is  csak  olyan,  hogy  jó 
szántából  maga  az  Adány  is  alig  adna  rá  valamit. 
Erre  valami  nyomtaték  kell,  hogy  el  ne  fújja  a 
szél.  Valami  kézzelfogható.  .. 

—  Kézzelfogható?  Mi  az?  Rokkanyél  ?  Azt  kapsz 
édes  öcsém  most  mindjárt,  ha  még  tovább  is  zsarolsz. 

—  Nem,  kedves  néném,  hanem  hát  egy  kis  fű- 
teni való  szalma  annak  a  nyavalyás  tanítónak. 

—  Adok  hát  azt  is,  a  mennyi  kell,  dühödjön 
meg  az  oskolád.  De  most  már  vége  legyen  a  ku- 
nyorálásnak. 

—  Vége  lesz,  csak  ide  a  nevét  asszonynéném, 
hogy  Náthány. 

Egy  ívet  tett  a  nagyasszony  elé. 
Az    öreg    asszony    fogta  a  tollat  és  irta,   a  mint 
unokaöcscse  diktálta : 

•  Füttenivalót  elegendót» 

—  «Es  négy  font  szalonnát  ajánl. » 

—  Szalonnát  én  nem  mondtam  . . . 

—  írja  már  oda  kedves  néném,  hát  mivel  főz 
az  a  szegény  ember  ?  Mihaszna  a  tűz,  ha  nincs 
mit  főzni   nála? 

—  jól  van  hát  no.  «És  négy  font  szalonnát 
alyál  Nemes  Nemes-vidi  Juditba  nobilis  vidua  re- 
licta  dominus  generosus  Abrahus  Patrói  mpr.» 

Ihárosi  beporozta,  átvette  és  zsebretette  az  Írá- 
sokat, azután  megitta  a  testamentombeli  cseresznye- 
vízből a  kóstolót,  kezet  csókolt  a  nagyasszonynak 
a  szent  ügy  nevében  és  eltávozott. 


Az  öreg  asszony  fogta  a  tollat .  .  . 


Baksay  :  Pusztai  találkozás. 

Ihárosi  hazament  és  asztalhoz  ülve,  szemlét  tar- 
tott a  szerzett  javak  fölött,  a  biztosított  fizetéstéte- 
leket megcsillagozván. 

—  Nagyon  jól  van  1  —  monda  magában  kezeit 
dörzsölve,  midőn  az  aranyszabály  által  megmagya- 
rázta magának,  hogy  száz  arany  és  száz  vft.  évi 
6%  kamatja  épen  8o  frt  v  ez.,  sőt  még  több  is. 
Nagyon  jól  van ;  a  nehezén  tul  vagyunk ;  a  könnyűje 
a  padlásról  is  lecseppen.  Mézet  Csont  Ábel ;  Örle- 
tés,  ez  jó  lesz  a  papiron,  miután  valóságban  úgy 
sem  lesz  rá  szükség;  Marbatartás  és  Ta  a  familia 
könnyű  terhe  lesz ;  INegyvenó't  véka  búza,  ezt  egy 
jó  alapszabályokkal  körülkerített  takarékmagtár  fogja 
önteni.  ?Jyolcz  botd  föld.,,  itt  a  bökkenő!  No 
Dávid,  most  mutasd  meg,  hogy  ember  vagy.  Hon- 
nét veszed  a  nyolcz  hold  földet.  Szent  Árion,  se- 
gíts 1 

Mindenkit,  a  ki  valaha  nyolcz  hold  földet  szer- 
zett, tanúbizonyságul  mer  hívni  Dávid  úr,  hogy 
nyolcz  hold  földet  nem  gyerekség  szerezni,  még 
magunknak  sem,  hát  még  másnak. 

—  Szent  Árion,  segíts  I  —  kiáltott  újra,  kétségbe- 
esetten tárva  kezeit  egy  kép  felé,  mely  a  szemközt 
lévő  falon  függött,  hegedűt  tartva  hóna  alatt,  ara- 
nyos rámában. 

—  Szent  Árion,  segíts!  —  sóhajtott  újra  a  kő- 
nyomatú  alakhoz.  —  Add  ide  azt  a  hegedűt,  hadd 
muzsikáljam  össze  a  nyolcz  hold  földet. 

A  kép  ajkai  gúnyos  mosolyra  biggyedtek. 

—  Nevethetsz,  —  folytatta  Dávid  úr,  —  de  hát 
minek    koptatod    te    azt    a    szép    nevet,  ha  ennyit 

sem  tudsz  megtenni  ?  De  persze  könnyebb  a  azzt- 
halat  megnyergelni,  mint  a  famíliát!  Hah!  Ha  én 
birnék  a  ti  lantotok  hatalmával !  Megvonnám  azt 
a  vonót  s  egyszerre  a  polyva,  a  sár,  a  vályogvető 
czigányok  elkezdenének  mozogni,  egy  nap  alatt 
készen  lenne  a  negyvenezer  vályog ;  mind  első 
minőségű,  aozélos,  tartósabb  holmi  rossz  téglánál. 
Másik  rántásomra,  a  vályog  egymás  hegyibe  ug- 
rálna s  készen  lenne  a  fal ;  harmadikba  a  legszebb 

szálfák  idetánc^olnának  a  familia  erd nem :   a 

Mecseki  tanyájáról^  rcyzsXzxgzrznáéiVndik:  negyedikre  , . . 
de  igaz,  azt  a  régi  Orpheusról  sem  mondja  az  írás, 
hogy  nyolcz  hold  földet  összehegedűlt.  De  hah  I 
Hiszen  meg  van !  Az  én  Árionom  több  mint  Or- 
pheus.  Hogy  nem  jutott  előbb  eszembe !  Rögtön 
írok  neki. 

Míg  ő  ír,  elmondjuk  röviden  az  Árion-kép  re- 
géjét. 

A  korábbi  évek  valamelyikében  egy  híres  hege- 
dűs utazta  be  az  országot,  a  nagyobb  városokban 
hangversenyeket  adva,  s  mindenütt,  a  hol  meg- 
jelent —  az  egész  környéket  magához  bűvölve. 
Igazi  Amphion  volt.  A  merre  járt,  a  kövek  meg- 
mozdultak, begyülekeztek  a  székvárosba,  kibérelték 
a  páholyokat,  zártszékeket  és  kakasülőket,  s  a  mint 
a  nyirettyű  szóra  bírta  a  húrokat,  a  kövek  mertek 
sírni,  alélni,  vagy  asztalt  ütni  ököllel,  a  szerint,  a 
mint  azt  már  a  kövek  különböző  vérmérséke  hozta 
magával.  A  kondori  urak  is  kitettek  magukért,  mi- 
kor a  művész  Fűzvárra  jött.  Lefoglalták  az  ülése- 
ket   több    mint    száz    jegy    erejéig,   a  hangverseny 

után  pedig  fényes  vacsorát  rendeztek  tiszteletére. 
Itt  a  felköszöntők  versenyre  keltek  egymással  a 
művész  megtisztelésében.  Ihárosi  Dávid  poharat 
ragad  és  ünnepélyesen  kinevezi  magyar  Árionnak. 
Harsogó  éljen.  —  Nem  késik  Mecseki  is  a  poha- 
rával és  azt  mondja:  Szép  név  az  az  Árion,  de 
tud  ő  annál  még  szebb  nevet  is ;  felhivja  a  familia 
összes  tagjait :  kiáltsák  ki  Árion  urat  a  familia 
Hszteletheli  tagjának^  Kikiáltatik.  —  Egyetemes  csó- 
kok és  ölelkezések.  —  Nem  engedi  de  Ihárosi  az 
utolsó  szót  másnak,  kivált  pedig  Mecsekinek;  újra 
poharat  emel  és  azt  mondja:  A  mai  reális  világ- 
ban a  tiszteletbeliségek  kora  lejárt,  ennek  nincs 
többé  értelme ;  ennélfogva  indítványozza,  tegyék 
meg  az  ünnep  hősét  osztályos  aiyjokfiának,  kondori 
földesúrnak.  E  czélból  ő  maga  mutat  példát  a 
« mikéntre »,  s  ezennel  a  saját  vagyona  után  eső 
közföldekből  a  Tekintetes  Atyafi  úrra  két  csövek- 
részt  ünnepélycsen  átruház.  A  példa  ragadós  és 
az  új  atyafinak  ott  melegében  harminczöt  czöveknyi 
jog  inscribáltatik.  Árion  a  kitüntetésre  arczképének 
egy-egy  példányával  felel,  az  átírási  okmányt  el- 
fogadja azon  kérelemmel :  engedtessék  meg  neki 
jószága  jövedelmét  a  kondort  jótékony  nőegylet 
czéljaira  felajánlani ;  de  miután  felvilágosítják,  hogy 
a  kondori  pusztában  Patróiné  asszonynénin  kívül 
egyéb  jótékony  nőegylet  nem  létez,  a  ki  pedig 
sokkal  kevélyebb,  mintsem  ajándékot  elfogadna: 
oda  módosítja  nyilatkozatát,  hogy  fordíttassék  hát 
valami  közczélra. 

Ez    a    története    az    Árion-képnek,  kihez  Dávid 

úr  azt  a  szemrehányást  imént,  s  ezt  a  levelet  e 
pillanatban  intézte.  Fölösleges  mondani,  hogy  a 
levél  tárgyát  ama  bizonyos  czövekek  képezik,  me- 
lyek   mintegy    nyolcz    hold    földnek    felelnek  meg. 

Most  még  csak  annyit  jegyezzünk  meg,  hogy  a 
família-kurátornak  kötelessége  levén  minden  hó 
J5-ik  napjára  f ami lia-gy ülést  hívni  össze  a  korcsma 
ivójába,  mely  a  familia  méltóságának  megfelelőleg 
ez  alkalomra  kivételesen  « vendéglő  szálájának»  ne- 
veztetett: Dávid  úr  a  legközelebbi  ápril  15-ére  a 
gyűlést  nem  hívta  össze.  O  tudja,  miért.  Ez  is  az 
eszélyes  férfiú  fogásai  közé  tartozott. 

Mecseki  úr  ugyanis  alig  várta,  hogy  ápril  1 5-ikc 
fölött  leáldozzon  a  nap  jóltevő  világa,  rohant  Ámbár 
Lórincz  úrhoz,  hogy  micsoda  ember  az  a  kurátor, 
hogy  a  familiát  semmibe  sem  veszi ;  gyűlést  soha 
össze  nem  hív ;  minden  csak  úgy  «rólunk  nélkü- 
lünk»  megy!  Magyarországon  lakunk- e  még,  vagy 
pedig  Grönlandiában?  Ki  kell  csapni  a  kurátorság- 
ból az  ilyen  embert  1 

Ámbár  Lőrincz  —  alelnöke  a  familiagyűlések- 
nek  —  azonnal  utasította  a  kurátort  a  gyűlés  össze- 
hívására, holnaputánra,  ápril  17-dikére.  Tárgy:  folyó 
ügyek. 


111. 


Tekintetes  Ámbár  Lőrincz  úr  elnöklete  alatt 
jelen  voltak  stb.  stb. 

Ügy  van.  A  korcsma- asztal  végén  legfelyül  elnö- 
köl   Ámbár    Lőrincz;    jobbján    Talpárdi    Gáspár,  a 

puszta  leggazdagabb  embere,  egyszersmind  megye- 
főnök, ki  csak  a  napokban  rándult  le  Fűz  várról 
birtokát  megtekinteni.  E  mellett  ül  Mecseki,  egy 
szelíd  tekintetű  szőke,  nyúlánk  férfi,  nyakában 
aranyi ánczczal,  melyről  Ihárosi  azt  vallja,  hogy  az 
nem  Mecsekié,  hanem  feleségéé.  Mecsekivel  szem- 
ben ül  a  halálos  ellenség  —  és  unokatestvér  — 
Ihárosi.  —  Említettük  már  a  két  úr  között  dúló 
olthatatlan  tüzet,  mely  azon  gyuladt  ki,  hogy  Dávid 
agyonlőtte  a  Mecseki  agarát.  Olynemű  cselekmény, 
melynek  súlyát  a  körülmények  enyhíthetik.  Mert 
ha  úgy  áll  a  dolog,  a  mint  az  egyetlen  tanú  — 
Ámbár  Lőrincz  —  talán  az  igazsághoz  való  el- 
fogult ragaszkodásból,  vagy  talán  a  háború  meg- 
előzésére finomul  c^élzott  tapintatosságból  előadja, 
t.  i.,  hogy  Dávid  úr  kopókkal  vadászván,  a  re- 
kettyés közt  nyúlnak  nézte  s  tévedésből  pufiFan- 
totta  le  az  agarat:  akkor  azt  mondja  rá  Mecseki 
is  velünk  együtt:  «Már  az  más.  Ha  a  sógor  az 
agarat  nyúlnak  nézi,  abban  nincs  violenczia,  sem 
személy-,  sem  birtoksértés :  legfeljebb  egy  kis  op- 
tikai csalódás.)*  De  mivel  Dávid  úr  jól  tudja,  hogy 
a  « cselekménye  ilyen  magyarázattal  kitörültetnék 
ugyan  a  bűnös  cselekmények  sorából,  de  egyszer- 
smind az  ő  neve  is  a  vadászalmanachból,  ennél- 
fogva készebb  puskát  fogni  az  egész  világra,  mint- 
sem megengedhetővé  tegye  Lőrincz  sógor  föltevé- 
sét. Ellenkezőleg,  ő  szándékosan  lőtte  szét  az 
agarat,  mivel  az  minden  megbizás  nélkül  s  csupa 
hivatalos  túlbuzgóságból  beleavatkozott  a  kopók 
dolgába,  s  szemeláttára  elkezdte  cziczkézni    a    í^\- 

fiaksay  :   Pusztai   találkozás.  4 

hajtott  nyulat.  Mit  volt  mit  tennie,  mint  ártalmat- 
lanná tenni  a  veszélyes  ellenséget  s  a  csősztől  egy 
pár  «szigmaringen  —  heckingen))  kiséretében  be- 
izenni  Mecsekihez,  hogy  viselje  gondját  az  agará- 
nak. —  Ezen  izenetet  azonban  —  mint  Lőrincz 
úr  suttogja  —  a  sógor  már  csak  következetesség- 
ből intézte,  a  mint  a  tévedés  után  egyszerre  fel- 
találta magát,  hogy  micsoda  színt  adjon  a  dolog- 
nak. Nekünk  kötelességünk  azt  a  magyarázatot 
fogadni  el,  a  mit  a  bűnös  magát  terhelői eg  nyújt, 
s  ezzel  a  végzetes  agár  kisérteti es  árnya  be  van 
vezetve  történetünk  alakjai  közé. 

A  hosszú  asztalnál  az  elnök  közelében  ülnek  a 
familia  érdemesebb  tagjai,  az  Zírak,  mert  azok, 
szemben  a  Jeeppel,  itt  is  megteremnek  ;  a  nyugha- 
tatlan újítók,  kik  egy-két  gazdasági  gép  behozásá- 
val, s  holmi  homok-megkötési,  erdőültetési,  útjaví- 
tási elmélet  hangoztatásával  az  ősi  nyugalom  sze- 
retőinek sok  aggodalmat  okoznak  titkon  és  nyilván. 
Az  asztal  alsó  végét  jobbfclől  a  Mámög,  balfelől 
a  Mineka  nagy  kiterjedésű  családok  ellenzékies 
tagjai  foglalják  el.  Ezek  pedig  —  nem  indián 
törzsek. 

Nem. 

Ezt  a  nevet  a  csúfolódó  Ihárosi  ragasztotta  a 
nyakukba. 

Nem  is  családok  pedig,  hanem  pártok,  melyek 
elveikben  nem,  csak  jelszavaikban  különböznek  egy- 
mástól. Mindkettő  gyanús  szemmel  nézi  az  ural- 
kodó párt  fesz  kel  ődéseit,  csakhogy  a  Mámög-párt 
az    uralkodó  párthoz  atyafiság,  érdekközösség,  ba- 

rátság  s  vagyon-cgyformaság  által  sokféleképen 
lévén  kötelezve,  nem  meri  ennek  kezdeményeit 
nyiltan  ostromolni,  hanem  csak  a  nyakravaló  közül 
dörmögi:  *Már  megint!^  vagyis  a  pusztai  patois 
szerint  nMámóg*.  A  Mineka-pixX  már  rögzöttebb 
pecsovics ;  ez  meg  sem  hallja  az  újítók  szavát, 
hanem  minden  indítványra  kész  az  egyetlen  fele- 
lettel télen  úgy,  mint  nyáron;  *  minek  a?*  Innen 
az  elnevezés. 

Az  asztal  legvége  és  az  ajtó  közötti  szűk  téren 
állva  csoportosul  egy  negyedik  párt,  a  J^ikőbúznyiaké. 
Mert  ezeknek  minden  indítványra,  mely  az  asztal 
felső  végén  támad,  egyetlen  egy  véleményük  van : 
ki  k^U  búzni!  T.  i.  nem  az  indítványt  a  jegyző- 
könyvből, hanem  az  indítványozót  a  szálából.  Mely 
vélemény  erélyes  kifejezése  után  az  egész  párt 
rendesen  oda  szokta  hagyni  a  gyűlést  hangos  tün- 
tetéssel. 

Van  még  egy  ötödik  párt  is,  mely  a  nagy  boglya- 
kemencze  széles  patkáján  rajthúzlis  jobblábát  a 
patkára  felhúzva  s  térden  át  összefogva  figyel.  Ha 
fésületlen  haját  és  a  négy  szelek  által  ápolt  sza- 
kállát nézzük,  azt  hiszszük,  hogy  ez  a  \ikőbúznyiak 
csontjából  való  csont ;  de  ha  deáknyelv-tudományát, 
melyre  sokat  ád,  családi  összeköttetéseit,  melyekre 
semmit  sem  ád,  s  tekintélyes  birtokát,  melytől  még 
adót  soha  sem  fizetett,  tekintjük,  úgy  Csont  Ábel 
urat  hajlandók  vagyunk  az  úri  párthoz  sorozni. 
Majd  meglátjuk.  —  Egy  véleménye  van  :  mindenre 
nem-ét  mondani,  a  mit  ugyan  megtesznek  a  Aíámö- 
gók  is,  a  J^ikőbúznyiak  is,  csakhogy    Ábel   úr  nem- 

csak  mondja,  hanem  foganatosítja  is  a  nem-ct.  Egy 
ábrándja  van :  királyt  választani  a  Duna  jegén ;  és 
egy  foglalkozása:  a  méhészet,  melytől  adó  nem 
jár.  Egyszer  össze  akarták  irkálni  a  méheit,  de  ő 
fogott  egy  marok  herét  és  az  adóvető  úrnak  az 
inge  gallérjába  tömködte,  a  mint  ez  a  méhesben 
az  asztalra  hajolva  töltögette  ki  a  rubrikákat.  Azóta 
felé  sem  mernek  menni.  —  A  tanácskozásba  csak 
akkor  szól  bele,  ha  valami  jó  deák-idézetnek  épen 
nyilasa  akad. 

—  Tekintetes  család !  —  kezdé  az  elnök,  —  a 
gyűlés  ezúttal  a  rendes  időn  kívül  tartatik  meg,  a 
miért  elnézést  kérek  a  kurátor  úr  részére,  ki  — 
kétségkívül  saját  fontos  teendői  által  —  akadályozva 
volt  a  meghívó  szétküldözésében. 

—  «Publica  privatis  praeferenda*  —  dörmögé 
Ábel  úr.  —  A  közügy  a  magándolognál  elébbvaló. 

—  Fölöslegesnek  láttam  a  familiát  fárasztani,  — 
monda  Ihárosi  úr,  —  semmi  előterjeszteni  valóm 
nem  lévén. 

—  Ha  az  úrnak  nem  lévén,  lehetvén  másnak !  — 
csendült  bele  Mecseki  szava.  Az  úrra  nincs  egyéb 
bízva,  mint  a  kihirdetés.  Ha  ezt  sem  bírja  az  úr 
elvégezni,  akkor  mondjon  le. 

—  Majd  lemondok,  mikor  akarok,  de  nem  az 
úrnak. 

—  Az  úr  itt  most  szolgája  a  famil iának,  s  az 
úrnak  itt  nincs  szava. 

—  Több  van  mint  az  úrnak.  Az  én  öregapámat 
nem  fakószekéren  szalajtották  ám  ide  Girgácziábúl. 

—  No  majd  elszalajtják  az  unokáját. 

Mámög  és  Mincka  uraimék  kegyes  megbotrán- 
kozássá] csóválgatják  a  fejüket.  « Mámög,  mámög I 
Minek  a  mámög?»  Pedig  álnok  a  lelkük I  Pénzen 
is  megvennék  az  ilyen  mulatságot,  ha  ingyen  nem 
juthatnának  hozzá. 

—  Azt  hiszem,  —  szólt  az  elnök  —  hogy  el- 
térünk a  tanácskozás  tárgyától.  A  tisztelt  atyafi 
urak  a  magánkérdéseket  tisztázzák  másutt,  itt  pedig 
tartsák  szem  előtt  a  tanácskozási  tisztesség  köve- 
telményeit. 

—  Sic!  —  mond  Csont  Ábel  úr.  —  Hoc  fa- 
ciendum,  illud  non  omittendum. 

—  Minthogy  —  folytatá  az  elnök  —  sem  a;í 
elnöknek,  sem  a  kurátornak  nincsenek  előterjesz- 
tései, felhívom  a  család  tagjait  indítványaik  vagy 
intézkedést  váró  kérelmeik  előadására. 

Most  újra  Mecseki   állott  fel. 

—  Tekintetes  család  !  Van  szerencsém  Siró  János 
és  Uherszkó  Márton  birkás-embertársainknak  alá- 
zatos folyamodását  benyújtani,  s  ha  méltóztatnak 
parancsolni,  azt,  a  mit  ők  a  maguk  együgyű  nyel- 
vén folyamodásukban  rebegnek,  élőszóval  röviden 
előadni.  (Halljuk,  halljuk!)  Méltóztatnak  jól  tudni, 
embernek  való  ember  nevét  a  nevelés  és  oktatás 
adja  meg ;  bárha  nem  tagadom,  vannak  egyes  szá- 
nalomra méltó  kivételek,  kik  minden  nevelés  mel- 
lett is  állatabbak  maradnak  az  állatnál.  Azonban 
semmi  újat  nem  mondok,  ha  azt  mondom,  hogy  az 
ilyen  szomorú  kivételek  csak  a  szabály  erősítésére 
szolgálnak.  Mi  sem  vonhatunk  khinai  falat  a  hatá- 
rainkat ostromló  czivilizáczió  áldott  hatása  ellen  . . , 

—  MámögI  —  zúgott  baljós  gyanakodással  a 
Mámög-párt,  a  pogány  szó  hallására,  melynek  min- 
dig « fizess*   a  következése. 

—  Ennélfogva  indítványozom,  találjon  módot  a 
Tekintetes  Ramilia,  hogy  e  mi  virágzó  pusztánk 
bájos  rónaságán  egy,  a  kor  igényeinek  megfelelő 
iskola  állíttassék. 

—  Minek  a?  —  harsant  meg  a  Mineka-párt,  a 
közelgő  veszély  élénk  érzetében  szokatlanul  elszánt 
és  határozott  hangon. 

—  Nem  a  magam  érdekében  emeltem  szót,  mert 
hálaistennek  van  annyi  módom,  hogy  gyermekeim 
mellett  külön  instruktort  tarthatok,  hanem  épen 
azok  érdekében,  kik  közül  némelyek  a  maguk 
földhözragadtságában  . . . 

—  Ki  kell  húzni !  —  búgott  az  ajtó  mögül  a 
közvélemény. 

—  Kinek  nem  inge,  ne  vegye  magára.  Nem  az 
én  igen  tisztelt  atyafi  birtokos- társaimat  értem  én, 
hanem  a  felvilágosodásnak  azokat  a  buta  ellensé- 
geit, kik  a  maguk  kurta  eszével . . . 

—  Gyerünk  innét  I  —  zúdult  fel  a  Kikóhúznyiak 
csoportja.  —  Ez  az  úr  minket  szemtől-szembe  össze- 
bolondoz. —  Én  is  csak  olyan  úr  vagyok,  mint  az 
úr.  —  Ha  az  úrnak  olyan  sok  az  esze,  vegyen  be 
belőle  óránként  egy  evőkanállal.  Ráfér.  —  Eb  ura 
kurta  I 

—  Sajnálattal  látom,  hogy  némelyek  félreértik 
jószándékú  kifejezéseimet  és  távoznak;  de  örülök 
azon,  hogy  most  már  a  familiának  csak  szine  és 
java    maradt    együtt,    kiknél    sem  a  belátás,  sem  a 

buzgóság  nem  hiányzik  szavaim  helyes  felfogására, 
s  kellő  műveltséggel  bírnak  az  indítvány  fontossá- 
gának megméri egelésére  s  hatásának  kiszámítására. 
Én,  tehát.  Tekintetes  Atyafiság,  azon  két  ember- 
társunk és  nagyszámú  ártatlan  gyermekeik  nevében, 
kiket  a  familia  tisztelt  kurátora  folyamodásukkal 
együtt  előlegesen  és  kihallgatás  nélkül  (Haud 
xquus  fűit:  Csont  Ábel)  szokása  szerint  emberte- 
lenül összekáromolt,  könyörgök,  méltóztassék  ki- 
mondani   elvben  az  iskola  felállításának    szükségét. 

—  Minek  a?  — kiáltott  újra  a  Mineka-párt,  nem 
engedvén  szemét  beköttetni  a  szónok  magasztalása! 
által.  —  Jó  a  dicséret,  de  csak  ingyen.  —  Eddig 
megvoltunk    iskola    nélkül,    ezután   is  meglehetünk. 

—  Hiszen  nem  mondom  én  tisztelt  Atyafi  urak, 
hogy  most  mindjárt  neki  fogjunk.  Várjuk  végire. 
Nem  olyan  fekete  ám  az  ördög,  mint  a  milyennek 
festik. 

—  Ha  nem  olyan  is,  de  azért  még  se  jó  azt  a 
falra  festeni,     —  mond  egy  éltes  Mineka. 

—  Egyelőre,  mondom,  csak  indítványomnak  elv- 
ben leendő  elfogadását  kérem.  Utasíttassék  egy- 
szersmind a  falu  kurátora  egy  véleményes  javaslat 
készítésére,  melyben  az  iskolaépítés  költségeire  és 
a  tanítói  fizetés  alapjául  szolgáló  források  lenné- 
nek kijelölendők,  de  —  és  ezt  hangsúlyozom  — 
a  közbirtokosság  minden  terheltetése,  —  méltóztassanak 
jól  megérteni,  —  a  közbirfokosok  minden  terheltetése 
nélkül* 

—  Csinálja,  a  ki  kezdte,  én  nem  avatkozom 
bele  —  dünnyögé  Ihárosi. 


—  Kötelessége  az  ürnak.  Azért  htíz  a  közjöve- 
delmekből  külön  részt.  Különben  is  elérzékenyülve 

jelenthetem,  hogy  azon  két  embertársunk,  kiket  a 
kurátor  úr  szent  szándékukért  illőnek  tartott  rútul 
megszidalmazni,  nem  maradt  meg  a  kérelmezés 
merev  korlátai  között,  hanem  tényleges  ajánlatot  is 
tőn.  Imé:  «ajánlunk  a  tanító  évi  fizetésébe  5  azaz 
öt  font  fadgyút,  4  azaz  négy  itcze  vajat,  50  azaz 
ötven  font  sót*.  —  Kérem  —  folytatá,  letéve  az 
írást,  és  fejét  hátravetve  kihivólag  nézett  végig  a 
gyülekezeten,  —  ha  egy  familia-kurátor  ilyen  alapra 
sem  tud  valamit  építeni,  akkor  menjen  Ukrániába 
szék-sót  söpörni.  Igaz  vagy  nem,  uraim? 

A  kérdés  nyert  ugyan  egy  pár  udvarias  fejbólin- 
tást  a  közelben,  de  a  Mámögök  és  Minekák  ré- 
széről konok  hallgatással  fogadtatott.  Oh  a  Má- 
mögnek  van  annyi  esze,  hogy  nem  felel  minden 
kérdésre.  A  Mámög  ha  egyszer  kimondja  a  sibbo- 
letjét,  beszélhetsz  azután  neki.  Csak  néz  maga  elé 
és  mosolyog.  A  Mámög  a  legravaszabb  petrefac- 
tuma  a  világ  társadalmi  konvulzióinak. 

Most  Ihárosi  kért  szót. 

—  Miután  az  érdeme  szerint  tisztelt  úr  a  terv- 
javaslat készítésével  engem  kíván  megbízatni,  miután 
kikötötte,  hogy  a  familia  minden  terheltetése  nélkül 
kerestessenek  ki  a  források,  s  e  czélból  egyenesen 
Girgácziába  utasít,  a  hol  pedig  nem  tudom  mit 
találnék,  ha  csak  bizonyos  nemzetség  forrását  nem  :  — 
bátor  vagyok  személyes  tájékozás  tekintetéből  őt 
magát  kérdezni  meg  először  is:  csupán  a  száraz 
indítványnyal    kíván-e    járulni   az  iskola-alaphoz  és 

lelkes  szónoklatával  s  buzdító  nyögdécscléseivcl  a 
tanító  fizetéséhez,  vagy  pedig  követi  az  általa  n\a- 
gasztalt  kérelmezők  példáját,  s  ezennel  kinyilat- 
koztatja, hogy  a  magasztos  czélhoz  ó  is  járul  eny- 
nyivel  vagy  annyival  ? 

—  Igenis  —  felelt  Mecseki  belevorösödve,  mert 
a  dolognak  ezen  oldalára  még  nem  gondolt  —  én 
ugyan  úgy  értettem,  hogy  az  iskola  épüljön  föl  a 
közösből,  mert  van  elég  nád,  épülctfa  és  vályog- 
nak való  föld  ;  a  tanító-fizetés  terhét  pedig  visel- 
jék azok,  a  kik  szolgálatával  élnek :  de  minthogy 
az  általam  érdemén  felyül  tisztelt  úr  ilyen  egye- 
nesen mellemnek  szegezi  a  puskát  —  valószínűleg 
agárnak  vél  —  ezennel  kijelentem,  hogy  a  tanító 
fizetéséhez  évenként  két  mérő  búzával  kivánok 
járulni. 

Azután  mintha  megijedt  volna  a  nagylelkűségtől, 
világosabban  is  körül  írta  ajánlatát,  egymásután  hul- 
latva a  magyarázatot.  —  Igenis ;  két  mérő  búza. 
Kenyérnek  való.  Pozsonyi  mérőt  értve.  Míg  élek. 
Ezen  ajánlatom  örököseimet  nem  kötelezvén. 

—  Éljen !  —  szólt  az  elnök.  —  Én  a  magam  ré- 
széről ugyanezen  czélra  húsz  petrencze  szénát  aján- 
lok. Önként  értetvén :  mikor  terem. 

—  Tehát  ezeket  jegyzésbe  teszem.  Ezek  már 
források.  Igaz,  hogy  csak  időszakiak. 

E  közben  a  Minekák  kezdettek  elszivárogni. 
Nagyon  meleg  van  idebenn.  Nem  értenek  ők  ehhez, 
végezzék  az  urak.  A  Mámögök  közül  is  csak  a 
fiatalabbja  maradt  benn,  a  ki  jól  tudta,  hogy  az  ő 
élete  nem  forog  veszélyben,   mert  neki  még  él  az 

apja,  az  pedig  otthon  maradt,  s  ő  annak  a  nevé- 
ben nem  ígérhet  semmit.  —  Eddig  csak  elvnek 
vélték  a  dolgot,  a  mi  ő  szerintök  azt  teszi,  hogy 
«semmi  sem  lesz  belőle*.  De  mikor  márkáz  elnök 
is  megteszi  ajánlatát,  már  ennek  fele  sem  elv. 
Hátha  még  Talpárdi  nagysága  is  szól  valamit  az 
asztragán  prém  közül.  Juj  juj  juj !  Akkor  már  fuss 
se  lehet,  csak  fizess. 

Talpárdi  úr  nem  szólt,  hanem  szólt  helyette  Dá- 
vid, a  bérlő.  A  mint  az  öreg  nemzetes  urak  kez- 
dettek menekülni,  ő  az  ajtónál  szembe  jött  velük 
és  szép  csendesen  visszaterelte  őket. 

—  Ha  megengedi  a  Tekintetes  Família,  én  is 
csatlakozom  a  két  kérelmezőhöz.  Sok  gyermekem 
van,  sokba  kerül  a  házitanító,  működésének  sincs 
kellő  sikere,  mert  nem  lehet  mindig  jót  kapni, 
kivált  pusztára.  Innep  lenne  az  nekem,  mikor  az 
az  oskola  megnyílnék,  és  templom  az  a  kis  szeg- 
let benne,  a  hol  az  én  gyermekeimnek  helyet  en- 
gednének. E  czélra  én  is  meghozom  a  kívánt  áldo- 
zatot. Fizetem  kétszeresen  a  mi  rám  esik.  Azon 
felyül  pedig,  míg  itt  lakom  —  akár  lesz  iskolás 
gyermekem,  akár  nem,  évenként  tíz  véka  zabot  és 
száz  fej  káposztát  ajánlok  a  tanító  fizetésébe. 

Mecseki  úr  szemei  ragyogtak  a  tűzben  és  köny- 
ben.  Azt  hitte,  hogy  egy  ilyen  lélek  megeleveníti 
a  petrefactumot.  De  csalódott.  A  Mámög  minden- 
ből tud  fegyvert  rögtönözni.  Neki  bátorodtak,  mert 
Dávidnak  könnyen  el  lehet  mondogatni  cgyetmást, 
a  mit  Mecsekinek  nem  mer  az  ember  kitálalni. 

—  Könnyű  magának  Dávid !  Maga  ajándékozhat, 

mert  pálinkáért  kapja  a  zabot  az  aratóktól.  A  ká- 
posztát meg  ingyen  is  nyakán  hagyja  a  káplárdi 
ember. 

—  Tisztelt  Atyafi-gyűlés!  —  szólt  ismét  egy 
éltes  Mineka.  —  A  mit  ama  zsidó  férfiú  mondott, 
én  azt  nem  javallom.  Mert  jóllehet,  hogy  ő  zabot 
adna,  de  minek  a  préc^eptornak  a  zab?  Mert  mi- 
nek a  préczeptornak  a  ló  ?  Különb  lovak  is  meg- 
vannak zab  nélkül,  mint  egy  préozeptor-lovak.  Azért 
adjunk-é  neki  zabot,  hogy  zabozza  a  lovait,  eljár- 
jon vásárokra  kupeczkedni,  mint  az  én  rektorom 
Szent-Gálon,  hogy  az  oskolás  gyerekek  voltak  a 
kocsissá ;  nem  tért  ki  senkinek ;  osztán  a  lovát  vas- 
villával agyonszúrták  a  Csöglei  uraimék,  akkor  a 
rektor  —  volt  neki  egy  fiskális  bátyja . . . 

—  Hová  beszél  bátyámuram  annyit?  —  szólt  egy 
Mámög.  —  Noha  a  szentírás  azt  mondja:  a  vén- 
ember orczáját  megbecsüljed,  —  én  csak  azt  mon- 
dom, hogy  a  mely  uraiméknak  tetszik,  építsenek 
oskolát,  de  mi  nem  építhetünk,  mert  az  építéshez 
pénz  kell,  ahhoz  pedig  szegények  vagyunk. 

—  Szegények  a  nemzetes  urak?  Hadd  lám  csak,  — 
szólt  Dávid  bérlő,  szemeit  a  mestergerendára 
emelve,  —  van  a  pusztában  10,000  hold  szántó- 
föld birtok,  egyéb  vagyont  nem  is  számítva.  Egy 
iskolaház  belekerül  2000  frtba,  melyből  egy  hold 
földre  20  kr.,  száz  holdra  húsz  forint  esik . . . 

—  Micsoda?  —  szólt  az  öreg  Mineka,  kinek 
épen  száz  holdas  birtoka  volt,  —  hogy  én  húsz 
forintot  kidobjak  csak  azért,  hogy  az  Izrael  nem- 
zete még  jobban  megtanulja  a  kétszerkettőt  ?  Könnyű 

neked  Dávid,  mert  m\  adót  fizetsz  te  a  butyrod- 
tól  ?  Adóra  kell  most  a  húsz  forint,  meg  a  húsz- 
szor húsz  is.  Nem  úgy  van  már,  mint  volt  régen  . . . 

—  Ha  így  van  a  dolog  —  szakasztá  félbe  a 
bérlő,  —  akkor  én  kénytelen  vagyok  a  bérletet 
megszüntetni.  Ide  hagyom  a  bánatpénzemet  is.  De 
el  kell  mennem  olyan  helyre,  a  hol  a  gyermekei- 
met iskoláztathassam. 

Ezzel  Dávid  kiment  az  udvarra,  s  az  ott  csopor- 
tozó  atyafiaknak  újra  elmondta  szándékát.  Ez  gon- 
dolkodóba ejtette  az  atyafiakat.  Egyszerre  eszükbe 
jutott,  hogy  ha  Dávid  elköltözik,  bizony  a  könyveit 
is  elviszi,  s  azokban  sok  mindenféle  kölcsönök, 
gyapjúra,  repczére,  búzára  adott  előlegek  vannak 
bejegyezve ;  elmegy  a  kimeríthetetlen  hitelpénztár, 
mely  minden  jóravaló  embernek  egyetlen  szóra 
megnyílt,  a  nélkül,  hogy  valakinek  odaharapta  volna 
a  kezét.  Aztán  milyen  zsidó  következik  utána? 
Hátha  szegény  lesz,  vagy  vérszopó  és  csalárd? 
Hátha  nem  is  lesz  zsidó,  hanem  körösztény,  a  ki 
maga  is  fülig  adós?  De  már  abból  semmi  sem  lesz, 
hogy  a  Dávid  itt  hagyjon  bennünket. 

Rohantak  vissza  a  szállába ;  a  legszájasabbik  Ki- 
kőhúznyi  előadta,  hogy  mit  végeztek  odakinn,  ók 
nem  viszik  el  a  leikükön,  hogy  ilyen  igaz  izraelita, 
mint  a  Dávid,  kiben  nincsen  álnokság,  elhagyja 
őket.  Ha  már  annyiba  kelt,  hát  legyen  oskola.  Van 
a  famíliának  erdeje,  nádja,  abból  kikerül  a  tetőzet. 
Polyvát  ők  maguk  adnak  a  vályoghoz ;  a  vályogot 
vessék  meg  és  hordják  be  a  kertészemberek,  úgy 
is  azok  veszik  hasznát. 

Mecseki  szükségesnek  látta  megdicsérni  a  föl- 
világosodott jellemű  férfiakat,  kik  készek  áldoza- 
tokkal tartani  fenn  azt  a  hazát,  melyet  őseik  áldo- 
zatokkal szereztek. 

Ismét  Dávid  úr  bátorkodott  szót  emelni,  ha  mél- 
tóztatnék a  familia  helyben  hagyni  azon  alázatos 
nézetét,  mely  szerint  a  tanító  fizetésére  a  közös 
jövedelmekből   éveként  egy  ráta  fa  —  — 

—  Helyes.  Megadjuk. 

—  Világosan  odajegyeztetvén  záradékul :  mikor 
a  familia  vágat  — 

—  És:  melyből  az  oskolát  is  tartozik  fűteni  — 

—  Igen,  mindezeket  én  is  úgy  értem;  —  to- 
vábbá egy  pár  darab  marhatartás  a  köz-földeken  — 

—  Megadjuk  —  — 

—  De  tulajdonjog  igénye  nélkül  — 

—  Igen;  tisztán  használati  joggal;  továbbá  min- 
den tanítónak  van  egy  kis  föJdecskéje  —  — 

—  Dejszen  földet  nem  adunk;  minek  a  pré- 
czeptornak  a  föld?  hogy  azt  bújja  az  oskola  he- 
lyett? 

—  Egy  fertály-telek  falukon  .  .  . 

—  «Malo  adficietur  si  quis  quartam  tetigerit» 
•  kihúzza  a  lutrit,  a  ki  a  fertályt  emlegeti. »  « Nekem 
a  préczeptor  nem  osztályos  atyámfia.*  —  Szava- 
zott Ábel  úr. 

—  Hallgassanak  ki,  urak!  Egy  fertály  telek  falu- 
kon is  kijár  a  tanítónak ;  nem  azt  mondom,  hogy 
mi  is  adjunk  annyit,  de  ha  valaki  ád,  azt  nem  elle- 
nezhetjük. Bátor  vagyok  kegyes  emlékezetükbe 
hozni,    hogy    nagynevű  atyánkfia.  Árion  úr,  a  neki 

ajándékozott    harminczöt    czöveknyi    jogot    közczé- 
lokra  kívánta  adományozni  .  * . 

•lítasíttatik  kurátor,  —  diktálta  Mecseki  — 
hogy  e  tárgyban  keresse  meg  az  ünnepelt  atyafi 
urat,  s  igyekezzék    kieszközölni    beleegyezését  .  .  . 

—  Én  óvást  teszek  ellene,  —  dörgött  Csont 
Ábel.  —  Az  az  atyafi  úr  nőtelen,  s  magvaszaka- 
dása  esetén  birtoka  a  familiára  visszaszáll  .  .  . 

« Csont  Ábel  úr  óvása  figyelmen  kívül  hagyat- 
váni,  —  fejezé  be  Mecseki    indítványát  az  elnök. 

Csont  Ábel  úr  leeresztette  maga  alól  a  jobb 
lábát  s  a  viszonosság  elvénél  fogva  a  balt  húzta 
föl.  Majd  meglátja  ő,  ki  lesz  a  preczeptor! 

•Tehát  nyolcz  hold  földJ!) . . . 

—  De  robot  munkát  nem  végzünk  ám  rajta, 
mint  falun  szokás. 

—  Nem;  bele  lesz  írva:  «A  míveltetési  költsé- 
gek haszonélvezőre  nézvén*... 

—  Úgy  nem  bánjuk. 

«A  gabnafizetést  45  vékában  gondolom  megálla- 
pítandónak  s  évről-évre  közadakozás  útján  beszer- 
zendőnek — ...» 

—  Gabona  czím  alatt  kenyérnek  való  értetvén,  a 
mi  elegybúzának  is  neveztetik  .  . . 

—  Es  meg  nem  engedtetvén,  hogy  e  czélból 
valakik*  valakik  által  személyesen  megkerestessenek 
és  az  adakozásra  mintegy  végrehajtásilag  kénysze- 
ríttessenek . . . 

«ugy  lesz.  —  Végre  hogy  indítványozó  úr  azt 
ne  gondolja,  hogy  más  alszik,  míg  ő  virraszt,  hálás 
elismeréssel  veendő  tudomásul  bejelentem  Pátróiné 

asszony  kegyes  alapítványát.  O  ugyanis  száz  arany- 
ból és  száz  váltó  forintból  álló  alapítványt  tett  a 
tanítói  fizetésre. » 

Semmi  riadó  éljenzés.  Ellenkezőleg,  az  ijedtség 
némasága.  Általános  elszörnyűködés.  A  pártok  meg- 
hökkentek.  Mert  a  Dávid  zabja,  az  Ámbár  Lőrincz 
petrenczéje,  a  familia  fa-rátája  és  az  Árion  czövek- 
jussa  szerintök  még  mindig  csak  elvi  oldalához  tar- 
toztak a  dolognak.  Piros  és  fehér  borsószemek, 
melyeket  Ihárosi  és  Mecseki  urak  csak  egymás 
ingerlésére  és  mások  mulattatására  rakosgatnak  a 
malomtáblára.  De  száz  arany!  Ez  már  nem  elv. 
Ez  méltó  arra,  hogy  elszaladjon  tőle  az  ember. 
Mert  a  mily  bizonyos,  hogy  a  többi  deputatumok 
megannyi  ágyúsánczok,  melyeknek  lőtávolába  semmi- 
féle preczeptor  nem  merészel  mutatkozni :  ép  oly 
bizonyos,  hogy  a  száz  aranynak  nem  elvi  immár, 
hanem  szomorú  fizikai  következése  egy  magyar- 
csizmás, attilás,  kurtaszárú  kazinczipipás  fiatal  em- 
ber lesz. 

Most  már  olyan  lejtőre  jutottak,  honnét  nincs 
visszatérés.  A  száz  arany  egy  rettenetes  kő,  melyet 
semmi  pártszövetkezés  száz  keze  ki  nem  húz  a 
Dunából.  A  Minekák  fenyegető  tekintetet  vetettek 
a  Ki kőhúzny iákra  s  tolultak  ki  az  udvarra  folytatni 
a  csetepatét. 

Utoljára  csak  két  ember  maradt  a  szálában.  Tal- 
párdi   és  Ihárosi. 

A  két  férfi  merően  nézett  egymásra. 

Ihárosi  tekintetében  kérdőjelek  hemzsegtek.  Hát 
te    leggazdagabb    embere    a    pusztának,    hatalmas 

végrehajtó  eszköze  a  czivilizálő  hatalomnak,  főnöke 
a  megyének  és  oszlopembere  az  egyháznak!  Meg- 
bénuhál-e,  hogy  ennyi  dicső  példa  nem  ragad  ma- 
gával, megkövültél -c,  hogy  ennyi  áldozat  nem  lel- 
kesít ? 

A  néma  kérdést  elértette  a  kihívott  és  így  fe- 
lelt rá: 

—  Ó  te  bunfordí  Ihárosil  te  legnagyobb  szé- 
delgője  a  világnak!  te  LawI  te  Barnum!  mit  fun- 
dáltál ki  már  megint  azzal  a  kerek  fejeddel  ?  Mi- 
csoda száz  arany  az  a  Pátróiné  száz  aranya? 

—  A  mivel  urambátyám  öregapja  adós  maradt 
a  második  feleségének. 

—  Mindjárt  gondoltam.  így  szentül  van  a  dolog. 
Majd  az  öregapám  megfizeti.  —  Aztán  te  Psam- 
menith !  oda  mersz  bolonditani  arra  a  hegyével 
lefelé  állított  piramisra  valami  boldogtalan  embert? 
A  száz  aranyod  kamatját  sohasem  látod.  A  birkások 
elmennek  a  bérletből,  Dávid  zsidó  idehagyja  a 
korcsmát,  juczi  nénéd  meghal:  ki  fizeti  akkor  a 
vajat,  meg  a  zabot,  meg  a  szalonnát? 

—  «A  holnapi  nap  gondot  visel  az  ő  dolgai- 
ról I»  —  felelt  Dávid  úr  példás  kegyességgel.  — 
Emlékszik-e  rá  tisztelt  urambátyám,  mikor  a  tolnai 
Duna-kanyarulatot  átmetszették?  Egy  hat  öl  széles 
csatornát  ástak  Domboritól  Gemenczig.  a  mire  azt 
mondta  a  bogyiszlói  biró :  «Mind  megiszom  én 
uram  azt  a  vizet,  a  mi  ezen  az  ásáson  lefolyik. » 
No  hiszen  ihatna  most.  Bécstől  Belgrádig  nincs 
olyan  medre  a  Dunának ;  széles,  mély,  egyenes. 
Az    én    dolgom    is  csak  ilyen.  Megássuk  a  hat  öl 

széles  csatornát,  és  a  vízre  bízom,  hogy  csinálja  a 
többit,  ha  Duna.  Ha  pedig  nem  Duna,  akkor  meg- 
marad a  száraz  árok,  emlékéül  a  sikertelen  mun- 
kának. Sikertelen  volt,  de  munka  volt. 

—  Nagyon  bölcs  beszéd  ez  a  te  fúrt  fejedből 
Dávid.  —  Hát  aztán  te  magad  mivel  járulsz  a 
kollégiumod  alapjához? 

—  Erkölcsi  támogatással !  —  vakkanta  ki  Dá- 
vid űr. 

—  No  nekem  az  nem  terem.  Hanem  itt  van  száz 
forint  az  építésre.  Azonfelyűl  kapsz  harmincz  mérő 
búzát,  —  nem  a  tanító  két  évi  fizetésére  elpocsé- 
kolni, hanem  a  takarékmagtári  huzavonádra,  hogy 
a  gányókat  legyen  mivel  eladósítanod.  Száz  esz- 
tendő múlva  az  egész  puszta  belekerül  a  graná- 
riumodba.  Hanem  aztán  vége  legyen  a  koldulás- 
nak. A  száz  aranynyal  pedig  elhallgass,  mert  calum- 
niát  akasztok  a  nyakadba. 

Bánta  is  azt  Dávid.  Fölszedte  a  sátorfát,  haza- 
ment s  leírta  a  díj  levelet  egy  forgalomból  kiment 
15  kros  bélyegpapirra,  hogy  hiteles  legyen.  Azt 
elküldte  Mecsekihez,  hogy  írja  alá,  mert  ő  a  ke- 
resztapja ennek  a  bolondságnak.  Azután  magához 
hivatott  két  szóvivő  Kikőhuznyit,  hogy  ha  olyan 
nagyon  erősködtek  az  iskolán  a  Dávid  zsidó  ked- 
véért, hát  már  most  hitelesítsék.  Azok  aláírták 
daczból ;  ne  csak  mindig  az  legyen  meg,  a  mit  az 
urak  akarnak ! 


Baksay  :  Pusztai   találkozás 

IV. 


Ihárosi  beporozta  az  aláírásokat,  borítékba  zárta 
a  hitelesített  díjleveleket  és  beküldötte  a  postára, 
czímezvén  az  x-i  kollégium  Rektorának.  Másfelől 
csőszök  által  felrendeltette  a  pusztában  lakó  min- 
denféle szegénységet,  a  zselléreket,  kis  bérlőket, 
gányókat,  juhászokat,  gulyásokat,  még  pedig  fele- 
ségestől. Gyűlésre.  Bírság  alatt  nem  szabad  el- 
maradni senkinek. 

A  szegénység  örült,  hogy  ő  is  bevétetett  az 
alkotmány  sánczaiba  és  életében  egyszer  ő  is  tart- 
hat f ami lia-gy ülést.  Fel  is  gyűlt  szép  számmal ;  az 
asszonyok  is  mind.  Hogyne !  olyan  drága  úrnak  a 
szép  szavaira,  mint  a  Nemzetes  Uram ! 

Könnyű  itt  gyűlést  tartani,  mert  úgy  hallgatják 
a  Nemzetes  urat,  mint  az  angyalt.  Aztán  itt  nincs 
se  Mecseki,  se  Mineka.  Maga  Dávid  úr  elnök  is, 
jegyző  is,  szótöbbség  is,  általános  felkiáltás  is.  Egy 
személyben. 

Elmondta  nekik,  hogy  a  familia  miben  fárado- 
zik. Hogy  milyen  lelkes  alapítványok  történtek. 
Csak  maga  Pátróiné  száz  aranyat  adott.  Talpárdi 
nagysága  egy  egész  granáriom  búzát,  melyből 
takarékmagtár  lesz,  hogy  a  szegénynek  sohasem 
lesz  szabad  ezután  megszorulni  élet  dolgában,  mert 
onnan  mindig  kaphat,  a  mennyi  kell ;  hogy  lesz 
tanító,  a  ki  elé  járathatják  a  gyereket  félen.  Voltak 
ugyani  ^  kik  azt  követelték  volna,  hogy  nyáron  is, 
de  ő  erre  halálig  rá  nem  áll,  inkább    abba  hagyja 


az  egészet,  mert  ki  őrzi  akkor  a  libákat?  Lesz, 
a  ki  elénekeli  és  kikiséri  tisztességesen  a  halotta- 
kat. —  A  tanító  fizetését  a  familia  vállalta  magára, 
mert  ahhoz  csak  birtokosnak  van  jussa,  így  tehát 
a  nem-birtokos  lakosokra  semmi  egyéb  teher  nem 
járul,  minthogy  néhány  ezer  vályogot  megvetnek 
és  a  fundament ómhoz  való  követ  kiássák,  kirak- 
ják.. .  S  mivel  a  jelenlevő  embertársak  általános 
hallgatásából  örömmel  konstatálhatja  az  indítvány 
egyértelmű  elfogadtatását,  —  ebben  az  értelemben 
enuncziálja  és  improtokollálja  a  végzést,  a  jelen- 
lévők neveit  is  bejegyezvén. 

Akkor  elővett  egy  üres  paksamétát  s  abba  a 
jelenvolt  embertársak  neveit  bejegyezte  mind. 
Diktálták  a  neveiket  nagy  örömmel  s  törtettek  előre, 
hogy  ki  ne  találjanak  maradni   a  lisztából. 

—  Most  már  kedves  magyar-embertársaim,  vá- 
laszszanak  önök  magok  közül  két  érdemes  embert, 
a  ki  a  jelen  gyűlés  nevében  a  familia-gyűlés  elnö- 
kénél, Ámbár  Lőrincz  úrnál  hálás  köszönetet  tol- 
mácsoljon. Ajánlom  e  tisztre  Lőcs  Jónás  és  Kezes- 
ménes Lukács  embertársakat.  Ók  tudnak  szépen 
beszélni. 

—  Igen  is,  kérjük  szeretettel,  —  felelt  egyszerre 
a  két  becsületes  arczű  galambősz  öreg,  —  tudunk 
mi  az  urak  nyelvén,  mert  sokat  forgottunk  urak 
között ;  abban  vénültünk  meg.  (Hírhedt  lókötő  volt 
mind  a  kettő.) 

—  Már  most  barátim,  elbocsátom  önöket  áldá- 
som kíséretében.  E  napon  oszlopot  emeltek  önök 
maguknak ;  a  kor  embereinek    és    a    felvilágosodás 

fáklyavi vőinek  lenni  magukat  megbizonyitván.  Ez 
a  lap  —  s  felmutatta  a  paksamétát  —  a  késő  szá- 
zadokra hirdetni  fogja  azon  nagy  lelkek  neveit, 
kik  önként  és  minden  rábeszélés  nélkül  szivöket- 
vérüket  felajánlották  a  népnevelés  országára.  Tehát 
a  jövő  hétfőn  minden  háznéptől  egy  ember  ezen- 
nel kirendeltetik  vályogot  vetni,  illetőleg  követ 
ásni  a  kerek  tóból.  El  ne  maradjon  senki,  mert 
az  aztán  nem  az  én  szégyenem  lesz  ám.  Azt  meg- 
mondom. Itt  van  felírva  mindenki  neve,  a  ki  ajánl- 
kozott. Senki  sem  volt  vele  kénytelen.  Hát  a  ki 
mit  magától  igért,  bolondot  én  belőlem  ne  csinál- 
jon ám  I  Mert  én  nem  vagyok  gyerek.  Jó  békes- 
séget kívánok  önöknek  I 

A  szegény  emberek  így  nekibiztatva,  másik  hé- 
ten hozzáfogtak  a  vályogvetéshez.  Az  erősebbje 
ásta  a  tó  fenekéről  és  rakta  köbökbe  a  termés- 
követ ;  munkaközben  egy  éltes  özvegy  juhász  még 
arról  is  suttogott,  hogy  van  neki  száz  forintja,  ő 
azon  harangot  vesz,  de  nem  adja  addig  oda,  míg 
meg  nem  hal,  hogy  ő  rá  húzzák  meg  legelőször. 
Ihárosi  támogatta  őket  erkölcsileg;  el-ellátogatott 
hozzájuk,  mesélt  sokat,  kérdezősködött  a  család- 
jaikról, tüzet  kért  tőlök,  dohányt  adott  nekik. 
Csupa  jóság  volt. 

Mikor  a  vályog  megszáradt,  a  kő  köbökbe  volt 
rakva,  akkor  figyelmeztette  az  embertársakat,  hogy 
jó  lesz  ám  sietni  a  behordassál,  mert  az  urak  csak 
azt  lesik,  mikor  lesz  minden  készen  ;  egyszerre  itt 
teremnek  a  szekereikkel  s  behordatják  egy  nap 
alatt  mind,  hogy  a  kész  munka  dicsőségével  dicse- 

kcdh essenek.  A  szegény  emberek  aztán  —  be  sokra 
lehet  velük  menni  egy  kis  hazudozással !  —  elő- 
vonszolták az  igáikat,  gebéiket  s  behordogatták  a 
fal  anyagot  a  fundusra. 

Vályogbehordásra  a  kollégiumból  is  megérkezett 
a  válasz.  Dávid  úr  nagy  kiváncsisággal  bontotta  fel. 
Ki  lesz,  mi  lesz,  hány  éves  diák  lesz?  Micsoda 
ember  az  apja?  Mert  ezek  mind  lényeges  kérdé- 
sek egy  világba  lépő  ifjúra  nézve. 

Majd  kiszédűlt  a  karos  székből,  mikor  az  első 
sorokat  átfutotta.  Hihetetlen  az,  hogy  ennyi  áldozat- 
készségre ilyen  választ  adhasson  művelt  ember. 
•  Hogy  ilyen  fizetésre  az  ifjak  nem  vállalkoznak, 
hanem  ha  a  Tekintetes  Pamilia  a  készpénzfizetést 
pengőben  megajánlja,  a  vékabuzák  helyett  ugyan- 
annyi mérőt  ád,  a  kibocsátandó  ifjúnak  —  mfg 
háztartását  berendezheti  —  sorba  főzet,  azonkívül 
a  földjeit  megszántatja,  magot  bele  a  tanító  ad- 
ván ...» 

—  Huj,  huj,  huj !  —  szörnyűködék  Dávid  úr,  — 
nem  olvasom  tovább,  mert  itt  még  koszorús  füge 
is  következik.  —  Nem  is  olvassa. 

Hanem  hirdet  rögtön  rendkívüli  gyűlést  rend- 
kívüli tárgyban  s  ott  eredetiben  felmutatja  a  pél- 
dátlan levelet,  melynek  örül  Mámög  és  Mineka, 
mert  imé,  nem  kell  semmi  erőt  kifejteni  a  czél 
agyonütésére,  minthogy  magától  is  meghal.  A  Kikő- 
huznyiak  pedig  képmutató  fájdalommal  forgatják 
szemöket  Dávid  zsidó  felé,  hogy  ők  megtettek  min- 
dent, lássa  a  Dávid  a  többit  is.  Látja  is  és  becsü- 
letes arczán  világosan  olvasható  a  komoly  aggoda- 


lom.  Mi  lesz  már  most  az  6  gyermekeiből,  a  kik 
három  hónap  óta  mindent  elfeledtek  s  most  nagyobb 
gonosztevők,  mint  akármelyik  magyar  gyerek. 

—  Az  én  ifjúságomban,  —  panaszkodék  Dávid 
úr  —  mindig  tekintettel  volt  a  kollégiumi  profes- 
sorátus  az  előkelőbb  helyekre;  megválasztotta  a 
java  ifjakat,  hogy  becsületet  valljon  velük.  Most 
pedig  még  azt  merik  ide  írni,  hogy  csekély  fizetés  ! 
Hát  hiszen  nem  adhatunk  neki  viczispáni  fizetést! 
Hát  mire  valók  a  kollégiumok,  ha  tanítót  sem  kapni 
belőlük?  De  panasszal  nem  segítünk  a  dolgon.  Ha 
már  mindenünk  megvan,  a  mi  kell,  nem  hagyjuk 
összeomlani  a  szép  épületet.  Tennünk  kell.  S  ha 
méltóztatnak  elfogadni,  az  én  véleményem  az,  hogy 
vagy  közakarattal  neveljük  az  alapot  a  kollégium 
kivánatához  képest  .  .  . 

—  Dejszen !  Uj  terhet  nem  vállalunk.  A  mit  Ígér- 
tünk (egy  ráta  fa),  álljuk,  de  tovább  nem  megyünk  — 
zúdulnak  fel   a  Minekák. 

—  Magam  is  ezen  nézetben  vagyok  —  fordítá 
Dávid  úr  a  köpenyegét,  —  de  méltóztassanak  meg- 
hallgatni véleményem  másik  részét  is.  Tulajdonkép- 
pen nekünk  nem  tanítóra  van  szükségünk,  mert  az 
csak  egyoldalú  szolgálatot  tesz,  azt  is  csak  télen, 
holott  mi  egész  esztendőre  fizetjük.  Mit  gondol  a 
Tekintetes  Familia,  ha  már  ennyi  áldozatot  hoz- 
tunk :  kő,  vályog  behordva,  tessék  megnézni,  nem 
jobb  volna-e  papot  hoznunk?  Lévitát,  azaz:  ad- 
minisztrátort, azaz :  lelkész-tanítót,  a  ki  tanít  is, 
prédikál  is.  Hiszen  erre  a  fizetésre  akármelyik  káp- 
lán is  eljön,  mert  jobb,  mint  a  legjobb  káplánság. 


Itt  éJhet  tanuJmányainak,  maga  ura  lesz,  senki  asz- 
talát sem  kell  neki  terítgetni.  Előre  kikötjük,  hogy 
független  és  önálló  adminisztrátor  lesz,  akár  püs- 
pöknek hivassa  magát.  E  czélból  csak  a  papi  szol- 
gálatokért járó  díjakat  kell  a  díjlevélbe  iktatnunk. 
Punktum. 

—  És  egy  két  tornyú  bazilikát  a  Nyöszörgő- 
hegyre iktatnunk.  Punktum.  —  Dörmögte  Csont 
Ábel. 

Ábel  úr  megjegyzése  ezúttal  rosszaló  zúgással 
fogadtatott.  Mindenkit    elbájolt  a  Dávid   úr  ötlete. 

—  Kár  a  szent  dolgokkal  tréfálkozni  I  —  vágta 
vissza  Dávid  úr.  —  Én  a  tisztelt  atyafi  úrtól  egészen 
mást  vártam.  Azt  vártam,  hogy  ezen  javaslat  után 
6  is  meghozza  a  maga  fillérét  az  oltárra,  és  saját 
foglalkozásának  gyümölcséből  egy-két  itcze  mézet, 
mely  nélkül  papi  fizetés  nem  is  képzelhető,  lelke- 
sülten felajánl ;  annyival  is  inkább,  mivel  közülünk 
neki  van  legtöbb  oka  sajnálni  ezen  hivatal  hiányát. 

Ezen  utóbbi  megjegyzés  nem  volt  nagyítás.  Ábel 
úr  a  környék  minden  papjával  hadi  lábon  állt. 
Szidta  az  atyákat  úton-útfélen  pataki  diáknak,  deb- 
reczeni  diáknak.  Nem  is  kereszteltetett  az  ortodox 
kokczéjusokkal,  hanem  hármat-négyet  összevárt,  ak- 
kor szekérre  rakta,  felvitte  Gömörmegyébe  Uza- 
Panyitra,  a  hol,  részjószága  lévén,  patrónus  volt, 
ennélfogva  a  panyiti  papnak  kötelessége  volt  min- 
den ellenséges  érzület  nélkül  keresztelni  meg  a  kis 
patrónusokat  és  patrónákat. 

Most  ezek  és  az  ezekhez  hasonló  viszontagsá- 
gok eszébe  juttatták  Ábel  úrnak,  hogy  nemcsak  az 

éJctnck,  hanem  a  halálnak  is  van  angyala,  mely 
utóbbi,  ha  be  talál  köszönteni,  messzi  lesz  Panyit- 
ról  hozni  papot.  Ezekkel  a  vaskal apósokkal  pedig 
akkor  se  lehet  birni,  ha  helyükbe  megy  az  ember, 
hát  ha  még  kocsira  kell  őket  rakni.  Förhécztelen 
kocsira  fel  nem  ül  az  egy  se.  Már  pedig  ő  a  csézát 
be  nem  küldi  nekik,  hiszen  maga  sem  jár  rajta, 
mióta  az  asszonyt  haza  hozta.  Mégis  jó  volna,  ha 
helyben  volna  az  alkalmatosság.  Kezdett  olvadni 
szívéről  a  következetesség  zúzmarája,  s  már-már 
ajkain  volt  a  méz,  mikor  Ihárosi  újra  kezdte. 

—  Sőt  megvallom,  hogy  midőn  énnekem  e  sze- 
rencsés gondolatom  támadt,  ugyanazon  pillanatban 
gondnokra  is  gondoltam,  még  pedig  egyenesen  Csont 
Ábel  úrra,  mint  a  ki  úgy  képzettségénél,  mint  tör- 
hetlen  jelleménél  fogva  hivatva  van  a  leendő  lelkész 
hierarkhikus  czélzatainak  gátot  vetni. 

—  Mit!  Hogy  én  gondnok  legyek?  —  zúdult 
fel  Ábel  úr.  —  Inkább  a  pusztából  is  kiköltö- 
zöm. —  Megrázta  magán  a  subát  és  odahagyta  a 
gyűlést. 

Ihárosi  tudta,  hogy  a  ki  a  megtiszteltetés  elől 
kiköltözéssel  fenyegetődzik,  annak  a  szive  fájdulna 
meg,  ha  szaván  fognák;  másfelől  azt  is  tudta, 
hogy  a  megtámadott  ügy  élére  mindig  legczélsze- 
rűbb  annak  legnagyobb  ellenségét  állítani,  mert  ha 
oda  áll,  bizonyosan  dűlőre  húzza.  Ezen  bölcs 
okokból  tehát  keresztülvitte  az  eltávozott  úrnak 
gondnokká  választását,  még  pedig  főgondnoki  czím- 
mel,  hogy  a  falusi  kurátoroktól  megkülönhözteiődjön. 
(Ne  tessék  deresre  húzni  ezt  a  szót.    A    mai  hív- 

ságos  évad  ugyan  nem  használja,  de  a  debreczeni 
codex,  úgyszintén  a  debrcczeni  civis  is  halálig  nem 
hagyja.) 

Azután  választatott  még  hét  presbytert,  a  kik  a 
jövő  tavaszi  egyházi  gyűlésre,  élükön  Dávid  úrral, 
testesül etileg"^  fognak  elmcnnJ.  Papot  kérni  az  atyák- 
tól, miután  egyházunk  szervezve  van  immár. 

Addig  pedig  vegyük  le  szemünket  Dávid  úrról. 
Hadd  folytassa  erkölcsi  támogatását,  mely  abban 
áll,  hogy  meghozat  Posnertől  egy  152-ik  számú 
vonalozott  könyvet,  azt  elnevezi  aranykönyvnek  és 
abba  bejegyzi  mindazok  neveit,  a  kik  fle  mi  zsenge 
egyházunk  megalapításához  járultak*,  megjegyez- 
vén, hogy  ez  eszme  Siró  János  és  Uherszkó  Már- 
ton becsületes  birkások  elméjében  fogamzott  meg. 
Ezek  neve  fénylett  első  helyen,  azután  jött  Dávid 
zsidó,  úgy  tovább  végig  a  polyvaáldozókig  és  vályog- 
hordókig, a  kik  ríttak  örömükben,  mikor  tudtukra 
esett,  hogy  a  könyv  már  most  be  lesz  terjesztve  a 
szent  székre  örök  emlékezetnek  okáért. 

Hathatós  fegyver  volt  ez  Dávid  úr  kezében.  Kéz 
alatt  hirdetgette,  hogy  van  annak  a  könyvnek  egy 
másik  lapja  is,  mely  11.  résznek,  azaz :  feketekönyv- 
nek neveztetik,  melyben  viszont  azok  nevei  adat- 
nak át  a  késő  századok  megvetésének,  a  kik  a  szent 
ügytől  hidegen  visszavonultak. 

így  az   aranykönyv,    meg    a    feketekönyv   rakják 

*  Úgy  van  I  Testesűleiiíeg.  Mert  ha  az  e^ből  «egyesü]et»-ct 
formáit  a  reactio,  a  testhQl  is  « testesül et»-et  várunk.  Következe- 
tesek legyünk. 

naponkint  sorra  a  vályogot,  keverik  a  sarat,  hord- 
ják a  nádat,  a  meszet,  az  épületfát.  A  hol  a  köny- 
vek nem  segítenek,  segít  a  furfang,  a  magasztalás  ; 
a  hol  ennek  is  kötele  szakad,  Dávid  úr  nyakára  jár 
az  atyafiaknak,  zaklatja  őket  deszkáért,  költségért, 
ajándékért,  fuvarért.  Azok  szidják,  rútolják,  Dávid 
úr  nem  marad  adós.  Egy  pár  rozzant  ajtóért  még 
Mecsekit  is  mcgrekvirálja.  Hát  ne  tessék  kicsinybe 
venni,  drága  Talpárdi  úr,  azt  az  erkölcsi  támogatást, 
mert  azt  feleli  rá  Dávid  öcscse :  « Csinálja  utánam 
urambátyám,  majd  én  megfizetem  a  harmincz  mérő 
búzát  meg  a  száz  forintot.  Nem  volna  jó  dolgom, 
ha  a  magamét  fogyasztanám,  míg  mást  húzhatok. 
Magamat  mindig  megtalálom.* 

Utoljára  is  ez  az  úr  egy  furfangos  fukar,  a  ki 
csak  szóval  tudja;  egy  bohó  majom,  a  kinek  kedve 
telik  benne,  hogy  macskákat  keressen  a  maga  mu- 
lattatására. Majd  meglátjuk. 

És  ez  az  egész  Tekintetes  Familia,  mely  torkig 
úszik  a  bővségben,  de  isteneinek  csak  a  hulladéko- 
kat áldozza,   egy  értetlen  földhöz  tapadt  nép. 

Nem,  tisztelt  olvasó!  Ez  a  familia  egyenesen 
azoktól  az  ősöktől  származik  le,  a  kik  —  Csont 
Ábel  nyelvén  szólva  —  egykor  azt  kiáltották : 
«Vitam  et  sangvinem,  sed  avenam  non.  Éltünket 
és  vérünket,  —  de  zabunkat  nem.»  Azért  a  zab- 
bal sem  maradt  adós.  Csak  várjunk  egy  kicsit,  Ihá- 
rosi  jól  ismeri  őket,  s  tudja,  hogy  a  fát  sem  vág- 
ják le  egy  vágásra,  hanem  a  ki  Á-t  mond,  majd 
B-t  is  utána  mondja.   O  erősen  hisz  a  B-ben. 


Dombay  Máté. 


Baksay  :  Pusztai   találkozás 

Az  olvasó  kétségkívül  beleunt  már  a  sok  gyű- 
lésezésbe,  a  falusi  diplomata  aprólékos  furfangjaiba 
és  egy  vályogból  épülendő  pusztai  ház  és  polyvá- 
ból  épülendő  közintézet  szervezkedési  kinjaiba. 
Pedig  még  lesz  módunk  a  gyűlésekben ;  most  azon- 
ban pihenőre  egy  csendes  félhomályos  szobácskába 
viszszük  az  olvasót. 

Útközben  elmondjuk,  hogy  az  a  szoba  kápláni  szoba 
s  benne  e  pillanatban  egy  fiatal  ember  méláz,  meg 
sem  álmodva,  hogy  egy  (hízelgek  magamnak  és 
könyvemnek)  néhány  ezer  főből  álló  kíváncsi  sereg 
tart  feléje.  Ne  féljünk,  hogy  a  monstre-látogatás 
zavarba  hozza :  ő  csak  akkor  méláz,  ha  egyedül 
van ;  de  ha  meglepik,  egy  pillanat  alatt  talpon  áll 
s  a  világ  legközlékenyebb  embere  lesz  belőle. 

Szőke-e,  barna-e,  magas-e  vagy  középtermetű? 
Nem  tartozik  a  dologra;  kiki  képzelje  olyannak, 
a  minőnek  egy  szeretetreméltó  fiatal  embert  kép- 
zelni szeret.  Előéletéből  csak  annyit  jegyzünk  meg, 
hogy  Dombay  Máté  egész  élettörténete  e  két  szó 
körül  forog:  tanulás  és  tanítás.  Tanúit  falusi  osko- 
lában mindent,  a  mit  a  rektor  nem  tanított,  —  és 
tanított  ugyanott,  mint  első  gyerek  mindig,  vala- 
hányszor a  rektornak  elébbvaló  foglalatossága  akadt, 
pedig  sokszor  akadt.  Tanúit,  mikor  a  falusi  osko- 
lából kikerült  és  szülei  a  kikerülhetetlen  német 
szóra  adták  egy  asztaloshoz,  kinek  nyelvét  és  mes- 
terségét egy  esztendő  alatt  eltanulta;  ugyanott  ta- 

nftotta  a  mestert  és  legényeit  magyar  szóra,  írásra 
és  számvetésre.  TanúJt  és  tanított  mikor  árván  ma- 
radt; tanúit  maga  erejére  támaszkodni,  és  taní- 
totta társait  mindenre,  a  miben  erősebb  volt  ná- 
luk, főként  kötelességhűségre,  —  a  mire  nagy  szük- 
ség volt  a  demonstrácziók  korában.  Tanúit  theo- 
logiát,  mert  papi  vagy  tanári  pályára  készült,  s 
mikor  a  theologiai  tanfolyamot  itthon  bevégezte : 
külföldi  egyetemekre  szándékozott.  Míg  ezt  ter- 
vezgette, az  alatt  ismét  tanúit  valamit ;  igen  fontos 
dolgot.  Megtanulta,  hogy  az  ültetvényfának  ugyan 
nem  kell  gyámol  és  védő  oszlop,  de  a  kinőtt  fa 
nem  boldogulhat  ilyesmi  nélkül  ;  más  szóval,  míg 
diák  az  ember,  addig  semmi  szüksége  pártfogásra, 
hanem  a  mint  kinőtte  a  tógát,  azontúl  elengedhe- 
tetlen feltétele  a  földi  létnek  a  pártfogás,  mely 
nélkül  a  ki  szűkölködik,  bizony  nem  mehet  egye- 
temekre, mert  az  egyetemi  ösztöndíjakat  boldogabb 
halandók  nagyramenendő  csemetéi  seprik  be  Jéná- 
ban úgy,  mint  Heidelbergben.  0  viszont  megtaní- 
totta a  rajta  sajnálkozókat  arra,  hogy  ösztöndíj 
nélkül  is  lakhatik  az  ember  két  évig  Bázelben  és 
Edinburgban  olyformán,  hogy  hat  órát  egyetemen, 
hatot  pedig  az  asztalos  műhelyben  dolgozik  napon- 
ként, ekként  kötelezvén  a  testet  a  lélek  táplálá- 
sára, s  egyszersmind  arra  is,  hogy  a  hazajövetelre 
egy  láda  idegen  könyvet,  útiköltséget  s  a  követ- 
kező kápláni  szűk  esztendőkre  némi  kis  tartalék- 
tőkét takargasson  meg. 

Itthon  valami  nagyúri  csemete  nevelésére  vállal- 
kozott ;  azonban  egy  év  alatt  meggyőződött  arról. 

hogy  a  csemete  az  ő  közreműködése  nélkül  is  azzá 
lehet,  a  minek  indult,  t.  i.  nagy  úrrá.  Megköszönte 
a  hivatalt,  letette  a  vizsgát  és  kápláni  alkalmazást 
nyert  egy  nagy  városban. 

Itt  már  alig  tanúit  (mit  is  tanúihatna  már  töb- 
bet), csak  tanított. 

Tanította  környezetét,  a  nélkül  hogy  maga  akarta, 
vagy  a  környezet  észrevette  volna.  Igéző  beszéde 
foglyul  ejtett  minden  embert,  hogy  a  ki  vele  talál- 
kozott, nem  bírt  tőle  megválni  :  mint  a  két  tanít- 
vány Emmausnál,  mikor  azt  mondta  a  mesternek : 
Maradj  velünk,  mert  beestveledik. 

Tanított  a  kathedrában.  Egyszerű  mesterkéletlen 
előadással,  melynek  minden  szavát  mély  meggyő- 
ződés és  meleg  szeretet  hatotta  át.  Lehetetlen  volt 
a  szíveknek  e  nyilak,  a  szemeknek  e  sugarak  előtt 
zárkózni.  A  férfinép  csodálta,  a  női  közönség  halk 
sóhajjal  gondolta  cl :  Boldog  a  méh,  mely  téged 
hordozott.  Ugy  tisztelték  mint  magát  az  öreg  atyát. 
A  mit  az  öreg  úr  nem  is  vett  szívére ;  csak  a 
Nagytiszteletű  asszony  duruzsolt  miatta,  hogy  ugyan 
mit  tudnak  szeretni  azon  a  nyápicz  emberen.  Káp- 
lán káplán! 

Tanított  szívével,  az  ő  áldott  jó  szívével.  Maga 
is  gyermekkorától  fogva  árva  és  rokontalan,  ki- 
mondhatatlan rokonszenvet  érzett  azok  iránt,  a  kik 
az  életnek  egy  vagy  más  keresztjét  hordozták, 
a  kiknek  homlokán  az  ő  mélyen  látó  szemei  (a 
szeretet  mindig  mélyen  látó)  fölfedezték  a  fájdalom 
titkos  pecsétjét;  véghetetlen  szeretetet  a  gyerme- 
kek iránt.  Alinél  vidámabbak,  minél  ártatlanabbak. 

minél  nemesebb  lelkűek  voltak,  annál  inkább  sze- 
rette őket  sajnálatból.  Mert  mennyi  szenvedés, 
mennyi  szenny  és  mennyi  csalódás  vár  rajok. 

Azután  volt  a  városban  egy  nőképző  intézet.  Nem 
merem  felsőbb  leányiskolának  nevezni,  mert  az  igaz- 
gatónő sajtópört  kezdene  ellenem,  hogy  kisebbítem 
az  intézetét.  Hát  legyen  nőnövelde.  Még  pedig  ne- 
vezetes és  sikeres  nőnövelde.  Ott  a  kisasszonykák 
fél  év  alatt  megtanultak  zongorázni,  mert  a  zon- 
gorát maga  az  igazgatónő  tanította.  Fél  év  alatt 
németül  (mert  «az  ég  eg^  kincset  ad  minden  ha- 
zának))) —  mert  a  német  nyelvet  a  zsidó  tanító 
tanítja.  Fél  év  alatt  francziául,  igazi  franczia  mosziő- 
től.  Fél  év  alatt  rajzolni.  A/Vindent  fél  év  alatt, 
mint  a  27  kros  bolt.  Csak  egyetlen  egy  csorbája 
volt  az  intézetnek,  mely  miatt  nem  versenyezhetett 
a  fővárosi  legelőkelőbb  hasonnemű  intézetekkel.  Az 
angol  nyelv. 

Könnyű  kitalálni,  hogy  az  új  káplánra  az  igaz- 
gatónő azonnal  kivetette  a  hálót.  «Két  órát  heten- 
ként.»  «Tehát  csak  egyet.»  «Van  vagy  nincs  haszna 
vagy  szüksége,  ne  tessék  azzal  gondolni ;  legalább 
azoknak,  a  kik  szeretnének,  legyen  alkalmuk  meg- 
ismerkedni az  angol   irodalommal.*) 

Mielőtt  határozott  választ  nyert  volna,  rögtön 
kihirdettette  a  helyi  lapban,  hogy  ((intézetében  ez 
évre  az  angol  nyelv  is  fel  letl  ölelve  a  rendes  tan- 
tárgyak közé.  Tanítja  Dombay  úr  Edinburgból». 
(Értsd  nem  is  holmi  Londonból,  hanem  sokkal 
feljebb :  Edinburgból.) 

Dombay  nem  akarta  meghazudtolni  az  igazgató- 

nőt,  tehát  —  meghazudtolta  önmagát.  Ajánlkozott 
naponkénti  egy  órára,  mert  a  heti  két  órát  kevés- 
nek találta. 

Mikor  az  első  héten  megismerkedett  a  kisasz- 
szonykákkal,  megsajnálta  a  szegény  kis  teremtmé- 
nyeket. Az  apai  háznak  ezeket  a  jövendőbeli 
papagájait,  a  kik  a  nevetőben  két  év  alatt  megtanul- 
nak mindenféle  tudományt ;  a  kik  által  beoltatik  a 
nemzetiestbe  hetedíziglen  az  a  meggyőződés,  hogy 
a  német  nyelv  mellőzhetlen  kelléke  a  neveltség- 
nek  ;  a  kik  megtanulják  szavalni  a  Szép  Ilonját  — 
tanúinak  világtörténetet  és  egyetemes  földrajzot,  — 
úgyszintén  Magyarországét  is;  és  a  kiknek  kéz- 
írásuk tele  van  a  hibák  minden  nemével 

Ah!  szegénykék  « német  szón»  vagytok  bizony  ti. 
Jól  mondja  apátok,  akárhogy  bizonyoz  a  mama, 
hogy  az   « Nevelő ». 

Dombay  —  s  itt  hazudtolta  meg  magát  —  letett 
az  angol  nyelvről,  a  melyre  Ígérkezett.  Nem  gyötri 
őket,  eleget  gyötrik  mások.  Inkább  enyhíteni  kí- 
vánja nyomorúságukat,  szépíteni  világukat. 

Beszélgetett  velük ;  a  leánykák  figyelemmel,  sze- 
retettel függtek  ajkain.  Más  tanár  szavai  feliből- 
harmadából maradtak  meg  náluk,  de  abból,  a  mit 
Dombay  mondott,  egy  szó  el  nem  veszett. 

Lassanként  figyelemre  szoktatta  őket,  azután  fo- 
galmaztatta velők  a  hallottakat,  a  hibákat  igaz  szív- 
jósággal ki  igazgatta.  Válogatott  műveket  olvasott, 
olvastatott,  magyarázott;  fölfedeztette  velük  azt, 
a  mi  szép,  vonzó,  megragadó  van  a  költői  kifeje- 
zésekben és    rajzokban,  s  megszerettette  a  mi   ne- 

Kéznek  és  unalmasnak  látszott  előttük.  Megtanította 
őket  hazájuk  nyelvének  és  irodalmának  ismeretére. 

Atyának  ifjú,  játszótársnak  nagy,  rokonnak  ide- 
gen: egy  édes  jó  testvér  volt;  bizalmas  és  finom, 
gyöngéd  és  komoly,  megközelíthetetlen  távolság- 
ban, s  mégis  közvetlen  közelükben,  úgy  bánt  ve- 
lük, —  mint  gyermekekkel,  mint  szent  gyermekekkel. 

Azok  a  tiszta  szemek  I 

Nem  gondolt  arra,  hogy  egy  párt  ezek  közül 
örökre  magához  igéz.  Hogy  egynek  a  kiröpülök 
közül  köt  a  szárnyacskája  alá  egy  finom  selyem- 
szálat, a  melynek  segélyével  fölkeresheti  s  magá- 
hoz vonhatja  az  elrepültet,  mikor  eljön  a  tavasz? 
Hogy  ez  neki  csak  egy  titkos  mély  pillantásba  ke- 
rül, melyről  nem  tud  számot  adni,  sem  a  ki  adta, 
sem  a  kire  esett? 

Nem. 

Vagyonos  házak  sarjai  mind,  kiknek  az  élet  sok- 
kal többet  megadott,  mintsem  az  ő  részvétére  szo- 
rulnának. Ha  volna  közöttük  egy  árva,  egy  irga- 
lomból felfogott 1  Mert  részvét  és  szerelem, 

ez  a  kettő  nála  egy,  legalább  majdnem  egy. 

A  kik  az  intézetből  időközben  eltávoznak,  mind 
megteszik  nála  a  búcsu-látogatást,  s  hagynak  nála 
valami  szép  emléket,  kis  kezeik  drága  munkáját ; 
és  egy  pár  forró  könnyet,  kis  szívük  hálájának 
múló  zálogát. 

Egy  közülök  —  egy  szép  szőke  sarjú  leányka  — 
váratlanul  kel  Ivén  távoznia,  nem  gondoskodhatott 
idejében  méltó  emlékről,  de  azért  megtette  a 
búcsu-látogatást  anyjával. 

—  Dombay  úr  kérem  ... 

Akkor  sírva  fakadt,  lehajolt  és  kezet  csókolt  az 
ifjúnak,  mielőtt  az  kezét  kiszabadíthatta  volna. 
Azután  megkapta  a  másik  kezét,  azt  is  megcsókolta. 


Tehát  abban  a  szobában,  a  hová  bekopogtatunk, 
Dombay  Máté  méláz  a  kanapén. 

A  szoba  nőies  tisztasággal  van  gondozva,  miből 
azt  következtethetnénk,  hogy  lakója  örök  nőtlen- 
séget  esküdött.  Leánykák !  gyűlöljétek  az  olyan  ií^ú 
embert,  a  kinek  szobája  izlés,  rend,  tisztaság  dol- 
gában vetélkedik  a  tietekkel :  az  nem  fog  szorulni 
a  ti  gondjaitokra.  Tiszteljétek  ellenben  azt,  a  ki- 
nek asztala  rendetlen,  szobája  sepretlen,  nyak- 
kendője kötetlen  stb.,  mert  az  ilyennek  van  szük- 
sége segítőre,  a  ki  mindenkor  mellette  légyen. 

A  szokatlan  kézcsók  története  állandó  helyet  fog- 
lalt Dombay  lelkében.  Még  most  is  érzi  kezein  a 
szőke  leányka  ajkainak  édes  melegét. 

Micsoda  indulatnak  volt  a  kifejezője  ez  a  kéz- 
csók? Talán  a  szégyené  csupán?  Fájt  a  leányká- 
nak, hogy  ő  semmi  emléket  nem  tud  adni,  holott 
az  úgy  szokás  ?  Talán  a  háláé,  melyet  az  okos 
leányka  társainál  élénkebben  érzett?  (A  hálához 
mindig  ész  kell ;  korlátolt  elmék  ritkán  tudnak  há- 
lásak lenni.)  Talán  a  csodálaté? Azok  a  mély 

tüzű  kökény-szemek  oly  figyelemmel  függöttek  az 
ő  beszédein  !  Talán  ...  Itt  elpirult  Dombay.  Abba- 
hagyta a  találgatást.  Megrettent  a  gondolattól,  hogy 
akarva  vagy  akaratlanul  titkos  vonzalmat  kelthetett 

Baksay  :  Pusztai  találkozás.  6 

maga  iránt  valakiben,  a  ki  mellett  ő  az  atya  és 
anya  hűségének  egy  részét  vállalta  magára. 

—  El  innen  I  —  szólt,  jobb  kezével  meglegyintve 
homlokát,  mintha  valami  fantomot  akarna  elűzni.  — 
Áruló!  Feledni  tudnád  a  te  szegény  kis  Jundádat? 

Es  akkor  a  szegény  kis  Jundára  gondolt,  lljra 
átgondolta  és  elmondta  magának  megismerkedésé- 
nek egész  kis  regéjét. 


Junda  árva  leányka  volt,  kivel  Dombay  a  múlt 
ószszel  találkozott  először.  A  gyász  hozta  őket 
össze. 

A  múlt  ősszel  dúló  járvány  elragadta  Junda 
atyját,  a  ki  Tarhalom  lelkésze  volt.  A  váratlanul 
elhunyt  lelkész  végtisztességétől  a  hivataltársakat 
távoltartotta  a  rettegés :  családos  ember  nem  megy 
járványos  helyekre.  Úgy  hogy  a  két  avagy  három 
prédikáczió  helyett,  mely  egy  állásbeli  lelkészt  meg- 
illet, a  boldogult  atyának  csak  egy  rövid  ima  ju- 
tott, az  is  csak  egy  közönséges  káplántól  mondva. 
A  káplán  Dombay  volt. 

Alig  hantolták  föl  az  atya  sírját,  megbetegedett 
az  anya  s  harmadnapra  ismét  megjelent  Dombay 
imádkozni  az  anya  koporsója  felett. 

A  temetési  szertartás  itt  is  ugyanaz  volt,  csak- 
hogy most  a  közönség  még  gyérebb,  —  s  az  öt 
gyermek  sírása  meg  szívszaggatóbb  volt.  A  négy 
kisebb  folyton  kiáltozta:  « Anyám,  anyám I»  Az  ötö- 
dik csak  halkan  zokogott,  fehér  kendőcskéjével  el- 
takarva szemeit.  Ez  volt  Junda. 

A  koporsót  kivitték  a  temetőbe,  az  anyát  letet- 
ték az  atya  mellé.  Az  üvöltő  jajokba  belezendűlt 
a  vigasztaló  zsoltár : 

•Már  lelkem  dicső  széked  körűJ 
Szent  színed  látásának  örül  —  — » 

A  vén  ákáczok  bús  kétkedéssel  hajtogatták  ágai- 
kat az  ének  szavára  (mert  a  vénebbje  megcsonto- 
súlt  skeptikus),  mintha  azt  kérdezték  volna :  hát 
tud  örülni  ?  míg  a  fiatalabb  csemeték  aláhajolva 
gyöngéden  simogatták  az  árvák  fejét  másodvirágos 
lombjaikká]. 

Úgy  lesz,  úgy  lesz,  szegénykéki  Bízzatok!  Néz- 
zétek, mi  is  másodszor  virágzunk. 

Az  éneklés  alatt  a  gyér  közönség  szétoszlott, 
fölkeresni,  elsiratni  a  maga  halottját.  Minő  szép 
látvány  volna  az,  a  mint  az  élő  a  holt  fejfájára 
borúi,  ha  nem  volna  benne  annyi  ámítás;  minő 
drágák  volnának  azok  a  könyek,  ha  a  halottnak 
volnának  szánva  és  nem  a  világnak! 

Csak  az  árvák  maradtak  ott  és  Dombay.  Junda 
megtörölte  szemeit,  kézen  fogta  a  két  kisebb  test- 
vért s  a  két  nagyobbat  maga  előtt  útnak  indította. 

Menjünk  haza. 

Tiaza, 

E  szóra  újra  kicsordult  szeméből  a  köny  és  fényes 
ösvényt  hagyva,  alászaladt  orczáján. 

Dombay  elkisérte  az  árvákat  s  búcsuvételkor  meg- 
kérte Jundát,  hogy  ha  ügyei  elrendezésénél  szol- 
gálatára lehet,  parancsoljon  vele. 

Jundának  erre   nem    volt    szüksége.    Testvéreivel 

együtt  másnap  nagybátyjához  költözött,  a  ki  szin- 
tén lelkész  volt  egyik  közel  faluban  s  a  nagybátya 
elintézte,  rendbehozta  az  árvák  ügyét,  biztosította 
örökségüket. 

De  Dombay  nem  feledhette  azt  a  jelenetet, 
melyet  a  sírdombnál  látott.  Mikor  a  legidősebb 
árva  megtörli  szemeit,  mint  a  ki  tudja,  hogy  már 
most  ő  a  család  feje,  a  kinek  ennélfogva  sírni  nem 
szabad ;  a  ki  tudja,  hogy  az  öt  testvér  között  csak 
egy  az  árva  —  ő  maga,  mert  a  többinek  van 
anyja  —  és  ez  anya  6  maga  — :  mintha  az  élet 
és  halhatatlanság  angyalát  látta  volna  állani  a  sír 
felett,  a  mint  mondja  a  kicsinyeknek:  «Mit  féltek 
kicsinyhitűek!  A  ti  angyalaitok  látják  a  ti  mennyei 
atyátok  orczáját  mindenkor. » 

Annyi  bátorító  volt  azoknak  a  sötét  szemeknek 
könyck  közül  ragyogó  sugaraiban !  Dombay  meg- 
szerette azt  az  alakot  ott  a  sírdomb  előtt.  Nem 
akkor,  mikor  sírt,  hanem  akkor,  mikor  megtörülte 
szemeit  és  azt  mondta  testvéreinek :  menjünk  haza ; 
holott  egymaga  tudja  csak  az  öt  közül,  hogy  nincs 
«haza». 

Néhány  nap  múlva  meglátogatta  jundát  új  hazá- 
jában. 

A  leányka  egy  pár  czipőcske  fényesítésével  fog- 
lalkozott a  folyosón.  Az  érkező  láttára  nem  rej- 
tette el  hirtelen  a  czipőcskét  (kis  testvérjéé  volt), 
hanem  csendesen  letette  s  kezett  nyújtott  az  ifjú- 
nak. Azután  fölvette  ismét  s  néhányszor  végig  simí- 
totta a  puha  kefével. 

—  üa  megengedi,  bevégzem  munkámat,  mert  az 


Ti  a  megengedi f  bevégzem  munkámat. 


Baksay  :  Pusztai   találkozás. 

jfluűr  nagyon  kényes  a  czipőirc.  Visszaveti,  ha  meg 
nem  Játja  benne  a  gömbölyű  képét. 

Az  ifjúnak  tetszett  ez  a  keresetlen  modor.  Sem 
nem  szégyenli,  sem  nem  mutogatja,  a  mivel  fog- 
lalkozik. 

Megismerkedett  a  nagynénivel  és  nagybácsival 
Kedélyes,  szeretetreméltó  öreg  pár,  kik  egymást 
elkényeztették,  —  s  most  a  kényeztetés  gondjait 
Jundára  ruházták  át. 

Junda  lett  a  háznak  mindene. 

Kis  testvérei  gondozása,  tisztántartása  ;  cselédre, 
konyhára  ügyelés:  a  nagynéni  ozsonnájának  elké- 
szítése, kedvencz  könyveinek  felolvasása:  ez  az  ő 
belügyminiszteri  tárczájához  tartozott. 

E  mellett  a  felség  személye  körüli  miniszterke- 
dés  sem  volt  terhére.  Értjük  a  felség  személye 
alatt  a  nagybácsit. 

Könnyű  a  készet  hallgatnod,  nyájas  olvasó,  mikor 
a  nagybácsi  prédikál.  De  tudnád  csak,  hogy  szom- 
bat este  Junda  keresi  ki  a  nagybácsinak  a  holnapi 
szent-leczkét,  azután  jegyzékkel  megjegyzi,  hogy 
a  nagybácsi  egyszerre  rányithasson;  kikeresi  és 
megjegyzi  a  mondandó  téli,  tavaszi  stb.  imádságot 
is,  már  a  mint  az  idő  kivánja  ;  hogy  vasárnap  reg- 
gel Junda  áll  őrt  a  nagybácsi  múzeuma  fölött,  hogy 
semmi  fölösleges  alkalmatlankodás  ne  botránkoz- 
tassa az  elmélkedőt ;  hogy  a  palást,  a  kalap,  a 
tóga  előkészítése,  két  fehér  zsebkendővel  a  zsebek- 
ben, megint  csak  a  Junda  dolga;  azután  egy  kéz- 
csókkal elbocsátani  a  nagybácsit  és  szemeivel  kisérni 
egész   a    czintercmig ;    ebéd    alatt    ismét    a    hallott 

prédikácziőt  részletezni,  szép  gondolatokat  kiemelni 
s  az  egészet  kellőleg  megdicsérni,  mely  dicséret  a 
bácsinak  annál  jobban  esik,  mert  rég  volt  benne 
része;  valamint  ha  az  öreg  úr  ebéd  után  rá  fogja 
a  messzelyes  üvegre,  hogy  nem  volt  tele,  bebizo- 
nyítani, hogy  de  igenis,  még  most  is  tele  van ;  ebéd 
után  kikeresni  a  kedvencz  pipát  s  minden  finnyás- 
kodás  nélkül  kézbe  szolgáltatni :  no  meg  a  kurren- 
seket lemásolni,  mert  a  rektor  mindjárt  papi  zsar- 
nokságról panaszkodik,  ha  egy  betűvakarintást  kell 
neki  tenni:  Jundának  pedig  olyan  szép  folyó  irása 
van,  akár  egy  filozófus  deáknak. 

Hát  ne  mondja  senki,  hogy  a  felség  személye 
körüli  miniszternek  semmi  dolga  sincs! 

Néha  megtörténik  nagy  ritkán,  hogy  a  nagybácsi 
dúl-fúl,  költözködik.  Ráfogja  a  nagynénire,  hogy 
beleavatkozik  a  hivatalos  dolgaiba,  a  dékánra,  hogy 
alamuszi,  a  kurátorra,  hogy  egy  követ  fúj  a  nótá- 
riussal, a  mesterre,  hogy  hízelkedik  a  népnek, 
az  esperesre,  hogy  basáskodik,  azután  leül  és 
el  kezd  írni  egy  vezérczikket  az  egyházi  lapba  a 
papi  tekintély  csökkenésének  okairól ;  de  minthogy 
annak  annyi  oka  van,  hogy  egy  délelőtt  megírni 
nem  lehet,  abba  hagyja,  kimegy  az  udvarra,  ott 
beleköt  a  kis  Jóskába,  hogy  gölöncsérinasnak  adja, 
a  mért  sáros  a  czipője.  Minthogy  pedig  Jóska  a 
legkisebb  gyermek  s  így  Junda  védencze :  Junda 
elkezd  vizsgálódni,  hogy  honnan  támadhatott  a  nagy- 
bácsi bód}2i.  Végre  a  nagybácsi  csizmáin  akadnak 
meg  a  fekete  szemei. 

Ahánl  Uj  csizma!  Szorít! 

Szorít.  Hiszen  azt  tudja  a  nagybácsi  is,  de  azt 
n\ár  nem  tudja,  hogy  rossz   kedvének    ez    az    oka. 

Junda  alig  várja,  hogy  a  nagybácsi  déli  álomra 
dőljön,  rögtön  kicseréli  az  ártalmas  csizmákat.  Oda 
lop  egy  pár  öreg  habdát,  míg  a  háborúság-szer- 
zőket visszaküldi  a  mesterhez  s  kisámfáztatja  ke- 
gyetlenül. 

Nagybácsi  felkél,  felhúzza  a  habdákat,  mintha 
kicserélték  volna,  pedig  csak  a  csizmák  vannak  ki- 
cserélve ;  kimegy,  mosolyog  és  szégyenkezik ;  ked- 
vét keresi  a  nagynéninek,  a  Jóskának,  a  dékánnak, 
a  mesternek ;  az  esperesnek  megbocsát  és  kegyelmet 
ad  a  papi  tekintély  csökkenésének.  Békét  köt  min- 
denkivel, —  csak  Jundával  nem,  mert  a  junda 
személye  a'  nélkül  is  szent  és  sérthetetlen. 

Azután  napestig  töprenkedik,  hogy  miként  kel- 
hetett ő  fel  ma  reggel  ballábbal. 

A  csizmákra  nem  is  gondol. 

Pedig  minden  háborúság  szerző  oka  nem  a  sátán, 
hanem  a  csizmadia-czéh.  Jó  kényelmes  csizmákban 
minden  ember  tagja  a  békekongresszusnak.  De  szűk 
csizmában  a  bárány  is  tigrissé  változik. 

így  Törökország  bukásáért  a  mi  érdemes  csiz- 
madiáink a  felelősek.  Ha  ők  a  háború  kezdetekor 
valamivel  szűkebbre  vették  volna  a  mértéket  a  minisz- 
térium lábáról,  most  már  Kiev  alatt  volnánk. 

Ámde  ez  a  magas  politikához  tartozik ;  mi  ma- 
radjunk csak  a  lelkészi  udvarban. 

Junda  figyelmes  gondjai  szeretetre  mutató  talá- 
lékonysága, őszinte  hívsége  a  megnépesűlt  ház 
életét  megnépesítették!    A    boldog    öreg   pár  még 

boldogabbnak  érezte  magát  a  gyermekek  között. 
Nem  is  hitték,  hogy  ennyi  gyermekkel  ilyen  kevés 
baj  van.  Ilyen  kevés  ám !  Nincs  azokkal  semmi  baj, 
azt  mondja  Junda  is.  Tiszták,  engedelmesek,  rend- 
tartók.  Junda  felel  valamennyiért. 

Dombay  élesen  látó  lelke  néhány  látogatási  óra 
alatt  átjsmerte  Jundát.  Látta  minő  könnyű  szívvel, 
jó  kedvvel  hordozta  a  kötelességek  egész  hosszú 
nehéz  lánczolatát,  hogyan  foglalja  gondjaiba  új 
szüleit  és  kis  testvéreit,  figyelmes  tekintetének  egy 
mozdulatával  igazgatja  a  gyermekeket,  a  nélkül, 
hogy  valaha  zsémbelne  rájuk,  míg  másik  tekintete 
az  öregekre  villan  át  s  kitalálja,  mi  lesz  kedvükre. 

Elgondolta  magában,  nem  azt,  hogy  ez  a  leányka 
egy  férfit  boldoggá  tehet,  mert  kincs,  hanem  azt, 
hogy  ez  a  leány  méltó  arra,  hogy  egy  derék  em- 
ber boldoggá  tegye. 

Hitte,  hogy  e  boldogító  tisztre  ó  van  hivatva,  s 
magatartását  ez  az  önbizalom  irányozta.  Nem  nyi- 
latkozott, de  a  két  lélek  tudatával  bírt  a  kölcsönös 
vonzalomnak,  mely  minden  nyilatkozatot  felesle- 
gessé tesz.  Mindkettő  természetes  és  nyilt  lélek : 
olvastak  egymás  szívében ;  ugyan  mi  szükség  lett 
volna  szavakra? 

De  ez  a  vonzalom  nem  az  a  vak,  heves,  égető 
és  kizáró  indulat  volt,  mely  a  közönséges  szerelmet 
jellemzi,  s  melynek  első,  utolsó,  egyetlen  szava  ez  : 
« Nálad  nélkül  nem  élhetek.*  «Vagy  te,  vagy  a 
halál »  stb.  Az  ő  vonzalmuk  nem  csapott  ilyen  ma- 
gasan az  üres  levegőbe ;  az  a  néma  tekintet  csak 
ennyit  mondott :   « Veled  szeretném  átélni  az  életet. 


89 

Nem  akarnám,  hogy  más  tegyen  boldoggá ;  én 
szeretnélek  azzá  tenni. »  Ennyit  és  nem  többet 
de  ez  elég  volt,  mert  ez  igaz  volt. 

Különben  is,  hol  van  még  az  az  idő,  mikor  erről 
világosabban  lehet  szólni.  Dombay  két  évet  töltött 
egyetemen,  egy  évet  nevelőségben  :  egyik  sem  olyan 
hely,  hol  a  gyakorlatot  alaposan  meg  lehetne 
tanulni.  Legalább  az  atyák  azt  mondják,  ő  még 
csak  egy  éves  káplán-számba  megy,  ha  Bazileában 
járt  is.  Más  is  járt  ott,  de  sort  várt. 

A^'nd  c  mellett  is  megtörtént  az  a  rendkívüli 
eset,  hogy  a  tarhalmi  egyház  közönsége,  a  Junda 
atyja  halálával  ürességbe  jött  hivatal  betöltésénél 
nem  akart  élni  választási  jogával.  O  nekik  nincs 
választottuk,  ők  nem  ismerik  az  atyákat,  annálfogva 
az  esperes-atyára  bízzák,  ajánljon  nekik  valami  jó 
papot.  Mely  bölcs  elhatározását  a  tarhalmi  értel- 
mes közönségnek  az  egész  traktus  nagy  helyeslés- 
sel fogadta.  Ez  már  jóravaló  nép,  ez  már  értelmes 
közönség.  De  bezzeg  megváltozott  a  világnézet, 
mikor  megtudták,  hogy  az  esperes-atya  mellőzve 
érdemekben  megőszült  saját  régi  szolgatársait,  valami 
széllel  bélelt,  ebenlóggós  (mert  lehetetlen  az,  hogy 
a  ki  Angliában  járt,  széllel  ne  volna  béllelve  és 
plaidet  ne  viselne)  inczifinczit,  valami  Dombay  nevű 
káplánt  ajánlott,  a  kiben  az  együgyű  tarhalmiak  meg 
is  nyugodtak,  várván  az  egyházmegyei  gyűlés  meg- 
erősítését. 

Dombay  örült  a  váratlan  szerencsének,  nem  a 
szerencse  nagy  volta  miatt  (volt  benne  önérzet  és 
bátorság  nem  tekinteni   a  szerencsét  nagynak),  ha- 

nem  azért,  hogy  bálványozott  tervét  tovább  épít- 
heti, be  is  fejezheti.  A  szegény  kis  Junda  atyja 
örökjébe  léphet,  oda  viheti,  ott  nevelheti  kis  test- 
véreit. Minden  gondjainak  meg  lesz  a  jutalma.  Az 
ő  oldala  mellett. 

Imé  az  a  fiatal  ember,  a  ki  a  kanapén  méláz,  — 
és  a  kinek  neve  Dombay  Máté,  —  ilyen  gondo- 
latokkal foglalkozik ;  —  közbe-közbe  mintha  légy 
szállana  homlokára,  a  kit  onnan  el  kell  neki  haj- 
tani. Az  a  légy  pedig  annak  a  kézcsókos  szőke 
leánykának  az  emléke,  a  kinek  ajkainak  melegét 
még  most  is  érzi  kezein,  s  a  kinek  elűzött  alakja 
erőszakkal  visszatér,  —  s  félig  elfogja  a  világos- 
ságot az  ifjú  szemei  előtt,  hogy  ne  láthassa  teljes 
fényben  a  szegény  kis  árva  Jundát. 

Most,  —  miután  bepillantottunk  Dombay  Máté 
szobájába  és  szívébe,  —  hagyjuk  magára  ábránd- 
jaival, repüljünk  át  néhány  hónapot  és  mértföldet, 
szálljunk  le  Fűzvárnak  kellőközepébe  és  szaporít- 
suk számát  annak  a  « számos  közönségnek*,  mely 
a  fűzvári  egyház  nagy  termében  az  egyházmegyei 
közgyűlés  érdeklődő  tanujaként  gyülekszik. 


VJ. 


Szép  azt  látni,  mikor  az  ilyen  gyűlésre  sere- 
geinek. 

A  kálvinista  kanonokok,  a  hogy  szokták  nevezni 
a  világi  urakat,  a  kik  a  papok  többivel  közösen 
gyakorolják  az  egyház  igazgatás    és    egyházi    birás- 


kodás  tiszteit.  Urak,  hivataluknál,  születésüknél,  vagy 
érdemüknél  fogva. 

De  bármily  magas  az  a  hivatal,  az  a  születés,  az 
az  érdem,  melylyel  a  világban  kitűnnek,  sohasem 
utasítják  vissza  azt  a  megtiszteltetést,  melyben  husz- 
huszonöt  parasztközség  őket  részesíti  az  által,  hogy 
megválasztja  világi  tanácsbirónak  vagy  épen  főkurá- 
tornak. 

RSispánok,  kik  ma  egy  egész  megye  összes  értel- 
miségének tanácskozását  vezetik  s  holnap  féldélig 
vizsgálnak  egy  öreg-bötűs  számadást,  melyből  ki 
kell  sütniök,  hová  lehetett  az  a  2  frt  20  kr.,  a  mely- 
ről számadó  hit  alatt  kész  erősíteni,  hogy  ő  el  nem 
sikkasztotta. 

Rengeteg  gazdák,  kik  tegnap  fél  óra  alatt  megkö- 
töttek a  kalmárral  tízezrekre  menő  szerződést,  s  ma 
azt  veszik  érett  megfontolás  alá,  hogy  a  vadormi  ta- 
nító fizetésébe  járó  kánikuláris  csirke  darabonként 
20  vagy  25  krért  legyen-e  méltányosan  megváltható. 
Ügyvédek,  kik  tegnap  uradalmakért  pöröltek,  ma 
pedig  egy  kenderföld  termése  tárgyában  mondanak 
véleményt,  s  e  czélból  elolvasnak  még  ma  éjfélig 
két  koncz  dokumentumot. 

Államférfiak,  kik  tegnap  a  fölött  határoztak,  hogy 
akc^ióba  lépjenek-e  Oroszország  ellen,  ma  pedig 
eljönnek  ide  véleményt  mondani  az  iránt,  vájjon 
azon  «egy  mázsa  húson»,  mely  a  kéresdi  lelkész 
kon venczi ójában  írva  találtatik,  marhahús  értendő-e, 
mint  a  prédikátor  pretendálja,  vagy  pedig  juh-hús, 
mint  az  elöljárók  állítják,  azon  okon,  mert  az  ő 
községükben  nem  mérnek  marhahúst. 

Ünnepelt  költők,  az  eszményi  fenség  udvarnokai, 
kik  itt  a  prózai  zöld  asztal  unalmas  tanácskozásai 
alatt  feszült  figyelemmel  vetik  papirra  az  atyák 
torzképeit. 

Nagyszakállú  országgyűlési  képviselők,  kik  teg- 
nap vérig  harczoltak  a  romániai  vámegyesség  ellen, 
s  most  visszatorlásul  vérig  engedik  magukat  sar- 
czoltatni  a  román  és  szerem  misszió  élelmes  elnöke 
által. 

Parlamenti  pártfőnökök,  kik  tegnap  az  egész 
másik  oldalt  megpuhították  egy  nagy  beszédben, 
s  ma  engedik  magukat  semmivé  tétetni  a  falusi 
prédikátor  buzgó  ékesen-szólása  által,  s  az  izzadó 
férfiúnak  udvarias  mosolyban  fizetik  le  a  győzőitek 
sarcícát. 

Nem  hosszú,  nem  drága  nekik  az  az  idő,  a  mit 
ezen  apró-cseprő  ügyekben  elvesztegetnek.  Mert 
ezek  az  apró-cseprő  ügyek  homokszemek,  —  de 
egy  nagy  drágakőben. 

Itt  jőnek  a  fűzvári  egyházmegye  világi  férfiai. 
Ez  a  fiatal  mágnás,  a  ki  imént  tért  haza  Zürich- 
ből, az  egyházi  ügyekből  ugyan  édes-keveset  tud, 
de  majd  beleszokik,  hiszen  minden  apja,  öregapja, 
koadjutor-kurátor  volt  Bodrog-Keresztúrtól  fogva  a 
mai  napig.  Kötelessége  neki  is.  Azután  jön  jószág- 
igazgatója, a  ki  a  zöld  asztalnál  a  fiatal  gróf  előtt 
foglal  helyet,  mint  rangban  és  hivatali  idejére  nézve 
elébb  való.  Azután  másik  két  úr,  kiket  a  harmadik 
vármegyéből  szólított  ide  a  kötelesség.  Azután  Tal- 
párdi  Gáspár,  a  segédgondnok,  a  ki  helyben  Fűz- 
váron lakik  ugyan,  de  azért    a    szomszéd  utczabeli 

főnöki  lakásáról  ötlovas  hintóban  jő  a  parókhiáig, 
mert  a  dignitás  azt  kívánja ;  hozván  magával  elnök- 
társát :  az  esperest  is. 

Az  udvaron  és  kapu  előtt  csoportoznak  a  gyűlés 
alkotó  tagjai. 

Ott  van  N.  t.  Fúrfaragó  úr,  a  ki  azért  nevezte- 
tik Fúrfaragónak,  mert  örökké  statútumokat  fúr- 
farag;  zsebe  tele  van  ház-szabály,  lelkész-válasz- 
tási, káplán-tartási,  káplán-elhelyezési,  simonia-kor- 
látozási,  beiktatás-rendezési  s  több  efféle  javasla- 
tokkal. Az  atyák  reszketnek  tőle  ha  látják,  mert 
tudják,  hogy  a  gyűlés  az  ő  jelenléte  miatt  egy  nap- 
pal tovább  fog  tartani,  a  mi  a  traktusnak  1 25  írt- 
jába kerül.  Úgy  fognak  ki  rajta,  hogy  minden  indít- 
ványát rövid  úton  a  szuperintendencziára  terjesztik. 
Bajlódjék  vele  a  püspök. 

Emitt  búskodik  tiszt.  Kérges  úr,  a  kinek  van  egy 
Pitavalja,  melyet  csak  azért  tanulmányoz,  hogy  az 
ott  előforduló  kriminalitásokat  sorrend  szerint  rá- 
ragassza mindazon  ifjú  atyafiakra,  a  kik  e]ég  szeren- 
csétlenek magukat  valami  rendes  hivatal  elnyerésé- 
vel kecsegtetni. 

Emitt  emelkedik  tiszt.  Rúth  Mihály  úr,  a  kit  a 
traktus  bölcsének  neveznek,  mivel  minden  embert 
összeszamaraz :  az  öregeket,  mert  már  vének ;  az 
ifjakat,  mert  még  gyerekek.  Könnyű  neki,  lévén 
középkorú  férfiú.  Büszke  a  függetlenségére,  mert 
őtet  semmi  hivatallal  vagy  kegyes  mosolylyal  le  nem 
lehet  kenyerezni  annyira,  hogy  kivételt  tegyen  vala- 
kire nézve  azon  kollektív  czím  alól,  mely  alá  az 
egész  emberi  nemzetet  fentebb  összefoglalta. 

Item :  Effcndi  Kucsuk  Méhemet  Ali  Scitán  Ibra- 
him. A  hogy  a  találós  eszű  rektorok  tiszt.  Hegyen- 
völgyi  uramat  négyszemközt  emlegetik,  kiknek  6 
Dallaeusuk.  Egy  napi  járó  földre  maga  körül  min- 
den felekezeti  tanítót  kipusztított  már,  s  a  helybeli 
oskolát  csak  azért  nem  tette  községivé,  hogy  legyen 
kit  nyaggatni.  Különben  született  körlelkész  s  ha 
beül  valami  examenbe,  addig  onnét  ki  nem  jön, 
míg  a  mestert  ki  nem  vexálja  a  templomból. 

Hát  azok  a  mesebeli  prédikátorok,  a  kik  Tom- 
pával az  öreg  harangozó  vállaira  támaszkodva  ki- 
mennek a  temetőkertbe,  talán  nem  is  azért,  hogy 
a  Szép  Julcsa  fejfáját  megnézzék,  hanem  hogy  az 
a  kis  sarjú  megszáradt-e  már  és  a  szilvát  nem  hor- 
gászták-e el  a  lovászgyerekek,  minthogy  az  ó  és 
új  temetők  haszna  a  prédikátoré,  nem  egyszersmind 
a  nyesedék  is.  A  kiknek  méhesük  a  tudomány, 
múzeumuk  a  buzgóság,  nagy  szobájuk  a  vendéglátás, 
háznépük  az  erkölcs,  udvaruk  a  rend  és  tisztaság 
tüköré.  A  kik  a  főispán,  a  földesúr,  a  királyi  ber- 
ezeg, a  váazi  püspök  tiszteletére  palástosan  meg- 
jelennek a  küldöttséggel,  és  örök  hálával  emlege- 
tik, hogy  ő  méltósága  vagy  exczellencziája  milyen 
kegyesen  szóba  ereszkedett  velük.  A  kiknek  szép 
simára  borotvált  piros  arczuk  világosan  utal  arra  a 
a  szívjóságra,  melylyel  egész  környezetüket  bol- 
dogítják. 

Ha  csak  azokban  a  marczona  alakokban  nem 
keresed,  a  kik  a  folyosón  egy  csoportban  állva 
beszélgetnek!  ószbe  keveredett  szakálluk  honvéd- 
kapitányokra mutat;  pedig  ha  ez    a    szakáll  eltűn- 

nék,  menten  előtted  állna  az  az  eszményi  jóság,  a 
kit  könyvekből  ismersz.  Úgy  van !  Ezek  is  úgy 
kezdek  az  életet.  Szép  Schwarzenbergbarkóval, 
bajusztalan,  szakálltalan.  Mikor  aztán  eljött  az  idő, 
megeresztették  a  magyar  díszt.  Beszélhetett  aztán 
esztendők  fordultával  a  magas  helytartóság,  hogy 
az  f  úgynevezett  egész  szakáll  (Yollbart)  hordozása 
általában  betiltatik,  az  arczszakáll  és  bajusz  viselése 
pedig  minden  túlzástól  távol  és  oly  szabály  szerint 
engedtetik  meg,  hogy  az  áll  a  száj  végétől  (Mund- 
winkel)  lefelé  teljesen  borotválva  legyen».  —  Csak 
azért  is!  Még  bojtorjángyökér-esszencziával  isi 
Beszélhetnek  a  fiatal  óriások,  hogy  a  papi  tekintély 
megölője  a  szakáll!  Hát  nincs  ő  nekik  tekintélyük? 
Nézzétek  a  nagybácsit  azzal  a  rengeteg  zászlóval  I 
Meri  annak  a  kezét  megtapogatni  a  fiókfalvi  pres- 
byter?  Vagy  mer  annak  az  ablaka  alatt  fütyörészni 
a  lovász-gyerek?  Vagy  birák  uraimék  egész  nótá- 
rusostól  mernének  odaizenni  hozzá,  hogy  ne  saj- 
náljon átlépni  a  helység  házához?  Hohó  frátresi 
a  nagybácsi  szakállosan  is  különb  legény,  mint  ti, 
ha  a  hajatokat  leberetváljátok  is.  Ti  kezdjetek  új 
módit ;  ők  szakállosan  kezdték,  úgy  is  végzik. 

Ez  a  méltóságos  tekintetű,  magas  megtermett 
alak  azzal  a  kövéres  piros  orczával,  jóságos  kegyes 
szemekkel,  a  ki  most  lép  ki  az  ötlovas  kocsiból... 
Ne  higyjetek  a  külsőnek!  Az  alatt  a  szép  fekete 
selycmkabát-hajtóka  alatt  nem-emberi  szív  dobog, 
hanem  egy  rettenetes  mélységű  zseb,  a  mely  örök- 
kön-örökké tele  van  gyűjtő  ívekkel,  kérő  ívekkel 
jótékony  czélokra;  szerző  által  kinyomatott  érteke- 

zésekkel,  még  jótékonyabb  c^élokra ;  a  gyüJekczct 
közkívánatára  kinyomatott  alkalmj  prédikácziókka]  ; 
előfizetési  felhívásokkal,  tankönyvek  árjegyzékei- 
vel ;  glóbusok,  térképek  prospektusaival ;  templom-, 
oskola-,  orgona-építésre,  harangvételrc,  torony-repa- 
rálásra, kétosztályú  gymnasiumok  nyolczosztályúvá 
tételére;  a  nm.  m.  k.  minisztérium  által  engedélye- 
zett s  kibocsátott  sorsjegyekkel,  melyeket  Nagy- 
Szombattól  Nagy-Szebenig  a  ki  van  Írhatnám  és 
Szerepelhetném  ember,  mind  ő  hozzá  küldöz.  0  neki 
esperesi  kötelessége  a  naponként  hozzá  tizével 
érkező  kérő  és  előfizető  ívekre,  a  szép  tarka-barka 
sorsjegyekre  összefogdosni  a  maga  rckrutáit.  Sza- 
ladna tőle  minden  ember,  de  nem  lehet,  mert  ő  az 
esperes;  muszáj  venni,  aláírni,  előfizetni  mindent, 
a  mit  ő  kér.  Mikor  olyan  szépen  tud  kérni,  oly 
finoman  nyakadba  akasztja,  mintha  egész  életét  a 
jótékony  bazárban  töltötte  volna  cl. 

Amott  tisztes  kékbeliek  tanakodnak  hátratett  ke- 
zekkel, kérdezvén  egymástól  a  vetések  állását  és 
félszemmel  vizsgálván  az  atyákar.  Ezek  egyházi 
képviselők.  Némelyiknek  kék  mándlija  erősen  meg- 
kopott. Ne  hidd,  hogy  ez  valami  alpári  ember 
volna.  Ellenkezőleg,  ez  azt  jelenti,  hogy  ő  már 
régóta  koptatja  az  elöljárói  köntöst,  s  majd  meg- 
látod, milyen  routinja  van  az  ékesszólásban.  A  töb- 
biek, a  kiken  még  meg  sincs  törődve  a  kék  posztó, 
egészen  új  emberek  s  nem  ösmervén  a  dörgést,  még 
a  mestereknek  is  nagy  reverentiával  köszönnek. 

Mert  a  fiatal  nemzedék  is  itt  van.  Udvarias, 
szolgálatkész  fiatal  nép,  mikor  az  atyák  között  van ; 

csipős  nyelvű,  gunyoros,  adomázó,  kedélyes,  mikor 
nincs  közel  a  macska;  keserű,  mikor  eszibe  jut  a 
papi  zsarnokság,  melyet  deákul  úgy  nevez,  hogy 
canonica  hóra.  Nyilván  most  is  erről  beszélnek. 
Egy  a  többi  közül  magasan  tartja  fejét  és  óra- 
zsinórjával játszik.  Elvitathatlan  jele  a  községi  taní- 
tónak, a  mint  szánalommal  veszi  tudomásul  felese' 
zeti  kollégái  panaszát. 

Most  sebes  hajtással  három  könnyű  kocsi  gör- 
dül a  parókhia  kapuja  elé.  Az  érkezők  kikelnek 
a  décz-bundákból ;  az  udvaron  mozgalom  és  sut- 
togás támad. 

Ezek  a  kpndori  urak.  "Ezek  ám  az  emberek  I  Nem 
nyűglődnek,  nem  nyavalyognak  sokat,  hanem  a  múlt 
tavaszszal  eszökbe  jut,  hogy  ekklézsiát  kellene 
alkotni  s  egy  év  alatt  készen  vannak  templommal, 
paplakkal,  papi  fizetéssel,  melynek  első  tétele 
«száz  arany*  vert  aranyban;  valami  özvegy  nagy- 
ságos asszony  alapította.  Nyolcz  hold  föld  pri- 
missima  klassis:  rizskását  teremi 

Az  «egyházias  férfiak))  általános  csudálat  tárgyai. 
Vezérök,  Ihárosi,  egy  iratcsomagot  nyújt  át  az 
esperesnek,  melyet  a  Nagytiszteletű  úr  figyelme- 
sen megtekint,  aztán  a  többi  csomagok  közé  helyez. 

—  Ez  eddig  jól  van.  De  hát  találtak-e  a  kon- 
dori  urak,  a  kit  papjuknak  óhajtanak? 

—  Utána  néztünk  —  felelt  Ihárosi  —  s  talál- 
tunk is.  Mi  Dombay  Máté  urat  szeretnénk  meg- 
nyerni.  Sok  jót  hallottunk  felőle. 

—  Beszéltek  vele?  Elfogadja? 

—  Annyira  nem  mentünk.  Egyházi    ős    autono- 

Baksay  :  Putztai   találkozás.  y 

miánk  azt  hozza  magával,    hogy  az  esperes  erősíti 
meg  a  választást. 

Az  esperes  nagyot  nézett  az  autonóm  férfiura. 
Nem  tudta  elhatározni ;  ravasz-e  vagy  együgyű. 

—  Ez  mind  jól  van,  jó  uraim  1  Csakhogy  a  megerő- 
sítést Dombay  úr  elhatározása  változtatja  ténynyé. 
De  alig  hiszem,  hogy  ajánlkoznék,  miután  a  tar- 
halmiak is  megtisztelték. 

—  A  tarhalmiak?  Már  az  más;  azonban  ha  a 
tarhalmiak  más  gondolatra  térnének...  Akkor? 

—  Akkor  —  felelt  rá  Csont  Ábel  —  volenti 
non  fit  injuria. 

A  kondori  urak  el  kezdtek  ismerkedni.  Föl- 
keresték az  ismerősebb  papokat,  azok  előtt  leraj- 
zolták, mennyi  buzgóságot  fejtettek  ki  nagy  erő- 
feszítéssel, hogy  zsenge  egyházukat  létrehozhassák. 
Figyelmeztették  a  befolyásosabbakat,  hogy  vegyék 
szívökre  ennek  a  szépen  indult  kis  egyháznak  az 
ügyét,  mert  ha  most  kezdetben  elrontják,  —  ha 
valami  nem  odavaló  embert  löknek  oda,  a  kinek 
se  tudománya,  se  szónoki  képessége,  se  tapintatos 
finom  modora,  —  bizony  a  hogy  kezdődött,  úgy 
el  is  végződik  ez  a  szépen  indult  kis  egyház,  és 
a  késő  maradék  a  mostani  oszlopembereket  fogja 
kárhoztatni,  a  miért  veszni  engedték. 

Azután  ismerkedtek  tovább.  Az  atyáktól  az 
uraimékhoz  fordulnak,  beszélnek  velük  közömbös 
dolgokról,  azután  áttérnek  az  egyházi  ügyekre,  s 
itt  Dávid  úr  hatalmas  szavakkal  lelkükre  köti,  hogy 

legyenek  élő  oszlopai  annak  az  ügynek,  a  mely- 
nek órállóiul  elhivattak,  mert  —  úgymond  —  el- 
vész a  nép,  a  mely  tudomány  nélkül  való. 

Így  megtámogatva  szavainak  igazságát  a  szent- 
írással, ott  hagyja  a  maga  társait  és  egy  másik 
csoporthoz  fordul.  Kiveszi  a  szívük  titkát,  hogy  ez 
a  tarhalmi  küldöttség. 

—  —  Mert  édes  atyámfiai,  drága  jogunk  ne- 
künk, őseink  vérével  és  könyeivel  megszentelt  jo- 
gunk nekünk,  magyar  református  kálvinista  pro- 
testánsoknak, a  mi  drága  autonómiánk.  Mi  is  mi- 
kor megalkottuk  e  mi  zsenge  egyházunkat,  meg- 
kaptuk a  sok  jóakaratú  tanácsot,  hogy  így  bízzuk, 
úgy  bízzuk  a  szentszékre,  hogy  ő  adjon  nekünk 
papot,  és  ne  bocsátkozzunk  magunk  a  választásba. 
Micsoda  I  hogy  mi  lemondjunk  a  mi  sarkalatos 
jogunkról,  és  hogy  minket  csak  olyan  tcddide- 
teddoda  népeknek  nézzenek !  ?  Már  kérem  szépen, 
hiszen  nem  tehetjük  magunkat  az  előkelő  és  fényes 
gyülekezetekhez,  de  mégis  kikérjük  magunknak, 
hogy  ne  nézzenek  holmi  Kakucsfának.  Még  az 
unokáink  is  megátkoznának,  ha  eladnánk  a  mi  ősi 
autonómiánkat!  Meg  is  érdemelnénk. 

A  tarhalmi  küldöttség  összenézett.  Ihárosi  pedig 
tovább  ment  ismerkedni. 

Mikor  aztán  a  gyűlés  további  folyama  alatt  sor- 
rendre került  a  tarhalmi  lelkészség  ügye  és  az 
esperes  örömmel  jelentette  a  tarhalmi  egyháznak 
az  egyházi  kormányzat  iránt  tanúsított  példátlan 
bizodalmát,  mely  szerint  lemondván  ez  esetre  vá- 
lasztási   jogáról,    egyenesen   az    esperesre    bízta    a 

kinevezést,  s  6  e  bizodalomnak  megfelclőJeg  Dom- 
bay  Máté  jeles  ifjú  atyafiút  ajánlotta,  kit  a  tar- 
halmi  díszes  egyház  el  is  fogadott . . . 

Akkor  előlépett  a  tarhalmi  küldöttség  vezére  és 
szépen  elmondotta  azt,  a  mit  Dávid    úrtól    tanúit: 

•  hogy  igaz  ugyan,  miszerint  némely  zsöllér  em- 
berek, de  a  kiknek  semmi  jussok  sincs  az  ekklé- 
zsiában,  annálfogva  ők  azt  nem  úgy  értették,  mert 
mi  haszna  az  ekklézsia,  ha  a  népnek  még  a  maga 
papját  sem  szabad  választani,  ók  ugyan  szeretik 
e  jámbort  —  embernek,  de  a  szavazatja  kicsiny 
az  ő  kathedrájukba,  kihúzná  őket  otthon  a  nép, 
mert  ő  nálok  mindig  nagy  papok  voltak ». 

—  Tehát  nem  akarják  kegyelmetek  elfogadni 
Dombay  urat?  —  kérdé  az  esperes  reszkető  han- 
gon és  kigyúlt  homlokkal. 

—  Mi  szeretnénk,  követjük  alázatossággal,  de 
a  nép . . . 

—  Jól  van,  ne  folytassuk  tovább.  Kérem  a  tisz- 
telt közgyűlést,  kegyeskedjék  e  tárgyban  tett  jelen- 
tésemet nem  mondottnak  tekinteni. 

Akkor  fölkelt  az  elnöki  székből  és  úgy  folytatta: 

—  Minthogy  pedig  a  tarhalmi  küldöttség  meg- 
engedte magának  azt  a  kedvtelést,  hogy  engem 
hazugságban  hagyjon,  s  valótlannak  nyilvánította 
azt,  a  mit  én  befejezett  tényként  adtam  elő :  ezen- 
nel leteszem  az  esperesi  hivatalt,  kérvén  a  köz- 
gyűlést, hogy  e  nyilatkozatomat  tudomásul  véve, 
a  helyettesítésről  azonnal  intézkedjék. 

Az  urak  és  atyák  fölkeltek  székeikről,  körül- 
vették   a    tisztes    öreg    urat,    kérlelve   hogy  vegye 

vissza  lemondását,  egy  egyház  miatt  ne  büntesse 
az  egész  egyházmegyét. 

De  az  öreg  úr  hajthatatlan  maradt. 

Ekkor  előlépett  Dombay,  szót  kért,  és  szólt  az 
önérzet  nyugalmával.  Fájlalja,  hogy  ezen  kellemet- 
len eseményre  az  ő  személye  adott  okot,  s  csak 
abban  van  némi  vigasza,  hogy  ennek  előidézésében 
semmi  része  sincs.  Nem  kereste  a  tarhalmi  egyház 
kedvét,  s  nem  szégyenli,  hogy  nem  nyerte  meg. 
De  fájlalná,  ha  esperes  úr  megmaradna  nyilatko- 
zata mellett,  mert  ennek  súlyát  azok  éreznék  leg- 
kevésbbé,  a  kik  erre  okot  szolgáltattak,  míg  ő  rá 
örök  teherként  nehezülne  az  a  tudat,  hogy  az  egy- 
házmegye ő  miatta  vesztette  el  legtiszteltebb  vezér- 
férfiát.  Ha  az  ő  könyörgésének  van  egy  porszemnyi 
súlya,  ő  is  járul  azzal  a  közgyűlés  nyilatkozatához 
s  kéri  esperes  urat,  foglalja  vissza  székét. 

Az  ifjú  annyi  bensőséggel  beszélt,  hogy  a  köz- 
gyűlés riadó  helyeslésben  tört  ki.  Karon  fogták  az 
esperes  urat,  s  visszakényszerítették  elnöki  székébe. 
Talpárdi  nagysága  pedig  oda  lépett  az  ifjúhoz  és 
otl  a  gyűlés  színe  előtt  megölelte. 

—  Köszönöm,  köszönöm,  kedves  fiam!  Az  Isten 
lelke  megszentelte  szádat. 

Még  Rúth  Mihály  úr  világnézete  is  megingott; 
elismerte,  hogy  a  fiatal  atyafi  gyönyörűen  beszélt. 
Alkalmasint  angolból  vette,  hanem  az  mindegy,  jól 
elkészült  rá. 

Legjobban  meghatotta  pedig  a  tarhalmi  küldött- 
séget. Most  látták,  minő  kincset  vetettek  a  sárba. 
Érezték,  hogy  elrontották  a    dolgot,    de    az,    hogy 

horogra  jutottak,  s  hogy  az  a  horog  a  ravasz 
Ihárosinak  egy  elejtett  szava  volt,  nem  jutott 
eszükbe.  Szégyenkezve  léptek  Dombayhoz,  hogy 
ne  búsuljon,  ők  csak  a  forma  kedvéért  kívánják  a 
szokott  választást,  mert  ha  most  erről  lemondaná- 
nak, ki  tudja  mi  lenne  a  következése;  egyébiránt 
biztosítják,  hogy  az  egész  haza  rá  fog  szavazni. 

Dombay  megvigasztalta  őket,  hogy  válogathatnak 
a  különbnél  különb  papokban,  de  ő  róla  tegyenek 
le,  mert  ő  nem  lesz  nekik  papjok  soha. 

Úgy  mondta,  hogy  kéri  élésről  szó  sem  lehetett 
tovább. 

Ekkor  előállt  az  egykori  kondori  küldött,  Me- 
cseki. Nem  Ihárosi.  Nem ;  ő  sokkal  nagyobb  róka, 
minthogy  tarhalmi  bátyámuramékat  nyomra  vezesse. 
Oldalba  lökte  Mecsekit,  hogy  itt  a  kedvező  pilla- 
nat, szóljon  s  kérje  Dombayt. 

Mecseki  szót  fogadott  és  választékos  szóval  bele 
kezdett,  hogy  ők  tárt  karokkal  fogadják  azt,  a  kit 
a  tarhalmi   atyafiak  nem  tudtak  megbecsülni  . . . 

De  nem  mondhatta  el  a  jól  átgondolt  díszbeszé- 
det, mert  Talpárdi  indulatosan  félbeszakasztotta : 

—  Dejszen  abból  bizony  semmi  sem  lesz  I  Én 
azt  meg  nem  engedem,  hogy  olyan  talentum  a  mi 
buczkáink  között  eltemesse  magát.  Debreczenbe 
való  ember  az,  nem  pedig  Kondorra. 

Azután  még  tovább  is  méltatlankodott,  félig  ma- 
gának, félig  az  atyafiaknak,  jól  oda  mondogatván. 

—  Perszel  Göttingából  Bugaczra!  Hiszen  pre- 
czeptort  sem  kaptok  és  mégis  theologix  doktorról 
álmodoztok.  Azt  megmondom  nyiltan,  hogy  Dombay 

oda  be  nem  lép.  Nem  neki  való  állapot  az!  A  mi 
igaz,  igaz. 

Az  esperes  is  így  gondolkodott.  Az  ő  becsületes 
öreg  szívét  semmi  érdek  nem  kapcsolta  az  ifjúhoz 
egyéb  egy  kis  hiúságnál,  melytől  még  az  esperesek 
sem  menekülhetnek.  Büszke  volt  a  papjaira  —  a 
maga  ezredére.  Volt  gondja  rá,  hogy  minden  érdem 
lehetőleg  megnyerje  jutalmát,  minden  tehetség  a 
maga  munkakörét.  Nem  hogy  féltékeny  lett  volna 
a  fiatal  ágaskodókra,  ellenkezőleg,  előszeretettel 
tanulmányozta  s  felhasználta  jellemüket,  hajlamai- 
kat, tehetségeiket.  Gyengéiket  takargatta  vagy  sze- 
retetteljes iróniával  irtogatta.  A  kiválóbb  tehetsé- 
geket megyéjébe  édesgette,  hogy  a  succrescentia,  — 
az  új  nemzedék  —  legalább  is  legyen  olyan,  mint 
a  kiknek  nyomába  lép.  így  vette  karjaira  Dom- 
bayt  is,  s  épen  ezért  igen  zokon  esett  neki,  hogy 
az  ő  jó  és  bölcs  czélzatai  egy  derék  ifjú  ember 
szégyenével  végződtek.  —  Minden  áron  elégtételt 
kivánt  szerezni. 

—  Úgy  van !  —  tódítá  elnöktársa  szavait.  —  Mó- 
dunkban van  gondoskodni  Dombay  úr  számára  más 
jutalomról  is.  Ha  a  tarhalmi  egyház  megvetette  kért 
ajánlatunkat,  megköszöni  azt  Gódircz,  és  sietni  fog 
magának  Dombay  urat  biztosítani. 

Micsodái  gondolja  magában  a  gódirczi  fényes 
egyház  képviselője.  Hogy  Gódircz,  melynek  népes- 
sége hetvenkét  lélekkel  haladja  Tarhalomét,  és 
Gódircz,  mely  két  tanítót  tart,  külön  a  fiúknak  és 
külön  a  leányzóknak,  és  Gódircz,  a  melynek  tor- 
nyában  négy  harang  szól,  és  Gódircz,    a    melynek 

bádogos  tornya  négy  öllel  magasabb,  mint  a  tar- 
halmi fazsindelyes  torony,  hogy  egy  ilyen  egyház 
fölvegye  azt,  a  mit  Tarhalom  eldobott? 

—  Megkövetem  a  Nagytiszteletű  Esperes  urat, 
mi  még  sehogy  sem  vagyunk  a  mi  választásunkkal, 
mivelhogy  még  sok  a  párbér  restánczia,  s  míg  az 
be  nem  jön,  addig  nem  nyerhetünk  papot.  Tudjuk 
mi  azt,  mert  ösmerjük  a  törvényt.  A  Tiszteletes- 
nének is  kegyelem-esztendőt  szántunk,  mert  az 
árva  nagyon  sír-rí  rajtunk,  hát  nem  akarjuk  Dom- 
bay  uramat  elkötelezni  idő  előtt;  hátha  addig  még 
jobb  szerencséje  akad  —  — 

Szegény  öreg  esperes I  Javítani  akart  a  dolgon 
és  rontott  vele.  Elégtételt  akart  szerezni  kegyen- 
czének  s  csak  szégyenét  tetézte.  Zavarba  jött.  Te- 
kintélye volt  a  koczkán  s  most  már  másodízben. 

Talpárdi  észrevette  az  öreg  úr  zavarát  és  segít- 
ségére sietett.  Jó  az  a  kettős  elnökség;  az  a  két 
szárny.  Ha  az  egyiket  zsúrolja  a  lövés,  a  másik 
még  birja,  s  ha  egyebet  nem  tehet,  csapkod. 

—  Nem  kértük  véleményét  az  érdemes  kép- 
viselőnek, s  az  ajánlat  nem  is  úgy  tétetett,  mint 
ő  képzeli.  Az  elnökségtől  távol  van  korlátozni  a 
szabad  választást;  az  ellen  azonban  nem  tehetnek 
kifogást  gódirczi  uraimék,  ha  Dombay  úr  hozzájok 
rendeltetik  adminisztrátornak,  mert  ez  az  egyházi 
felsőbbség  rendelkezési  joga,  melyet  fog  is  érvé- 
nyesíteni. Esperes  úr  is  úgy  értette. 

Esperes  úr  hálás  tekintetet  vetett  a  szabadítóra 
s  fejével  csendesen  igent  intett. 

Dombay    azt    vette    észre,    hogy  ő  két  óra  alatt 

két  évtizedet  vénült.  Vén  káplánná  lett,  világból 
kimaradott  vén  káplánná,  kinek  sorsán  minden  em- 
bernek joga  van  szánakozni.  Keserűség  fogta  cl 
szívét  s  reszketett  a  hangja,  mikor  szólt: 

—  Érdemem  feletti  az  a  kegyesség,  melylyel 
az  elnökség  rólam  gondoskodni  kivan,  de  nem  kö- 
szönhetem meg,  mert  szégyenpadra  állít,  melytől 
következőre  meg  akarom  magamat  őrizni.  Ha  az 
egyházaknak  van  autonómiájuk,  van  az  egyéneknek 
is.  És  én  ezen  egyéni  jogommal  élve,  kijelentem, 
hogy  valamint  Tarhalomnak,  úgy  Gódircznak  sem 
leszek  sem  adminisztrátora,  sem  lelkésze  soha.  Me- 
gyek a  hova  hívnak,  de  nem  a  hova  kényszerítenek. 

Kaptak  ezen  a  kondori  urak. 

—  Legyen  a  mienk !  —  kérlelte  Mecseki.  — 
Nem  fogja  megbánni.  Gyönyörű  tér  nyílik  tevé- 
kenységének. 

—  Teremteni  és  semmiből  teremteni!  —  foly- 
tatá  Ihárosi.  —  Ez  lesz  az  ön  apostoli  missziója. 
Isteni  munka. 

—  Idylli  életet  él.  Távol  az  emberek  zajától. 
Tanulmányainak  szentelve  idejét.  Romlatlan  pusztai 
nép  között  —  liczitált  Mecseki. 

—  És  mívelt  úri  családoknak  prédikálva,  kik  önt 
megértik  —  feljebbezé  Ihárosi. 

—  Gondoljon  ön  Frankéra  Hálában  I  —  biztatta 
Rúth  Mihály  úr. 

—  És  Oberlinre!  —  monda  egy  másik  kollega. 

—  És  a  rézpataki  lelkészre I  —  lelkesedék  egy 
versíró  káplán,  a  ki  egyik  szemével  Gódirczra, 
másikkal  Tarhalomra  bandsalított. 

—  És  a  vékfildi  papra  1  —  szólt  oda  egyik  uram- 
bátyám —  a  kinek  magasztos  történetét  ő  még 
1827-ben  olvasta  Bécsben  (midőn  tudományának 
öregbítése  végett  külföldi  egyetemekre  indult,  de 
az  akkori  háborús  idők  miatt  útlevelet  nem  nyer- 
hetvén, Bécsnél  tovább  nem  mehetett). 

—  És  Robinsonra,  édes  uramöcsém  I  —  szólt 
most  a  nagybácsi   is. 

Dombay  feltekintett  rá. 

—  Ügy,  úgy,  édes  öcsém  I  Robinsonra.  Ezek  az 
urak  levegőben  járnak,  de  más  a  gyakorlati  élet. 
Kár  volt  olyan  nagyon  szívére  venni  a  gódirczi 
ember  beszédét.  Menjen  a  hova  rendelik  s  ne 
gondoljon  vele,  szívesen  látják-e  vagy  sem.  No 
bizony!  Hát  Pál  apostolt  hívta-e  valaki  Listrába 
vagy  Efézusba  ?  Megesett  volna  bizony,  ha  llyés 
akkor  megy  Ákháb  udvarába,  mikor  hívják.  Mentek 
nem  a  hová  hívták,  hanem  a  hova  küldöttek. 

—  Én  nem  vagyok  próféta,  sem  apostol  —  felelt 
elmélázva  Dombay.  —  Én  rajtam  kiadtak,  mielőtt 
rájuk  kötöttem  volna  magamat.  Megvénültem  két 
óra  alatt,  nem  akarom  a  harmadik  kudarczot.  Ügy 
is,  akárhová  megyek,  mindenütt  utánam  jön  a  szó : 
itt  sem  kellett,  ott  sem  kellett.  Még  csak  meg  sem 
hazudtolhatom,  mert  nem  mondják  hangosan.  És 
ha  fülembe  kiáltanák  is,  igazuk  volna.  Tehát  me- 
gyek nem  a  hová  küldenek,  hanem  a  hová  hív- 
nak. 

Kezét  nyújtotta  Mecseki  felé. 

—  Megállj  öcsém!  —  kiáltott  a  nagybácsi  — 
indulatosan  elkapva  a  veszélyes    irányban    nyújtott 

kezet,  s  fojtott  hangon  suttogta:  —  Senkid  sincs, 
a  kinek  joga  volna  beleszólani  ? 

Az  ifjú  szelíden  kiszabadította  foglyul  esett  ke- 
zét s  Mecsekinek  adta.    Azután  felelt  az  öregnek. 

—  Én    határoztam.    Ön    tudja,    kinek    van    joga 
beleszólani,  kérdezze  meg,  eljön-e  velem  I 

Lehúzott  az  ujjáról  egy  karikagyűrűt,  azt  átadta 
a  nagybácsinak. 

—  Vegye    át    ezt    a    gyűrűt  és  hozzon    helyette 
másikat,  vagy  hozza  vissza  ezt. 


Azután  szállására  ment  az  if^ú.  Fogott  egy  ív 
papirt,  arra  elkezdett  írni  valamit,  a  minek  ezt  a 
czímet  adta :   Tizenkét  év  múlva. 

Ez  az  ő  anticipált  naplója  volt.  Ezt  másoltuk  le 
történetünk  első  fejezetében.  De  nem  úgy  történt, 
a  mint  ő  megjövendölte. 


Vll. 


A  kondoriak  hazavitték  papjukat  még  onnan  a 
gyűlésről. 

Ünnepélyben  nem  volt  hiány.  Három  kocsival 
mentek,  de  jött  eléjök  harmincz.  Úri  fogatok,  egyen- 
ruhás kocsisok  rajzottak  ki  a  kondori  határszélig, 
hol  az  érkezőt  Ámbár  Lőrinoz  üdvözölte  az  egy- 
házközönség nevében.  Kondor  —  mintha  fejedel- 
met fogadott  volna  —  kitárta  minden  gazdagságát 
az    érkező    előtt;   gulyák,  ménesek,  juhnyájak  oda 

voltak  terelve  mind  az  útszélre  jobb  és  balkéz  felől. 
Lássa  a  vendég,  hogy  Kondoron  is  élővel  élnek. 

Az  új  lakással  nem  igen  volt  mit  dicsekedni,  ezt 
még  Ihárosi  is  elismerte.  Bűnbánólag  bevallotta, 
hogy  itt  minden  a  kezdetlegesség  jeleit  viseli :  a 
szoba,  mely  padozatlan,  de  száraz ;  a  benyiló, 
melyben  kályha  ugyan  még  nincs,  de  északra  nyil- 
ván ablaka,  nyáron  át  kellemes  hűvös ;  téli  ablakok 
sincsenek,  de  a  nagy  szoba  ablakai  délnek  nézvén, 
felesleges  is  az  ilyen  fényűzés ;  azután  a  konyha, 
mely  szép  tágas  és  biztos,  mert  a  padlásfeljárás, 
úgyszintén  a  kamraajtő  is  innen  nyílik;  végre  az 
iskolaház,  mely  ötödfél  öl  hosszú  és  három  öl  szé- 
les lévén,  igen  alkalmas  az  isteni  tisztelet  tartá- 
sára is.  A  padlás  ugyan  nincsen  lesározva,  de  hiába  1 
nem  lehet  mindent  egyszerre ;  különben  is  távol 
állván  minden  épülettől,  tűzveszélytől  nincsen  mit 
tartani.  Aündezen  hiányosságát  helyrehozza  azon- 
ban az  a  három  gipsz  Varula,  a  kik  a  tűzfal  há- 
rom fülkéjében  állanak  őrt,  s  a  kik  közül  egyik 
Kazinczynak,  másik  Vörösmartynak,  a  harmadik 
Petőfinek  mondja  magát. 

Ilyen  szépen  kimentvén  alkotásának  minden 
gyarlóságait,  sietett  az  ifjú  lelkészt  kivinni  a  tor- 
nácára, honnét  az  egész  gazdag  síkságot  áttekint- 
hette. Ihárosi  szerette  a  költészetet  és  tudta  könyv- 
nélkül  Petőfit,  —  be  is  mutatta  tudományát,  egész 
versszakot  alkalmazván  a  távol  kék  ködében  emel- 
kedő toronyra,  a  délibábos  égre,  a  puszta  mélyén 
álló  csárdára,  mintha  csak  az  összes  ihletét  azon  a 
buczkán    nyerte  volna  a  költő,  a  hol  ők  állanak. 


▼  t  f  t  f 

.  .  .  az  egész  gazdag  síkságai  áttekinthette. 

Azután  meghordozta  az  udvarban  és  kertben. 
Azaz  újra  megmutatta  neki  a  vijág  négy  tájékáig 
terjedő  síkságot  és  rábízta,  hogy  ebből  a  síkságból 
mérjen  ki  már  az  épület  körül  két  négyszög  hol- 
dat a  belsőségnek.  Az  épület  maga  egy  magas 
homokbuczkán  állott,  köröskörül  meglehetősen  hepe- 
hupás síkkal,  mely,  mint  Ihárosi  monda,  planirozva 
és  rigolirozva  a  legpompásabb  gyümölcsössé  ala- 
kítható, továbbá  egy  mély  homokvölgy,  melynek 
hossza  és  mélysége  épen  elegendő  arra,  hogy  a 
parokhia  kéménye  kilássék  belőle,  ha  a  házat  oda 
építették  volna ;  azontúl  egy  még  magasabb  homok- 
domb —  begyepesedve,  melynek  nevét  is  tudjuk 
már  Csont  Ábeltől.   Nyöszörgőhegy. 

Tehát  ezt  a  tért  csak  planirozni  és  rigolirozni 
kell,  gondolta  a  Comte  tanítványa,  s  azonnal  kész 
a  pompás  gyümölcsös. 

A  felséges  őszi  almák,  a  mosolygó  nancy-ba- 
raczk,  a  drága  muskotály-körte,  melynek  egyik 
oldala  mint  a  hajnal,  a  másik  meg  mint  a  teli 
hold,  —  a  csúfolódó  pongorádi  cseresznye,  a  bibor- 
szilva,  a  szőlő,  altam  maritans  populum  stb.,  stb., 
a  melyeknek  zsengéje  mind  Junda  ujjai  által  sza- 
kasztatik  le,  de  érett  megfontolás  s  közös  meg- 
állapodás útján,  míg  Józsikának  mind  az  öt  ujja 
bekötöztetik  gyolcsdarabbal,  hogy  nénjét  meg  ne 
előzze.  Aztán  a  dinnye,  a  legkitűnőbb  sárga  fajok ; 
görögöt  nem  termeszt,  mert  azt  ellopja  a  juhászság. 

Mind  ez  az  öröm  pedig  nagyon  olcsó.  Csak 
mintegy  két  hold  területet  kell  planirozni  és  rigo- 
lirozni és  egy  tíz  öl  hosszú,  négy  öl  széles  és  két 

öl  mély  homokvölgyet  betemetni,  a  mi  nem  is  jár 
nehézséggel,  mert  épen  a  Nyöszörgőhegy  tövében 
van,  a  honnét  telik,  sőt  szükséges  is,  mert  Dombay 
Máté,  míg  rigoliroz  és  völgyet  temet  be,  egy  füst 
alatt  egy  csinos  templomot  is  épít  a  Nyöszörgő- 
halomra (igaz,  hogy  csak  egy  toronynyal)  s  azt 
körülülteti   ákáczokkal.  Ni !   mintha  máris 

színá  illatát 

s  szellője  ráfuvallna  ! 

Ott  fognak  ők  sétálni  Jundával  az  ákác^ok  csen- 
des alkonyában,  előttük  futkároz  a  Gyula  gyerek, 
a  ki  nagy  gonosztevő,  mindig  rikatja  a  szegény  kis 
Lidikét  meg  a  Fferit.  Mars  be,  gézengúz!  Ez  is 
így  lesz,  mihelyt  a  nagybácsi  meghozza  a  gyűrű 
mássát. 

Mikor  Ihárosi  magára  hagyta,  az  ifjú  lelkész 
visszatért  szobácskájába,  elővett  egy  baltát  s  azzal 
kezdette  fölfeszegetni  málhácskáit.  Egyik  ágynemű- 
vel, másik  könyvekkel  volt  rakva.  Szépen  rendesen 
kirakosgatott  mindent,  mintha  az  édes  anyja  bánt 
volna  velük.  A  könyveket  kinyitogatta,  beléjük  tekin- 
tett, mintha  búcsút  akarna  venni  Maculay-tól,  Mill 
Stuart-tói,  Comte-tól  és  a  többi  essayktől,  melyek- 
kel ő  neki  vajmi  kevés  köze  lesz  ezután.  Mély 
sóhajok  között  helyezte  őket  polczaikra  —  meg- 
annyi halottas  fülkébe. 

Egyszerre  a  rakosgatás  közben  elmosolyodott ; 
arcza  kiderült. 

Mégis  jobban  van  ez  így?  Ide  kérve  kértek,  híva 
hívtak^  s  ha  az  állapot  nem  valami  fényes  is,  de  a 

bevonulás    viczispáni    volt.    Szeretnek,    jót    hisznek 
rólam,  jót  várnak  tólem  s  nem  hiába  várnak. 

—  Jobban  van  ez  így ! 
Azután  hozzá  tette : 

—  Ki  tudja,  ha  Gódircz  vagy  Tarhalom  jutott 
volna  részeműi,  a  jó  gódircziak  s  tarhalmiak  nem 
tudták-e  már  eddig  az  egész  előéletemet  csak  úgy, 
mint  az  Argyrus  király  históriáját  ?  Hogy  az  osko- 
lából kétszer  kicsaptak ;  hogy  sohasem  voltam  Edin- 
burgban,  hanem  a  két  esztendőt  Olaszországban 
töltöttem  mint  besorozott  bakancsos,  mivel  az  érett- 
ségen húsz  éves  koromban  zökkentem  át ;  hogy  a 
Miatyánkot  életemért  el  nem  tudnám  mondani  be- 
hunyt szemmel  ;  hogy  mind  a  két  fülemre  nagyot 
hallok;  hogy  a  bort  nagyon  szeretem,  a  pálinkát 
még  jobban ;  hogy  már  két  egyházmegyéből  kizár- 
tak és  édes  apám  a  tömlöczben  halt  meg ;  hogy 
tulajdonképpen  nem  is  végeztem  az  iskoláimat, 
hanem  csak  úgy  irgalomból  bocsátottak  a  szent 
tisztre,  mint  apátlan,  anyátlan  árvát!  Mely  mind- 
ezekre azt  mondaná  Gódircz  és  Tarhalom,  hogy  ha 
csak  fele  is  igaz  .  .  .  nem  zörög  a  haraszt,  ha  szél 
nem  fúj.  Nem,  nemi  Hálásnak  kell  lennem  Kondor 
iránt.  Hálás  leszek ! 

Asztalhoz  ült,  melyet  Dávid  bérlőtől  kért,  tollat 
vett  elő  s  elkezdte  készítgetni  beköszöntő  prédi- 
káczióját. 

A  szentleczke-választás  nagy  gondot  igényelt, 
mert  az  ő  beköszöntő  ünnepe  a  keresztyénség  nagy 
ünnepére  esett.  Húsvét  következett. 

Szentgyörgynap  előtt  pár  nappal  aranyos  szép 
hajnallal  virradt  a  húsvét  a  puszta  népére. 

Mikor  Dombay  nyolcz  óra  tájban  kilépett  szo- 
bájából s  a  szűk  tornáczról  áttekintette  a  rónát, 
már  akkor  a  délibáb  ölébe  vett  s  lágyan  ringatott 
minden  tanyát,  minden  bokorerdőt.  A  menybolto- 
zat a  nyugalom  boldog  mosolyával  borúit  az  ünneplő 
földre,  mintha  föl  akarná  ölelni.  A  tó  fénylő  tük- 
rén fekete  madarak  úszkálnak  kevély  lassúsággal : 
az  egyedüli  lények,  a  kik  életet  mutatnak  az  élet 
napján.  Mert  minden  más  élet  rejtőzik  még  bent 
a  házakban,  hogy  összeszedje  magát  arra  a  perezre, 
mikor  az  élet  diadalmát  kell   énekelni. 

A  Nyöszörgő-halmon  túl  terűi  egy  roppant  erdő, 
a  familia  erdeje.  Nem  egy  fészekben  kelt  ez  azok- 
kal az  alföldi  ványúlt  erdőkkel,  melyekben  több  a 
mezítelen  buczka,  mint  .a  sikár,  és  több  a  sikár, 
mint  a  törpe  nyárfa.  Mintha  a  Somogyság  kellő 
közepéből  emelték  volna  ide.  Az  erdő  szélén  a 
homoktalajban  még  a  kökörcsin,  a  nagypéntek  virága 
gyászol  hamvas  sötét  leveletlen  lecsüngő  fejével, 
mintha  a  sírba  készülne,  de  egy  lépéssel  odább  az 
erdőben  már  húsvétot  ünnepelnek  a  lombok.  Sas- 
fészkes tölgyek  váltogatva  óriási  jegenyékkel,  a 
gémek  tanyájával,  a  sudaras  fák  között  itt-ott  vad- 
galambos  vadkörtefák,  megannyi  patyolatinges  leány- 
kák, a  kökénybokrok  fülemüléikkel,  a  somfa  sárga 
virágai  az  orgona  felső  bokrai ;  a  ki  közéjük  keve- 
redik, feledi,  hogy  az  Alföldön  van,  s  azt  hinné, 
bogy  ez  a  sok  virág  pünkösdöt  üdvözöl. 

Bent    az    erdő    mélyén    balzsamos    lz\M    fiatal 

jegenyék-környezte  ligetben  tíz-tizenkét  férfi  és 
asszony  szorgalniatoskodik. 

Templomot  építenek,  szent  sátort.  Már  három 
nap  óta  ékesgetik ;  a  fák  sudarait  kötözik  össze, 
ágakat  fonnak,  vagdalnak,  idomítanak,  füvet  nyes- 
nek, nyírnek,  göröngyöt  gereblye) nek,  czölöpöket 
vernek,  padokká  erősítik ;  s  mikor  húsvét  szombat- 
ján végig  néznek  munkájukon,  azt  mondják  rá ' 
olyan  szép,  mint  egy  templom. 

Reggelre  a  munkának  már  csak  az  ünnepi  része 
marad,  a  mit  még  húsvét  reggelén  is  lehet,  sőt  illik 
végezni.  A  liget  hajójában  már  készen  áll  a  fűzfa- 
gallyakból font  mennyezet,  ez  alatt  egy  csinos  kar- 
szék, a  Mózes  széke,  egyszersmind  kathedra;  a 
kathedra  előtt  egy  szalon-asztalka.  Ihárosi  Dávid, 
ki  az  építést  vezette,  most  két  könyvet  helyez  az 
asztalra :  egy  zsoltárt  bársonyba  kötve,  melyet  ő 
maga  ajándékoz  az  új  papnak,  és  egy  öreg  bibliát 
arany  szegélyű,  maroquin  kötéssel.  A  Csipkés  Comá- 
romi  hírneves  bibliája,  kétszáz  éves  mártyr,  mely 
száműzetett  mielőtt  hazát  nyert  volna.  Ez  is  az  új 
lelkésznek  van  ajánlva  Pátróiné  nagyasszony  által. 
Ez  volt  a  legdrágább,  a  mivel  bírt. 

A  liget  közepén  drága  faragványos  tölgybútor 
foglalja  el  a  legméltóbb  helyet;  Parisban  tanulta 
a  rajzot,  a  ki  ezt  az  Urasztalát  Talpárdi  Nagysága 
rendeletére  készítette;  az  a  nehéz  selyem  bíbor- 
bársony asztalterítő,  közepén  az  arany  sugaras  nap- 
pal, sarkain  arany  fonálból  hímzett  kelyhekkel  s  a 
négy  szélein  az  Ur  beszédével,  a  nagyságos  asz- 
szony  keze  munkája,  ezt  is  Ihárosi  teríti  fel  gyön- 

géd  vigyázattal,  elhelyezvén  előbb  a  szent  kenye- 
ret, melyet  Ámbár  Dína  sütött  anyja  felügyelete 
alatt ;  első  sütése,  de  remekelt  vele,  s  melyet  maga 
Ihárosi  szeldelt  fel  azzal  az  ezüstnyelű  késsel,  me- 
lyet Dámán  atyafi  ajándékozott  az  eklezsiának ; 
továbbá  az  aranynyal  futtatott  ezüst  tányért  — 
Mecsekiné  ajándékát  —  és  a  két  karcsú  ezüst  kely- 
het, melyeknek  egyike  Ámbár  Lőrincien  ének,  másika 
annak  az  öreg  Minekának  a  nevét  örökíti  meg,  a 
ki  múltkor  oly  hatalmas  daczbcszédet  mondott  a 
preczeptor  zabfizetése  ellen. 

Minderről  Dombay  nem  tud  semmit,  ó  porczel- 
lántány érőkről  és  czin-  vagy  cserép-kelyh ékről  ál- 
modik s  ha  meglátja  e  kincseket,  elrémül  bele, 
hogy  hol  fogja  ő  ezeket  őrizni ;  hiszen  az  egész 
háza  nem  ér  annyit,  mint  e  klenodiumok  fele. 

Most  Ihárosi  zászlót  huzat  fel  egy  fasudárhoz 
erősített  fenyőficzkóra.  Ez  helyettesíti  a  harangot 
s  azt  jelenti,  hogy  kilence  óra  van.  Kezdődik  az 
isteni   tisztelet. 

A  fogatok  a  zászló  lobogására  megindulnak  a 
tanyákból,  kerekeik  sebes  forgással  metszik  a  ho- 
mokot, az  erdő  szélén  megállapodnak  s  leszállanak 
belőlök  a  gazdag  selyemruhás  hölgyek  és  a  rövid 
vagy  hosszú  atillás  pusztai  urak ;  délcíceg  alak  mind, 
s  most  még  délczegebbek,  még  kényesebbek,  annak 
érzetében,  hogy  nem  kell  nekik  Fűzvárra  menni 
ünnepelni,  mert  imé  itt  a  saját  földjükön  szól  hoz- 
zajuk  az  Örökkévaló.  Áldott  legyen,  a  ki  felkereste 
őket. 

A  középbjrtokú    gazdák,    festett    könnyű    széke- 

rcikre  felrakva  az  egész  háznépet  a  legkisebb  apró- 
ságig, hogy  megemlegessék  azt  a  napot,  a  mikor  a 
kondori  pusztában  először  zendült  meg  a  kiáltónak 
szava. 

Becsületes  majorosok,  tisztes  hosszú  subával  palás- 
tolva a  kék  mándlit,  mert  náluk  a  suba  a  díszköntös, 
az  a  szép  méltóságos  bő  tiszta  suba  minden  hím 
és  sujtás  nélkül ;  éltesebb  juhásznék  és  kertésznek 
bő  sclyemköténynyel  s  keszkenőben  őrzött  zsoltár- 
ral, figyelmesen  vigyázva  előttük  menő  hajadonaikra, 
hogy  tisztesen  és  szemérmesen  lépkedjenek. 

Elfoglalják  az  Urasztalától  illő  távolban  elhelye- 
zett padokat  és  a  lombpáholyokban  rejlő  ülőhelye- 
ket. Első  padban  Csont  Ábel  a  főgondnok  és  Tal- 
párdi  mint  főtisztviselő,  —  utánuk  a  többiek.  Külön 
a  férfiak,  külön  a  nők. 

— Fák,  füvek  és  virágok 

Újulnak  örömben. 

Most  belép  a  lelkész.  Dávid  úr  vezeti  s  illedel- 
mes főhajtással  kimutatja  neki  a  számára  kijelölt 
helyet. 

Dombay  áttekintette  a  gyülekezetet  s  mélyen 
megindult.  Talán  az  jutott  eszébe,  hogy  más  lel- 
készeket ilyen  alkalmakkor,  székfoglaláskor,  primi- 
cziákon,  a  szülők,  testvérek,  rokonok  egész  serege 
kiséri  be,  tiszttársak  körülállják,  vállaira  tett  kezek- 
kel megáldják  Isten  nevében  —  — ;  ő  neki  nincs 
itt  senkije,  senkije.  Még  csak  egy  lelkésztárs  sem, 
sem  öreg,  sem  ifjú,  a  ki  őt  ajánlaná  a  gyülekezet- 
nek. Nem  tesz  semmit.    Pslemeli    fejét,    széttekint 

a  sokaságon,  szívében  megáldja  őket  és  azt  mondja 
magában:  (cJmé  ezek  az  én  atyámfiai. » 

Azután  megzendül  az  erdő  a  « Nincs  már  szívem 
félelmére »  diadalmas  hangjaitól.  Megreszketnek  a 
lombok,  köny  csillan  a  szemekben ;  a  csengő  női 
ajakkal  összehangzik  a  férfi  torok  ércze ;  Ámbár 
Lőrincz  méltóságos  basszusa  palástolgatja  Csont 
Ábel  iskolázatlan  olvadozásait ;  Mecseki  kellemes 
discantojának  Ihárosi  kontráz,  Talpárdi  nagysága 
ajkai  mozognak  s  egy  cseppet  sem  rösteli,  hogy 
háta  mögött  a  juhásza  ugyanazon  új  egeket  reméli 
az  újra  megnyílt  szemekkel,  a  melyeket  ő.  Kétel- 
kedés, hitetlenség  mind  kívül  maradt  az  erdő  árkain. 
Férfiak,  kik  a  század  első  negyedében  az  anya- 
tejjel, a  levegővel,  a  könyvekből,  a  kathedrákból 
szívták  a  Voltaire  tanait:  itt  hisznek,  remélnek. 

Hogy  ne  hinne  az  ember,  mikor  két  század 
magával   énekli : 

Nincs  már  szívem  félelmére 

Nézni  sírom  fenekére 

Mert  látom  Jézus  példájából  .  .  . 

Fbly  a  köny    az  orczákon :   mikép  ne  hinnének  ? 

Dombay  az  éneklés  alatt  megtekintette  az  elébe 
helyezett  könyveket,  a  Pátróiné  ajándékozta  bib- 
liát felnyitotta,  és  abból  vette  fel  a  leczkét :  Ezékiel 
XXXVU.    1—5. 

«Lőn  én  rajtam  az  Urnák  keze,  és  vűn  engemet 
lélekben  a  Jehova,  és  helyheztete  a  völgynek  köze- 
pette, mely  tele  vala  csontokkal,  melyek  igen  meg- 
száradtak valának. 

•  és  monda  énnekem :  Embernek  fia!  vajon  élné- 
nek-e ezek  a  tetemek?  és  mondék:  Uram  Isten, 
te  tudod  I 

«és  monda  énnékem  :  prófétálj  e  tetemek  felől, 
és  mondjad  ő  nékik-:  ti  megszáradt  tetemek,  hall- 
játok meg  a  Jehovának  beszédét! 

«ezt  mondja  az  Úr  ezeknek  a  tet«meknek:  Imé 
én  hozok  tibelélek  lelket  és  éltek.  • 


Akkor  betette  a  könyvet  és  szólani  kezdett. 

Mit  beszélt,  azt  kivonatban  sem  közölhetjük. 
Olvasóink  között  lehetnek  papi  férfiak  is,  kiknek 
az  öregebbje]  kemény  birálat  alá  találnák  venni  a 
kezdő  pap  első  beszédét  s  ez  által  meggyöngíte- 
nék azt  a  hatást,  melyet  a  közönségre  tett.  De  lehe- 
tetlen be  nem  látniok  minden  akadékoskodás  mel- 
lett is,  hogy  a  leczke  ügyesen  volt  választva  kettős 
alkalomra.  A  boldog  feltámadás  reményét  erősíteni 
a  tudomány  kétkedéseivel  szemben ;  az  anyag,  a 
megszáradott  csontok  tehetetlenségét,  semmivoltát 
a  lélek  hatalmával  vetvén  egybe,  kimutatni,  hogy 
az  anyag  a  halál,  a  lélek  élet.  S  végre  gyöngéd 
művészettel  a  kondori  közönség  addigi  állapotára 
s  mostani  átalakulására  alkalmazni  a  szent  leczke 
utolsó  szavait:  «]mé  én  hozok  tibelétek  lelket  és 
éltek*  ;  körülbelől  ez  volt  elmélkedésének   vázlata. 

A  tanultabb  urakat  kellemesen  lepte  meg  az  ifjú 
szónok  tapintatos  elocutiója.  Attól  tartottak,  hogy 
pusztai  közönség  előtt  levén  beszélendő,  egészen  ez 
együgyű  elmékhez  fogja  alkalmazni  tanítását;  hogy 


ii8 


majd  pattog,  hatalmaskodik,  vagy  ríkat  és  érzeleg : 
s  ime  megbecsüli  őket  s  úgy  szól  hozzájuk,  mint 
a  kikről .  fölteszi,  hogy  bírják  követni  és  felbecsülni 
az  ő  lelke  repülését.  Ihárosi  a  megragadóbb  helye- 
ken fölemelt  fővel  hordozta  végig  tekintetét  a  gyü- 
lekezeten, majd  ismét  Mecsekire  szegezte  kihívó 
büszkeséggel.  Ilyen  papod  legyen  Mecseki  1 

A  prédikáczió  után  a  szent  asztalhoz  járultak  a 
hívek. 

Legelőször  lépett  ki  Csont  Ábel,  a  főgondnok. 
A  csontembert  is  megszállta  ama  lélek,  mely  a 
szent  leczkében  volt  említve.  Keze  reszketett,  rán- 
gatódzott, mikor  a  sákramentomi  kenyeret  fogadta, 
míg  torzonborz  szakállán  aláperdűlt  a  köny.  Húsz 
éve  már,  mióta  haragban  van  a  papokkal  és  e  miatt 
templomot  nem  is  láthatott  belülről.  Most  ime  az 
Isten  neki  is  mutat  helyet,  a  hol  leteheti  fáradt 
lelke  minden  terhét. 

Utána  Talpárdi,  Ámbár  Lőrincz,  Mecseki,  Ihá- 
rosi, Dámán  és  még  egynehányan  az  előkelőbb 
nemes  urak  közül,  talpig  magyar  diszköntösben, 
mentésen,  kardosán ;  azután  a  közrend,  végre  a 
szegénység,  egész  Lőcs  Jónásig  és  Kezesménes 
Lukácsig,  lelki  töredelemmel,  igaz  hálával  vala- 
mennyi. 

Míg  a  lelkész  a  körben  sorra  vitte  a  szent  je- 
gyeket, az  asszonyok  ajkain  alázatos  dallamban  zen- 
dült a  bűnbocsánatot  váró  remény : 

wMcrt  nem  azért  vetted  fel  testünket. 
Hogy  megítélj   bűnünkért  bennünket  ...» 

Mennyi  bátorító  van  abban,  mikor  az  ember  ezt 
mondhatja  Istenének ! 

Dombay  mondhatatlan  részvéttel  szemlélte  ez 
alakokat.  A  sok  daczos,  kevély,  féktelen  jellem,  a 
kik  vagyunk  többé-kevésbbé  mindnyájan,  itt  meg- 
hajol egyetlen  érzelem  elborító  súlya  alatt  mind. 
Míg  a  kenyeret  és  bort  osztotta,  mindegyikhez 
intézett  egy-egy  emlékeztető  szót  Isten  beszédéből 
s  mindegyiknek  fejére  küldött  egy  igaz  áldást  szí- 
véből. Légy  megáldva,  légy  megszentelve. 

A  női  közönség  már  nem  alkotott  olyan  szép 
rendes  kört,  mint  a  férfiak.  Egy  az,  hogy  az  asz- 
szony,  ha  még  oly  igen  meg  van  is  hatva  a  töre- 
delem  és  alázat  lelkétől,  soha  sem  feledi  méltósá- 
gát s  biztosítani  igyekszik  mind  magának,  mind 
köntösének  a  megillető  tért ;  más  meg  az,  hogy  a 
nők  legalább  is  kétannyian  voltak,  mint    a    férfiak. 

Ezért  kettős,  sőt  hármas  kört  kellé  alkotniok 
egymás  mögött,  mely  miatt  egy  kis  tolongás  és 
rendetlenség  támadt.  Nem  nézték,  ki  a  Mecsekiné, 
ki  Ámbárné,  hogy  előre  bocsátanak ;  mindegyiknek 
volt  igénye  az  elsőbbséghez  koránál,  vagyonánál 
vagy  nemzetségénél  fogva.  így  a  szerényebbek 
vagy  bátortalanabbak  a  második  vagy  harmadik 
gyűrűben  maradtak.  Csak  Pátróiné  és  Talpárdiné 
asszonyok  elsősége  nem  vonatott  kétségbe. 

A  lelkész  türelemmel  várta  végig  a  sorakozást, 
akkor  elkezdette  osztani  a  szentségeket  az  első 
körben  álló  hölgyeknek,  azután  sort  fogott  a  máso- 
dik gyűrűn,  majd  a  harmadikon ;  az  első  sorban 
állók  vállain  kérészül  szolgáltatván  át.    Néhol  csak 

a  kezet,  néhol  csak    a   három    ujjat    látta,    a    mely 
reszketve  nyúlt  a  kenyér  után. 

Miután  a  kelyheket  is  ekként  sorban  osztotta 
volna,  visszatért  a  szent-asztalhoz  ;  meghajtotta  fejét, 
imára  kulcsolta  kezét;  maga  volt  áldozandó. 

A  lelkész  utolsó  az  áldozók  között. 

Az  ének  elhallgatott,  a  gyülekezet  felállott,  Dom- 
bay  kezébe  vette  a  szent-kenyeret  s  megtörni  ké- 
szült. 

E  közben  a  mozgékony  Ihárosi,  kinek  figyelme 
mindenre  kiterjedt,  észrevette,  hogy  a  harmadik 
gyűrűben  álló  hölgyek  közül  egy,  egy  fiatal  leányka, 
kikerülte  a  lelkész  figyelmét.  Szemérmesen  meg- 
vonült  az  előtte  állók  mögött,  nyújtotta  is  kezecs- 
kéjét, de  a  lelkész  nem  vette  észre.  Így  nem  része- 
sülvén a  kenyérben,  elpirulva  hátralépett,  hogy  a 
kehelyosztásnál  rendet  ne  zavarjon.  Csak  tanuja 
volt,  de  nem  részese  a  sakramentomnak. 

Mikor  a  nők  a  körből  oszlani  kezdtek,  Ihárosi 
meggondolatlan  túlbuzgósággal  odalépett  a  leány- 
kához, kézenfogta,  hogy    az    úrasztalához    vezesse. 

A  leány  zavarba  jött,  még  jobban  elpirult;  vona- 
kodott kissé,  de  ellenállani  nem  mert,  öntudatlanul 
engedte  magát  vezettetni  a  szent  asztalhoz. 

]hárosi  halkan  tudatta  a  lelkészszel  a  jelenet  okát. 

Dombay  a  leánykára  tekintett  és  megdöbbent. 
Ez  az  ő  kézcsókoló  tanítványa  volt,  a  szőke  sarjú 
leányka:  JÍmbár  Dtna.  Ott  állt,  mint  az  elitélt 
bírája  előtt.  Összeroskadóban  a  ránehezülő  tekin- 
tetek súlya  alatt. 

A  lelkész  egy  másodpercéig   tétovázva    nézett  a 


Ibárosi  halkan  tudatta  a  lelkészszel  a  ielenet  okát. 


Baksay  :  Pusztai  találkozás. 

leányra,    azután    kettétörte    a    kezében    volt    szent 
kenyeret  és  felét  a  leánynak  nyújtotta. 

«A  te  ifjúságodnak  legyen  vezére  a  te  Istenedli 

Akkor  rázendült  az  ének : 

«Az  úr  énnékem  őriző  pásztorom. 

Azért  semmiben  meg  nem  fogyatkozom  ...» 

Lábán  János  kezdte  rá.  ő  tudta,  hogy  ezt  szokás 
akkor  énekelni,  mikor  az  egyházi  szolgák  áldoznak. 


így  ünnepelte  meg  a  nemes-kondori  gyülekezet 
első  húsvétját. 

így  lőn  a  pusztába  bujdosott  ifjúnak  első  talál- 
kozása a  kézcsókos  leánykával. 

Az  isteni  tisztelet  végeztével  a  közönség  kivo- 
nult a  szent  sátorból,  s  egy  másik  ligetbe  seregeit 
át,  melynek  dombos  közepe  hosszú  négyszögben 
gyepasztallá  volt  alakítva  s  megterítve.  Távolabb, 
lobogó  tüzek  mellett,  a  szolgafán  függő  bográcsok 
körül  öreg  juhászok  sürögnek,  meg- megpörgetve 
a  terjedelmes  edényt,  melyből  a  húsvéti  bárány 
illata  párolog;  egy  bokor  rejtekében  csapraütött 
hordó  Ígérkezik  a  köz-rendnek,  míg  egy  másik 
lugasban  pinczctokok  csoportoznak  aristokratikus 
nyugalommal,  terepélyes  kosarak  társaságában,  me- 
lyek a  nemzetes  és  tekintetes  asszonyok  sütemé- 
nyeit rejtik.  Közös  vendégség  készül,  eklézsia  örö- 
mére, új  pap  tiszteletére. 

Dombaynak,  ki  Ámbár  Lőrincz  jobbján  közelget. 

csak  szét  kcJl  tekinteni,  azonnal  észreveszi,  hogy 
Kondoron  jó  világ  van.  (Kinek-kinek.) 

De  nem  tekinthet  szét,  n\ert  Pátróiné  nagyasszony 
ottan  leragadja  Lőrincz  úr  karjairól,  s  a  mint  hatal- 
mába ejtette,  össze-vissza  csókolja  az  aranyos  szép 
száját.  Neki  joga  van  erre,  hiszen  ő  tette  a  leg- 
jelentékenyebb alapítványt,  no  meg  hogy  ő  értette 
meg  igazán  minden  szavát,  mert  az  öcsémuramék- 
nál  és  az  öcsémasszonyéknál  bizony  sok  hullott  az 
útfélre  és  a  tövis  közé. 

De  hát  az  öcsémasszonyok  nemde  nem  csak 
olyan  nemesasszonyok- é  mint  asszonynéni,  s  nyomo- 
rult utánzóknak  kell-é  őket  tartanunk,  ha  az  asszony- 
néni  példáját  követik? 

És  az  ifjabbja  veszít-e  valamit  kelleméből  vagy 
tisztességéből  az  által,  hogy  szemérmes  távolból 
vár  egy  nyájas  tekintetet  vagy  köszöntést,  és  bol- 
dognak érzi  magát,  ha  megnyerheti  ? 

Azután  a  férfiak  hódolat-nyilatkozatai  következnek. 

Talpárdi  nagysága  nem  szól  semmit,  csak  meg- 
rázza az  ifjú  kezét  emberül,  a  mit  az  ifjú  olybá 
vesz,  mintha  püspöke  dicsérte  volna  meg. 

Csont  Ábel  sem  titkolja  meggyőződését,  hogy  ha 
valamennyi  vaskalapot,  a  ki  a  környéken  van,  össze- 
kalapálnának is,  még  sem  nyomna  a  szívén  annyit, 
mint  a  mai  prédikáczió.  Azt  hiszi,  ez  elég  is  lesz 
neki  a  másik  húsvétig. 

Nem  késett  Lábán  János  is  kijelenteni,  hogy  akár- 
csak főtisztelendő  Székács  urat  hallotta  volna ;  mely 
megjegyzés  az  éltes  Minekának  annyira  elviselhe- 
tetlen, hogy  rögtön  torkon  kapja  : 

—  Hohó  juhász!  Hát  Józsa  uramat  a  gólya  köl- 
tötte? Mert  mikor  Józsa  uram  cl  kezdett  prédi- 
kálni, még  a  város  végén  is  meghallották  a  szavát. 

Azután  megijedt,  hogy  a  Józsa  uramra  való 
hivatkozással  érzékenyen  megsértette  az  új  papot, 
biztatólag  fordult  feléje : 

—  No  de  kigyelmednek  is  majd  megerősödik  a 
hangja.  Te  pedig  Lábán  János,  elmenj  a  Széká- 
csoddal és  ne  kárhozkodtasd  az  igaz  körösztyén 
embert. 

A  becsületes  Dávid  zsidó  is  meghozta  elismerése 
adóját,  ó,  úgymond,  nem  meri  többé  húsvétban 
meghallgatni   a  tiszteletes  ifjúurat,  mert  .  .  . 

Nem  mondta  tovább,  hanem  azt  tette  hozzá : 
Akár  csak  a  Lőw  rabbit  hallotta  volna  Nagy- 
Kanizsán,  mikor  először  prédikált  magyarul. 

—  Már  pedig  én  csak  a  mondó  vagyok  —  dör- 
mögte szomszédjához  egy  távolabb  álló  atyafi,  — 
hogy  ebben  a  mi  emberünkben  kell  valami  nagy 
hibának  lenni,  mert  különben  a  szentszék  nem 
vetette    volna    miközibünk.    Majd    meglássa    kend. 

Ámbár  Lőrincz  újra  karon  fogta  az  ifjút,  tovább 
hordozta  az  atyafiak  között,  bemutatta  itt  is,  ott 
is,  azután  szétnézett;  keresett  valakit  vagy  vala- 
kiket. 

A  kiket  pedig  keresett,  azok  még  nem  érkeztek 
meg.  Útközben  megállapodtak  a  szent  sátor  és  az 
ebédlő  liget  közötti  pagonyban. 

Lőrinczné  asszony,  balján  Dínával,  hevesen  ma- 
gyarázott valamit  Ihárosi  úrnak,  a  ki  állott  a  húgom- 
asszony előtt,  mint  fölvetett  feje  mutatta,  daczosan. 

de  mint  égre  emelgetett  kezei  a  szétnyiladozott 
ujjakkal  sejtetni  engedték,  még  sem  egészen  tiszta 
lelkiösmérettcl. 

—  Dávid  bácsi  —  szidta  az  asszony,  szemeit 
törülgetve  —  soha  sem  léphet  hozzánk  ügy,  hogy 
bajt  ne  hozzon  a  nyakunkra.  A  múltkor  bevetődik 
házunkhoz,  s  olt  a  következése  . . . 

—  Egy  derék  fiatal  pap. 

—  Az  ám!  Ellopták  az  uramnak  a  drága  fegy- 
vereit. 

—  Hát  annak  is  én  vagyok  az  oka? 

—  Persze  hogy  maga  I  —  de  nem  merte  tovább 
folytatni  a  történetet  (melynek  az  lett  a  vége,  hogy 
a  fegyvereknek,  melyeket  ő  Dávid  úr  látogatásakor 
lehányt  a  padlásról,  a  keselyűsi  homokban  lába 
kelt),  hanem  napirendre  tért. 

—  Most  meg  közszemlére  hurczolja  a  lányomat. 
Még  azt  hiszik,  én  fogadtam  meg,  hogy  árulja. 

Dávid  bácsi  újra  fölemelte  a  kezeit. 

—  De  gondold  meg,  kedves  húgom !  Mekkora 
veszteség  lett  volna  erre  az  ártatlanra  nézve,  ha  ő 
épen  ezen  alkalommal  elmarad  az  ünnepélyről. 
Vájjon  miről  emlegetné  meg  ezt  a  dicső  napot? 

—  No  hiszen,  van  már  miről  emlegetnie! 

—  Köszönd  meg  asszony,  hogy  volt  rá  gondom. 
Még  azt  hitték  volna,  hogy  el  van  tiltva  a  szent 
asztaltól. 

Hanem  mikor  ezt  kimondta,  kapta  is  odább  a 
fejét,  nehogy  a  húgomasszony  keze  elhirtelenkedje 
a  választ. 

Jó  volt  az  elővigyázat.  A  válaszra  kész  kezecske 


csak  a  híg  levegőt  fenyítette  meg  abban  a  térben, 
melyben  imént  Ihárosi  feje  állott. 

—  Menjen  innen.  Rá  sem  nézhetek. 

—  Jól  van  no,  hát  ne  nézz  rám!  Hát  te  galam- 
bom kis  primulám  —  szólt  a  leánykához  —  ha- 
ragszol-e? Te  se  nézz  rám,  ha  haragszol! 

A  kis  primula  rávetette  kökény  szemeit  Dávid 
bácsira.  Bizony,  hogy  haragszik. 

Ekkor  odaért  Lőrincz  úr  Dombayval. 

—  Mi  már  ismerjük  egymást!  —  monda  Dom- 
bay.  —  Hogy  megnőtt  azóta!  —  Elbeszélte  Lő- 
rincz úrnak  az  ismeretség  történetét,  azután  hozzá- 
tette :  —  Én  adósa  is  vagyok  kegyednek ;  egy  kéz- 
csókot feledett  nálam  búcsúzáskor  s  most  alkalmam 
van  visszaadni. 

Soha  még  sarjú  leányt  ekkora  tisztesség  nem 
ért.  Szabadkozott  is  nagyon. 

—  Kölcsönt  kölcsönnel  kedves  Dína !  —  monda, 
ajkaihoz  érintve  a  lányka  puha  kezét. 

Lőrincz  úr  nagyot  mosolygott  a  kis  sváb  leányka 
zavarán  (sváb  leány  Lőrincz  úrnak  mind,  a  ki  tud 
német  írást),  de  neje  nem  igen  örült  a  dolognak. 
Még  hírbe  hozzák  a  csetrest.  Dávid  bátyja,  az  a 
nagy  paraszt  elkezdte,  ez  meg  itt  folytatja,  holott 
vályogházban  lakik  és  kertészgyerekeket  tanít. 

Dombay  szívébe  látott  az  anyának  és  sietett  fölhasz- 
nálni  az  első   alkalmat,  hogy  aggodalmait  eloszlassa. 

Mert  mikor  az  ebéd  vége  felé  járt,  s  kezdődtek 
az  áldomás- ivások,  a  sok  mindenféle  jó  kivánat  kö- 
zött múlhatatlanul  elő  kellett  fordulni  annak  is, 
a  mely  így  kezdődik : 

«Rég  megmondotta  bölcs  Salamon,  hogy  nem 
jó  az  embernek  egyedül  lenni  ...»  mely  rövid 
igazságból  kiindulva.  Mecseki  úr  szive  teljességé- 
ből azt  kívánja,  hogy  az  ő  szeretett  papjának  szi- 
vét fűzze  minél  elébb  egy  hű  szívhez  a  legdrágább 
frigy  aranyláncba. 

Az  erdő  « éljent*  harsogott  egy  csinos  kis  pusztai 
papné  gondolatára.  Mindenfelől  ráestek  Dombayra, 
hogy  asszonyt  ám  a  házhoz  minél  elébb.  Különö- 
sen Pátróiné  nagyasszony  biztosította,  hogy  úgy 
fogja  szeretni,  mintha  saját  menye  volna. 

Dombayt  a  sok  biztatás  annyira  elragadta,  hogy 
többet  is  vallott  a  kellőnél.   Szót  szóra. 

—  Talán  már  van  is  valaki  jegyben  ?  —  kezdé 
a  nagyasszony. 

—  Talán!  —  felelt  Dombay. 

—  A  talán  nem  elég.  Én  őszinte  és  töredelmes 
vallomást  akarok. 

—  Még  nincs  jogom  ilyen  vallomást  tenni,  mert 
« hátha »  is  van  utána. 

—  Tehát  a  « hátha*  betudásával!  —  szólt  közbe 
Dína  egy  tányér  dióskalácsot  nyújtva  át  Dom- 
baynak. 

—  Kegyed  is  kiváncsi  rá?  Egy  feltétel  alatt 
megmondom. 

—  Csak  azt  ne,  hogy  tovább  ne  adjam  a  tit- 
kot, mert  ilyen  feltételt  el   nem   fogadhatok. 

—  Oh  sokkal  könnyebb.  Ha  kegyed  ajánlkozik 
nyoszolyó-lánynak  menyasszonyom  mellé. 

Dína  tapsolt  a  koszorúlányságnak. 

—  Szívesen. 

—  És  azt  a  gyöngyvirág-csokrot  átadja  nekem 
menyasszonyom  részére. 

—  Legyen  az  övé.  Tehát  a  titkos  jegyes  neve? 

—  Junda. 

—  Junda  —  ismétlé  Dfna  s  levette  kebléről  az 
illatos  bokrétát  és  Dombaynak  nyújtotta. 

Leesett  a  kő  Ambárné  szívéről.  Az  ő  egyetlené 
megszabadult  a  mendemondától.  Most  már  örült 
az  iménti  tisztességnek,  hogy  a  kézcsók  nem  úg\f 
volt  adva,  hanem  amúgy. 


Az  áldomások  után  oszlani  kezdett  a  közönség. 
Az  urak  és  úri  asszonyok  egy  csoportban  lakására 
kísérték  Dombayt. 

Beléptek  a  világos,  hűvös,  gyér  bútorzatú  szo- 
bába ;  ott  biztatták,  hogy  ne  féljen,  jó  dolga  lesz 
köztűk;  a  kondori  vízhez  nehezen  jut  az  ember, 
de  a  ki  egyszer  ivott  belőle,  az  nem  tud  megválni 
Kondortól.  Olyan  boszorkányos    ez  a  kondori  víz. 

E  közben  Talpárdi  félre  intette  Dombayt. 

—  Kedves  papom  !  Nekem  ugyan  akaratom  ellen 
történt  idejövetele,  de  ha  már  itt  van,  isten  hozta. 
Az  az  én  patvarkodó  Juczi  néném  olyan  száz  ara- 
nyat adott  a  fizetésére,  a  mi  hetven  esztendő  óta 
pör  alatt  van,  s  lesz  is  még  másik  hetvenig.  Hanem 
azért,  hogy  a  hivatal  rövidséget  ne  szenvedjen,  a 
per  lefolyásáig  én  fizetem  önnek  a  kamatokat. 

Átadta  a  hat  aranyat.  Aztán  végig  tekintett  a 
szobán. 

—  Ez    bizony    szűk    lakocska ;    ez    a    bolondos 


128 


Ihárosi  fújta  fel  semmiből.  Hanem  ne  búsuljon. 
Én  magam  építtetek  hozzá  egy  csinos  szobát  a 
búgomasszonynak' 

Alig  szabadult  meg  Talpárditól,  elfogta  Pátróiné. 

—  Kedves  uramöcsém!  Én  száz  aranyat  adtam 
a  papi  fizetésre,  de  ez  az  én  gyilkos  öcsém,  ez  a 
kevély  Talpárdi  nem  tudom  mikor  fizeti  ki.  Hogy 
tehát  maga  ne  szenvedjen,  a  kamatokat  én  fogom 
fizetni  a  per  lejártáig. 

—  De  én  már  átvettem  ezt  Talpárdi  úrtól !  — 
szólt  Dombay,  eltávolítván  a  nyújtott  összeget. 

—  Az  annak  a  kevélynek  a  dolga,  ez  pedig  az 
enyém.  Ne  szemérmeteskedjék  uramöcsém,  hanem 
vegye  jó  szívvel,  a  mit  jó  szivvel  adnak. 

Azután  jött  Lábán  János  a  sóval,  vajjal.  Csont 
Ábel  a  méhkasokkal,  mert  ő  adót  nem  fizet,  ha- 
nem kiadja  a  kapitálist  egyszerre.  A  bárányok,  — 
egész  kis  nyáj,  a  sok  apró  liba,  a  mit  a  gazda- 
asszonyok hordtak  össze,  mint  mondták  azért,  hogy 
annál  hamarább  hazahozza  a  feleségét,  mert  a 
libának  asszony  kell.  Nem  paphoz  illő  ludat  ne- 
velni. Az  az  igazi  papné,  a  kinek  százával  nő  a 
libája,  pulykája. 

Hogy  megörül  majd  ennek  Junda. 

—  Meg  áml 

Épen  most  érkezik  a  csősz  a  levelével. 

«Uram!  Önnek  ajánlata  más  körülmények  kö- 
zött mindennél  drágább  lelt  volna  előttem.  Most 
szülőim  emléke,  testvéreim  jövője,  és  annak  a  ké^ 
öregnek,  kinél  menedéket  találtunk,  szeretete  tilt 
azt  elfogadnom.  Kövessem  önt,  és  elhagyjam  test- 

véreimet?  Kire,  hovál  Vagy  magammal  vigyem 
a  pusztába?  Mi  lesz  ott  belőlük?  Engedje  meg, 
hadd  maradjak  én  az  én  szegény  kis  árváimnak 
és  az  én  öreg  jó  rokonimnak  szolgálója.  Feledjen 
ön.  Ne  emlékezzék  meg  rólam  soha.» 
Ez  volt  a  Junda  regéje. 

Robinson,  szegény  Robinson!  Mit  csinálsz  te  itt? 

Oh  te  jámbor  Máté!  És  még  neked  szokott  fájni 
a  szíved  az  emberiség  szenvedései  miatt,  és  vé- 
rezni egy-egy  elhagyatott  gyermek  sorsán,  holott 
nincs  az  az  égi  madár,  a  ki  a  te  kiterjesztett  szár- 
nyaid alá  kivánkoznék.  Hogy  beczézed,  hogy  simo- 
gatod őket,  hogy  megfördeted  szavaid  mézében 
a  kit  elől-utól  találsz.  Az  persze  tetszik  nekik:  de 
rád  nem  meri  magát  bízni  senki,  hiszen  magadnak 
sincs  miből  élni.  Az  a  leány  téged  szeret,  mint 
leány  szerethet,  becsül,  mint  embert  becsülni  le- 
het, rád  bízná  magát  és  menne  veled  világtalan 
világig,  még  czipődet  is  fényesen  tartaná,  fénye- 
sebben, mint  Józsikáét;  de  Józsikát  nem  meri  rád 
bízni,  hogy  majd  abból  te  embert  faragsz,  sem 
pedig  Milikéjét  nem  meri  kitenni  annak  az  arka- 
diai  boldogságnak,  mely  abban  állana,  hogy  a  te 
préczeptornak  való  bárányaidból  a  legpákoszto- 
sabbiknak  napról-napra  friss  koszorúkat  aggasson 
a    birka    fejére.    Egy   gróf    megirigyelhetné    azt   a 

Baksay  :  Pusztai  találkozás.  9 

szerencsét,  melyben  te  azokat  az  árvákat  részesí- 
tenéd, napról-napra  fejlesztvén  értelmüket,  képez- 
vén erkölcsüket,  erősítvén  hitüket  a  gondviselő 
Istenben,  de  neki  nincs  bátorsága,  vagy  talán  több 
a  józansága,  hogysem  testvérei  jövőjének  a  puszta 
homokjában  és  magányában  merné  letenni  alapját. 
Ne  kárhoztasd :  igazat  mondott,  mikor  azt  írta, 
hogy  marad  az  ő  szegény  kis  árváinak  és  az  ő  jó 
öreg  rokonainak  szolgálója. 

Légy  gyakorlatibb  kissé.  Az  a  sok  bárány  (bi- 
zony nem  válogatták  ám  neked  a  javát)  mind  el- 
pusztul harmadnapra,  ha  te  akarsz  lenni  a  juhá- 
szuk. Hivasd  Lőcs  Jónás  uramat  és  számold  át 
neki.  Ha  te  úgy  gondot  viselsz  az  ő  lelkére,  mint 
ő  a  te  bárányaidra,  akkor  Jónás  gazdának  jó  dolga 
lesz  a  másvilágon.  A  libákat  is  add  ki  feléből  va- 
lami kertésznének,  legalább  haláluk  nem  a  te  lel- 
kedet fogja  terhelni. 

Azután  tarts  vizsgálatot  málha-ládáid  fölött.  Ezek 
a  te  hajódnak  a  roncsai.  Nem  lehetne-e  belőlük 
egy  kis  ladikot  ábdálni  össze,  melyben  a  sík  ten- 
gerre kivetődhetnél  ?  Mert  Európa  igen  messze 
van.  Mindenekelőtt  pedig  ne  feledd,  hogy  közeleg 
a  május  elseje,  és  a  legények  már  holnap  kezdik 
vagdalni  a  májusfának  való  sudarakat,  melyeknek 
hegyébe  nyárfalomb  lesz  erősítve,  felékesítve  piros 
kendőkkel  és  sárga  szalagokkal,  úgy  lesznek  le- 
állítva a  lány  ablaka  elé  éjnek  évadján.  Eredj  te 
is ;  kötözz  össze  három-négy  póznát,  szegezz  a 
tetejébe  egy  széles  deszkát  és  írd  rá :  Terfe  opem 
misero  T^obmsonL  Állítsd  fel  azt  a  Nyöszörgő-halmon, 

hogy  a  ki  deákul  tud,  cl  ne  olvassa.  Mert  ez  a  te 
máj  US- fád. 

Robinsonabb  vagy  Robinsonnál. 

Mert  Robinson  magára  volt  ugyan  hagyatva,  és 
épen  úgy  maga  kereste  magának  a  bajt,  mint  te: 
de  utoljára  is  ő  ura  volt  annak  a  világnak,  a  melybe 
jutott:  te  pedig  a  világ  kellő  közepén  (mert  nem 
Kój  a  világ  közepe,  hanem  Kondor)  vagy  elszige- 
telve, a  mint  csak  ember  elszigetelve  lehet.  Kö- 
röskörül rakott  tanyák  füstölgő  kéményei  hirdetik, 
hogy  mindenütt  vidám  tűz  pattog  a  tűzhelyen,  asz- 
tal készül  a  házban,  melyet  boldog  háznép  ül 
körül;  s  a  hol  így  nincs  is,  ott  is  van  élet;  károm- 
kodó béresek,  nyafogó  gyerekek,  patvarkodó  fele- 
ség és  jámbor  gazda,  a  ki  ürügyet  keres,  hogy 
beleköthessen  az  asszonyba,  s  legyen  oka  a  házi 
kereszt  elől  Dávid  zsidó  barátságos  levélszínje  alá 
menekülni. 

Neked  mindebből  az  örömből  csak  annyi  jut, 
hogy  holnap  vagy  holnapután  valami  alkalmatos- 
ságon sorba  látogatod  ezeket  a  tanyákat  és  majo- 
rokat. Mindenütt  töltesz  öt  peraznyi  időt,  azután 
még  tovább,  mind  a  hetven  nemzetes  és  tekintetes 
úrnál  sorba  tevén  a  dísz-látogatást. 

Ha  ezen  túl  estél,  akkor  vesd  kezedet  az  eke 
szarvára  és  többet  hátra  ne  nézz. 

Pamlagjára  dőlt  s  tovább  folytatta  szomorú  el- 
mélkedéseit. A  közeli  korcsmából  átdörmögött  hozzá 
a  bőgő  hangja.  Egész  éjfélig  azt  zúgta  fülébe: 
Robinson,  Robinson,  Robinson  .  . . 

Reggel  felé  elszenderedett, de  csakhamar  fölébredt. 

A  kelő  nap  első  sugara  szemébe  sütött,  arra 
ébredt  fel. 

Az  ébredő  ember  első  dolga  szemlét  tartani 
tegnapi  gondolatai  fölött,  ó  is  csakhamar  meg- 
találta a  fonál  végét,  melyre  néhány  fekete  gyön- 
gyöt fűzött  tegnap.  Ott  következtek  egymásután 
« Robinson*),  «Májusfa»,  «Fcrte  opem»,  azután  a 
Junda  levele,  a  visszaküldött  gyűrű,  azután  múlt- 
jának az  a  nagy  széles  tengere,  melyen  az  ő  kin- 
csekkel megterhelt  hajója  a  kondor i  zátonyra  ve- 
tődött ki. 

Azután  az  a  késő  bánat,  melylyel  megbánta  a 
mit  cselekedett,  mely  első  éjtszakáját  ezen  a  szige- 
ten oly  gyötrelmessé  tette. 

Nem  jobb  volna-e  egyszerre  mindennek  véget 
vetni  ? 

Ez  volt  az  utolsó  gondolat,  melyre  tegnapról 
emlékezett. 

De  minő  más  az  ember  lelke,  mikor  a  keleti 
ablakán  süt  be  a  nap  1 

Gyáva  önkéntes  I  el  akarsz  szökni  az  őrhelyről, 
hová  senki  sem  kényszerített?  És  miért?  Csak 
azért,  hogy  egy  leány,  kiről  azt  hitted,  egyedül  te 
tudod  boldoggá  tenni,  nincs  veled  egy  véleményen? 
Micsoda  öklelő  syllogismus  ez?  Ha  vad  emberré 
lettél,  ne  keseregj  európai  kisasszony  után.  Ez 
volt  az  első  gondolata  reggel. 

Fogta  a  gyűrűt,  melyet  Junda  visszaküldött,  s 
szépen  felhúzta  annak  a  gyöngyvirágcsokornak  a 
szárára,  melyet  Dína  adott  át  a  nyoszolyólányság 
foglalójául.. 

Ez  tehát  be  van  fejezve  véglegesen.  Ha  a  dísz- 
látogatásból épségben  hazakerülök,  elkezdem  az 
életet.  —  Lássuk  csak. 

Kezébe  vette  a  naptárt  és  szemlét  tartott  a  na- 
pok felett:  melyik  bírna  legajánlatosabb  külsővel 
a  díszlátogatásra?  De  azok  a  napok  olyan  bun- 
fordi  szemmel  néztek  rá,  egyiknek  sem  jutott 
eszébe  feltartani  az  ujját,  hogy  ő  magára  vállalja 
a  bemutatás  tisztét. 

Hanem  az  ember,  mikor  vademberré  lesz,  első 
kötelessége  magát  lehetőleg  ravaszszá  idomítani, 
mert  miként  védekezhetnék  különben  az  elemek 
és  a  hozzá  hasonló  vadak  ellen  sikerrel. 

A  naptár  tanulmányozása  közben  Dombay  egye- 
nes lelkén  is  talált  egy  kis  hasadékot  a  ravaszság. 
Egy  kis  ártatlan  ravaszság. 

Unalmas  história  biz  az  egész  látogatási  pa- 
rádé, —  monda  —  kedvetlenül  tovább  forgatva 
a  naptárt  s  olvasgatva  jámbor  adomákat,  míg  végre 
azokat  is  megtanulta,  és  a  vásárokra  került  a  sor. 
Aba,  Abony,  Ada  és  a  többi. 

Mert  egy  vadembernek  semmi  sem  áll  annyira 
érdekében,  mint  azt  tudni,  hol  mikor  lesz  vásár. 

Kérem,  ez  nem  tréfa.  Mert  lám  Dombayt  a 
tudományszomjnak  éppen  ez  a  neme  segíti  ki 
zavarából. 

«Füzvár.  Quasimodo-vasárnap.»  Így  mondja  a 
kalendárium. 

Quasimodo-vasárnap ;  hiszen  ez  a  legközelebb 
vasárnap;  Fűzváron  országos  vásár  lesz  és  a  fűz- 
vári vásárra  Kondorról  bezarándokol    minden    em- 

ber,  a  kinek  lelke,  lába  vagy  Jova  van.  Ez  lesz  a 
legalkalmasabb  nap  az  én  látogatásomra.  Oh  te 
Quasimodo!  Hogy  nem  tudtál  rám  kiáltani  I 

Jól  számított.  Mert  Quasimodo  vasárnapja  reg- 
gelén a  zászló-jeladásra  csak  Énekes  Tóth  Péter 
jelent  meg  az  isteni  tiszteleten  gyermekeivel.  Nem 
győzte  csóválni  a  fejét  a  világ  romlottságán,  mely 
egy  hívságos  vásárt  többre  becsül  egy  szép  éneknél. 

<(Me]y  boldog,  a  kJ  jól  és  igazán  él  I» 

El  énekelgették  a  szép  éneket,  Énekes  Tóth  Pé- 
ternek jól  esett  tapasztalni,  hogy  az  új  tiszteletes 
csak  úgy  tudja  könyv  nélkül  mint  ő.  Igazán  tudós 
ember.  Csak  úgy  prédikál  6  neki  egy  magának, 
mintha  az  egész  húsvéti  közönség  jelen  volna. 
Húsz  krajczárt  vetett  a  perselybe  örömében,  ho- 
lott húsvétkor  csak  tíz  tellett  a  buzgóságból. 

Isteni  tisztelet  után  felkérte  Dombay,  hogy  hor- 
dozná őt  meg  a  tanyákon  sorban,  mert  látogatá- 
sokat akar  tenni,  mit  Péter  gazda  meg  is  ajánlott 
egy  kis  fejvakarás  után,  mert  —  úgymond  —  ez  a 
csősznek  volna  a  kötelessége.  A  legátust  is  az 
szokta  vezetni  az  urakhoz. 

Sorba  vették  a  tanyákat. 

Dombay  nem  győzte  magasztalni  a  maga  életre- 
valóságát.  Áldotta  Fűzvárt  és  a  Quasimodo-vasár- 
napot,  hogy  nehéz  tisztét  így  megkönnyítették 
neki.  Sehol  senkit  nem  talált  otthon.  Egy-egy  éltes 
cseléd  jött  ki  eléje,  annak  átadta  névjegyét  és 
sajnálkozva  hajtatott  tovább  a  keskeny  sínű  juhász- 
kocsin. 

Csak  egyet  nem  vett  számba.  Tudniillik,  hogy 
a  kisasszonyokat  nem  szokták  vásárra  vinni,  mert 
ott  nem  szokás  divatczikkeket  venni,  hanem  edé- 
nyeket, ahhoz  pedig  jobban  ért  a  mama,  mint  a 
kisasszony. 

Ámbárék  számára  is  készen  tartotta  már  név- 
jegyét, mikor  a  kocsi  a  komondorok  tiltakozása 
ellenére  bepördült  s  a  tornácz  előtt  megállapo- 
dott, de  csak  vissza  kellett  a  névjegyet  csúsztatni 
a  zsebbe  még  leszállás  előtt,  mert  a  tornáczon 
D/na  vidám  alakja  jelent  meg,  mosolygó  örömmel 
fogadva  a  kedves  vendéget. 

Belépett  a  leány  után  a  házba.  Dína  Márton 
bácsit  is  leparancsolta  s  az  emberséges  birkás  kész- 
séggel szót  is  fogadott.  Ritkaság  az  ilyen  ember- 
séges leányzó,  a  ki  megadja  az  embernek  a  be- 
csületes nevét.  Mint  tudjuk,  Uherszkó  Márton  volt 
a  becsületes  neve. 

A  tiszta  szobában  foglaltak  helyet.  A  tágas  kertre 
nyíló  két  ablak  közötti  kanapé  előtt  csinos  szalon- 
asztalka, az  asztalka  közepén  egy  pohárban  élő 
friss  virágcsokor  s  a  virágcsokor  körűi  az  asztalon 
keresett  rendetlenségben  díszkötésű  könyvek.  Tompa 
Olajága,  Tompa  Virágregéi,  Andersen  meséi.  Virá- 
gok a  legjelesebb  magyar  költők  válogatott  művei- 
ből, Kis  nemzeti  lant  és  egyéb  gyémánt  kiadású 
könyvecskék.  Irodalmi  bábui  egy  kis  leánynak,  a  ki 
szeret  olvasni  s  a  kinek  apja  bír  is  érzékkel  az  ilyen 
fényűzési  czikkek  szüksége  iránt,  de  nem  annyira 
tékozló,  hogy  nagyobb  összegeket  merne  befektetni 
valamely  « összes  művekbe ».    Mert    bárha    Lőrincz 

úr  Vörösmartyval  nőtt  fel  és  Petőfivel  erősödött 
meg,  de  Petőfi  nem  adja  alább  magát  egy  kila 
búzánál,  Vörösmarty  pedig  épen  két  kilát  követel, 
azonkívül  pedig  két  mérő  zabot  ráadásul.  Aztán 
nem  is  leánynak  való  a  Petőfi. 

Rövid  beszélgetés  után  Dína  fölkelt,  kinyitotta 
szekrény-ajtaját  s  egy  szép  gazdag  fehér  koszorút 
vett  elő  és  fejére  tette. 

—  Nézze  Dombay  úr,  én  már  készen  vagyok  a 
koszorúmmal,  mikor  teszem  én  ezt  fel  ? 

—  Majd  mikor  mirtust  is  fűzünk  a  fehér  virá- 
gokhoz kedves  Dína,  a  mikor  én  kegyedet  szívem 
szerént  meg  akarom  áldani.  Isten  nevében. 

—  Hogy  hogy  kérem !  Csak  nem  utasította  visz- 
sza  menyasszonya? 

—  De  igen  . . .  engem  . . .  Tudja  kegyed,  mit 
neveznek  kosárnak? 

—  Kosárnak?  Ó  az  a  csúf  jundal 

—  Ne  bántsa  kegyed.  Én  voltam  az  esztelen, 
mikor  azt  kívántam  tőle,  hogy  osztozzék  az  én 
pusztai  sorsomban. 

—  Hát  mi  kifogása  van  a  mi  pusztánk  ellen  ? 

—  Alapos,  melyet  én  is  helyeslek  s  ha  elmon- 
danám, kegyed  is  helyeselné.  Elég  az  hozzá,  hogy 
a  kegyed  a)ándéka  kárba  veszett,  és  én  kénytelen 
vagyok  azt  visszaadni.   Noha  hervadottan. 

—  Nem,  nemi  Nem  fogadom  vissza,  —  felelt 
a  leány,  —  én  azt  a  kegyed  menyasszonyának 
szántam,  s  azénak  kell  lenni.  Csak  én  beszélhet- 
nék azzal  a  Jundával  I 

—  Az  már  nem  változtatna    a    dolgon,  —  szólt 

elmélázva  Dombay,  —  s  a  kegyed  ajándékának  nem 
lesz  gazdája. 

—  De  azért  nem  veti  ki  Dombay  úr  úgy-é? 
Majd  meglássa,  meglesz  a  gazda.  Ígérje  meg, 
hogy  megőrzi  mindaddig,  míg  menyasszonyának 
nem  adja. 

—  Ezt  könnyű  megigérni,  ha  kegyednek  ked- 
vére van  —  felelt  Dombay  —  s  búcsút  vett  a 
leánykától,  a  ki  kikísérte  vendégét,  s  midőn  a  kocsi 
kigördült  az  udvarból,  visszament  szobácskájába 
és  összetette  kezeit. 

—  Oh  az  a  csúf  Junda!  Az    az    ostoba    Junda! 


Dombay  azután  még  folytatta  s  be  is  végezte 
látogatásait.  Sehol  sem  kellett  a  névjegyeket  sze- 
mélyével helyettesíteni. 

A  korcsmát  utoljára  hagyta.  Ott  sem  találta  a 
kit  keresett  s  a  bérlőnével  váltott  néhány  barát- 
ságos szó  után  alkonyat  felé  hazatért. 

A  tornáczon  üldögélve  találta  Dávidot. 

Tudniillik  a  zsidót  és  nem  Dávid  urat.  Oh,  Dá- 
vid úr,  mint  a  ki  jól  végezte  dolgát,  pihen  és  na- 
gyokat nevet  magában  a  szerencsés  ötleten,  mely- 
lyel  lefőzte  a  bárgyú  tarhalmiakat,  és  embert  ho- 
zott Kondorra.  Ó  tette  Kondort  ekklézsiává;  csak 
az  fáj  neki,  hogy  nem  dicsekedhetik  vele.  Egész 
furfangja  titok. 

A  bérlő  felkelt  s  tiszteletteljesen  köszönt  az  ér- 
kező lelkésznek. 

—  Ha  terhére  nem  vagyok  önnek,  átléptem  mint 

szomszédhoz  illik,  meglátogatni  a  szomszédot.  Új 
embernek,  magános  embernek  sok  mindenre  van 
szüksége,  s  ha  egyéb  nem,  egy  jó  szó  is  jól  esik, 
Szivesen  felajánlom,  a  miben  szolgálatára  lehetek. 
Az  ifjú  megrázta  a  zsidó  kezét. 

—  Köszönöm,  szomszéd  úri  Már  az  ajánlat  is 
nagy  szívesség,  mit  én  hasonló  ajánlattal  viszon- 
zok,  bár  tudom,  hogy  a  kölcsönben  én  nyerek. 
Most  mindjárt  első  lélekzetre  is  két  kérésem  van. 

—  Előre  is  tartsa  ön  teljesítettnek. 

—  Egyik  az,  hogy  küldje  fel  holnap  gyerme- 
keit. Megkezdem  a  tanítást,  mert  unom  a  tét- 
lenséget. 

—  Ön  vesződnék  az  én  gyermekeimmel  ?  Én 
ezt  a  dolgot  tréfára  vettem.  Kezdődik  a  nyár  s 
ilyenkor  lehetetlen   a  rendes  iskoláztatás. 

—  A  ki  itt  lesz,  tanúi.  On,  tudom,  becsüli  a  ta- 
nulás hasznát,  azért  kérem,    küldje  a  gyermekeket. 

—  No  ez  szép  kérés  öntől,  mely  engem  tesz 
önnek  adósává.  Remélem,  a  másik  ellenkező  ter- 
mészetű lesz. 

—  Igen.  Látom,  ön  a  pusztának  a  mindenese, 
s  önnél  kapható  mindaz,  a  miért  városban  tíz  üz- 
letet kell  befutni.  Adjon  ön  nekem  deszkát  és 
léczcket,  a  mennyire  szükségem  van,  jutányos  áron 
és  törlesztésre. 

—  Szivesen  uram,  a  mennyi  kell.  De  szabad 
kérdenem,  mi  czélra? 

—  Ezt  a  hajlékot  lepadoltatni,  téli  ablakokkal  s 
tisztességesebb  ajtókkal  ellátni  és  az  iskolaterem- 
ben egy  olyan  a  milyen  kathedrát  felállítani. 

—  Nem  jobb  volna,  ha  rám  bfzná  ön  az  el- 
készítését? Én  az  asztalossal  olcsóbban  tudnék 
alkudni. 

Az  asztalossal  már  megvan  az  alku,  csak  deszka 
kell  hozzá. 

Dávid  megígérte  a  deszkákat  s  távozott. 


IX. 

Hová  lett  innen  a  Nyöszörgő  halom?  És  mi- 
csoda kihívó  magaviseletű  torony  az  ott,  azon  a 
dombon,  melyet  ezelőtt  tizenkét  évvel  Nyöszörgő- 
hegy néven  mutatott  be  Csont  Ábel  úr?  Az  a 
kövekből  rakott  jegenyefa  hogyan  meri  mellet  oly 
egyenesen  szegezni  az  északi  szélnek ;  s  az  a  sugár 
nyilvessző,  mely  a  torony  hegyén  az  állhatatlan 
vitorlát  helyettesíti,  hogyan  tud  szembe  fordulni  a 
bármely  oldalról  támadó  szellőnek,  meglövéssel 
fenyegetvén  még  az  ártatlan  zephyrkét  is?  Minő 
elszántsággal  hajlik  előre  a  homlokzat  két  szárnya, 
mint  egy  védelemre  kelő  sasmadáré? 

És  hol  születtek  azok  a  homokos,  de  tiszta  ser- 
pentinek,  melyek  illatos  bokorszegélyzet  között 
három  oldalról  kanyarognak  fel  a  völgyből ;  kimért 
közökben  jobbról-balról  feleresztett  lombos  fák, 
élő  szobrai  egy  kertész-kezek  által  alkotott  kál- 
váriának? 

És  micsoda  sötét  alagút  ja  az  a  szőlőleveleknek, 
mely  a  templom  nyugati  ajtajától  egy  téres  gyü- 
mölcsösön keresztül  abba  az  Elysiumba  vezet,  mely- 

nek  tornácza  olcander-bokrokon  látszik  nyugodni, 
s  kéménye  csak  lopva  tekint  ki  a  kábító  illatú 
ákáczok  hét-soros  erődéi  közül? 

És  hová  lett  az  a  mély  homokvölgy,  mely  ré- 
gebben a  Nyöszörgő-hegy  és  az  ]hárosi  építette 
lelkész-lak  között  állott? 

És  nem  Dínának  neveztük-e  mi  régebben  ezt 
a  telt  idomú  kökény-szemű  asszonykát,  a  ki  imé 
karjain  egy  busa  leánykát  tartva,  kegyetlen  fenye- 
getődzéseket  intéz  egy  fiatal  akác^fa  ellen,  mely- 
nek ágai  között  valami  gézengúz  foglalt  megköze- 
Jíthetlen  állást?  A  Gyula  gyerek  az,  a  nagy  go- 
nosztevő, a  ki  fejébe  vette,  hogy  hintát  köt  a  fára, 
de  a  kötél  sehogysem  akar  kötélnek  állani,  mert 
az  ő  hétéves  ujjai  csak  képzelik,  de  nem  tudják, 
hogy  mi  az  a  hurokvetés. 

És  az  az  egészséges  vállas  úr  ott  abban  a  por- 
kabátban,  a  ki  Konstantinápolyt,  az  Aj  a  Sophia 
kupolájánál  fogva  felemeli  s  egy  tollseprüvel  ki- 
söpri  belőle  a  muszkákat ;  majd  egy  üveg-ablakon 
át  betekint  Debreczenbe,  hogy  mit  csinál  most  a 
civis  ebben  a  rekkenő  melegben ;  azután  Paris 
kapuiban  állapodik  meg,  s  a  részrehajlatlan  végzet 
közönyével  szemléli,  miként  tolonczozzák  ki  az 
ouvrierek  a  proletárokat ;  végre  az  Angyalvár  be- 
járatához illeszt  egy  csinos  nádcsövet,  hogy  a  jogos 
tulajdonos  könnyebben  ügyelhessen  az  útlevelekre; 

tehát  ennek  a  sok  Dzierzon  híre  nélkül  épült 
világvái-osnak  ura  nemdenem  ugyanazon  Dombay 
Máté-e,  a  ki  .  .  . 

Most  egy  kék  kötényt  köt  maga  elé  s  a  Dávid 
szomszédtól  kapott  deszkák  közül  oda  illeszt  egyet 
a  gyalupadhoz. 

Ha  már  idejutott,  lehetőleg  meg  akarja  szépí- 
teni földi  szállását.  Becsukta  maga  mögött  az  ajtót, 
itt  kell   előre  mennie. 

A  zsidó  gyerekeknek,  kiket  apjok,  Ígéretéhez 
híven  felküldött,  magánfoglalkozást  szab,  ő  pedig 
megteszi  az  első  fűrészmetszést  papihivatalának 
második  hetében. 

Szerencse  fel  I 

Ez  az  ő  titkos,  de  valódi  beköszöntője.  Ez  a 
fűrészhang  igazabb  jó  kivánatot  zizeg  az  ő  fülébe, 
mint  minap  azok  a  pohárcsendülések    az    erdőben. 

A  gyalupad  az  ő  Íróasztala ;  enyves  serpenyő, 
festékes  láda  a  kalamárisa;  fúró,  fűrész,  kalapács 
az  ő  segédkönyvei,  s  pennája  a  mázoló  ecset. 
E  mellett  arra  is  ráér,  hogy  a  Dávid  nemzetét 
bölcscsé  tegye ;  tanítja  mindenre,  sőt  a  két  na- 
gyobbat még  a  Pentateuchusra  is,  szívességből ; 
mely    fáradsága  a  deszkák    árában    fog    betudódni. 

Ablakrámák  és  ablakredőnyök  simulnak  egymás- 
után gyalúja,  —  és  zöldülnek  virulóra  ecsetje  alatt ; 
a  benyílóban  egymásra  lapulva  száradnak  a  páro- 
sával ősszeeresztett  padlódeszkák,  a  szoba  talaján 
keresztbe  feküsznek  a  vánkosgerendák.  A  padlózat 
alá  száraz  homok  való,  a  mit  nem  kell  messze 
keresni;  a  Dávid  fiai  betalicskázzák  mulatságból; 
de  mivel  az  ő  kezük  nincs  a  talicska  szarvaira  al- 
kotva, Dombaynak  sajátkezüleg  kell  a  hiányt  pó- 
tolni, mit  meg  is  tesz,  szép  holdvilágos  éjszakákon 

lopkodva  be  a  szükséges  lomot.  Lopkodva,  mond- 
juk, mert  attól  tart,  hogy  a  köz  földnek  ilyen  ma- 
gánczélra  bitangolása  szemet  szúr ;  még  inkább  félti 
lelkipásztori  méltóságát,  mert  mit  szólna  hozzá,  ha 
valaki  meglátná,  hogy  ő  homokot  talicskáz. 

Másfelől  Talpárdi  nagysága  is  embere  akar  lenni 
a  szavának.  Neki  hajtja  mind  a  tizenkét  igáját  és 
egy  hét  alatt  annyi  követ,  téglát,  épületfát  felhor- 
dat, hogy  a  ki  látja,  megbotránkozik  benne.  Har- 
madrésze is  elég  volna  egy  szobához,  de  Talpárdi 
úr  azt  mondja,  hogy  ha  már  úr  fog  bele,  ne  le- 
gyen szegényemberes  munka. 

Ez  is  gyorsan  ment,  mert  Talpárdi  úr  nem  sze- 
ret czeremóniázni.  A  Dombay  terve  szerint  kiépül 
az  épület  homlokzata  most  már  három  szobával, 
hat  ablakkal,  hat  zöldelő  szemmel  és  ellát  a  puszta 
szélső  határáig. 

Maga  Talpárdi  úr  is  megcsodálta. 

Sok  is  ez  egy  pusztai  papnak.  Hanem  hát  a 
zsaluk  honnét  teltek  ki,  meg  a  padlózat  és  egyéb 
fölösleges  luxus  ? 

Megenyhült,  mikor  megértette,  hogy  az  a  Dom- 
bay saját  keze  műve. 

—  Na  most  már  nem  haragszom,  hogy  Kondorra 
jött;  látom  megél  a  jég  hátán  is,  ha  csak  az  a 
czélja,  hogy  megéljen.  Ha  valamiben  segítségére 
lehetek,  legyen  hozzám  bizodalommal,  kedves 
papom. 

—  Igenis  leszek,  még  pedig  azonnal.  Ezt  a  fö- 
lösleges anyagot,  a  mi  megmarad  az  építkezéstől, 
adja  nekem  nagyságod  asztal osmunkadíjban^ 

—  Talán  negyedik  szobának  ?  Abból  semmi  sem 
lesz.  Nem  való  a  sok  szoba  szegény  embernek. 

—  Csak  bízza  rám.  Nem  lesz  belőle  szoba. 
Talpárdi    úr    ott    hagyta    neki    s    haza    hajtatott. 

útközben  találkozott  Ihárosival. 

—  No  Dávid !    Szivárog    ám  már  a  csatornában 
a  víz  —  Domboritól  Gemenc^ig. 

—  Duna-e  vagy  csak  föld  árja  ? 

—  Eredj,  nézd  meg  magad. 


Az  építkezés  két  hónap  alatt  be  lón  fejezve  s 
elkövetkezett  Dombayra  nézve  a  bolt  izé,  (RSvárosi 
jargonban  saison  morte,)  Július,  augusztus.  Igazán 
holt.  Akár  egész  nap  se  tegyen  egyebet,  mint  mé- 
lázzon a  kanapén  s  tanulja  Horatius  ódáit  és  ta- 
nítsa a  Dávid  házanépét,  mert  magyar  gyerek  ugyan 
még  nem  látta  az  oskola  belső  világosságát;  sőt 
az  iskolaház  környékén  köröskörül  két  dülőföldnyire 
ugyan  buján  nőhet  a  fű.  Ott  nem  mernek  lovat 
legeltetni,  sem  libát,  mert  méltán  attól  tart  a  gye- 
rek, hogy  Dombay  az  ablakból  les  rajok  s  a  kit 
elcsiphet,  viszi  be  az  iskolába,  diktálni  a  kétszer- 
kettőt. 

így  a  tudomány  bő  forrásában  a  zsidó  gyerek 
lubiczkol  nagy  praejudiciumára  az  egész  keresz- 
tyénségnek  és  nagy  csorbulására  Dombay  jónevé- 
nek.  Tudtára  is  adatik,  hogy  ez  a  dolog  nem  tet- 
szik közvélemény  ő  fenségének. 

Először  csak  szép  módjával  s  a  legtapintatosabb 
modorban  súgják  meg  neki,  hogy  minek   töri    ma- 

gát,  mikor  neki  az  nem  kötelessége-  Hiszen  nincs 
az  az  ő  konvencziójában,  hogy  nyáron  is  tartozik 
tanítani.  Mikor  ez  nem  használ,  akkor  a  fellázadt 
jog  kezdi  hallatni  kedvetlen  mordulását,  hogy  az, 
a  mit  a  tiszteletes  úr  elkövet:  nem  kevesebb,  mint 
valóságos  jogbitorlás  és  egyházellenes  cselekmény 
Máté  XY.  26.  nyomain.  Hát  az  6  véres  verítékü- 
kön a  zsidó  gyerek  lelke  táplálkozzék? 

Dombay  nem  hallja  a  közvéleményt,  noha  Csont 
Ábel  úr  kürtjén  a  bierarkbiát  emlegetve  zúg  fülébe, 
hanem  teszi,  a  mire  vállalkozott.  Másfelől  tervez- 
get s  papiroson  szépen  kiszámítja,  hogy  öt  év  múlva 
a  kondori  egyháznak  teljesen  be  kell  rendezve 
lennie. 

A  berendezést  a  lakása  körül  elterülő  két  holdnyi 
belsőségen  kezdi,  melyet  csak  el  kell  egyengetni 
és  megforgatni,  hogy  paradicsomi  kert  legyen  be- 
lőle. Nem  is  nagy  munka,  mert  igaz  ugyan,  hogy 
a  terület  nagy  része  hepe-hupás  homokszakadás, 
de  az  északra  nyiló  rész  egyenes  gyepes  tér,  úgy 
szintén  a  tornáczra  néző  is,  ki  egész  a  Nyöszörgő- 
halomig, kivévén  azt  a  kis  mélyedést  ott  a  halom 
tövében. 

Mindezeket  el  birná  látni  egy  kecskeméti  gányó : 
és  Dombay  Máté  nem  birná-e  meg? 

Azokban  a  szép  árnyékos,  gyengén  kitisztuló, 
ismét  beboruló  egű  szeptemberi  napokban,  melyek 
a  permetezgetést  májustól  örökölték,  megkezdte  a 
munkát. 

Az  ablakai  előtti  tért  fogja  jövő  tavaszszal  aká- 
czokkal  beültetni. 


—  Hát  ebből  mi  lészen  ? 


Baksay  :  Pusztai  találkozás. 

E  czélból  gödröket  ás,  mélységben  és  szélesség- 
ben három  lábnyiakat.  Három  öl  távolságra  egy- 
mástól quincunxra.  Ingre  vetkőzve,  mint  egy  Gari- 
baldi, hányja  ki  a  földet.  Ezt  az  egész  télen  hadd 
szívja  a  fagy,  hadd  járja  a  hó-lé. 

Az  ásó  nehezebb  mint  a  gyalu,  de  azért  nem 
fog  ki  rajta.  Legfeljebb  egy  kis  gyöngéd  panaszt 
kényszerít  ajkaira. 

Hej  Robinson !  Mégis  csak  jobb  sorsod  volt 
neked.  Legalább  volt  egy  Pénteked.  Jó  volna  ne- 
kem csak  egy  árva  kannibál  is. 

No,  ha  csak  kannibál  kell,  ime  itt  közelget  Csont 
Ábel  személyében,  még  pedig  egyenesen  azzal  a 
szándékkal,  hogy  téged  felfaljon.  Itt  a  jó  alkalom 
a  te  kegyetlen  megleczkéztetésedre,  a  miért  szót 
nem  fogadtál  a  Csont  Ábel  űr  közvéleményének. 
Hát  zsidó  gyerekeket  tanítani  hoztunk  mi  téged  ? 
Nem  önkénykedés  ez?  Nem  első  lépés  ez  a  gyá- 
szos hierarkhiára!  No  megállj  te  hierarcha! 

—  Hát  ebből  mi  lészen  ?  —  kérdé  köszönés- 
képen, megállva  az  ásózó  lelkész  előtt. 

—  Erdő  lészen,  ha  lészen,  —  fogadá  az  adjon- 
istent  Dombay.  —  Körülültetjük  a  házat  egy  kis 
erdővel,  fával. 

—  De  micsoda  fával? 

—  Azt  hiszem  akáczfával. 

—  Akáczfával  ?  —  csúfolódott  az  ember.  — 
Dejszen  az  itt  meg  nem  fogja,  az  már  bizo- 
nyos. 

—  Nem  fogja?  —  kérdé  Dombay,  kimeresztett 
szemeit  végig  hordozva  a  távoli  tanyákon,  melyek- 

nek  homlokai   csak  itt-ott  csillámlottak  ki    az    aká- 
czok  felhőiből. 

—  Hjah  I  Az  egészen  más ;  azok  a  tanyák  egé- 
szen szelíd  homokon  vannak,  még  a  szőlőt  is  meg- 
termik.  Vízeres,  kötött,  szelíd  természetű  homok. 
De  nézze  az  úr  ezeket  a  csigákat  és  bigákat,  me- 
lyeket itten  tetszünk  látni.  Mire  mutat  ez?  Arra, 
hogy  ez  a  homok  a  pliocen-korszakból  való,  a  mint 
azt,  tetszik  is  tudni,  Darwin  bölcsen  megmutatta. 
Mert  azt  talán  csak  nem  hiszi  az  úr,  hogy  az  Isten 
hat  nap  alatt  teremtette  a  világot  ?  Nohát.  Mikor 
a  pliocen-korszakban  ezen  a  helyen  édes-tenger 
volt,  az  urak  tanyái  mind  víz  alatt  állottak ;  a  víz 
sok  száz  esztendőkig  megfeküdte  és  a  minéműsé- 
güket  általjárta  jól :  azért  a  mi  földjeink  tele  van- 
nak mindenféle  savakkal  s  a  fát  meg  is  hajtják.  Ez 
a  hely  pedig,  a  melyet  az  úr  most  áskál,  hiszen 
úgy  is  látszik,  hogy  jóval  magasabb  a  többinél, 
akkor  is  sziget  volt,  a  víz  ide  föl  nem  hatolhatott, 
savakat  itten  le  nem  rakhatott.  Vagy  azt  tetszik 
hinni,  hogy  ha  itt  megfogná  valami,  nem  osztotta 
volna  fel  a  familia  régesrégen  ?  Theoretikus  em- 
ber az  úr,  látszik. 

Dombay  megsemmisülten  nézett  az  ásó  vállaira* 
Ó  te  Sárvári,  te  Kerekes,  te  Péczeli,  te  Aranyi 
és  ti  mind  a  tizenketten,  le  egész  a  zsidó  prézesigi 
Halljátok  ?  Hogy  én  theoretikus  ember  vagyok ! 
Hát  azért  bízott  engem  ti  reátok  a  gondviselés, 
hogy  belőlem  theoretikus  embert  faragjatok?  Nem 
jobb  lett  volna  a  kimeríthetetlen  theoremák  helyett 
egy  kis  pliocent    csepegtetni    fogékony    lelkembe  ? 

Végig  tekintett  az  ásott  gödrökön. 

Ennyi  munka  hiába !  És  mindez  csak  azért, 
mert  Aranyi  professor  a  pliocen-dolgokat  nem 
tanította. 

—  Mindegy!  —  monda  végre  elszántan.  —  El- 
ültetem ;  ha  az  ákác^  meg  nem  fogja,  megfogja  a 
licziom,  ha  ez  sem,  megfogja  a  szerb  tövis. 

—  Az  kéne  még,  hogy  a  közföldet  szerb  tövis- 
sel népesítse  be  az  úr.  Most  is  nyakig  vagyunk 
már  az  irtásával,  mert  a  kormány  egyebet  sem 
tud,  mint  a  kisbirtokosokat  zaklatni. 

—  Nos  tehát  megmaradunk  az  akácznál.  Mind- 
addig próbálgatjuk,  míg  nem  sikerül. 

—  Es  hol  tetszik  venni  a  csemetéket?  Mert  a 
família  nem  ád  ám.  Hogyne?  Haszontalanra,  mikor 
ügyis  kiszárad. 

—  Nem  is  fárasztjuk  a  familiát;  mindenütt  van 
jó  ember.  FÖgondnok  úr  sem  sajnál  tőlem  egy-két 
szálat,  ha  szépen  megkérem. 

—  Már  az  más !  —  szólt  ámultán  Ábel  úr.  — 
így  már  helyesen  van.  Akár  egy  kocsiderékkal,  ha 
így  beszél  velem  tiszteletes  uram.  A  legszebbeket 
válogatom  ki,  még  bérest  is  küldök  ültetni. 

Azután  jó  egésséget  kivánt  olyan  illedelemmel, 
a  minő  telt  tőle,  és  távozott,  szidva  magában  az 
ilyen  adta  papját,  a  kin  nem  lehet  kifogni.  Csak 
annak  örül,  hogy  egy  kicsit  mégis  megnyaggatta. 
]ó  ember  lesz,  ha  leszokik  a  hierarkhiáról. 

Szavát  is  tartotta:  a  következő  tavaszszal  saját 
iskolájából  és  saját  embereivel  elültette  a  hét  sor 
ákácz-csemetét.    Még    azon    évben    ölesre    hajtott 

valamennyi  és  egy  szál  sem  pusztult  el  az  édes- 
tengerben  feneklő  pliocen-theoria  miatt. 

Robinsonunk  megnyerte  az  első  ütközetet  a 
kannibál  ellen,  de  nem  fegyverezhette  le. 

Mert  az,  hogy  Csont  Ábel  úr  ez  időtől  kezdve 
idejének  nagyobb  részét  nem  a  méhesben  és  a 
Budai  Ésaiás  Magyartörténetével  tölti,  hanem  kint 
a  méhes  előtt,  honnan  a  parokhia  összes  ültetvé- 
nyeit, nevének  tavaszról-tavaszra  kizöldülendő  örök 
emlékét  áttekintheti,  csak  arra  mutat,  hogy  Csont 
Ábellel  is  vele  született  a  szép  iránti  fogékonyság, 
nem  pedig  arra,  hogy  a  megvert  ellenség  hív  szö- 
vetséges lesz. 

Egyébiránt  pedig  kannibál  és  kannibál  között 
különbség  van. 

De  van  Robinson  és  Robinson  között  is.  A  Campe 
Robinsonja  semmi  nélkül  vetődött  ki  a  maga  szi- 
getére, míg  a  mienk  sokat  megmentett  a  hajótörés- 
ből. Megmentette  azt,  a  mit  egykor  Simonides ; 
és  megmentette  azt  is,  a  mit  Simonides  társai 
hiába  hurczoltak  a  partra. 

Talán  még  hasznára  vált  a  Junda  elutasító  vá- 
lasza is.  Ez  a  válasz  az  ábrándozó  lágy  kedélyű 
fiúból  egy  óra  alatt  határozott  czélokra  törő  acísél 
akaratú  férfit  érlelt.  Erezte,  hogy  a  földön  ül, 
honnan  ha  esik,  csak  fölfelé  esik  s  csak  magának 
esik.  Jó  a  férfiúnak  egyedül  lenni. 

Azután  imént  czéloztunk  Simonides  társaira. 
Dombay  nem  jutott  ezek  sorsára,  mert  ő  neki  egy 
pár  ezer  forintocska  tőkéje  volt;  szülei  örökség  s 
nevelői    fáradsága    dijai.    Ennek    jövedelmét    az    ő 

jóItcYŐ  keze  korábban  minden  számítás  néJkül  szórta 
boldognak-boldogtalannak,  amit  most  ha  akarna 
sem  tehetne,  mert  a  pusztán  nincs  szegény  ember, 
legalább  nincs,  a  ki  irigyelné. 

Most  azonban  nem  is  szórná,  mert  a  mit  Ihá- 
rosi  elöljáróban  mondott  neki  vigasztalásul,  ő  azt 
komolyan  veszi  és  az  őszi  ködös  napokban  elkezdi 
forgattatni  fél  öl  mélyre  a  maga  két  holdnyi  bel- 
sőségét. Hiszen  van  neki  már  kertészeti  és  szőllő- 
szeti  kézikönyve,  s  ezek  bizonysága  szerint  egy 
hold  föld  felforgatása  hatvan  forintba  kerül.  Mi  az  ? 

Híre  szalad  ennek  is  a  pusztában  és  a  kiváncsi- 
ság  egyszerre  tódulni  kezd  különböző  ürügyek 
alatt  a  remete-lakhoz. 

Mert  Ez-s-ez  úr  nagyon  rég  volt  már  templom- 
ban, azért  most  kivánkozik  az  Isten  házába.  Ki- 
jövet fejet  csóvál  a  szokatlan  munkára.  Micsoda 
ez  ?  Mi  megérjük  kertnek  forgatatlan  földdel  is, 
ez  meg  úgy  turkál  a  máséba?  Mi  jusson? 

T.  ez.  és  T.  N.  uraknak  most  jut  eszébe,  hogy 
vissza  kellene  adni  Dombay  úrnak  a  látogatást. 
Megdicsérik  Csont  Ábel  urat  a  szobák  buzgó 
lepadoltatásáért,  azután  megteszik  a  megjegyzést 
a  világ  fel  forgatására.  Hiszen  az  ekklésia  tiszte 
volna  ez. 

A  harmadik  csoport  az  egész  presbyterium. 
Iskolalátogatás  ürügye  alatt  lepik  meg,  mert  Ábel 
úr  látja  a  méhesből,  hogy  Dombay  uram  sok  időt 
tölt  a  napszámosok  körül. 

Nem  kapták  tetten,  mert  ihol  ebben  a  pillanat- 
ban is  az  Ábel  úr  csemetéje   más    két    úrfi    társa- 

s ágában  Hannibált  nyomozza  Cornclius  útmutatása 
szerint. 

Ünnepi  alkalom  ez  Mecsekinek  és  Ihárosinak 
egyaránt,  mert  mindketten  bolondulásig  szerelme- 
sek Corneliusba.  Kérdezik  a  fiúkat  itt  is,  amott 
is,  és  a  vén  Csont  csak  úgy  mosolyog  a  torzon- 
borz szakálla  közül,  hogy  a  fiú  minden  kérdésre 
megfelelne,  ha  időt  hagynának  neki.  De  nem  hagy- 
nak, mert  a  két  úr  nem  azt  akarja  látni,  mit  tud 
a  fiatal  Csont,  hanem  eg)'másnak  kérkedik  a  tudo- 
mányával. 

Azután  sorba  kérdik  az  apróbbakat.  Mecsekinek 
nagy  megelégedésére  szolgál,  hogy  a  katholikus 
gyerekek  Szent  Lukács  szerint  mondják  a  Mi- 
atyánkot és  a  maguk  hittanában  oktattatnak ;  Ábel 
urnák  viszont  az  tetszik,  hogy  a  Dávid  zsidó  fiai 
preczentorokként  működnek  a  zsoltárok  éneklésé- 
nél, és  szemei  ragyognak,  mikor  az  idősebbik  sad- 
duczeus  ragyogó  szemekkel  elfeleli,  hogyan  tán- 
czolt  a  nagy  Kinizsi  a  foga  közé  fogott  törökkel, 
és  hogyan  vágta  be  a  kis  Botond  a  konstanti- 
nápolyi kaput.  Csak  Dávid  urnák  nem  volt  inyérc, 
hogy  egy  kis  fizikát  még  most  sem  tudnak  a  gye- 
rekek. 

Iskolaszemle  után  gyűlést  tartottak,  melyben 
végzést  hoztak  az  iránt,  hogy  «az  ekklésiai  belső- 
ség felforgatási  költségével  lelkész  úr  semmiképen 
terhelhető  nem  levén,  utasíttatik  főgondnok,  hogy 
az  egész  területet  tíz  év  alatt  tíz  egyenlő  rész- 
letben fordíttassa  föl.» 


—  Meg  van  ön  elégedve  a  végzéssel  ?  —  kérdé 
Lőrincz  úr  DombaytóJ,  midőn  távozni  készült. 

—  Nem. 

—  Én  sem ;  ez  a  végzés  csak  arra  való,  hogy 
foganatosítva  ne  legyen  soha.  Jól  tette  ön,  hogy 
szó  nélkül  elkezdte  s  jól  teszi,  ha  folytatja.  Egyet 
azonban  nem  tett  jól. 

—  Kérem. 

—  Nem  teszi  jól,  hogy  minket  nem  szeret,  a 
miben  egyébként  igazsága  van!  Nem  sok  szeretni 
való  van  rajtunk. 

Dombay  tiltakozni  akart. 

—  Ne  tiltakozzék.  Az  nem  hiba  ;  de  hiba,  hogy 
nem  is  keresi  bennünk  a  szeretni  valót.  Hiba,  hogy 
nincs  hozzánk  bizalma.  Mi  nem  tudhatjuk,  miben 
keressük  önnek  kedvét,  önnek  magának  kellene  al- 
kalmat nyújtani,  hogy  segítségére  lehessünk.  Ha- 
nem ön  büszke  s  fél  a  visszautasítás  szégyenétől. 
Jól  van,  én  hát  rákényszerítem  a  szívességemet,  ha 
annak  nevezhető  s  öt  embert  küldök  egész  hétre 
a  földmunkához.  Csont  Ábelre  ne  nehezteljen. 
Ó  olyan  Balambér  koma ;  csak  a  szakálla  bozon- 
tos, de  a  szíve  nem. 

Bizony  hiába  árulkodott  ott  Mundzukus  komára 
háta  megett ;  a  koma  nem  volt  az  az  ember,  a  ki 
minden  szíre-szóra  változtatta  elveit.  Hanem  Lőrincz 
úr  annálinkább  megtartotta  igéretét. 

El  küldötte  az  öt  emberét  egész  hétre,  azután 
a  másik  hétre  is,  míg  az  egész  terület  munkája  be 
nem  végződött. 

Vége    felé    megszégyelték    magukat    az    urak    is. 


Mindegyik  küldött  az  utolsó  napokban  egy-két 
napszámost,  még  Ábel  úr  is.  Ennélfogva  hű  ma- 
radt a  valósághoz,  midőn  az  egyházi  tanácsban 
kötelességének  tartotta  örömmel  jelenthetni,  hogy 
az  egész  parochiális  belsőség  megforgattatott. 


Nincs  abban  semmi  regényes,  hogyan  turkál  fel 
valaki  két  hold  homokot,  hogy  ültet  tele  innét  és 
amonnét  szedett-vedett  csemetékkel,  tőkékkel ;  mi- 
ként éldegél  hivatalának  napközben,  s  fáinak  reggel 
és  alkonyatkor ;  az  olvasó  kétségkívül  különb  ker- 
tész mint  a  ki  ezeket  írja,  s  könnyebben  elképzel- 
heti, mint  az  író  leírhatná. 

Az  idő  repül. 

Míg  ezeket  leírjuk,  Dombay  akáczosa  fiatal  er- 
dővé lesz  Ábel  úr  dicsekvésére ;  az  udvar,  mert 
ez  is  van,  szabályos  és  nem  a  Fekete-tengerig 
terjedő,  hanem  eper-  és  ákácíE-sövénynyel  bekerítve, 
telve  gyümölcsfa-csemetékkel,  szőllőlugasokkal  oltott 
rózsákkal.  Dombay  most  lesi,  melyik  fa  nem  rúgja 
el  a  virágát ;  ezen  a  nyáron  már  egy  pár  szem 
gyümölcsöt  is  szakaszt  a  saját  ültetvényéről. 

Nagyot  dobbant  a  szíve.  Ha  mégis  másodmagá- 
val szakaszthatná! 

—  Eh  I  bolond  álom.  Túrd  ember  a  földet ; 
tedd  paradicsomoddá,  de  nézz  a  csillagokra !  Szólt 
önmagához,  midőn  a  Junda  végkép  elenyésző  köd- 
fátyolképe mélyéből  előtűnik  egy  mosolygó  alak ; 
hajnalarcaú,  kökényszemű,    tömött   szőkehajú;  a    ki 

egykor  könyct  hullatott  az  ő  kezére,  és  a  ki  ez- 
előtt három  évvel  ezt  monda:  Óh  az  a  csúf  Junda. 

És  a  kit  ő  esztendőben  egyszer  lát  szeretetre- 
méltó kedélyének  ártatlan  frisseségében,  és  a  kinek 
mély  tüzű  szemei  oly  csodás  fénynyel  ragyog- 
nak rá. 

És  a  kit  egykor  szíve  mélyéből  meg  fog  áldani, 
ha  ugyan  nem  kicsinylik  az  ő  áldását,  és  nem  va- 
lami esperest  fognak  e  tisztre  méltóztatni  az  elő- 
kelő szülék. 

Túrd  ember  a  földet. 

A  kinek  nincs  mit  remélni,  mindent  mer. 

Még  a  Nyöszörgő-halmot  is  meg  meri  támadni, 
hogy  azután  még  nagyobbat  merjen. 

Nem  emlékszünk  rá,  hogy  a  Nyöszörgő- halmot 
rajzoltuk  volna.  Nincs  rajta  semmi  érdekes,  hegyes 
vidéken  domb  számba  sem  menne.  Itt  azonban  az 
úri  rend  a  csinosabb  balom  nevet  ruházta  rá,  míg 
a  köznép  begy-nzk  nevezi,  mert  uralkodik  az  egész 
puszta  és  annak  minden  homokbuczkái  fölött.  Szép 
zöld  pázsittal  bevonva,  s  egyik  oldalával  az  erdőnek 
támaszkodva,  távolról  festői  tekintete  van. 

Ha  egy  varjú  száll  is  le  a  csúcsára,  azt  is  észre 
veszik  a  tanyákról. 

Hát  mikor  hat  ember  dolgozik,  ás,  talicskáz 
rajta  I 

De  hát  hiszen  azért  lesz  az  ember  vademberré, 
hogy  tudjon  élni  az  eszével.  Az  a  dicsőséges  no- 
vember hónap,  melyet  a  mi  emberünk  a  keresz- 
tyén aera  minden  májusánál  és  szeptemberénél 
kedvesebbnek  tart  most,    mikor    az    elérkezik   hét- 

számra  tartó  ködével,  melyen  még  Csont  Ábel 
sas-szeme  sem  hatol  keresztül. 

Elő  azzal  a  hat  emberrel ! 

Mire  a  köd  felszáll,  az  idő  kitisztul  és  meg- 
erősödik, Ábel  úr  pipára  gyújtva  kilépked  a  méhes 
elé,  hogy  meglássa,  maradt-e  még  lomb  az  akácz- 
ültetvényein,  akkorra  a  hat  ember  végez. 

Ábel  úr  lát,  szédül  és    ijedten    fut    Dombayhoz. 

—  Hová  lett  a  nyöszörgő  kalapjai 

—  Levétettem  a  mint  tetszik  látni. 

—  És  hová,  mi  ez  élből  ? 

—  Ezt  a  mély  völgyet  temettettem  be  vele  a 
tövében.  Ne  jöjjön  indulatba  kérem,  ennek  meg 
kellett  lennie. 

—  Ah  ah!  zúgott  a  komor  ember  a  kétségbe- 
esés hangján.  Mi  lesz  már  most  a  birtokainkból  ? 
Erről  a  hegyről  a  szél  az  egész  pusztát  eltemeti 
homokkal. 

Dombay  elnevette  magát. 

—  Ne  tessék  megijedni.  A  múltkor  ön  tartott  ne- 
kem előadást  a  geológiából,  most  én  szolgálok  vele. 
Nézze  ön,  ez  a  talaj  nem  a  pliocen-korszak  szüle- 
ménye, hanem  a  mi  édes  testvérünk,  t.  i.  agyag, 
mely  megállja  a  helyét. 

—  De  még  sem  kellett  volna  ezt  tenni  a  fa- 
milia  híre  nélkül. 

Dombay  tovább  mosolygott. 

—  Mit  gondol  ön,  megengedte  volna  a  familia- 
gyűlés  ? 

—  Bizonyosan  nem. 

—  Tehát  jobb  volt  nem  kérdezni. 

Abcl  úr  szomorkodva  távozott,  szíve  mélyéből 
sajnálva  a  gyönyörű  pázsitos  tetőt.  Hogy  cl  van 
csúfítva ! 

Valóban  el  volt.  Hosszúkás  kúpja  le  volt  szelve, 
s  a  tetőn  hatvan-hetven  négyszegölnyi  sík  maradt. 
Egyenes  mint  az  asztal. 

Rettenetes  jogsértésnek  tekintette  ezt  az  egész 
familia.  Vitatták  a  dolgot  mindenfelé,  de  kénytele- 
nek voltak  benne  megnyugodni.  Arra  csak  nem  kény- 
szeríthetik Dombayt,  hogy  hordassa  vissza.  Ki  venne 
a  nyakába  ilyen  vesződséget.  Aztán  a  területnek  ő 
volt  a  tulajdonosa  használati  joggal ;  tehát  tehette 
épen  annyi  joggal,  mint  a  többi  rész  fel  forgatását. 

De  már  nem    földforgató,    hanem    világháborító. 

Hát  még  a  mi  ezután  következett ! 

A  következő  tavaszszal  négy  kőmives  legény 
vándorolt  keresztül  a  pusztán,  s  a  korcsmába  be- 
tértek pihenni. 

Dombay  megtudta  ott  létüket,  felfogadta  mind 
a  négyet,  s  a  Talpárdi  úrtól  ajándékba  ott  hagyott 
kőanyagot  a  Nyöszörgő-hegy  északi  oldalán  fel- 
rakatta velük  falnak,  hogy  lett  belőle  egy  csonka 
torony.  Egy  tíz  láb  magas  csonka  torony. 

Két  nap  alatt  elkészült,  s  vele  csordultig  tölt  a 
pohár  Csont  Ábel  kezében,  mert  ez  mind  az  ő 
baja  lesz  már  most;  őtet  eszi  meg  a  familia. 

Talpárdi  úr  is  megszemlélte  a  mint  elhajtatott 
alatta,  s  meg  nem  állhatta,  hogy  be  ne  tekintsen 
Dávid  öcscséhez. 

—  No  Dávid !  Duna  ám  már.  Láttad  a  Nyö- 
szörgőt ? 

—  Láttam  ám,  —  felelt  Dávid  szárazon. 

—  Mi  lesz  abból.  Yilágító-torony,  lovag-vár, 
Henczi-szobor  ? 

—  Kérdezze  meg  bátyám  az  építőjét,  mert  ha 
én  kérdem  meg,  nem  jó  vége  lesz. 

De  hát  van  abban  valami  botránkoztató,  hogy 
valaki  a  maga  költségén  épít  olyan  területen,  a 
mely  az  övé,  míg  él,  legalább  míg  ott  él  ?  Hát  ha 
például  tyúkólat,  galambdúczot  szerkesztett  volna 
oda,  vagy  egy  szárnyékot,  —  a  mi  a  juhásznak  is 
szabad,  —  lehet  az  ellen  kifogás? 

Nem ;  a  papi  törvény  nem  ellenzi.  Óh  ravasz 
egy  törvény  az !  Nem  bánja,  ha  réz-sarkon  forgó 
várat  épít  is  valaki,  csak  azt  teszi  hozzá,  hogy  az 
építő  annak  költségei  megtérítése  iránt  követelést 
nem  formálhat. 

Nos  hát  Dombay  bizony  nem  kivánja,  hogy 
váltsák  ki  mármost  tőle  a  tornyát,  sőt  még  azt  sem 
kivánja,  hogy  helyeseljék.  Elég,  ha  ő  jónak  tartja, 
s  azt  mondja :  várják  be  a  végét.  A  mit  ő  még 
eddig  rendezett,  javított,  túrt,  kapált,  ültetett,  annak 
mind  jó  vége  lett,  és  igen  kietlen  lenne  a  kondori 
puszta,  ha  egy  hatalmas  szél  mindazt  egy  pillanat 
alatt  elsöpörné  onnan.  Ebben  bizik  most  is. 

Az  igaz  I  Hanem  ennek  a  hegytetőre  épített  ka- 
litkának mi  lehet  a  czélja? 

Mindenki  tudja,  de  senki  sem  meri  megnevezni. 
(Torony.) 

De  hát  ez  a  torony  olyan  nagy  köve  a  botrán- 
kozásnak ?  Hát  ha  valaki  jótékony  czélra  hagyo- 
mányoz száz  forintokat  oly    feltétellel,    hogy    azok 

ötszáz  esztendő  múlva  egy  pár  milliárdra  neveked- 
vén, az  alapító  nevéről  nevezett  kisdedóvó  alapjául 
szolgáljanak,  nem  méltán  megérdemli-e  a  magyar 
Pcabody  nevet  ekkor?  Es  a  ki  egymaga  felépit 
egy  tornyot  tíz  láb  magasra,  nem  érdemel-e  hálát 
a  birtokos  uraktól,  a  kiknek  fejenként  mármost 
csak  mintegy  öt  lábot  kell  ráépíteni,  hogy  olyan 
tornyuk  legyen  mint  a  Szent-Istváné  Bécsben  ? 
Hiszen  addig  szó  sem  lehet  eklézsiáról,  míg  to- 
rony nincs. 

Mert  míg  torony  nincs,  addig  harang  sincs; 
valamig  pedig  harangok  nincsenek,  mi  gyűjti  egybe 
a  népet?  És  ha  a  nép  egybe  nem  gyűl,  kinek 
prédikál  a  pap  ?  És  ha  nincs  kinek  prédikálni, 
minek  akkor  a  pap  ?  És  ha  papra  semmi  szükség, 
hol  van  akkor  az  eklézsia ! 

Tehát  torony  annyi  mint  eklézsia. 

De  a  kondori  közönség  másként  fogja  föl  a 
helyzetet.  A  Nyöszörgő-halom  tövében  fut  el  az 
országút  sűrű  ákácz-  és  eperfa-szegélyzet  között, 
az  igaz :  de  ez  a  szegélyzet  mégsem  oly  sűrű 
hogy  a  fuvarosok  éles  tekintete  át  ne  hatoljon 
rajta.  Már  pedig  a  fuvaros-nép  a  legelmésebb  és 
legrosszabb-nyelvű  kinövése  a  kaukázusi  fajnak,  és 
ha  ez  valami  találó  megjegyzést  röpít  arra  a  bo- 
lond-várra, azt  semmi  eső  le  nem  mossa  a  familiáról. 
Mert  hiszen  egy  zsebóra,  melyet  agyonütnek,  egy 
tábla  hajdina-vetés,  melyet  megúsznak,  egy  bögre 
szappanos  lébe  beáztatott  fejkötő,  melyet  a  jámbor 
gazda  paczal-leves  helyett  felkanalaz,  egy  ócska 
zsoltár,  melyet  a  menyecske  a  kötött  gombócz  kö- 

zött  feltalál,  vagy  —  mint  Kisfaludytól  tudjuk  — • 
egy  ártatlan  gólya,  mely  a  tornyon  fennakad,  mind 
elegendő  arra,  hogy  országos  hírnevet  szerezzen 
a  falujának. 

Ez  hozta  rémületbe  az  egész  Kondort. 

Az  a  csonka  torony  ott  csúfkodik ;  akár  ott 
hagyják,  akár  lerontják,  kész  a  veszedelem  s  egyéb 
sem  kell  hozzá,  mint  egy  gyors-eszű  baranyai  em- 
ber, a  ki  példabeszédbe  foglalja. 

Szidták  az  urakat,  mert  ők  jártak  oda  papot 
keresni,  mind  ott  voltak  a  nagy  bevonuláson,  ők 
hajtották  az  útszélre  nyájaikat,  ők  lakták  el  az  ál- 
domást; —  és  különösen  Dávid  urat,  mert  ő  gon- 
dolta ki  a  holdas  eszével,  hogy  Kondorra  iskola 
kell,  azután  meg  pap,  s  ihon  utoljára  torony  lett 
belőle. 

Nem  is  mert  Dávid  úr  a  familia-gyűlés  felé 
menni ;  a  többi  úrnak  is  sok  dolga  támadt,  s  sze- 
gény Lőrincz  úr  maga  maradt  Dánielül  az  orosz- 
lánok között,  a  kik  már  most  egyre-másra  diktálni 
akarták  a  vérbírói  Ítéleteket. 

Mikor  látták,  hogy  Lőrincz  úr  nagyon  neki  ve- 
tette a  hátát  a  toronynak,  a  mi  miatt  nem  lehetett 
a  paphoz  férkezni,  a  Mineka-párt  ott  hagyta  a 
gyűlést. 

A  Kikőhuznyiak  magukra  maradva,  nem  mertek 
tovább  harczolni,  hanem  feljárták  a  pusztát  és  ösz- 
szeszedték  a  vádakat  Dombay  ellen.  Még  Dávid 
zsidóhoz  is  elmentek,  hogy  tud-e  valamit  a  papra  ? 
]gen  is  tudott;  hogy  a  Pentateuchust  magyar-módra 
olvastatja  a  gyerekeivel,  a  mi  miatt  azok  reformált 

zsidóvá  lesznek.  Breschtth  hara.  Holott  igaz  zsidó 
úgy  olvassa  azt  Bó'röschisz  bőró  Ezt  is  beletették 
a  vádba. 

Mikor  a  vádpontok  tizenkettőre  felszaporod- 
tak —  a  min  alól  el  se  kezdje  az  ember,  mert 
semmi  foganatja  sem  lesz,  —  gyűjtést  rendeztek 
maguk  között;  a  begyűlt  17  forint  9  krt  átadták 
a  két  legtanultabbnak,  hogy  menjenek  be  Fűz- 
várra instáncziát  Íratni  valamely  fiatal  ügyvéddel. 
Öreghez  ne  menjenek,  mert  az  nem  tudja  a  tör- 
vényt, és  mind  egy  követ  fúj  a  papokkal. 

Egy  fiatal  doctor  meg  is  írta  aztán  10  forintért 
olyan  hathatósan,  hogy  egy  minisztert  is  elcsapná- 
nak rá. 

Most  már  csak  alá  kell  írni.  —  Igen,  de  ki  kezdje 
meg,  mert  az  nem  mindegy  ám.  Egy  az,  hogy  a 
kérvényt  mindig  az  első  aláíró  nevéről  nevezik : 
«OIvastatik  Borona  Jábes  és  társai  stb.  folyamo- 
dásai), a  mit  röstel  az  ember ;  más  meg  az,  hogy 
ha  rosszul  üt  ki  a  dolog,  fizetni  is  kell,  és  megint 
csak  Borona  Jábes  neve  kerül  legelői.  Urat  kell 
rá  keresni,  az  úgy  sem  kár. 

Igen,  de  kit?  Talpárdi  úr  elnöke  a  papi  törvény- 
széknek, szó  sincs  róla,  hogy  vádló  legyen.  Ámbár 
úr  nyilván  védelmezi  a  bűnöst.  Mecseki  úr  mindig 
ellensége  az  igaz  ügynek,  Dávid  úr  következetes- 
ségből nem  teszi  meg,  a  többi  úr  pedig  nem  gon- 
dol vele,  ha  a  világ  felfordul  is. 

Hanem  Csont  Ábel  úr! 

Főgondnok,  tehát  kötelessége  az  egyház  javát 
előmozdítani.    Azonkívül  igaz  ember  is,    mert  nem 

veti  meg  a  rajthuzlit,  nem  nyíri  a  haját  és  nem 
fésüli  a  szakállát,  megmondja  az  igazat,  noha  deákul. 
Ez  az  igaz  ember. 

Felkeresték  a  méhesében.  Ezúttal  azonban  ki- 
derült, hogy  a  rajthuzlit,  sőt  még  a  csizmát  is  meg 
szokta  vetni  titokban.  Aludt ;  ő  maga  egy  szalma 
kanapén,  a  rajthuzli  pedig  előtte  egy  széken. 

A  deputáczió  elmondta,  hogy  miben  járnak. 

—  Hadd  látom  az  írástokat!  —  válaszolt  Ábel 
úr  olyan  kedvvel,  a  minőre  déli  álomból  szokott 
az  ember  felserkenni. 

Az  ember  nyújtotta  volna  az  írását,  de  Ábel  úr 
visszatolta. 

—  Csak  olvasd  magad,   nincs  itt  a  szemüvegem. 
•  Tekintetes  Szent  Törvényszék ! » 

—  Szamár  vagy  fráter!  Hát  miért  volna  az  Te- 
kintetes. —  Csak  olvasd  tovább. 

((Méltóztatik  rá  emlékezni,  hogy  ezelőtt  négy 
évekkel  a  kondori  nemes  familia  a  maga  zsenge 
egyházát  megalakítván,  lelkészért  folyamodott  a 
Tekintetes  szent  székhez,  melyet  minden  ellenmon- 
dás nélkül  meg  is  nyert  t.  ez.  Dombay  Máté  sze- 
mélyében, a  ki  világból  kivénült  vén  káplán  létére 
örülhetett  is  clőmozdíttatásának,  noha  mi  már  akkor 
is  úgy  gondolkodtunk,  hogy  kell  benne  lenni  va- 
lami nagy  fogyatkozásnak,  mert  különben  elfogad- 
ták volna  eő  kegyelmét  a  tarhalmi  avvagy  gódirc^i 
uraimék,  de  csak  mireánk  tuszkolták,  mint  a  kik 
nem  ismertük.  Noha  mi  az  ő  szolgálatában  hibát 
nem  kerestünk,  mindazáltal  ő  fölemelte  sarkát  el- 
lenünk, mivel  kevély,    embert  nem  becsülő,   maga- 

nak  való,  földiek  után  eredt  és  az  eklézsiának  si- 
ralmas károkat  okozó  lelki  szolga,  a  ki  a  helyett, 
bogy  hivatalát  folytatná,  az  Izrael  nemzetét  vezérli 
a  zsidó  bibliában  és  az  úrfiakat  tanítja  deákságra, 
mely  miatt  a  nép  úgy  elszokott  a  templomtól, 
hogy  csak  nagy  ünnepeken  gyűl  egybe  teljes  szám- 
mal.. . 

És  így  tovább. 

—  Hát  miért  hoztátok  ezt  ide?  —  kérdé  Ábel 
úr,  mikor  vége  volt  a  műnek. 

—  Hogy  írja  alá  tekintetes  urambátyám. 

—  Hogy  én  árulkodó  legyek.  Feladó.  Dcnun- 
cziáns.  No  várjatok,  hát  majd  aláírom. 

Felkapta  a  polczról  a  legközelebb  eső  kaptárt. 
Nem  nézte:  teli-e,  üres-e;  úgy  a  fejébe  nyomta 
a  szószólónak,  hogy  a  válla  sem  látszott  ki  belőle. 

Az  ember  elbődült;  szerencséjére  a  kaptár  üres 
volt,  de  azért  kiállta  az  egész  raj  ijedtségét.  Társa 
futott  volna  kifelé,  Ábel  úr  azonban  útját  állta  az 
ajtóban. 

A  konfedcráltak  moczczanni  sem  mertek,  mert 
jól  látták,  hogy  Ábel  úr  közelében  deszkához  ta- 
padt népes  respublikák  forronganak.  Ha  azokat 
lázítja  fel  urambátyám,  nem  jó  világ  lesz. 

—  Hát  frátres!  Ti  kötözni  való  bolondoki  — - 
rikácsolt  Ábel  úr  bárdolatlan  hangja  a  pipafüsttől 
sárgult,  kuszált  bajusz  közül.  —  Ti  kötözni  való 
bolondoki  Mióta  árulkodik  a  nemesember,  mint 
valami  szedett-vedett  csürhe  nép?  Mióta  keres 
másutt  igazságot,  mikor  maga  birája  is  lehet?  Hát 
nem    a  tiétek  ez  a  puszta?    Mi?    Hát  nem    hord- 

hatjátok  ki  a  papot,  a  mikor  tetszik?  Mi?  Az 
igaz,  hogy  becsuknak  éríe  két  esztendőre,  de  leg- 
alább nem  lesz  benne  mit  szégyenleni. 

A  szószóló  azalatt  kihúzta  fejéből  a  süveget,  vé- 
delemre kezébe  vett  egy  rajrázó  csáklyát  és  elkez- 
dett pattogni. 

—  Dejszen,  én  bizony  nem  kínzom  a  jószágo- 
mat azzal,  hogy  kihordjam  ebben  a  nagy  homok- 
ban I  Mert  az  a  familia  dolga.  Ám  ha  tetszik, 
hordjuk  ki  közmunkában,  kire  mi  esik ;  majd  meg- 
látom, ott  lesznek-e  az  úr  szekerei.  Ha  pedig  nem 
tetszik,  maradjon  az  úr  magának,  mi  megyünk  a 
magunk  útján. 

Letette  a  csáklyát,  felkapta  az  asztalról  az  Ábel 
úr  pennáját  és  ott  Ábel  úr  szeme  láttára  megmutatta, 
hogy  alá  meri  kanyarítani  Ábel  úr  nélkül  is.  Nemes 
Borona  Jábes. 

—  Én  felelek  mindenért.  A  ki  igazi  atyafi-vér, 
annak  itt  lesz  a  neve. 

(Igaz  bizony ;  ha  sikerül.  De  ha  nem :  mind 
eltagadja,  és  magad  maradsz  benne  nemes  Borona 
Jábes.) 

Ábel  úr  összeszidta  még  egyszer  árulkodó  mi- 
voltukat és  kikisérte  a  vendégeit  egy  furkós  bottal, 
szívesen  felkérvén  őket,  hogy  csak  még  egyszer 
itt  odalógjanak  az  Írásukkal,  majd  kihúzatja  velük 
a  lutrit. 

Dombay  sejtett  valamit  a  mozgalomról  és  örült 
neki.  Hiszen  a  toronynyal  épen  ezt  akarta  elő- 
idézni. 


163 

ÉJetkcdve  teljesen  visszatért.  Háza,  udvara  be 
van  rendezve,  s  hogy  hivatala  is  úgy  legyen,  erre 
nézve  is  le  van  téve  az  alap. 

Volt  ideje  kirándulásokat  tenni  a  pusztába ;  láto- 
gatásokat tenni,  ismeretségeket  kötni,  még  pedig 
nem  csupán  a  kiválóbb  családoknál,  hanem  a  ma- 
gokban vonult,  rejtekben  éló  egyéneknél  is.  Hóna 
alatt  egy  Diószegivel. 

A  Diószegi  pedig  nem  boros-palaczk,  hanem 
füvészkönyv  ;  valamint  hogy  a  kiválóbb  családok  és 
a  rejtekben  élő  egyének  is,  kiket  fölkeresett,  nem 
a  kondori  pusztán  élő  atyafi  urak  és  embertársak, 
hanem  azok  a  csodálatos  szép  teremtések,  a  kikkel 
az  Örökkévaló  keze  mindjárt  harmadik  napon  ki- 
hfmezte  a  száraz  földet. 

Dombay  változatosabb  és  gazdagabb  növényzetű 
vidéken  nevekedett  és  így  a  dicsőséges  Flóra  ki- 
rálynő pusztai  népét  nem  ismerte  s  keveset  is  tar- 
tott róla. 

Meg  is  lakolt  érte  s  már  az  első  kirándulás  al- 
kalmával szemrehányó  szégyennel  kellé  bevallani 
tévedését.  Az  ő  régi  kedves  kis  ösmerősei  köszön- 
tötték mindenütt  nyílt,  mosolygó  ajkakkal.  A  közép- 
hegyek arisztokrácziája,  a  folyampartok  czivilizált 
polgársága  és  az  erdők  sötétarczú  farmerei,  melyek 
gyökereikben  és  piliseikben  tőrrel  és  revolverrel 
járnak,  meg  vannak  itt  települve  mind.  Némelyik 
itt  még  jobban  boldogul  és  idő  előtt  nyit.  uNini, 
hát  kegyed  itt  van  már?»  A  másik  újra  virágzik 
és  meglepi  az  embert,  mint  egy  holtnak  hitt  jó 
barát.   «Hogy  kerültél  vissza  ?»    A  R)ganőtt  kaczag 

a  találkozás  örömén,  a  Fintor  és  a  Pintyő  ajkaikat 
pittycsztik.  «VaIahára  mégis  eszébe  jutottunk  ön- 
nek!»  Minden  lépésen  új  találkozás.  A  Kosbor- 
dynastia  saját  parkjaiban  pompáz,  az  Arachne  faj- 
zata,  mely  pókot  virágzik,  a  jajgató  Delphi  ni  um, 
a  czivilizáczió  elől  erdőkbe  menekült  Hunyor  és  a 
száműzött  Paris,  mely  négy  rendbeli  oklevelével 
hiába  védi  létjogát,  elszigetelten  búskodik,  mint 
egy  testvértel en  népfaj  Európa  közepén. 

Az  ismerősök  között  szerényen  várja  a  látogató- 
nak kegyes  tekintetét  egy-egy  ritkább  szironták, 
fűz  és  liliom.  Ott  tolonganak  az  árvalányhaj  és  a 
gyopár,  a  királydinnye  és  a  szamárkenyér  kék- 
virága, mindegyik  kérkedvén  az  elsőbbséggel.  — 
Amazok  ősfoglalóknak  tartják  magukat,  míg  ezek 
a  Petőfitől  kapott  donátionálisra  hivatkoznak.  Dom  ■ 
bay  int  a  kamarásának  és  Diószegi  kamarás  egy- 
másután mutatja  be  őket.  Természetesen  a  Linné 
szertartásos  rendszere  szerint,  mert  a  másik  sokkal 
demokratikusabb,  mintsem  egy  utazó  fejedelemnek 
kedvére  lehetne. 

A  füvész-ember  poézisa  különbözik  más  halan- 
dóétól. Neki  nem  kellenek  sem  a  délibáb  enyel- 
gései,  sem  alkonyodó  nap  aranysugarai,  sem  a  nyáj 
kolomp  ja,  sem  az  alakot  cserélő  felhők.  Lába  alá 
vigyáz,  hogy  kis  barátnői  közül  egyet  is  el  ne  ta- 
podjon. Szegénykék  1  úgy  is  rövid  az  életük,  hadd 
örüljenek.  Dehogy  szakasztaná  le  ha  ösmerős,  de- 
hogy tapodná  el  ha  ösmeretlen. 

Nem  lát  semmit,  csak  a  virágot,  melyet  óvatosan 
át    kell    lépnie.    Azt    sem    veszi  észre,    hogy  most 

egy  jegenyesor  közé  érkezik,  mely  Ámbár  Lőrinoz 
úr  major-belsőségét  szegélyezi.  A  major  és  jege- 
nyesor között  gazdag  kaszáló  termi  azt  a  híres 
szénát,  melyet  a  kondori  közvélemény  a  sáfránnal 
tart  egyértékűnek. 

A  fasor  hosszúra  nyúlt  árnyékában  —  noha  még 
csak  néhány  nap  múlva  lesz  pünkösd  —  megszá- 
radt rendek,  melyeknek  fel  gyűjtésével  két  nő  fog- 
lalkozik. Az  egyik  szép  karcsú  növésű,  rövidecskc 
szoknyában ;  fején  a  finom  fehér  kendő  jó  előre 
húzva  védelmezi  a  titokzatos  arczot;  nem  muszáj 
azt  a  napnak  látni,  hogy  szőke-e  vagy  barna,  a  ki 
a  kendő  alatt  van.  Köntöse  ujja  piros  szalaggal 
felkötve,  de  a  két  gömbölyű  kart  fehér  gyolcsujjak 
védik  a  napfény  ellen ;  mert  a  nap  a  milyen  irigy, 
még  befeketítené. 

A  rendek  a  jegenyesorra  dűlnek.  A  leány  a 
rend  végének  alá  akasztja  a  vellát,  annálfogva  ostor- 
hegyre veszi,  meg  sem  áll  addig,  míg  halmazba 
nem  torlódik.  Azután  gereblyét  vesz  föl,  vissza- 
megy a  jegenyesor  felé,  hogy  az  elmaradt  szála- 
kat fölgereblyézze.  Itt  fölveti  szemeit,  megpillantja 
a  közelében  lépkedő  Dombayt  és  ráijeszt. 

—  Nini  Dombay  úr!  Felénk  sem  néz. 
Az  ifjú  odatekintett  s  fölismerte  Dínát. 

—  Kegyed  nem  fél  a  naptól  ?  —  kérdé  a  leány- 
hoz lépve. 

—  A  mint  látja;  —  szólt  a  nyugvó  napnak  sze- 
gezve piros  arczát,  mely  ragyogott  a  serkedő  ve- 
rítéktől, mintha  gyémántporral  volna  behintve. 

—  Mulatság  ez  vagy  kötelesség? 

—  Még  pedig  szigorú  kötelesség,  miután  bele- 
kezdtem. Oh  én  igen  szeretem  a  gyűjtést:  nézze 
ön,  talál-e  utánam  egyetlen  szálat  is?  El  ne  feled- 
jen megdicsérni  apámnak.  Sietnünk  kell  vele,  hogy 
meg  ne  ázzék,  mert  akkor  mindjárt  megfeketed- 
nék, értékét  vesztené  és  —  — 

—  És? 

—  És  hibát  találna  ön  benne,  még  visszautasí- 
taná. Apám  azt  mondja:  önök  nagyon  váloga- 
tósak. 

—  E  szerint  ez  az  én  honoráriumom.  Ügy  ne- 
kem is  kötelességem  részt  venni  a  gyűjtésben. 

—  Nem,  nem !  Ez  nagyon  is  idylli  volna,  a  mi 
csak  írva  szép,  de  téve  szót  támaszt.  Hanem  igaz, 
tudja-e,  hogy  önt  veszély  fenyegeti  ? 

—  Tudom  és  ismerem  annak  egész  nagyságát. 
(Valahányszor  veled  találkozom.    Gondolta    utána.) 

—  És  mit  tesz  ön? 

—  Kikerülöm. 

—  Én  az  ön  helyén  fölkeresném. 

Az  ifjú  meglepetve  nézett  a  leányra.  Most  vette 
észre,  hogy  nem  érti. 

—  Micsoda  veszélyről  beszél  kegyed? 

—  Vád  alá  fogják  önt,  s  minden  bűnét  elősorol- 
ják, a  mit  négy  év  óta  elkövetett.  A  panaszlevél 
meg  van  írva  tömérdek  aláírással.  Azt  mondják : 
nem  is  a  püspökhöz  nyújtják  be,  hanem  a  gene- 
rális vice-notariushoz,  mert  ez  a  legfőbb  személy 
a  papok  között. 

—  Ha  már  árulkodik  kegyed,  árulja  el  az  alá- 
írókat is. 

—  Azt  nem  teszem.  Csak  kettőre  vallok.  Az 
egyik    Borona   Jábes    bácsi,  a  másik  Ámbár   Dína. 

—  A  ki  az  igazmondást    nem    vádlottól  tanulta. 

—  Igazat  mondok.  Apám  távollétében  hozták 
hozzánk  és  ott  hagyták.  Én  elolvastam  s  minthogy 
egyenesen  azt  kérik,  mozdítsák  el  önt  tőlünk,  én 
is  aláírtam.  Ámbár  Dína.  Csakhogy  vízzel  írtam. 
De  írtam  s  be  is  poroztam  balatoni  porzóval. 

—  Inkább  sohasem  mutatom  magamat,  csak  ne 
kergessen  el. 

—  De  micsoda  élete  van  önnek  ebben  a  szo- 
morú pusztában? 

—  Kegyednek  szomorú  puszta  ez  ? 

—  Nekem  nem  az,  mert  az  enyim ;  az  én  ha- 
zám, melyet  semmi  kincsért  el  nem  hagynék;  de 
önnek  nem  hazája;  itt  nincs  senkije  — 

—  De  van ;  egy  szép  házam ;  előtte  egy  ákácz- 
erdő  és  egy  szép  kert,  az  az  enyém,  mert  én  al- 
kottam. 

—  Ön  nem  boldog  benne;  menjen  ki  belőle. 
Hagyjon  el   minket. 

—  Szót  fogadok,  miután  Dína  parancsolja.  Me- 
gyek. 

—  De  nem  a  nélkül,  hogy  a  harczot  végig  ne 
küzdje.  Még  azt  mondanák :  megszökött.  Apám 
szereti  önt  és  oldalánál  lesz.  Jó  éjszakát I 

A  leány  tovább  gyűjtött.  Dombay  még  a  tor- 
nácáról is  látta,  a  mint  fürge  léptekkel  kergeti 
halomra  az  engedelmes  rendet. 

Dombay  a  legközelebbi  vasárnapra  egyetemes 
tanácskozást  hirdetett  az  erdőben,  abba  az  isme- 
retes ligetbe,  hol  a  beköszöntőjét  tartotta,  és  a 
mely  nyaranta  az  isteni  tisztelet  rendes  helyévé 
lőn. 

Senki  sem  tudta  miről  lesz  sző,  azért  min- 
denkit felkényszerített  a  kiváncsiság.  Ott  volt  Tal- 
párdi   úr  is,  külön  meghívó  által  kiidézve  Fűzvárról. 

•  Értesültem,  —  kezdé  Dombay  —  hogy  egy 
panaszlevelet  köröznek  a  pusztában,  mely  felsőbb- 
ségemhez  fog  ellenem  benyiíjtatni.  A  vádlevelet 
nem  olvastam,  de  tartalmát  tudom  —  — 

—  Nem  volt  ember  a  ki  elárulta,  —  vágott  oda 
Jábes  bácsi. 

•  Ne  Ítélje  el,  kérem  Borona  úri  Hisz'  úgy  is 
csak  közölnék  velem.  Tudom,  mondom,  tartalmát 
és  igen  könnyűvé  teszi  helyzetemet,  hogy  a  fel- 
hozott vádak  mind  olyanok,  melyeknek  a  vádlók 
maguk  sem  tulajdoníthatnak  fontosságot;  el  van 
pedig  hallgatva  épen  az,  a  mivel  magam  ellen  in- 
gereltem sokakat,  de  a  mit  senki  sem  akart  a  vá- 
dak között  említeni,  ők  tudják  miért.  Megvallhat- 
ják  a  panaszló  urak,  hogy  az  én  főbűnöm  az  a 
tornyocska,  melyet  arra  a  halomra  építettem.  Nem 
maradandó  épületnek,  hanem  kőből,  vályogból, 
törmelékből  össze-vissza,  minden  fundamentom 
nélkül,  egy  lábnyi  széles  fallal,  melyet  az  első  őszi 
eső    elmos    és    az    első     Luczanapi     szél     halomra 

dönt ;  önök  ítéletét,  mielőtt  ki  volna  mondva,  végre- 
hajtván. 

«A  kik  gondolkodni  szeretnek,  tudják  tettem 
indokait  is. 

«Soha  semmiféle  indítvány,  tanácskozás,  rábeszé- 
lés és  izgatástól  sem  várhattam  annyi  erőt,  hogy 
önöket  egy  templom  építésére  megnyerjem.  Pedig 
önök  nyilván  Egyháznak  nevezik  magukat,  de  soha 
sem  lesznek  azzá,  míg  hiányzik  az  egyház  kifeje- 
zője, a  templom  és  mit  én  pusztában  elengedhe- 
tetlennek tartok,  a  torony.  Nem  szóval  hát,  hanem 
tettel,  mely  előtt  senki  sem  hunyhatja  be  szemeit, 
kiáltom  éjjel  és  nappal  mindenkinek,  hogy  mit  kell 
tennünk.  Ezért  építtettem  azt  a  kis  alkotmányt 
arra  a  halomra,  a  melyet  Isten  ebben  a  pusztában 
szení  begynzk  szánt,  és  az  emberi  léhaság  csúfolt 
el  Nyöszörgőnek.  Bedobtam  a  vexillumot  az  ellen- 
ség sorai  közé,  a  ki  tiszteli,  kövessen,  váltsuk  ki . . . 

«Ne  szakaszszanak  félbe  kérem;  ne  mondják, 
hogy  nincs  pénzünk,  én  tudom,  hogy  van ;  ne 
mondják,  hogy  eddig  meg  voltunk  nála  nélkül,  én 
tudom,  hogy  ezután  nem  lehetünk  el ;  ne  mondják, 
hogy  évekig  kell  hozzá  készülnünk,  mert  én  tudom 
mibe  kerül  .  .  . 

«ltt  van  —  és  kiterjesztett  egy  összegöngyölt 
ívet  —  elkészítettem  az  alaptervet,  a  hogy  tudtam ; 
költségvetést  is  ütöttem  össze,  a  mi  szép  summát 
hoz  ki,  tizenkétezer  forintot,  de  a  mibe  bizony 
nem  szédülünk  el,  ha  elmondjuk  rá  a  kétszerkettőt. 
Ez  az  összeg  épen  felét  teszi  a  közbirtokosság 
évi    adójának.    Az    a    kérdés,    nem  sajnálják-e  egy 

lelki  ügytől  kétszáz  évben  egyszer  annak  az  összeg- 
nek felét,  a  mit  polgári  érdekeikre  évenként  fizetnek  ? 

«Ez  az  előterjesztésem.  Vagy  elutasítják  ezt,  és 
én  ez  esetben  lemondok  hivatalomról,  búcsút  ve- 
szek önöktől  azzal  a  kéréssel,  semmisítsék  meg  a 
tervben  lévő  vádlevelet,  mely  nekem  nem  árt, 
önöknek  pedig  sem  elégtételt,  sem  dicsőséget  nem 
szolgáltat;  vagy  fontolóra  veszik  javaslatomat  és, 
a  mit  könnyen  létesíthetőnek  tartok,  végrehajtják 
azt,  a  mi  nélkül  a  legszegényebb  jobbágyközség 
sem  tudja  magát  képzelni  és  az  én  példámat  — 
ki  az  építésre  szintén  ötven  forintot  ajánlok  fel  — 
követik.  Ez  esetben  kérem  önöket,  tűrjenek  meg 
továbbra  is  alázatos  hivatalom  folytatásában,  s  en- 
gedjék meg,  hogy  halálomig  lakosa  lehessek  az 
önök  szép  birodalmának. » 

Birodalmának  I  Minő  pompázó  szó  ez !  Hogy  a 
kondori  pusztát  egy  pap  nyilvános  szónoklatban 
birodalomnak  nevezi  I 

Mondhatta  volna,  hogy  jön  az  utolsó  Ítélet  és 
elsöpör,  ha  templomotok  nem  lesz,  vagy  jön  a 
muszka  és  elvisz  Szibériába,  ha  tornyot  nem  lát  a 
pusztátokban,  vagy  fenyegetőzhetett  volna  traktus- 
sal és  annak  minden  villámaival.  Mindez  nem  ér 
semmit.  Hanem :  birodalmával.  Ez  a  szó  elbájol 
mindenkit.   Csont  Ábel  kivételével. 

—  Ha  csak  ennyi  az  egész  !  —  szólt  először  is 
Jábes  úr,  a  Kikőhúznyiak  bevallott  levélhordozója.  — 
Üsse  meg  a  mézharmat  az  egész  proczesszust. 
Templomra  ki  sajnálná  a  pénzét?  Én  sem  halok 
bele    egy    fias    tehénbe.    Mért    nem    tetszett     ezt 

Dombay    uramnak    élőszóval    mondani,    minek  tett 
bennünket  csúffá  azzal   a  góréval  ? 

Másik  se  sajnált,  harmadik  se  sajnált.  Talpárdi 
úr  azt  mondta:  ő  nem  krajczároz,  hanem  viseli  az 
egész  teher  tizedrészét,  de  azt  megmondja,  úgy  ki 
legyen  számítva  minden,  hogy  pótadóra  ne  kerül- 
jön a  sor,  mert  pótadóban  még  harangkötelet  sem 
vesz.  Mecseki  úr,  Lőrincz  úr,  külön-külön  huszad- 
részt vállaltak.  Ábel  úrnak  nem  kell  a  templom, 
de  azért  jussát  tartja  hozzá.  Fizetni  ugyan  egy 
fillért  sem  fizet,  hanem  a  birtokát  oda  adja  egy 
esztendőre  a  templomnak.  Húsolja  ki  rajta  a  mit 
tud.  Pátróiné  nagyasszony  egy  ócska  harisnya- 
szárat áldoz  fel,  mely  tele  van  olyan  dolgokkal, 
a  mik  soha  meg  nem  érik  a  devalváczió  keserűsé- 
geit. Szent  Lábán  és  Énekes  Tóth  Péter  atyafiak 
a  zsindelyt  kötik  ki  maguknak  oly  feltétel  alatt, 
hogy  nekik  a  szent  vacsora  ostyában  szolgáltattas- 
sék  ki.  Dávid  zsidó  megtekinti  a  tervet,  kiszámítja 
a  toronysisak  magasságát  s  számításának  eredmé- 
nyeként kijelenti,  hogy  a  bádogról  ne  tessék  bú- 
sulni a  Tekintetes  JífyafiságnBk,  mert  ő  ennek  a 
toronynak  az  árnyékában  akar  mégvénülni  (nem 
merte  mondani  meghalni).  Ihárosi  úr  is  kijelentette, 
hogy  őtct  ne  féltsék,  ott  lesz  ő,  a  hol  kell. 
A  minthogy  a  következő  napon  be  is  rándul  Fűz- 
várra és  ott  az  igazság-házának  fundamentomai 
között  fölkeresi  Lőcs  Jónás  és  Kezesménes  Lukács 
embertársakat,  mely  látogatásának  eredményeként 
harmadnapon  szerencsésnek  érzi  magát  elérzéke- 
nyülve jelenthetni,  hogy  még  a  fogságban  ülő  sze- 

közös  nagy  missiójáról,  melynek  támogatására  ezen 
tizenkét  forintot  küldik,  azzal  az  Ígérettel,  hogy 
kiszabadulásuk  után  sem  feledkeznek  meg,  ha  az 
Isten  megsegíti  őket  vállalataikban. 

Ottan  megalakult  az  építtető  bizottság,  Csont 
Ábel  úr  elnöklete  alatt,  Ámbár  Lőrincz  és  Me- 
cseki urak  személyében.  Dávid  urat  is  hívták,  de 
ő  azt  válaszolta,  hogy  ő  már  megvetette  az  alapot, 
más  építsen  pedig  arra.  így  tehát  hagyták  menni  s 
helyébe  kinevezték  még  tiszteletbeli  tagnak  Pátrói né 
nagyasszonyt,  kiről  lehetetlen  feltenni,  hogy  fél 
pár  harisnyát  viselt  volna  valaha,  továbbá  a  fele- 
kezetközi szent  cgyességre  való  tekintetből  Szent- 
láb ánt  és  Dávid  zsidót. 

A  torony  északfelé  fog  nézni.  Ebből  szárma- 
zott a  legelső  nehézség,  melylyel  a  bizottságnak 
meg  kellé  küzdenie.  A  torony  alatt  ugyanis  ajtó- 
nak kell  lenni ;  úgy  szintén  a  keleti  oldalon  is, 
mivel  ez  a  parochiára  néz :  két  ajtó  pedig  elég  a 
Szent  István  templomára  is,  ha  az  eleget  veszszük. 
Úgy,  de  mivel  történetesen  a  nagyobb  birtokosok 
majorjai  épen  az  északi  és  keleti  részeken  voltak: 
világos,  hogy  érzékeny  jogcsorbulást  szenvednek  a 
déli  és  nyugoti  tartomány  urai,  ha  ők  ajtó  nélkül 
maradnak.  Hát  ők  mindig  megkerüljék  a  templo- 
mot, ha  az  Isten-házába  akarnak  menni  ?  Hát  ők 
nem  olyan  urak,  mint  az  északi  urak  ?  Csont  Ábel 
viszont  azt  mondta  erre,  hogy  ha  négy  ajtó  lesz 
rajta,  akkor  neki  nem  kell  a  templom,  mert  akkor 
a    passát-szelek    keresztül-kasul     nyargalnak    rajta. 

ö  ugyan  nem  kopasz  még,  de  bizonyosan  elébb- 
utóbb  az  Jesz  és  a  Jéghúzam  miatt  reumát  kapnak 
a  homlokai.  Az  ellentétes  nézetek  úgy  békültek 
ki,  hogy  mindegyik  tett  egy  ajtónyi  engedményt. 
Sem  kettő,  sem  négy,  hanem  három.  Egy  a  torony 
alatt,  a  másik  kettő  keletnek  és  nyugotnak.  A  dél 
elégedjék  meg  egy  szép  kerek  ablakkal. 

Alig  csillapult  le  ez  a  nyugtalanság,  midőn  újabb 
és  veszedelmesebb  összeesküvés  ütötte  fel  fejét, 
jöttek  az  asszonyok  tömegesen,  hogy  csak  legyen 
bizony  ajtó  a  déli  részen  is,  inkább  elengedik  a 
kerek  ablakot.  Mert  ha  az  az  ajtó  onnét  elmarad, 
bizonyosan  annak  helyére  van  szánva  a  kathédra. 
Ebből  pedig  az  következik,  hogy  a  padok  nem  a 
régi  tisztes  szokás  szerint,  a  nőké  szemben  a 
férfiakéval,  hanem  újság  hajhászva,  mind  a  kathéd- 
rával  szemközt  lesznek  elhelyezve,  ez  pedig  a  há- 
zasságkötési szent  szokások  kijátszására  czéloz, 
mert  a  vidéki,  sőt  helybeli  legények  is,  kik  a 
karba  járnak,  miként  választhatják  ki  jövendőbeli- 
jöket,  ha  szemben  nem  is  láthatják? 

Megnyugtatta  azonban  Mecseki  úr  bölcsesége 
az  elégedetleneket.  Lássátok  édes  húgaim,  az,  a 
mit  ti  kívántok,  lehető,  sőt  szükséges  is  holmi 
ringy-rongy  faluhelyeken,  a  hol  a  templomok  egye- 
nes lapályokon  állanak.  De  itt  ezen  a  gyönyörű 
magaslaton,  —  melyet,  a  ki  ezentúl  Nyöszörgőnek 
merészel  nevezni,  ám  ő  lássa  a  következését,  —  a 
m átkával asztásnák  sokkal  tiszteségesebb  módja  lesz. 
Mert  nem  elég  a  jövendőbelinek  csak  az  orczáját 
nézni,    ha    szép-e,    mivel    a    szépség    porra    írott 


174 

czifraság,  mely  elmúlik,  mihelyt  ráfuvall  a  meleg 
szél :  hanem  sokkal  inkább  termetét,  járását,  moz- 
dulatait, elevenségét,  mint  a  melyek  maradandó 
díszei  az  emberi  nem  szebbik  és  jobbik  felének. 
Azt  pedig  a  templomban  megbírálni  nem  lehet. 
Hanem  igen  is  más  módja  lesz  annak.  Az  ifjak, 
mint  illik,  az  első  harangozáskor  már  itt  lesznek 
és  innen  az  oromról  kényelmesen  ítélhetnek  a  fel- 
jövő hajadon  felől.  Nem  fárad-e  ki,  nem  rövidül-e 
meg  a  lélekzete,  nem  görbül-e  előre,  míg  onnét 
a  völgyből  ide  feljön?  És  mikor  lefelé  megy,  nem 
veti-e  meg  a  sarkait  a  homokban,  a  mi  parasztos 
és  nem  fut-e  hanczúzva,  a  mi  tiszteségtelen  ?  És 
nem  sokkal  kegyesebb  módja-e  ez  a  leány-nézés- 
nek, mint  a  templomban,  a  hol  a  prédikáczióra 
kell  figyelmezni,  nem  pedig  a  leányi  hiábavaló- 
ságra? Avagy  Eliézer  szolga  a  templomban  sze- 
melte-e ki  ifjú  ura  számára  Rebekát  ?  Avagy  Czip- 
porát  Mózes,  vagy  épen  a  szép  orczáju  Esztert 
Asvérus  király?  Én  magam  is  csak  úgy  választot- 
tam a  feleségemet.  Bizony  nem  buksikoltam  ám  a 
karban,  mint  a  csizmadialegény,  hanem  ültem  egy 
helyben  tiszteségesen  és  nem  pislogtam  sehova. 
Hallgattam  a  prédikácziót  olyan  édesdeden,  hogy 
szinte  beleszenderedtem  s  csak  arra  eszméltem 
fel,  mikor  a  Tiszteletes  elkezdte  öklével  verni  a 
kathedrát.  Esőért  imádkozott.  ((Nem  megyek  ki 
Uram  szent  házadból,  míg  meg  nem  hallgatod  öreg 
szolgádat  és  meg  nem  itatod  az  elepedt  földet. 
Nyisd  meg  azért  az  eget,  hogy  töltse  ki  kincsed. 
Gyűjtsd    össze    a   felleget,  összegyűl,  csak  intsed.* 

Egyszerre  kezdett  a  nép  kifelé  tódulni,  mert  tud- 
ták, hogy  az  öreg  úr  imádsága  nem  kél  hiába. 
A  sokaság  között  én  is  kisiklottam ;  ideje  is  volt, 
mert  mire  kiléptem  úgy  szakadt  az  eső,  mintha 
dézsából  öntötték  volna.  Alig  bírtam  egy  bolt- 
ernyő alá  menekülni.  Onnét  vettem  szemügyre  a 
kijövőket.  Meglátok  ám  egy  leányzót  a  mint  kilép 
az  ajtón ;  széjjeltekint,  látja,  hogy  szakad  az  eső 
és  sár  van  az  utczán.  Már  most  mit  cselekszik? 
Talán  felfogja  a  viganóját,  mint  a  többi  nedelkó? 
Nem  bizony ;  hanem  elkezd  a  sár  fölött  repülni, 
röpülni  mondom,  mint  a  hogy  álmában  szokott  az 
ember,  végig  röpül  a  sáron,  mint  a  fecske.  Ez  kell 
nekem,  mondok.  («Meg  a  száz  hold.))  Csont  Ábel.) 
Mindjárt  bemutatom  magamat,  haza  kisérem,  ott 
megmondom  a  szüleinek  magyarosan,  hogy  mi  a 
szándékom  és  hogy  mi  tetszett  meg  a  leányzóban. 
A  leány  örült,  hogy  olyan  kérője  akadt,  a  ki  még 
a  járását  is  megfigyeli,  nem  is  mondott  ellent,  nem 
is  bánta  meg.  De  még  én  sem  ám. 

A  húgomasszonyokat  egészen  elbájolta  az  a 
gondolat,  hogy  ha  netán  az  ő  leányaik  is  úgy  szök- 
décselik ki  a  szerencséjüket.  Dehogy  gondoltak 
többet  a  negyedik  ajtóra.  Hiszen,  ha  szemben  ül 
a  legény  a  leánynyal,  hogy  jutna  eszébe  a  járására 
vigyázni. 

így  a  legfőbb  nehézségek  elenyésztek.  Az  épít- 
tető bizottság  már  most  a  munka  helyes  felosztá- 
sához fogott.  Ábel  úrnak  jutott  a  felügyelet,  mert 
az  ő  szemei  előtt  minden  ember  kettőzteti  az  ere- 
jét. Reszketnek,  ha  torzonborz  szakálla  egyet  moz- 


íy6 

dúl.  Mecseki  úr  a  fundamentumot  teszi  le  és  a 
gomb-feltétclekor  szónokol  a  família  nevében. 
Szentlábán  dolga  az  épületanyagokért  befutkosni. 
Lőrincz  úr  számon  tartja  a  pénzt  és  jegyzéket  ve- 
zet az  igaszámról,  melyet  az  atyafiak  kiszolgáltat- 
nak, így  Dombayra  nem  néz  egyéb  feladat,  mint 
az  urakat  hol  szép  szóval,  hol  még  szebb  levéllel 
figyelmeztetni  a  tized,  illetőleg  huszadrészre,  to- 
vábbá az  igaerőt,  hol  lelkesítő  beszéddel,  hol 
csüggedt  arczczal  kihazudozni.  Pátróiné  asszony 
megváltja  magát  a  bizottsági  terhek  alól  egy  másik 
harisnya-szárral  és  azon  hozzáadással,  hogy  többet 
hozzá  ne  jöjjenek,  mert  ha  az  égig  húzzák,  sem 
adhat  többet.  Bizony  Isten  nincs. 

Az  építkezési  idő  alatt  Dombaynak  sokszor  meg 
kellett  látogatnia  Lőrincz  urat  és  ha  már  odament, 
nem  szaladhatott  mindjárt.  Néha  hosszasabban  is 
kellett  értekezni,  az  értekezleten  Lőrinczné  asszony 
is  megjelent  néha  s  többször  sikerűit  útját  állani  a 
távozónak.  —  Egy  toppot  sem  bizony.  Itt  marad 
nálunk  ebéden. 

Dombay  nem  tartotta  illőnek  a  szabadkozást, 
miután  érezte,  hogy  a  maradás  nincs  terhére  sem 
magának,  sem  a  háznak.  Ott  marad  ebéden ;  ebéd 
után  még  beszélgetnek  s  néha  alkonyat  felé  megy 
haza. 

Mindez  oly  természetes.  A  két  férfit  egymásra 
utalja  a  közös  feladat.  Lőrinczné  csak  azon  cso- 
dálkozik:   hogy   tudtak  ellenni  a  nélkül  a  jóravaló 

ember  néJküI  annyi  ideig,  holott  itt  lakott  a  tö- 
vükben ? 

Dína  tartózkodás  nélkül  társalog  vele.  Figyelme- 
sen függ  rajta,  ha  néha  felolvas,  fejteget.  Örül,  ha 
jön ;  kétszeresen  örül,  ha  nálok  marad  ebéden ;  és 
százszorosan,  ha  két  napi  kimaradás  után  megint 
csak  beköszönt. 

Lőrincz  úr  maga  annyira  jutott,  hogy  egy  nyug- 
tatványt  sem  tud  megírni  Dombay  nélkül. 

Egyiknek  sem  jut  eszébe  megkérdezni  magától : 
Micsoda  minőségben  van  jelen  náluk  ez  a  fiatal 
ember? 

Még  akkor  sem  kérdezik,  mikor  kérő  jelentke- 
zik a  háznál,  de  a  kinek  sajnálattal  vallják  meg, 
hogy  bizony  még  nem  készültek  el  a  kiházasí- 
tásra  és  mivel  az  építkezési  gondok  nagy  súlylyal 
nehezülnek  vállaikra,  mostanában  nem  is  készülhet- 
nek el. 

Jön  a  másik  kérő,  szomszéd  vármegyéből ;  va- 
gyonos, tanúit  fiatal  ember  s  azonkívül  megnyerő 
modorú  és  tekintetű,  a  ki  gondolkodóba  ejti  a 
szüléket,  de  a  kik  csak  mégis  nem  adhatják  oda 
ilyen  fiatalon  ezt  az  egyetlen  leányt.  Hiszen  még 
gyerek. 

Dínát  meg  sem  kérdezik,  mert  mit  tartozik  ez 
ő  reá?  Dína  örül,  hogy  nem  kérdezik. 

Az  atyafiság  számoltatja  Lőrincz  urat  és  asszonyt, 
hogy  mit  akat  a  leánynyal  ?  Nem  tudnak  számot 
adni.  Mi  kifogásuk  van  az  utóbbi  kérő  ellen? 
Nem  tudnak  semmi  kifogást,  Lőrincz  úr  csak 
annyit   mond    nagy    kínlódva,  hogy  jó,  jó,  de  nem 

Saksay:  Pusztai   t^lálkozá*.  j2 


178 

olyan  ember,  mint  a  minőt  ő  szeretne.  Hát  milyent 
szeretne?  Azt  még  kevésbbé  tudja  megmondani. 
Igazán  nem  is  tudja,  pedig  ott  van  a  modél  szeme 
előtt,  a  nélkül,  hogy  arra  csak  gondolna  is ;  és  ha 
valaki  Dombayt  találná  előttük  említeni,  bizonyo- 
san nem  ott  menne  ki,  a  hol  bejött. 

Közönséges  szokás  a  fiatal  embert  azzal  búsítani, 
hogy  házasodjék.  Kivált  olyan  családoknak  nagy 
mulatsága  ez,  a  hol  nincs  leány  a  háznál ;  ezek 
tehetik  azt  a  nélkül,  hogy  czélzataik  iránt  gyanút 
keltenének.  Ámbáréknál  bizony  van  leány,  de  azért 
Lőrjncz  úr  a  kedélyesebb  órákban  folyvást  Ígér- 
kezik Dombaynak  násznagyul  és  abba  a  gyönyörű 
paradicsomba,  a  kit  uramöcsém  alkotott,  olyan 
virágszálat  szeretne  ültetni,  a  milyen  még  nem 
virult  a  kondori  pusztában.  Lőrinczné  asszony  is 
sajnálkozik  néha  Dombay  magános  sorsán.  Eszökbe 
se  jut,  hogy  a  háborgatott  szív  egyszer  olyan  hul- 
lámot vet,  a  mely  megrendíti  szívüket.  Adjátok  hát 
nekem  ezt  a  leányt. 

Olyan  kicsinynek  tartják,  hogy  erre  nem  is 
gondolnak.  Dombay  maga  is  érzi  ezt  és  nem  mu- 
tatja, hogy  fáj  neki.  Egy  pusztai  pap,  a  ki,  hogy 
megérdemelje  sovány  fizetését,  gyermekeket  tanít, 
a  mi  még  Perikies  idejében  is  rabszolga  dolga 
voltl 

De  vájjon  olyan  kicsinynek  tartják-e?  Ez  akkor 
tetszenék  meg,  ha  egyszer  azt  mondaná . . . 

Ügy  de  azt  nem  mondjuk  soha.  Miért  állana 
útját  ennek  a  leánynak,  mint  a  haramja  az  utazó 
hölgynek?    Majd    fölépül    a    templom  nem  sokára, 

akkor    az    lesz  az  ő  háza,  családja,  öröme,  pihenő 
helye. 

Dína  zongorához  űl.  Nem  igen  szereti  ugyan, 
t.  i.  a  zongora  Dína  újjacskáit  és  Dína  ezt  jól 
érzi,  de  ezért  kötelessége  gyakorolni  azt  a  néhány 
darabot,  a  mit  még  a  német  szón  tanúit,  anyja 
kedvéért. 

—  Most  Dombay  úrnak  zongorázok.  Melyiket 
parancsolja?  Cserebogár  vagy  Sík  a  puszta...? 

—  Sík  a  puszta  ?  —  kérdé  Dombay  fölrettenve.  — 
Annak  nincs  dallama. 

—  Nincs  ám  az  emberek  között,  mert  már  a 
madarak  közé  került  az  erdőbe. 

—  Sohasem  hallottam. 

—  Óh,  óh!  hogy  tehette  ön  le  a  vizsgáit? 
Hiszen  az  borzasztó  tudatlanság,  a  miben  ön 
szenved. 

Ujjai  végig  futottak  a  billentyűkön,  azután  el- 
kezdte Tompa  kedves  dalát. 

«Sík  a  puszta,  se  halma,  sem  erdeje ...» 

—  Önnek  talán  unalmas  ez  a  dal,  de  lássa  ne- 
kem  kedves,  mert  a  puszta  édes  hazám.  Önnek  is 
meg  kell  szeretni,  mert  nem  sokára  —  (és  akkor 
folytatta  a  dalt)  — 

«Sugár  torony  kilátszik  a  pusztára...* 

—  Ah  én  egészen  mást  gondoltam ;  —  ébredt 
Dombay.  —  Ezt  én  is  ismerem,  ezen  nőttem  fel, 
de  már  másban  élek.  Imént  azt  hittem  Petőfit  kérdi 
kegyed,  mert  annak  nincs  dallama. 

—  Petőfiét?  Én  nem  isnxerem  Petőfit.  Apám 
könyvtárában  megvan,  de  azt  mondja,  az  nem  az 
én  kezembe  való,  mert  nagyon  meg  van  már  vi- 
selve. Mintha  nem  íehctne  azért  olvasni,  hiszen  a 
könyv  is  viselve  szép,  mint  az  ékszer.  És  hogy 
van  hát  a  Petőfi  sík  pusztája?  On  egykor  nekünk 
irodalmi  műveket  fejtegetett,  folytassa  az  előadását, 
mérjük  össze  Tompát  és  Petőfit. 

—  Nem  tudnám  elmondani,  —  felelt  Dombay 
hirtelen  ;  —  különben  nem  is  merem  állítani  Petőfié-e 
vagy  sem? 

Dína  észrevette,  hogy  a  vonakodásnak  valami 
titkos  oka  van.  Lehetetlen  az,  hogy  Dombay  ne 
tudná  Petőfit  könyv  nélkül !  Alig  várta,  hogy  ma- 
gára maradjon,  egyenesen  apja  szobájába  ment,  ott 
felkereste  a  megviselt  apokryphot,  azt  a  köpczös 
kötetet,  melyben  a  költő  összes  művei  először  láttak 
napvilágot.  Lőrincz  úrnak  igaza  volt.  A  könyv 
nagyon  meg  volt  viselve.  Nem  kisasszonykézbe  való. 

Dína  elsőben  is  a  tartalomlapot  számoltatta  meg. 
Az  nem  vezetett  nyomra. 

Azután  sorba  vette  a  dalokat.  A  legmélyebb 
szív  idegeinek  azokat  a  hasonlíthatatlan  rezdüléseit, 
melyeknek  varázsától  megbűvölten  álmodtuk  át 
fiatalságunknak  olyan  a  milyen  hajnalát  mindnyájan. 

A  költő  mindenhatósága  új  világot  alkotott,  vagy 
az  alvót  ébresztette  létre  a  leányka  szívében. 

Szemei  előtt  hajladoztak  a  czipruslombok,  pereg- 
tek le  a  szerelem  gyöngyei ;  itt-ott  egy-egy  érték- 
telennek látszó  kavics  is  elkeveredve,  a  melyből 
csak  alig  csillan  ki,  de  kicsillan  a  drága  érez  —  — 

Végre  megtalálta  a  mit  keresett. 

«Sík  a  puszta,  mint  a  pihenő  tó  .  ,  .» 

Megnézte  a  czímet.  Pusztai  találkozás.  Azután 
elolvasta  a  románczot. 

Haramia  útját  állja  az  utazó  hölgynek.  A  hölgy 
aléltan  rebegi:  « Könyörülj*.  Haramja  gyöngéden 
bátorítja  foglyát  s  csak  egy  csókot  kér  tőle,  mire 
a  hölgy  elpirul.  A  haramja  nem  tudja  harag-e  vagy 
szégyen  ez  a  pirulás? 

* Isten  áldja  meg  hát  I 

Felejtse  el  a  szegény  haramját, 

A  ki,  a  ki  ...»  Itt  megszakadt  szava. 

De  érezte  sarkantyúját  lova  —  — 

Dína  visszatette  a  könyvet  helyére,  futott  ki  a 
kertbe,  és  ott  leült  egy  lugasba. 

Ott  még  egyszer  átgondolta  a  románczot,  és 
megalkotta  az  összefüggést  Dombay  magaviselete 
és  a  románcz  tartalma  között. 

Oh  az  az  ostoba  tekintetes  asszony  I . . .  Szegény 
haramia  I 

Hanem  annak  a  tartózkodás  nélküli  bizalmasság- 
nak, melylyel  eddig  Dombayt  látta,  egyszerre  vége 
lett.  Lőrinczné  asszony  éles  szemei  nem  látták 
meg  ezt  a  változást.  Azt  mondják,  hogy  a  szerelem 
vak.  Vakok  ám  az   őrei. 

Dombay  is  visszamerült  zárkózottságába.  Ambá- 
rékhoz  ritkán  ment,  s  ha  ment,  Dína  nem  futott 
eléje,  nem  üdvözölte  mosolyogva,  s  ha  bent  voltak, 
nem  untatta  zongorájával. 

A  Pusztai  találkozás  románcza  volt  a  tükör, 
melybe  a  két  lélek  egyszerre  tekintett.  Egyik  sem 
látta  a  másikat,  mindegyik  csak  magát.  Dombay  a 
haramiát  és  Dína  —  —  a  tekintetes  asszonyt. 


Az  építkezésnek  nincsenek  regényes  változatai, 
ha  csak  azt  nem  tekintjük  ilyenül,  a  mi  Dombay 
lelkében  véghez  ment  hétről-hétre,  mikor  pénz 
elfogyott,  mesterek  zúgolódtak,  napszámosok  ka- 
szálni, aratni  mentek ;  a  homok  ott  volt  a  hegy 
tövében,  öreg  szemes  kavicsok,  de  nem  volt  a  ki 
felhordta  volna ;  mikor  fal  betetőzésre  várt,  de  a 
tető  alkotmány-azikkelyei  még  a  városban  hevertek, 
s  mindezekért  magának  kellé  végig  futkosnia  a 
pusztát,  hogy  a  hideg  rázta  bele  mind  a  két  félt,  azt 
is  a  ki  ment,  azt  is  a  kihez  ment.  A  sok  futko- 
sás verítéke  lemosta,  a  sok  vakolatpor  lezsurolta  bi- 
zony róla  azt  a  színekben  játszó  zománczot,  melynek 
késfoknyi  vékonyságú  vértez ete  a  lelkész  személyét 
tiszteltté  teszi,  mint  egy  királyt  vagy  egy  matronát, 
és  kiméltté,  mint  egy  koldust  vagy  egy  kisdedet; 
a  mely  megoltalmazza  minden  bántalomtól  és  kép- 
telenné teszi  minden  bántalomra,  mint  a  méhek 
között  a  királynét ;  de  a  mely  zománcz,  ha  egy- 
szer pattogni  kezd,  az  egész  edény  zsibvásárra 
kerül. 

De  csak  elvégződik  ez  is,  minél  több  ügygyel- 
bajjal,  annál  nagyobb  örömre,  őszre  be  van  fe- 
jezve az  építkezés,  következő  tavaszszal  besimít- 
ják,    pünkösdre    ki    van    tisztogatva    a    kevély    kis 


nyúlánk  épület  ragyogó  bádog  tornyával,  két  kis 
hangos  harangjával.  A  kondori  nemes  reggelenként, 
mielőtt  aklait  megtekintené,  önérzettel  tekint  a 
templom-hegyre,  ha  ott  van-e  még  az  ő  századok 
óta  nélkülözött  büszkesége ;  túl  rajta  látja  a  felnyúlt 
akácz-erdőt,  Ábel  úr  örömét,  és  annak  lombjai 
között  őrködni  a  fehér  kéményt:  a  mely  alatt 
csendes  magánosságban  piheni  küzdelmeit  az,  a 
ki  mindezt  a  dicsőséget  létre  hozta. 

Meg  is  lesz  jutalmazva.  Mert  imé  pünkösdre 
van  kitűzve  a  templomszentelés,  csakhogy  az  egy- 
háztanács határozatából  a  gregoriánum  törvényei 
ezúttal  mellőztetnek,  s  pünkösd  napja  egy  héttel 
későbbre  deklaráltatik,  hogy  az  egyházmegye  ösz- 
szes  papsága,  a  ki  a  kalendáriumbeli  pünkösdben 
nem  mozdulhat  helyéből,  testületileg  megjelenhes- 
sen. A  szentelés  után  nagy  lakoma  az  erdőben, 
egészen  hasonló  ahhoz,  a  mely  ezelőtt  öt  évvel 
az  új  papot  fogadta.  Ott  olyan  áldomásköszöntések 
lesznek,  a  melyek  Dombay  nevének  örök  életet 
ígérnek. 

Szentháromság  vasárnapján  kivirágzott  a  tem- 
plomhegy. 

A  harangszó  végig  csendült  a  pusztán,  hogy 
minden  asszony  sírva  fakadt  rá.  Öreg  emberek 
levették  a  kalapjukat  és  nem  merték  mondani : 
Hála  Istennek  I  —  Érezték,  hogy  ez  a  szó  igen 
köznapi  ruhája  volna  annak  az    indulatnak,    a    mit 


ők  most  az  Örökkévalónak  kivannak  bemutatni.  De 
a  szegény  embernél  nincs  a  ruha  olyan  bőségben ; 
azért  meglátja  azt  az  Isten. 

Soha  nem  látott  rajban  seregei  fel  a  sokaság. 
A  ki  látja,  nem  hiszi,  hogy  ebben  a  pusztában 
ennyi  nép  lakik.  Nem  is  lakik ;  a  nagyobb  rész 
vidékről  gyülekezik  a  ritka  ünnepre,  minőt  életé- 
ben egyszer  lát  ember,  a   legtöbbje    egyszer    sem. 

Ott  jönnek  az  egyházmegye  papjai,  a  fekete 
gárda;  elükön  az  öreg  esperessel,  kinek  hóna  alatt 
aranyszegélyű  biblia  ragyog.  Ebben  egy  jegyzék 
Ezekiel  prófétánál  111.  23.  Tőimének  a  mezőre;  és 
imé  ott  az  Úrnak  dicsősége  áll  vala.  Erről  fog  ő 
ma  prédikálni  hatalmasan.  A  nagybácsi,  ki  Dom- 
bayval  fogja  osztani  az  Urvacsorát.  Gódircz  és 
Tarhalom  ifjú  papjai,  arczukon  az  önérzet  kihivó 
ragyogásával ;  mert  világos,  bogy  a  mennyivel  jö- 
vedelmesebb  az  ő  állomásuk  a  kondori  lévitaság- 
nál,  annyival  különb  férfiak  ők  ketten  a  kondori 
levitánál.  Ezek  közül  az  egyik  keresztelni  fog  egy 
kisdedet,  a  ki  három  hónap  óta  várakozik  a  szent 
keresztségre :  a  másik  pedig  egy  igen  ragyogó  elő- 
beszéd után  fogja  összekötni  és  megáldani  azt  az 
új  jegyes  párt,  a  kit  válogatott  násznép  méltóságos 
csendben  kísér  fel  a  szent  hegyre. 

Mikor  a  papok  hosszú  sora  belép,  és  letelepe- 
dik, minden  kebel  elfogódik. 

Szent  Lélek  végy  környül  bennünket. 
Szenteld  meg  szívünket  I  .  .  . 

Mindenki  megfogadja  magában,  hogy  soha  többé 

egyetlen  egy  vasárnapot  sem  mulaszt  el,  hogy  itt 
meg  ne  jelenne. 

Igaz  ugyan,  hogy  TaJpárdi  úr  csak  ritkán  és 
akkor  is  csak  vasárnap  délutánonként  rándul  ki  bir- 
tokára ;  az  is  igaz,  hogy  Csont  Ábel  úr  homloka  — 
mielőtt  kellőleg  megvedlett  volna,  —  rövid  idő 
múlva  érzékenynyé  lesz  a  légvonat  érintésére; 
Mecseki  úr  csakhamar  rettegni  fog,  hogy  a  bolto- 
zat —  a  mely  gyengén  van  beékelve  —  (ő  látta) 
le  talál  szakadni,  és  őtet  agyonütheti ;  Dávid  úr 
ízlése  a  kálvinista  éneklést  fogja  megunni ;  hanem 
ha  majd  orgona  lesz!  Dámán  atyafi  még  a  forra- 
dalomkor megfogadta,  hogy  templomba  nem  megy 
addig,  míg  stb.  stb.  —  Képzelhetni,  minő  feltéte- 
leket szabhat  egy  kiszabadult  státusfogoly  az  Úr- 
isten elé;  Lőrinci  úrnak  —  mint  sejthetjük  —  más 
okai  lesznek  ritkán  láttatni  magát. 

Hanem  azért,  ha  mi  most  szemközt  állanánk 
velük,  és  ezt  a  jövendölést  elmondanánk  nekik, 
mint  Elizeus  próféta  a  siriai  Házaelnek,  bizony 
nem  tudom,  nem  gyűjtenénk-e  fejünkre  eleven 
zsoltárokat. 

Nézzétek  ezt  a  buzgóságot! 

Ne  lakjék  e  helyben 
Oly  tudomány,  melyben 
Van  földi  salak  .  .  . 

Ezt  énekli  hathatósan  Csont  Ábel,  a  pliocen- 
theoria  zászlótartója;  és  Ihárosi  Dávid  a  ki  a  fizi- 
kát tekinti  a  magyar  és  az  összes  emberiség  meg- 
váltójának. Ezt  énekli  most. 

Gondolható,  hogy  az  isteni  tisztelet  sokáig 
tartott.  Maga  az  esperes  úr,  mikor  Talpárdi  bizal- 
masan megkérdezte:  Nem  lesz-e  nagyon  hosszú? 
azt  felelte:  Nem  vagyok  én  legátus I  (t,  i.  hogy  a 
legátusok  szoktak  rövid  és  kerekded  prédikáczió- 
kat  mondani).  Be  is  váltotta  szavát.  Felségesen 
beszélt,  nagy- papi  komolysággal  és  ifjúi  kellemmel  I 
Mecseki  úr  elhallgatta  volna  estig. 

Hanem  elég  is  volt.  Csak  már  a  nagyszakállú 
nagybácsi  ne  tartana  hosszú  beszédet.  Ez  a  kiván- 
ság  is  teljesült ;  a  nagybácsi  röviden  és  a  lelkek 
mélyéig  ható  szigorúsággal  intette  a  lelkeket  töre- 
delemre. 

De  azért  elmúlt  a  dél,  mikor  a  keresztelésre 
került  a  sor.  A  keresztel ési  cselekvény  rövid  szo- 
kott lenni,  tehát  ezt  könnyűit  kebellel  várták  az 
urak. 

Hanem  a  gódirczi  atyafi  ki  akart  tenni  magáért, 
s  azon  föltevéssel,  hogy  a  kondori  vadak  bizonyo- 
san soha  sem  hallottak  még  örömbimbókról,  mo- 
solygó reményekről,  angyal  arczokr  ól,  csecsemő- 
álmákról,  anyakönnyekről,  fájó  örömökről,  elkezdette 
őket  e  hasznos  tudnivalókra  oktatni  ;  azután  a  bé- 
ketűrő kisdedhez  fordult,  s  szívrehatói ag  elszavalta 
neki  mind  azt,  a  mit  egykor  Tompa  Tia  születése^ 
kor  annak  bölcsője  felett  megírt.  Mindezeket  bezárta 
egy  l^^t  szakaszból  álló  nyolcz  soros  verses  imával. 
Hadd  lássák  Kondoron,  hogy  a  gódirczi  nép  meg 
tudta  választani  a  neki  való  papot. 

Hiába  erőlködött  pedig.  Mert  Tarhalom  ifjú 
lelkésze  titkon-  szintén    Tompával    szerződött,  bele 

vonván  a  közös  akczióba  Petőfit  is ;  így  a  két 
nagyhatalom  támogatásával  semmivé  tette  vetély- 
társa minden  vivmányait,  a  Szerelem  gyöngyeinek 
és  Családi  képeknek  egész  özönét  borítván  a  bol- 
dogtalan új  pár  fejére,  ráadásul  megkoszorúzván 
őket  1 .  az  erény-virág ;  2.  hűség-virág ;  3.  szere- 
lem-virág;  4.  bizalom-virág;  5*  önzetlenség- virág 
szálaiból  szerkesztett  koszorúval,  mint  a  mely  vi- 
rágok számukra  termeni  fogják  1.  a  jobblét  gyü- 
mölcsét; 2.  a  boldogság  gyümölcsét;  3.  a  megelé- 
gedés gyümölcsét ;  4.  a  békesség  gyümölcsét ;  5. 
az  öröm  gyümölcsét. 

Dína  elgondolta  magában,  hogy  sohasem  megy 
férjhez,  ha  azért  a  kis  mirtuskoszorúért  ennyi  vexát 
kell  kiállani.  Ennyit  bizony,  édes  lányom.  Egy  álló 
óráig  kell  hallgatnod  Petőfit  és  Tompát,  a  miért 
eddig  meg  nem  tanultad  és  csak  azután  kérdik  meg 
tőled  :  mi  szándékban  vagy  ? 

No  de  ennek  is  vége  lett  délután  két  órára  és 
most  már  minden  akadály  nélkül  elkísérhetjük  az 
egész  közönséget  ismert  ligetünkbe,  hol  mindent 
úgy  találunk,  mintha  tegnap  hagytuk  volna  ott, 
kivévén,  hogy  az  asztalok  hosszabbak  és  az  áldo- 
mások. 

jf 

—  Uram  uram  Csont  Ábel  uram,  szállok  az 
úrhoz  ! 

—  Állok  elébe.  Mecseki  öcsém  I  —  felelt  a  ki- 
hívott felczihelődve. 

—  Mikor    ezen    zöld    lombok    alatt    legelőször 

nyíltak  meg  a  mi  szeretett  lelkészünk  ajkai,  ön 
volt  az  a  szerencsés,  a  kihez  a  legelső  szó  intézve 
lőn;  ön  volt  az  a  boldog,  a  kiről  lelkészünk  ma- 
gát a  szent  leczkét  is  felvette :  ffVún  engemet  az 
tír  és  belyeztele  egy  mező  közepette,  mely  Csontok- 
kal rakva  vala» ;  és  ismét:  «Ti  megszáradoll  Cson- 
tok, i^é  én  bocsátok  tibelétek  lelket  és  éltek»'  Én 
fejet  csóváltam  ekkor  erre  a  jövendőlésre  s  elgon- 
doltam magamban :  Szeretném  én  látni  azt  a  lelket, 
a  mely  a  mi  Cíon/unkat  életre  ébresztené.  Soha 
hitetlenség  oly  örvendetes  módon  nem  lakolt, 
mind  az  enyim.  A  mit  mozdúlhatatlanabbnak  hit- 
tem a  pólusoknál  és  magánál  a  sarkcsillagnál,  a 
mi  Cson/unkat  ez  a  lélek  életre  és  mozgásba  hozta. 
Mit  kívánhatnék  én,  ezen  való  mostani  örömömben 
nagyobb  áldást  a  mi  pusztánknak,  mint  az,  a  minek 
nyilvánítására  jelenlevő  kedves  vendégeinket  és 
az  egész  tisztelt  Atyafiságot  e  pohárral  felhivom, 
t.  i.  hogy  azt  a  lelket,  a  ki  által  Isten  ezt  a  csu- 
dát cselekedte  mi  közöttünk,  a  mi  szeretett  Dom- 
baynkat  az  Isten  sokáig  éltesse  ! 

Éljent  harsogott  az  erdő,  éljent  dörögtek  a 
Fűz  várról  hozott  taraczkok,  és  a  fűz  vári  banda 
rázendítette  a  riadó  hejjrát. 

Ábel  úr  szembeszállt  a  kihívóval  és  elduruzsolta, 
hogy  ha  már  annyiba  költ,  hát  Dombay  ünnepé- 
lyesen neveztessék  ki  a  kondori  egyház  megalapí- 
tójának. Úgy  is  van  már  a  famíliának  egy  számfeletti 
tagja.  Legyen  kettő. 

Ezen  szónoklatnak  Dombay  nem  várhatta  végét, 
mert  jött  egy  ember,  a  ki  jelentette,  hogy  egy  be- 

tcg  a  puszta  fcJső  szélén  vigaszban  óhajtana  része- 
sülni ezen  a  szent  napon. 

Ez  pedig  kicsinált  dolog  volt  az  urak  részéről, 
mert  alig  hagyta  el  Dombay  az  erdőt,  fölkelt  Tal- 
párdi  ür  és  azt  mondta  Csont  Ábel  szavaira,  hogy 
igen  is  legyen  bát  k^Hő.  Legyen  a  família  tagja 
Dombay,  de  nem  úgy,  mint  Árion  atyafi,  hanem 
egy  kicsit  úgyabban.  Azt  kivántuk,  hogy  Dombay 
urat  az  isten  éltesse:  jó.  De  ha  úgy  kivántuk,  hogy 
közöttünk  éltesse,  és  nekünk  tartsa  meg:  akkor  atyafi 
uramék,  azt  mondom,  elég  volt  öt  esztendő  eklézsiás- 
dit  játszani.  Hagyjunk  fel  ezzel  a  játékkal  és  tisz- 
teljük meg  magunkat  azzal,  hogy  alkossunk  egy 
olyan  lelkész-jövedelmet,  a  mi  az  ő  érdemeinek 
és  a  mi  becsületünknek  nem  lesz  kisebbségére. 

Hiszi  vagy  nem  a  Tiszteletes  olvasó,  bizony 
familia-gyűlést  rögtönöztek  ott,  és  egy  szó  ellen- 
mondás nélkül  elhatározták,  hogy  a  lelkészi  hiva- 
tal dijazására  a  közösből  mérettessék  ki  a  kellő 
terjedelmű  szántóföld  terület,  melynek  végrehajtá- 
sával Mecseki  úr  bizatott  meg,  utasíttatván,  hogy 
ezen  terület  öt  holddal  nagyobb  legyen,  mint  bár- 
mely más  lelkészi  hivatalé  az  egyházmegyében.  Az 
Árion-féle  alapítvány  ide  nem  számíttatván.  Azon- 
kívül a  kellő  mennyiségű  pénz  és  gabona  deputa- 
mok.  Megbírjuk  mi  azt. 

Az  azonban  nem  volt  kicsinált  dolog,  a  mi  ez- 
után történt. 

Dávid  úr  befejezve  látta  a  maga  művét.  O  ásta 
meg  a  csatornát,  melyen  íme  vigan  foly  a  Duna, 
és    első  útját   teszi  rajta   az    a  szép  árboczos    hajó 

ott  a  szent  hegyen.   Műve   magaslatáról  kicsinylés- 
sel tekint    a  törpe    lelkekre,    kik    Dombaynak    úgy 
hujjákolnak.  Pedig  tudnák  csak  I 
Megszállta  az  irigység  dxmona. 

—  Már  pedig  öcsém,  én  csak  azt  mondom,  én 
is  megérdemeltem  volna  egy-két  szót,  mert  mind- 
ezt én  hoztam  mozgásba. 

—  Nem  feledjük  el  Dávid,  —  szólt  oda  Tal- 
párdi  úr,  —  és  ha  feliratot  helyezünk  a  templom 
falába,  oda  lesz  vésve:  Erkölcsileg  támogatta  1.  D. 

Az  urak  kaczagtak,  mert  mindenki  tudta,  hogy 
Dávid  úr  az  erkölcsi  támogatáson  kívül  egy  szalma- 
szálat sem  tett  keresztbe. 

—  Nevethettek  a  mennyit  tetszik,  hanem  azért 
mégis  csak  azt  mondom,  a  ki  ökör  és  ló  van  ebben 
a  pusztában,  mind  összefogva  sem  mozdították 
volna  ide  Dombayt,  kit  én  egy  erkölcsi  pókháló- 
szálon ide  támogattam. 

Törődtek  is  az  ő  pókhálójával.  Nevettek  tovább, 
mert  az  nekik  jóJ  esik  a  kávé  mellett,  s  Dávid  urat 
ingerli. 

—  A  nevetéshez  nem  kell  ész  —  neheztelke- 
dék  Dávid  úr,  és  zavarában  felöntött  egy  pohár 
sashegyit,    a  melyre    már  semmi   szükség  sem  volt. 

—  Mert  az  úgy  történt,  —  fűzte  tovább  a  tár- 
gyat, a  mit  senki  sem  kivánt  tőle,  —  hogy  lúddá 
tettem  először  is  a  bamba  tarhalmiakat,  rászedtem 
az  esperes  urat  és  lefőztem  nagyságos  urambá- 
tyámat. 

A  társaság  figyelni  kezdett.  Dávid  észrevette  s 
még  jobban  lelkesült. 

—  Midőn  megtudtam,  hogy  Dombayt  a  tarhal- 
miak az  esperes  ajánlatára  egy  szívvel-lélekkel  el- 
fogadták lelkészül,  oda  törleszkedtem  a  küldöttsé- 
gükhöz és  bárgyú  pofával  elmondtam,  hogy  mi  is 
papot  akarnánk  a  mi  zsenge  egyházunknak  s  hogy 
az  esperes  atya  ajánlott  is  valakit,  azonban  mi  nem 
vagyunk  olyan  tökkelütött  fajankók,  hogy  valakit 
magunkra  tuszkoltatni  engedjünk.  Összenézett  mind 
az  öt  szamár,  megcsípték  a  horgot.  Mindjárt  ki  is 
jelentették,  hogy  köszönik  a  jó  ajánlatot,  de  nem 
élnek  vele.  Nem  is  nektek  való,  nagy  tohonyák! 
Gyere  DombayI  nekünk  való  vagy.  —  Hát  öcsém, 
ezt  csináld  utánam,  ha  legény  vagy.  De  ehhez  más 
is  kell   ám,  nem  csak  röhögni  tudni. 

Diadal  érzettel  nézett  szét  a  társaságon,  s  észre- 
vette, hogy  az  asztal  végén  valaki  egyszerre  kiejti 
kezéből  a  fagylaltos  kanálkát,  sírva  fakad,  és  ken- 
dőcskéjét  szeme  elé  tartva,  sietve  távozik.  —  Dína 
volt. 

A  társaság  egy  része  fanyar  mosolylyal  fizetett 
a  diplomácziai  leleplezésekért,  mások  ümgettek,  a 
mit  még  Dávid  úr  sem  magyarázhatott  helyeslés- 
nek ;  mások  hallgatva  néztek  maguk  elé,  mintha 
fontolgatnák  Dávid  úr  eljárásának  erkölcsi   értékét. 

Volt  a  ki  arra  gondolt,  hogy  ilyen  előzmények 
után  talán  nem  is  örömünnep  ez,  a  mit  most  ül- 
nek, hanem  tor. 

A  lehangoltság  kezdett  kényelmetlen  lenni  a  szó- 
nokra nézve,  mikor  valaki  gyöngéden  vállon  érin- 
tette. 

—  Egy  szóra  Dávid,. 

Ihárosi  felkelt  és  ment  Lőrincz  sógor  után,  a  ki 
menetközben  Mecsekit  és  Csont  Ábelt  is  magával 
intette, 

A  három  férfi  követte  Lőrinczet  az  egykori  szent 
sátorig.  Lőrincz  úr  ott  megállapodott,  és  szemközt 
fordult  Ihárosi val. 

—  Ihárosi!  Te  azzal  dicsekedtél,  hogy  ezt  a  be- 
csületes Dombayt  semmivé  tetted.  Te  egy  körmön- 
font imposztor  vagy. 

Akkor  hátat  fordított,  és  csendesen  távozni  kez- 
dett. 

Ihárosi  nézett  utána.  Szólni  akart,  de  szó  nem 
jött  nyelvére.  Csak  állt,  míg  ellenfele  végkép  el- 
tűnt szemei  elől.  Akkor  ő  is  megfordult  és  eltá- 
vozott. 

Megállj  I 

Egyik  sem  ment  vissza  a  társasághoz,  a  két 
tanú  sem. 

Ihárosi  másnap  reggel  felkereste  Ábel  urat  a 
méhesében. 

—  Két  vén  bolond !  —  fogadá  Ábel  úr,  —  ki- 
aludtátok magatokat. 

—  Tudod  mi  történt,  —  felelt  mogorván  Dá- 
vid, —  az  után  nem  szokás  aludni. 

—  Három  vén  bolond!  —  válaszolt  Ábel  úr, 
magát  értvén  harmadiknak. 

—  Mecsekivel. 

—  Négy  vén  bolond,  —  liczitált  a  gazda.  — 
De  még  ez  sem  elég,  mert  ott  hat  vén  bolondnak 
kell  lenni. 

—  Eh,  mit  nekem  a  regényes  formaságok,  én 
nem  vagyok  jurista.  Minek  oda  négy  szájtátó. 

—  Tudsz  a  kardhoz? 

—  Tudok  annyit,  mint  az. 

—  Az  nem  elég.  Kardot  nem  adunk  a  keze- 
tekbe, mert  kiszúrjátok  egymás  szemét,  hogy  amil 
kóduhok.  Tudsz  lőni  ?  (t.  i.  embert.) 

—  Majd  meglátod. 

—  De  pisztolylyal.  Párbaj pisztolylyal  ? 

—  Annak  is  fel  tudom  vonni  a  nyelvét. 

—  De  az  nekem  nincs,  neked  sincs,  senkinek 
sincs.  Mert  ahhoz  egészen  saját  alkotású  szerszá- 
mok kellenek;  azokat  igen  erősen  meg  kell  tölteni 
két  dózis  porral,  hogy  czéljuknak  megfeleljenek. 
Oldalt  kell  állani,  te  ahhoz  nem  értesz ;  a  segé- 
deknek tapsolni,  vezényelni,  lépést  olvasni,  sorom- 
pót jelölni,  ahhoz  meg  én  nem  értek;  tehát  sem 
kardhoz,  sem  pisztolyhoz  nem  állok  be  harmadik 
bolondnak.  A  koszperd  németnek  való,  a  pisztoly 
taliánnak  vagy  diáknak. 

—  Akkor  kikérem  kezességre  Kezesménest  és 
Lőcs  Jánost,  azok  lesznek  segédeim. 

—  Ne  te  ne !  Nem  azt  mondom  én,  hogy  ló- 
kötőket  hívj  gárdistáknak.  Hanem  hogy  válaszsz 
magadhoz  való  fegyvernemet.  Nemes  embernek 
valót,  magyar  embernek  valót. 

—  Nem  bánom  én,  ha  szőlőkaró  lesz  is,  a  ti 
dolgotok. 

—  Mert  látod,  ha  baj  történik  a  pisztolylyal 
vagy  karddal,  akkor  a  segédeknek  is  menekülni 
kelj,  pedig  tudhatod,  hogy    én   nem  hagyhatom  az 

Baksay  :    Pusztai  ta]áJkozás.  13 

eklézsiát,  mert  főgondnok  vagyok ;  a  méheimről 
nem  is  szólok,  pedig  ahhoz  senki  sem  ért  a  ház- 
nál, csak  én.  Hát  vívjatok  úgy,  mint  a  régi  magyar 
vitézek,  lóháton  buzogánynyal ;  ahhoz  nem  kell 
gyakorlat,  csak  erő  és  paripa,  az  pedig  van  mind- 
kettőtöknek. Ebben  osztán  semmi  szólója  sincs  a 
német  törvénynek. 

—  Annál  jobb !  —  hagyá  helybe  Dávid.  —  Leg- 
alább több  helyen  beszakíthatom  a  koponyáját  és 
üthetem,  míg  egyet  rúg. 

Ábel  úr  felnyitott  egy  magas  szekrényt,  mely 
méhese  egész  oldalát  elfoglalta ;  ez  volt  az  ő  könyv- 
es fegyvertára.  Onnét  kivett  két  buzogányt,  réz- 
nyel üt,  csillagszeges  fejűt.  Az  egyiket  saját  birtokán 
találta,  arról  kritice  megállapította,  hogy  valamikor 
az  ő  ősének  Chuntu  vezérnek  harcsaiban  szolgált; 
azután  csináltatott  neki  mássát,  mely  felől  bebizo- 
nyította, hogy  azt  az  ő  őse  Chuntu  vezér  magán- 
viadalban szerezte,  miután  annak  viselőjét,  Buthemer 
kún  kapitányt  levágta, 

—  Válassz  Dávid I  Melyik  kell:  Chuntu  apámé-e, 
vagy  a  kún  Buthemér-é?  Dejszen  igaz,  erre  nézve 
sorsot  húztok. 

Dávidnak  mindegy  volt  akármelyik ;  ő  megy  Me- 
csekihez, annak  megvallja  nyiltan,  hogy  a  legényt 
csakugyan  jóhiszemüleg  lőtte  agyon,  (képzelhetni 
minő  foka  lehet  az  az  elkeseredésnek,  mikor  valaki 
még  ilyen  áron  is  békét  keres)  csak  arra  kéri,  ne 
adja  tovább. 

Mecseki  szívesen  kibékült.  Van  ő  neki  agara 
három,  külömb^k  mint  a  legény.  Ajánlkozott  segéd- 

nck.  HoJnap  reggeJ  nyoJcz  órára  az  erdősarokhoz. 
Paripán,  buzogánynyal. 

Azután  hazament  és  elkezdett  készülni  a  halálra 
vagy  bújdosásra,  mert  tudta,  hogy  ez  lesz  belőle 
valamelyik.  Egész  nap  rendezgetett,  intézkedett,  írt, 
iratokat  csomagolt  vagy  semmisített  meg. 

Másnap  reggel  öt  órakor  felült  a  sárga  paripára 
és  ellovagolt  Dombayhoz.  A  lelkészt  lugasai  alatt 
találta. 

—  Kéréseim  lesznek  önhöz.  Ha  megengedi,  itt 
is  elvégezhetjük. 

Karjába  öltötte  karját,  úgy  indultak  tovább  a  virág- 
szegélyes  úton,  miközben  egy  lepecsételt  levelet 
adott  át  Dombaynak. 

—  Ez  végrendeletem,  mely  halálom  után  a  familia- 
gyűlésben  bontandó  fel :  elfogadja  ön  őrizet  végett  ? 
Köszönöm.  Most  egy  másik  kérést,  fontosabbat  az 
elsőnél.  En  egy  ravasz  fogással  vittem  oda  a  dol- 
got, hogy  önt  a  tarhalmi  egyház  mellőzze  és  ne- 
künk hagyja. 

Elbeszélte  miképp,  azután  hozzátette : 

—  En  megsemmisítettem  azt  a  tisztes  jövőt,  me- 
lyet az  ön  képzettsége,  szónoki  tehetsége,  tiszta 
jelleme  érdemelt,  s  nyert  volna  is,  ha  én  útjába 
nem  állok  sorsának.  Tárgya  lehetett  volna  egy  önt 
bálványozó  nagy  közönség  szeretetének,  és  én  önt 
pusztai  levitává  tettem,  kinek  sorsát  a  legszegényebb 
falusi  rektor  is  kicsinyli,  szánja.  Ha  valami  kedves 
önnek  ebben  a  szomorú  magányban,  arra  kérem 
önt;  öt  évi  küzdelmei  között  ha  van  a  mire  édesen 
emlékezik,  arra  kérem  önt :  bocsásson  meg  nekem, 

kit  czélja  annyira  elvakított,  hogy  annak  feíáldozta 
azt,  a  kit  legtöbbre  becsült. 

Dombay  most  értette  meg  élete  titkát.  Egy  el- 
ejtett sző  zökkentette  ki  útjából,  mint  a  tekegolyót 
egy  kis  kavics  a  porondon.  Kezét  nyújtotta  a  bűn- 
vallónak. 

—  Szívemből  megbocsátok. 

—  És  micsoda  biztosítékot  nyújt  arra  nézve  ?  — 
kérdé  Ihárosi,  nem  fogadván    el    a    nyújtott  kezet. 

—  Kezemet. 

—  Nekem  az  nem  elég.  A  papnak  kötelessége 
kezet  nyújtani  minden  megtérő  felé.  A  férfinak 
nem.  Én  a  férfitól  kérdezem. 

—  Ha  csak  ön  maga  nem  jelöli  ki  a  biztosí- 
tékot ... 

—  Nősüljön  meg. 

Dombay  elnevette  magát,  azután  ismét  elkomo- 
lyodott. 

—  Nem  értem,  mi  összefüggésben  lehet  az  ön 
állítólagos  bűnével   a  feloldozásnak  ez  a  neme? 

—  Nem  érti  ?  Azt  csaknem  lehetetlennek  tartom. 
Ön,  mielőtt  állást  foglalhatott  volna,  hajlandóságot 
mutatott  egy  derék  hajadon  iránt:  ez  arra  mutat, 
hogy  az  ön  lelke  a  családi  boldogságra  fogékony. 
Az  a  hajadon  nem  akarta  sorsát  az  önével  össze- 
kötni :  ez  arra  mutat,  hogy  az  a  leány  nem  érzette 
ön  iránt  azt  az  érzelmet,  melyet  poézis  és  élet  egy- 
aránt a  családi  boldogság  alapjának  tekint,  mert 
különben  nem  tekintette  volna  a  jövőt  hideg,  sőt 
kissé  fagyos  számítással.  Ont  ez  a  visszautasítás 
nem  verte  le,  mint  a  csalódott  szíveket  szokta :  ez 

arra  mutat,  hogy  az  az  érzelem,  melyjyel  ön  e 
leány  iránt  viseltetett,  lehetett  akármi,  de  nem 
szerelem  volt.  Jól  beszélek? 

—  Megengedem ;  de  az  összefüggést  még  most 
sem  értem. 

—  Ismét  lehetetlennek  tartom.  Nem  hiszem,  hogy 
ön  figyelmesebb  ne  volna  mint  én,  s  ne  sejtené  azt, 
a  mit  én  tudok.  Én  tudom,  hogy  ön  szeretve  van, 
titokban  talán,  de  igen  szeretve  van.  Azt  is  lehe- 
tetlennek tartom,  hogy  ön  ne  gondolt  volna  arra, 
a  ki  ebben  a  pusztában  egyedül  méltó  önhöz  .  .  . 
Nem  gondolt  ön  Ámbár  Dinára  soha? 

—  De  igen,  mint  a  haramia  a  tekintetes  asz- 
szonyra  Petőfi  románc^ában.  En  szegény  legény 
vagyok,  de  nem  haramia. 

—  Ah,  ne  idézgessen  Petőfiből,  mert  az  idő 
rövid.  Én  láttam,  a  mint  az  a  leány  sírva  fakadt, 
mikor  önnek  sorsáról  volt  szó.  Mit  beszél  ön  sze- 
génységről ?  Oly  kicsinynek  látja  saját  társadalmi 
helyzetét?  És  vagyoni  tekintetben  nem  egyenlő-e 
ön  vele  tegnap  óta?  Sürgetem  a  választ,  mert  időm 
rövid.  Bocsásson  meg  és  —  el. 

—  Tudja  ön,  hogy  én  szeretem  ezt  a  pusztát, 
hogy  én  ezt  a  lakot,  ezt  a  hivatalt  semmi  mással 
el   nem  cserélném? 

—  Asszonyt  hozzá,  és  még  kevésbé  lesz  kedve 
elcserélni. 

—  És  ha  elutasít  az,  a  kivel  egy  pusztában 
laknom  is  boldogság,  tudja  ön,  hogy  akkor  ne- 
kem innen  el  kell  menni  ?  Nem  mondom  meg 
hová. 

Ez  utóbbi  szavakat  indulatosan,  majdnem  fenye- 
getőzve mondotta. 

—  De  az  én  megnyugtatásomra  .  .  . 

—  És  fejem  veszedelmére  .  .  . 

—  Akkor  is  én  leszek  a  vesztesebb.  Nem  bízik 
ön  bennem,  a  ki  oly  őszintén  vallott? 

Győzött.  Beléptek  Dombay  szobájába. 

Dombay  felnyitotta  Íróasztalát,  s  onnét  egy  egé- 
szen összeszáradt  csokrocskát  vett  ki.  Csak  a  szára 
volt  már,  a  gyöngy  rég  lepergett  róla.  De  a  gyűrű 
most  is  ott  volt  a  szárára  fűzve. 

—  Ezt  a  gyöngyvirágot  Dína  adta  nekem  első 
találkozásunkkor  a  pusztán,  azon  kilátással,  hogy  ő 
lesz  menyasszonyomnak  koszorústársa.  Azt  mondta : 
adjam  menyasszonyomnak.  —  Most  hát  vigye  el 
ön  hozzá,  s  mondja  meg  neki,  hogy  ez  az  elveszett 
jószág  gazdáját  keresi.  Hozzon  tőle  választ,  azután 
meglátjuk  a  többit.  Ez  a  megbízás  legyen  jele,  hogy 
megbocsátok  önnek. 

Dávid  úr  az  átvett  záloggal  távozik,  legényes 
könnyűséggel  lép  a  kengyelbe,  s  ki  vágtat  az  akácz- 
sorok  között. 

Onnan  észre  veszi,  hogy  Ámbár  Lőrincz  is  most 
lép  ki  a  majorságból  másodmagával.  A  másik  nyil- 
ván Mecseki  lesz. 

0  neki  pedig  még  egy  kis  útja  van,  tehát  még  most 
nem  akar  velük  találkozni,  sőt  azt  sem  szeretné,  ha 
felismernék.  Visszavonul  hát  az  akáczerdőbe,  s  ott 
vár,  míg  Lőrinczéket  egy  buczka  veszi  oltalma  alá. 

Akkor  sarkantyú  közé  kapja  a  sárgát  és  sebes 
vágtat  ássál  röpül  az  Ámbár-majorhoz. 

A  kerten  kívül,  a  nagy  jegenyék  aJatt  leszáll,  a 
lovat  bokorhoz  köti,  maga  átlép  a  kert  árkán,  s 
megy  tovább  lassan,  óvatosan  és  gondolkodva,  mert 
még  most  jutott  eszébe,  hogy  azt  se  tudja,  mihez 
kezdjen. 

De  a  véletlen   kisegíti    a    providencziális    férfiút. 

Megmutat  neki  egy  gyalogszéket,  minőt  minden 
béres  tud  faragni  téli  unalmában,  a  nélkül,  hogy 
azt  fel  tudná  ékesíteni  olyan  piros  papucskával  ket- 
tővel, mint  a  minő  a  mi  gyalogszékünkön  nyugszik. 
.  Az  a  piros  papucska  egy  pár  fehér  harisnyára 
van  felhúzva :  a  fehér  harisnyákat  viszont  hosszú 
hálóköntös  takargatja.  A  hálóköntös  is  csak  övig 
láttatja  magát,  többi  tartózandóságait  elrejtik  egy 
fiatal  cseresnyefa  gazdag  levelei,  melyek  között  két 
fehér  kar  bujkál  idestova  minden  harisnya  nél- 
kül; a  fehér  karon  felül  és  túl  két  kökényszem 
csillog  át  a  leveleken.  Ha  ez  a  két  szem  két  tőrré 
változnék,  jaj  volna  annak,  a  kire  szegezve  vannak. 

Dína  szedi  a  cseresnyét.  Oh  az  a  csúf  Dávid 
bácsi,  mit  keres  itt  ilyen  korán? 

Dehogy  szólna  neki,  hátha  nem  is  veszi  észre. 
De  az  áruló  papucs  I  Semmi  nyelven  sem  beszél, 
még  is  elárulja  Din  át. 

Dávid  bácsi  tetteti,  mintha  sohasem  látott  volna 
papucsot.  Elmegy  a  cseresnyefa  mellett,  ott  hirte- 
len megfordul  és  befogja  a  leány  szemét. 

Dínának  semmi  kedve  sincs  az  ijedséghez,  sem 
a  találgatáshoz. 

—  Menjen,  Dávid  bácsi !  mintha  nem  láttam 
volna.  Én  most  nem  tréfálok,  mert  .  .  .  cseresnyét 

kell  szednem.  Atyám  kilovagolt,  anyám  pedig  még 
nem  kelt  föl. 

—  Megyek  galambom,  megyek,  mert  sietek.  De 
apádhoz  nem  jöttem,  sem  anyádhoz,  hanem  te- 
hozzád. 

—  Én  hozzám  pedig  hiába  jött,  mert  én  harag- 
szom Dávid  bácsira. 

—  Azért  mégis  csak  tehozzád  jöttem.  Úgy  sem 
látsz  többet,  hát  láss  szivesebben.  Eddig  sem  sokat 
aggattam  nálatok. 

—  Nem  ám,  de  anyámnak  igaza  van,  hogy  min- 
den látogatása  kész  veszedelem.  Apám  akkorát  ne- 
vetett rá  tegnap  este,  hogy  megijedtem  tőle. 

—  No  nem  lesz  belőle  több  veszedelem.  Hát 
tudod-e  mikor  voltam  nálatok  először? 

—  Tudom  ám,  egyszer  délben,  mikor  iskolát 
épített. 

—  Tudod-e,  mit  mondtam  akkor? 
Már  hogy  tudta  volna  azt  Din  a? 

—  Ölembe  kaptalak,  és  azt  mondtam,  hogy  ha 
még  egyszer  eljövök,  vőlegényt  hozok. 

Kell  is  Dínának  a  Dávid  bácsi  vőlegényei  Az  is 
olyan  csúnya,  mint  a  ki   hozza. 

—  Már  ahhoz  én  nem  szólhatok.  Én  csak  igére- 
temet váltottam  be ;  annak  pedig  itt  a  bizonysága. 

Előmutatta  a  kis  csokrot.  Ez  a  kis  izé  gazdáját 
keresi. 

Dína  megpillantotta  rajta  a  gyűrűt. 

—  Kié  ez  a  gyűrű? 

—  A  ki  másikat  ád  helyette.  Ennek  a  gyöngy- 
virág kórónak,  mint  magad  is  tudod,  csak  egy  ren- 


yigye  hát  ezt  is! 


Baksay  :  Pusztai  találkozás. 

dcitetése  lehet,  t.  i.  Dombaynak  menyasszonyt  keresni. 
Akarsz-e  az  lenni  ? 

—  Majd  biz'  én  Dávid  bácsira  bízom  a  felele- 
tet !  duzzogott  a  leány,  forgatva  a  gyűrűt  a  csomón. 

—  Rám  bízhatod,  miután  a  kérdés  rám  van  bízva. 
Igen  vagy  nem? 

—  Majd  megálmodom,  addig  hagyja  itt  ezt  a 
kis  kórót. 

—  -  A  gyűrűt  is  ? 

—  Nem  bánom. 

—  Es  te  mit  küldesz  helyette? 

Dína  föltekintett,  mintha  azon  gondolkodnék,  mit 
küldjön?  A  cseresnyefának  egy  ághegye  megrakva 
cseresnyefürtökkel  ott  hajladozott  előtte.  Azt  letörte 
és  Dávid  bácsinak  nyújtotta. 

—  Ezt. 

—  De  kedves  leányom,  én  sem  hoztam  csupa- 
szon a  kórót.  Nem  kötnél  te  is  valamit  a  nyelére 
ennek  a  buzogánynak?  Különben  el  sem  hiszik, 
hogy  szív  adta  szívnek  szivesen. 

—  Vigye  hát  ezt  is!  szólt  Dína,  lehúzván  ujjá- 
ról egy  piros  köves  gyűrűcskét. 

Akkor  kapta  a  kosarat  és  elfutott,  ott  hagyva 
Dávid  bácsit  a  cseresnyefa  alatt. 

Dávid  bácsi  vágtatott  vissza  a  békeelőzményckkcl. 

—  Itt  a  válasz  I  —  szólt  kényesen  lépve  be 
Dombayhoz, 

—  Dína  küldötte?  —  kérdé  reszketve  Dombay, 
a  mint  a  cseresnyegalyon    megpillantotta  a  gyűrűt. 

—  igen.  És  bánja  még  ön,  hogy  Kondorra  csaltam  ? 

—  És  szülei? 

—  Ej  I  ne  törődjék  a  szülékkel.  Nevezzen  ki 
engem  megbízottjának,  egyszersmind  adjon  arról 
elismervényt,  hogy  tőlem  semminemű  kártérítést 
nem  követel,  a  miért  Kondorra  juttattam. 

—  Két  kézzel !  —  felelt  vidáman  Dombay,  s 
leült  megírni  az  igazságlevelet. 


Ez  alatt  nyolcz  óra  elmúlt  a  nórimbergain,  me- 
lyet Ábel  úr  minduntalan  előhúzgált.  Szeretné  már 
ha  elvégeznék,  mert  el  talál   szökni  a  raj. 

A  három  úr  nyugtalanul  várja  a  negyediket  az 
erdősaroknál.  Lőrincz  úr  harmadszor  veri  ki  pipá- 
ját, hogy  a  negyedik  énekre  gyújtson,  a  mi  arra 
mutat,  hogy  a  dohányt  erősen  szívja :  ez  viszont 
arra,  hogy  Lőrincz  úrnak  füstöl  a  feje. 

Mert  igaz  ugyan,  hogy  deák  korában  nem  egy- 
szer vívott  párbajokat,  de  azok  csak  amolyan  em- 
lékek voltak,  mint  hajdan  Ivanhoe  idejében ;  nem 
is  lóhátról,  hanem  gyalogszerrel,  és  nem  is  buzo- 
gánynyal, hanem  széklábakkal  egyéni  itt  ettek  ki.  De 
bolond  is  az  ember,  a  ki  szánthat-vethet,  s  ha  ^pen 
verekedő  kedvében  van,  ott  vannak  a  béresei,  a 
kiket  levasvillázhat;  osztán  nem  elégszik  meg  ezzel 
a  csendélettel,  hanem  keztyűt  húz  csak  azért,  hogy 
oda  vágja  a  hozzá  hasonló  parasztnak. 

—  Azután  miért?  Hiszen  ha  minden  komisz 
embert,  a  ki  egy  becsületes  embert  bolonddá  tesz, 
imposztornak  bélyegzünk,  akkor  Csont  Ábel  egye- 
bet  se  csináljon,  csak  buzogányokat  áskáljon.  Üsse 
meg  a  magas  mennykő  a  találmányával  együtt.  Soha 

sem  látom  többet  a  feleségemet.  Agyonverem  azt 
a  kótyalagos  sógoromat,  akkor  becsuknak  nem  is 
Kufsteinba,  hanem  111  avara.  Ahun  ni,  jön  is  már. 
Hogyan  szakaszszam  én  be  ennek  az  embernek  a 
fejét,  mikor  sógorom?  Már  mindegy,  benne  va- 
gyunk. 

Ihárosi  odalépett. 

—  Várakoztattam  magamra,  —  monda,  —  de  az 
embernek  rendbe  kell  hozni  mindent,  ha  nagy  űtra 
indul.  Készen  van  minden,  Ábel? 

—  Készen.  Itt  a  susták.  Felhajítom,  fej-e  vagy 
irás?  A  nagy  bolondé  lesz  írás,  a  nagyobbé  a  fej. 
A  ki  felül  esik,  az  választ  buzogányt. 

—  Megállj,  legnagyobb  bolond !  —  szólt  neki 
Mecseki.  —  Tartsuk  meg  a  szabályokat.  Mielőtt 
a  két  lovag  elindulna  a  véres  útra,  a  segédeknek 
kötelességük  megkisérteni  a  békés  kiegyenlítést.  Gon- 
dolják meg  uraim,  hogy  önök  találkozása  sokkal 
komolyabb,  mint  az  ok,  mely  azt  előidézte.  A  fegy- 
vernem, melylyel  végeznek,  a  legvégzetesebb,  Pisz- 
tolylyal  egy  lövés,  karddal  az  első  seb  befejezi  a 
vitát :  könnyű  sebbel  vagy  anélkül,  ölelkezés  a  vége, 
halál  ritkán.  De  buzogánynyal  I  Itt  csak  két  eset 
lehet,  két  szélsőség;  túltragikus  vagy  túlkomikus, 
de  mindkét  esetben  halál.  A  buzogánynyal  lehetet- 
len nem  találni,  s  nem  elég  az  első  seb,  mert  az 
első  ütés  után  az  ember  nem  ura  magának,  hanem 
addig  bunkózza  egymást,  míg  agyon  nem  veri.  Ez 
fizikai  halál,  és  ez  még  nem  is  baj.  De  úgy  for- 
dul, morális  halál  lehet  belőle,  mert  a  paripa  és 
az  életösztön  nagyon    jó    eszközök    arra,    hogy   az 

ember  kereket  oldjon,  ha  szorúJ  a  kapcza,  s  akkor 
lesz  belőle  országos  nevetés.  Egy  párbaj,  a  hol 
ostorhegyet  futnak  buzogánynyal  I  Azután  miért  ? 
Azért,  mert  az  egyik  rászedett  valakit,  a  ki  a  má- 
siknak se  inge,  se  galléra.  Segéd  létemre  tartóz- 
kodom Ítéletet  mondani  a  tény  fölött,  de  annyit 
mégis  legyen  szabad  megjegyeznem,  hogy  ezen 
párbaj  által  érzékenyen  megsértetik  az,  a  kiért 
Ámbár  úr  boszút  akar  állani.  Hát  micsoda  Dombay 
úr?  Gyermek  vagy  öreg  ember?  Matróna  vagy 
hajadon?  Egyik  sem,  hanem  férfi,  még  pedig  a 
mint  megmutatta,  bátor  férfi,  a  ki  nem  köszöni 
meg  az  ilyen  védelmet.  Az  én  nézetem  tehát  az : 
Lőrincznek  nincs  joga  lándsát  törni  Dombay  nevé- 
ben s  nem  volt  oka  megsérteni  Dávidot.  Köteles- 
sége visszavonni  a  sértést  s  ez  az  ő  jellemére  nem 
fog  homályt  vonni. 

—  A  mit  mondottam,  mondottam  —  szólt  áll- 
hatatosan Lőrincz  úr  s  felvette  a  buzogányt. 

—  Végezzünk. 

—  Még  nem.  Hátra  van  még  egy  módja  a  ki- 
egyenlítésnek. Ismétlem,  nincs  joga  Lőrincznek  más 
férfi  helyett  elégtételt  venni  annak  engedelme  nél- 
kül. Még  azt  sem  tudjuk,  sértve  érzi-e  magát  Dom- 
bay? Kérdezzük  meg  hát  őt  magát,  ha  Ihárosi  el- 
járására nézve  egy  értelemben  van-e  Lőrinczczel  ? 
Ha  igen :  akkor  végezzetek.  Ha  nem :  akkor  te 
Lőrincz  ok  nélkül  követted  el  a  sértést  és  vissza- 
vonod. 

—  Ez  esetben  kész  vagyok. 

—  És  te  Dávid  elfogadod  ezt  az  elégtételt? 

—  El. 

—  Mi  tehát  megyünk  Dombayhoz  Ábel  bácsival. 

—  RÍ  esi  eges  lesz  odafáradnotok,  - —  szólt  Dá- 
vid. —  Én  magammal  hoztam,  a  mire  szüksége- 
tek van* 

Kivette  kebléből  az  irást  és  Mecsekinek  nyúj- 
totta. 

—  Olvasd. 

Mecseki  átvette  és  olvasta: 

« Mely  szerént  én  alólirott,  minden 

kénszerítés  vagy  rábeszélés  nélkül,  csupán  szívem- 
től indíttatva  kijelentem,  hogy  teljes  tudatával  bírok 
azoknak  az  előzményeknek,  melyek  által  Ihárosi 
Dávid  úr  az  én  Kondorra  jövetelemet  eszközölte  ; 
továbbá,  hogy  én  Ihárosi  úrnak  eljárását  nemcsak 
nem  neheztelem,  hanem  épen  ezért  őt  azon  keve- 
sek egyikének  tekintem,  a  kik  által  a  Gondviselés 
boldogságomnak  s  reményeimnek  olyan  alapjait 
vetette  meg,  melyeket  semmi  mással  fel  nem  cserél- 
nék, melyekért  nevezett  úr  iránt  örök  hálára  vagyok 
kötelezve*. 

—  Ha  így  van  a  dolog,  —  szólt  Lőrincz  úr 
könnyűit  kebellel,  —  akkor  .  .  . 

—  Megállj,  Lőrincz,  még  ne  tedd  le  a  buzo- 
gányt, mert  rosszabb  lesz,  ha  újra  föl  kell  venni. 
Gondolhatod,  hogy  Dombay  nem  úgy  álmodta  meg, 
hogy  ezt  azt  elismerést  nekem  kiadja.  Én  elmond- 
tam neki  mindent,  és  bocsánatát  kértem,  úgy  a  mint 
a  tiédet  nem  kérném  soha.  Természetesen  nem 
azért,  hogy  a  párbajt  megelőzzem,  hanem  egészen 
más  okból,  a  mit  mindjárt  meg  fogsz  tudni.  Telje- 

sen  jóvá  akartam  tenni,  a  mit  sorsán  rontottam  s  ez 
félig  már  sikerüJt.  Most  téged  kérlek,  fejezd  be  a 
másik  felét,  azért  azután  beverhetjük  egymás  fejét. 
Én  láttam,  tegnapelőtt  este,  hogy  leányod  sírva 
fakadt,  a  mint  az  én  diplomácziám  történetét  hal- 
lotta. Ebből  azt  következtettem,  hogy  Dína  nem 
gyűlöli  Dombayt  s  ha  lehetne,  kész  volna  itt  apját 
helyettesíteni  a  bosszúállásban.  Én  tehát  mielőtt 
idejöttem  volna,  megszámoltam  az  élettel,  bizony- 
ságom Dombaynál  letett  végrendeletem;  megszá- 
moltam Dombayval,  bizonyságom  rá  a  felolvasott 
elismervény ;  megszámoltam  Dínával,  bizonyságom 
rá  egy  szép  cseresnyegaly  és  annak  a  szárán  egy 
piros  köves  gyűrű  .  .  . 

—  Gyűrű?  Micsoda  gyűrű? 

—  A  mit  Dína  küldött  tőlem  Dombaynak  cserébe. 
Lőrincz  úr  elámult.   Nem  azon,    hogy    míg    ő   a 

csatatéren  várja  ellenségét,  ez  addig  házát  veszi 
ostrom  alá  s  rabolja  meg  álnok  praktikával.  Nem. 
Az  jutott  eszébe,  hogy  miért  is  adott  ő  ki  a  két 
derék  kérőn?  Miért  is  lett  ő  Dombay  lovagjává? 
Itt  a  világos  ok.  Hiszen  tudta  és  akarata  ellen  úgy 
megszerette  azt  az  embert,  hogy  most,  bár  hara- 
gudni kellene,  kéntelen  örülni  a  Dávid  vallomásain. 

—  Nos  tehát  beszélj  Ámbár  Lőrincz.  Vissza- 
vonod-e? —  sürgeté  Dávid. 

—  Nem  vonom  vissza,  Dávid !  —  felelt  Lőrincz 
úr,  földhöz  vágva  a  Chuntu  vezér  reliquiáját.  — 
Ismétlem,  hogy  te  egy  körmön  font  imposztor  vagy. 
Üssön  meg  a  kő,  most  meg  a  leányomat  tetted 
bolonddá. 

Kezét  nyújtotta  Dávidnak,  a  mit  az  niegrázott 
emberüJ. 

—  Hanem  ha  elkezelted,  végezd  is  be.  Mert  én 
kimondom,  hogy  addig  nem  megyek  haza.  Mit  szól 
rá  az  asszony? 

—  Az  ám.  Ez  nagy  baj.  Tudod  mit?  Arra  valók 
a  segédek,  intézzék  el  ők. 

Akkor  a  segédekhez  fordult  és  hivatalos  hangon 
utasította  őket :  « Csont  Ábel  és  Mecseki  Tamás 
urak  a  szóban  forgó  ügyben  követendő  eljárás  meg- 
állapítása végett  kiküldetnek  az  erdőbe.  Véleményes 
javaslatuk  még  a  gyűlés  tartama  alatt   beváratván. » 

A  küldöttség  eltávozott,  a  két  ellenfél  pedig  le- 
heveredett a  pázsitra  kiszívni  a  békepipát,  egyik  a 
dohányt,  másik  a  taplót  szolgáltatván  a  béke  mű- 
véhez. 

A  küldöttség  visszatérvén,  előterjesztette  szóbeli 
jelentését,  mely  szerint  legtanácsosabb  lesz  testü- 
letileg jelenni  meg  az  asszony  előtt;  ebédre  ott 
marasztal tatván  lehető  étvágy gyal  megdicsérni  a  gaz- 
asszonyi  erényeket ;  fekete  kávé  felé  nyilvánosságra 
hozni  a  titkot,  melynek  tolmácsául  ott  a  helyszinén 
Mecseki  úr  ki  is  kiáltatik,  mint  ékesen  szóló  férfi 
és  az  asszonyok  jiyelvén  értő. 

A  négy  lovag  lassan  léptetett  hazafelé,  mintha 
szeretnék,  hogy  minél  később  érkezzenek  meg. 
Mecseki  úr  a  mondókájával  van  rendkívül  elfog- 
lalva; Dávid  úr  izzad,  mert  ő  a  főbűnös,  s  csak  az 
vigasztalja,  hogy  még  nagyobb  bűnös  is  van  nála, 
a  ki  leghátul  bandukol.  így  sereg-vezetőnek  Ábel 
úr  marad,  a  kinek  nincsenek  öreg  gondjai. 

De  csak  a  major  bejáratáig.  Ott  megállítja  lovát. 

—  Eredj  elől  Mecseid,  te  vagy  a  legszebb  legény 
köztünk.  Te  légy  a  caduceator. 

Mecseki  bátran  előrerugtatott,  de  csak  vissza- 
hőkölt, a  mint  Ámbárné  asszony  bosszúálló  alakja 
egy  poroló  seprűvel  megjelent  a  tornáczon. 

—  Várom   az  urakat!    Kerüljenek    csak    beljebb. 
A  négy  bűnös    szorongó    kebellel    sunnyogott  a 

tornácz  felé.  Lesz  most  kurucz-táncz.  Azt  hitték, 
hogy  a  buzogány-párbajnak  vette  neszét  az  asszony. 
De  csakhamar  tapasztalták,  hogy  itt  még  nincs 
tudomás  Chuntu  és  Buthemer  vitézekről, 

—  Dávid  sógor  pedig  be  ne  lépjen,  mert  nem 
akarom,  hogy  a  ház  ránk  szakadjon.  Mit  keresett 
nálunk  ma  reggel  ? 

—  Én,  kedves  húgom?  Egy  pár  szem  cseres- 
nyéért  léptem  be  a  kertedbe,  olyan  szépen  piro- 
sodott ki  az  úlra,  nem  állhattam  meg,  hogy  ne 
szakaszszak.  Becsületemre,  nem  volt  több  egy  kis 
galyacskánál.  Hát  már  azt  is  sajnálod  ? 

—  Szörnyűség  az,  a  mi  bolondokat  elkövet  ve- 
lünk a  sógor.  (Ne  tátsd  a  szádat,  te  kormos,  ha- 
nem lódulj  a  konyhába,  koppaszd  azt  a  libát.)  Ha- 
nem azt  megmondom,  hogy  innét  ki  nem  megy, 
míg  vissza  nem  viszi  a  gyűrűt  annak,  a  kitől  hozta  . . . 
Dína,  gyere  ki  Dína! 

Dína  előkerült  összedugott  kezekkel  és  kipirult 
orczákkal. 

—  Hol  az  a  gyűrű? 

—  Itt  van  anyám  nálam.  —  De  kezeit  nem 
vonta  elő. 

—  Add  ide  .  .  . 

Dína  kénytelen  voJt  elővonni  a  kis  kezeit.  Bal- 
közép ujján  volt  a  bűnjel,  csakhogy  igen  szoros; 
bármily  könnyen  forog,  nem  birja  lehúzni. 

—  Ne  vesződj  vele  lányom!  —  monda  Lőrincz 
úr.  —  Ha  neked  szép  az  a  gyűrű,  hagyd  ott,  a 
hol  van. 

Dína  apjához  menekült  az  anyai  feddőzés  ellen. 
Az  apa  gyöngéden  eltakarta  a  keblére  hajoló  főt. 
«A  te  ifjúságodnak  legyen  vezére  a  te  Iste- 
ned. :s) 

Az  asszony  még  tartotta  magát.  (Ne  gondolják, 
hogy  a  lánya  olyan  kivető.) 

—  En  nem  bánom,  de  azt  megmondom,  hogy 
elmenjen  innen  ;  keressen  magának  tisztességes  ekk- 
lézsiát  s  nekem  itt  ne  lévitáskodjanak. 

—  De  kedves  anyám  !  —  védte  a  leány  —  én 
el  nem  hagyom  a  mi  pusztánkat,  hogy  esztendőben 
egyszer  lássam  az  anyámat. 

—  ]ó  !  Hát  maradjatok  itt.  Lakjatok  nálunk;  fog- 
játok meg  az  ekeszarvát  és  túrjátok  a  földet. 

—  De,  kedves  anyám,  olyan  gyönyörű  kertünk 
lesz,  hogyan  hagyjuk  el  azt?  Meg  azt  a  szép  ákácz- 
erdőt,   a  kit  Ábel   bácsi   ültetett? 

Ábel   bácsit  szívén  találta  a  leány. 

—  Persze  hogy  én  ültettem  ;  tudtam  én  már  akkor 
is,  hogy  kinek  ültetem.  Ott  laktok  kettecskén,  eszem- 
adta.  En  vagyok  itt  a  főgondnok,  papnak  papnénak 
én  parancsolok,  nem  a  te  anyád. 

—  Lelketek  rajta!  —  monda  Lőrinczné.  —  De 
hát  szóljon  már  az  a  pap  is  vagy  mi !  Hadd  hall- 

Bakíay  :  Pusztai  találkozás.  14 

jam ;  mert  én  ennek  a  Béliái  fiának  addig  se  hiszek, 
míg  egyet  pisJant. 

—  Ha  csak  az  keJÍ,  kedves  húgom,  —  felelt  a 
Béliái  fia  s  újra  kengyelbe  lépett  —  hozom  mind- 
járt vasba  verve. 

Egy  óra  múlva  már  ott  volt  Dombay,  és  az  asz- 
tal körül  sürgölődő  Dínával  próbálgatták,  hogyan 
venné  ki  magát,  ha  két  nem-atyafi  személy  azt  merné 
egymásnak  mondani :   «te.» 


Két  hét  múlva  megjelenik  az  öreg  esperes,  a  kit 
valami  kiváló  tisztre  méltóztattak  a  nagyravágyó 
szülék  és  a  ki  megáldja  Dínát  Isten  nevében,  igaz 
szíve  szerint,  a  nélkül,  hogy  Petőfiből  avagy  Tom- 
pából előlegesen  megleezkézné.  így  aztán  könnyű 
esküdni,  gondolja  magában  az  a  fiatal  menyecskét 
a  ki  a  templomszentel éskor  olyan  nagy  czenzura 
után  tehette  le  a  hitet. 

Ott  van  az  egész  puszta  minden  Mámögje,  Mine- 
kája  és  Kikőhúznyija.  Az  ákáczerdőben  hosszú  asz- 
talok vannak  terítve. 

Még  néhány  nappal  is  ezelőtt  nagy  meghason- 
lás volt  a  pusztában  a  miatt,  hogy  Lőrincz  úr  maga 
akarta  kitartani  a  lakodalmat.  Természetesen  csak 
válogatott  vendégek  körében.  Sikerült  azonban  Csont 
Ábel  bölcseségének  más  útra  téríteni  a  jámbor 
örömapát,  hogy  ha  papi  famíliába  keveredett,  hát 
tartsa  meg  a  rendet.  A  pap  lakodalmát  az  ekkla 
tartja  ki,  honnét  nem  maradhat  el  sem  szolga,  sem 
szabados.  Ezért  van  jelen  a  puszta    apraja-nagyja. 

Pátróinc  nagyasszony  számos  liba  és  pulyka  árán 
megvásárolja  magának  a  házi-asszonyi  méltóságot. 
A  becsületes  Dávid  egy  hordó  boron  a  pinc^c- 
kezelést.  Ábel  úr  ingyen  jut  a  násznagyi  tiszthez 
és  a  meayasszony-tánczhoz,  melyet  el  is  jár  olyan 
vidáman,  hogy  a  könnyei  hullanak.  Mecseki  úr 
ugyanezen  megtiszteltetést  néhány  ragyogó  toaszttal 
hálálja  meg.  Dávid  úrnak  elég  volt  a  kezdeménye- 
zés és  út  egyengetés  dicsősége,  a  befejezés  örömét 
másnak  engedi  át  és  semmi  szerepet  nem  vállal 
(mivel  az  egy  pár  birkába  kerülne).  A  Mámögök 
és  Minekák  letesznek  jelszavukról  s  a  «Mámög»-öt 
«Hogy  volt»"tal  cserélik  föl  a  mai  alkalomra.  Egye- 
dül a  Kikőhúznyiak  maradnak  meg  következetesek- 
nek, a  mik  voltak  s  ha  valamelyik  akaratos  leányzó 
húzatja  magát  a  tánczra,  rákiáltanak  a  szemérmes 
legényre:   «Kj  kő  húzni  I  Ne  kiméldb 


És  az  az  egészséges  vállas  úr  ott  a  méhes  előtt 
abban  a  porkabátban,  a  kit  évről-évre  csalogatnak 
a  fényesnél  fényesebb  egyházak,  de  a  ki,  —  egy 
tekintettel  tanácsot  kérve  attól  a  kis  karcsú  torony- 
tól, melyet  ő  ültetett  a  szent  hegyre ;  azoktól  az 
árnyékozott  serpentinektől,  melyeknek  útját  ő  egyen- 
gette ki ;  azoktól  a  bokroktól  és  lugasoktól,  a  me- 
lyeknek minden  ágacskája  az  ő  szemei  előtt  és  az 
ő  kezeinek  melege  alatt  fejlődött  ki,  —  minden 
csalogatásra  nem-et  mond;  de  a  ki  nem  utasíthatja 
el  magától  azt  a  megtiszteltetést,  melyben  az  egy- 
házmegye részesíti  az  által,  hogy  mindjárt  előljáró- 

ban  második  aljegyzővé  választja :  nemde,  nem 
ugyanazon  Dombay  Máté-e,  a  ki  évekkel  ezelőtt 
azt  a  kétségbeesett  naplót  megkezdette? 

És  nem  Dfnának  neveztük-e  mi  régebben  ezt  a 
telt  idomú,  kökényszemű  asszonykát,  a  ki  imc  ke- 
gyetlen fenyegetődzéseket  intéz  egy  fiatal  ákáczfa 
ellen,  melynek  ágai  között  valami  gézengúz  fog- 
lalt megközelíthetetlen  állást?  A  ki  ime  évről-évre 
pörbe  száll  Ámbár  Lőrincz  úrral,  hogy  a  konvencísió- 
széna  szűken  van  mérve  és  fekete  is,  azonkívül  sásas 
is,  tehát  erre  ráadás  jár,  másik  húsz  petrencze  és  egy 
fias  tehén,  meg  három  bárány.  A  szegény  ember  egész 
koldussá  lesz,  míg  ki  birja  fizetni  a  papját !  A  ki  ime 
cscresnyeéréskor  felkél  a  nappal  és  átmegy  az  Ám- 
bárék  kertjébe,  feláll  egy  gyalogszékrc  és  meg- 
rabolja a  cseresnyefát,  míg  a  fa  alatt  egy  busa  kis 
leányka,  a  kinek  a  füle  tele  van  már  aggatva  cse- 
resnyefüggőkkel,  türelmetlenül  követeli  a  maga 
részét  ?  Nem  Dínának  neveztük  ezt  ? 

És  nemde  nem  Csont  Ábel,  Mecseki  Tamás, 
Ihárosi  Dávid,  Ámbár  Lőrincz,  becsületes  Dávid 
zsidó,  Dámán  atyafi,  Talpárdi  nagysága,  éltes  Mineka 
stb.  stb.  uraknak  neveztük-e  mi  azokat  az  urakat, 
a  kik  vasárnap  délutánonként  az  Ábel  úr  ákáczosát 
tisztelik  meg  látogatásukkal?  Nem  ez-e  az  ő  kaszi- 
nójuk? Nem  itt  pipázgatnak,  nem  itt  beszélgetnek, 
nem  itt  vitatkoznak,  sőt  oh  botrány !  nem  itt  sa- 
vanyúvizezgetnek-é  ők,  a  nélkül,  hogy  a  papnak 
terhére  volnának  vagy  a  papnénak,  a  ki  maga  is 
közéjük  telepszik  néha  a  busájával  ?  Nem  itt  ugrat- 
ják-e Dávid  urat  az  erkölcsi  támogatásért? 

A  mire  Dávid  úr  azt  mondja,  nem  keJI  ótet  fél- 
teni, ott  lesz  ő,  a  hol  kell.  Csak  néha,  midőn  el- 
borozgatnak, kivakkant  annyit,  hogy  ő  tőle  egyéb 
nem  telik  erkölcsi  támogatásnál,  mert  neki  két  leánya 
van ;  egyiknek  Ámbár  D/na  a  neve,  a  másikat  úgy 
hívják,  hogy  kondori  szent  ekklézsia.  Bizonyság 
erre  az  a  bizonyos  végrendelet. 


PATAK    BANYA 


(Szegény  emberek  tragédiája) 


1. 

Mikor    az    asszony    túlhaladta    már    a    hatvanat, 
kezd  a  korábbi   neve  kiveszni  a  forgalomból   és  el- 
kezdik egyszerűen  csak  szülénzk  nevezni,  vagy  pe- 
dig banyán2tk.    E    két    czím    közül    a    melyiket    rá- 
ruházza a  közvélemény,    azt  viselnie,  illetőleg  tűr- 
nje  kell,   mert  ezt    senki  le    nem  veszi  róla.    Es  e 
czímosztásban  annyira  választékos  a  közszokás,  hogy 
a  ki  egyszer  szülé-wé  lett,    azt   sohasem    említi  ba- 
nyának,   s  viszont  a  banyái  sohasem    mondja  szülé- 
nek, ha  csak  otromba  hízelkedésből  nem.  Így  Bár- 
dos István    szomszédom    éltes   feleségét    senki  sem 
nevezi  Bárdos  Istvánné   asszonynak    (az  emberség- 
tudó   mesteren    kívül,    a    ki    ilyen    tyúkászás    által 
akarja  magát  a  prédikátor  rovására  megkedveltetni) 
hanem  egyszerűen  Bárdos  szülének;  viszont  Cseb- 
res  Mihály  komám  élemedett    napaasszonyát  senki 
sem  mondja  néhai  férje   nevéről  Mózsi  Andrásné- 
nak    (még    a    mester    sem),    hanem    rövid    úton    a 
gazda  nevéről   Csebres  banyá-mk. 

Egészen    különböző  két  lény  :    szüle  meg  banya. 

Nincs    a  két    név  viselőiben    semmi   közös  erkölcs, 

mint  magában  a  két  névben  nincs  egy  közös  betű, 

A  fízü/e*.    Ez  korábban    kél    a  tehéncsordásnál. 

úgy  hogy  mire  a  tehén  csórd  ás  tülkölni  kezd,  6 
már  akkorra  nemcsak  a  teheneket  megfejte,  hanem 
az  udvart  is  kisöprögette.  (A  ház  elejét  az  utcza- 
felől  nem,  mivel  az  a  leány  dolga ;  micsoda  ház 
volna  az,  a  hol  leány  nincs?)  Egymásután  adja 
számon  a  pásztoroknak  a  jószágot,  a  tehenet,  a 
borjúfélét;  de  az  utczaajtóban  meg  nem  állapodik, 
csak  mikor  a  kanász  kezd  hajtani.  Mikor  ez  már 
a  harmadik  szomszéd  előtt  jár,  akkor  a  szülének 
is  ki  kell  lépnie  az  utczára,  nehogy  Miska  kanász 
ellenőrzetlensége  érzetében,  megint  elkezdje  azt 
az  éktelen  káromkodást,  melynek  tudományát  Zsit- 
váról  hozta  magával.  Miska  kanásznak  ez  a  lakat 
egész  napra  elveszi  a  kedvét ;  meg  sem  mer  muk- 
kanni, de  nem  is  köszön  ám  a  szütémk,  hanem 
csak  magában  szidja  a  vén  tüskére  valót  (azért 
mégsem  « banya »),  a  ki  miatt  az  ember  ki  sem  ká- 
romkodhatja  magát  éhomra  igaz  szíve  szerint.  Az 
öregapám  látta,  hogy  a  csürhét  énekszóval  hajt- 
sák ki  I 

Mikor  Miska  károml ástál anul  elhajt  a  harmadik 
szomszédig,  onnan  visszatekint  s  látja,  hogy  a  szüle 
nincs  már  a  kis  ajtóban,  akkor  egy  lélekzettel  ki- 
adja mindazt,  a  mi  a  hosszú  tűrtetés  alatt  fel- 
gyűlt benne,  de  azt  már  a  szüíe  nem  hallja;  6 
már  a  konyhában  rakja  a  tüzet,  forralni  a  hízók 
ételét.  Ez  alatt  a  szobában  csendes  zsongás  kelet- 
kezik; a  gyerekek  felébredtek,  a  férfiak  járnak  ki 
és  be,  végre  távoznak  munkára.  A  menyecske  meg- 
mosdatja, megfésüli,  felöltözteti  gyermekeit :  ez  az 
ő  dolga.  —  Távol  legyen  azonban,  hogy  most  már 

szabad  volna  a  világ  Sárikának  és  Jánoskának,  míg 
a    szüle    kezein    keresztül    nem    mennek.     A    szüle 
egymás  mellé    állítja  mindkettőt,    elmondja  velők  a 
reggeli  imádságot  mÜr  Isten  én  mennyei  szent  atyám  ! 't , 
azután  a  szüleinkért  és  tanítónkért  való  könyörgést 
t  Mennyei  atyám  az  tír  Jézus  J^riszhishan  !  *  Azt  bi- 
zony;   nem    is   ám    holmi    versbe    szedett    sületlen 
rigmust,  kiről  azt  sem  tudja  az  ember,  miféle  em- 
beri találmány:    búcsúsok  hozták -e  Gyödről,    vagy 
a  vaiszlói  poéta  eszkábálta.    Mikor  az  imádságnak 
vége    van,    akkor  a  két    gyerek    megint  visszakerül 
az  anyai  hatóság  alá,    mely  egy-egy  karéj  kenyér- 
ben nyilatkozik ;    ezt  az    anya  sajátkezűleg  helyezi 
el  Sárika  kosarába  és  Jánoska  czifra  vászon  szere- 
dásába,    mely    nem    madzagra    van    fűzve,    mint    a 
zsellérgyerekeké,    hanem     kétujjnyi     széles     fekete 
szfjjra;    a    szfjjnak    egyik    vége    keskeny    szálakra 
aprózva    fityeg    le    két    arasznyi    hosszaságban,    — 
mérve  Jánoska   arasztjával.    A   «csak    kenyér*   egy- 
általában   nem  lázítja    fel    a  két    gyereket.    Oh  ők 
tudják    jól,    hogy    még    egyszer    a   tszüUke^   kezein 
mennek    keresztül,    és    úgy    is   van.    A  szüle   rajok 
támad.  Hát  ti  nagy  behemótok!  kenyérből  akartok 
tanulni   az  iskolában?  Hát  a  könyv  hol  van?  Nézze 
meg  az  ember !  Hoczczi !  Már  ekkorra  a  tarisznya 
ki    van    akasztva  a  Jánoska    nyakából,    és  a  Sárika 
kosarával   együtt  az  ablakhoz  vitetik.    Ott    a    szüle 
elhelyezi   bennök    a    zsoltárt  és    a    Hübnert   leges- 
legalól,  hogy  ki  ne  essék,  mert  ebben  a  két  könyv- 
ben van  a  szegény  ember   gyerekének  egész  útra- 
valója  a  földi  életen  át  a  mennyeire ;  az  öreg  kátét 

csak  ügy  fogják  tanulni,  ha  jó  fcjök  lesz.  A  Hüb- 
ncrrc    jön    a  kenyér,    a  kenyérre    egy   takaró    ru- 
hácska   és    úgy    aztán  tarisznya    és  kosárka  vissza- 
akasztatnak  illetőségi  helyükre.    A  két  gyerek  sza- 
ladna most  már  ész  nélkül,    de  a  szüle    szava  még 
egyszer    útjokat  állja.    «Ökör  ment    el    keetektűl?» 
még    egyszer  vissza    kell    sompolyogni   kézcsókol  ás 
végett.    Már  most    szabad    a  világ    egész  az  isko- 
láig. A  szüle  titkon  utánok  lopózkodik  s  nagy  meg- 
elégedéssel   szemléli    a    kerítés    nyílásán    keresztül, 
a   mint  a  két  g^'erek  leül   az  ablak  alatt,  megnézni 
mi  van  a  Hübner  alatt,  mert  hogy  a  szülike  puszta 
kenyérrel    nem    ereszti    őket    útnak,    az    a    napnál 
világosabb.     Mi    van !     De    ki    tudná    azt  kitalálni, 
bírjon  bár  sokkal  több  tapasztalással   mint  Jánoska, 
vagy    élesebb    szemekkel    mint    Sárika.     Oh    az    a 
csontos  kéz,  —  mely  olyan  erősen  meg  tudja  hú- 
zogatni az    ember   torkát,    mikor    fáj,  —  a    szülike 
keze    kifogyhatatlan.     Nyáron     cseresznye,    szilva, 
körte ;    őszszel    szőlő,    berkenye,    lasponya,    a    mit 
somogyi    asszonyoktól    kenderért    cserélnek ;     dió, 
mogyoró,  tepertő,    sült  tök,    meg  az    a  drága  édes 
körte    télen ;    egy-egy    főtt    tojás    tavaszszal,    vagy 
pattogatott    kukoricza,    fehér    mint    a    gyolcs ;    sőt 
hihetetlennek  látszik,  de  való  igaz,  hogy  néha  még 
szentjánoskenyér,    sőt  egy  pár  kerek  füge  is  lapul 
a  Hübner  alatt;    mivel  van  egy  kránicz  ismerősük, 
a  ki    nálok  szokott    szállásolni,    s   ha    meggyűlik    a 
pénze,    azt  is  ott  hagyja    letétben  tavaszig.    Aztán 
a  szülike  olyan  leleményes,    hogy  két  nap  egymás- 
után   soha  sem  ád    egyfélét,  hanem    mindig   váltó- 

gátja.  Néha,  mikor  már  semmi  sem  mutatkozik  és 
Jánoska  türelmetlenkedik:  hát  ímé  jön  ám  be  ajtón 
a  két  nagy  ordas  macska,  mind  a  kettőnek  egy-egy 
piros  alma  a  nyakába  czérnaszálon.  Egyik  a  Já- 
noskáé, másik  a  Sárikáé.  Hisz'  az  látni  való,  hogy 
az  almát  a  macskák  hozták  s  bizonyosan  a  pad- 
lásról, mivel  sokat  járnak  oda ;  ezen  körülményből 
azt  következteti  Jánoska,  hogy  a  többi  jó  is  onnét 
kerül  mind.  Csak  ő  tudná,  hol  áll !  Egyszer  fel  is 
merészelt  vetemedni,  összekeresett  kasokat,  eresz- 
aljakat, de  a  kémény  mellé  a  csepűs  szekrénybe 
nem  mert  nyúlni,  mivel  ott  bőregér  van  s  meg- 
csípi  az  ember  ujját. 

Mikor  megszámlálják  a  kapott  mogyorót  s  az 
osztály  ellen  semmi  egyéb  kifogás  nem  támad  an- 
nál az  egy  lyukas  mogyorónál,  mely  a  Jánoska 
birtokában  találtatik,  de  a  melyet  Sárika  azzal 
egyenlít  ki,  hogy  a  magáéból  egyet,  mely  nem 
lyukas,  csak  egy  kicsit  töpörödött,  odaad  János- 
kának s  még  rá  a  lyukast  is  nála  hagyja,  meg- 
köttetik a  béke.  Nem  úgy  ugyan,  mintha  Jánoska 
nem  tudná,  mi  lakik  a  töpörödött  mogyoróban, 
világért  sem!  Jánoska  sokkal  élelmesebb;  hanem 
reméli,  hogy  a  két  rossz  mogyorón  egy  szem  jó 
aszalt  szilvát  cserélhet  s  így  még  nyer  rajta.  Azzal 
a  két  gyermek  megindul  az  iskola  felé  kézenfogva, 
mint  jó  testvérekhez  illik,  és  egyszerre  köszönve 
nagyot  (nem  úgy,  mint  azok  a  butú  városi  gyere- 
kek) minden  embernek,  mint  jó  iskolásokhoz  illik 
és  a  mint  ezt  az  azon  időbeli  népiskolai  törvény 
első  és  utolsó  §-a  rendeli. 

De  én  nem  Jánoska  és  Sárika  mivoltát,  hanem 
a  szülé-ét  akarom  ismertetni.  Tehát  a  szüle  mikor 
a  két  gyermeket  szemeivel  elkísérte  egész  az  iskola 
korhadt  deszkákból  tákolt  (micsoda  iskola  volna  az, 
a  melynek  jó  kerítése  van  és  hogy  lehetne  akkor 
a  mester  udvarát  megkülönböztetni  a  tiszteletesé- 
től)  —  tehát  az  iskola  —  ismétlem  —  korhadt 
deszkákból  tákolt  kerítéséig;  maga  is  befordul  a 
nagyházba,  ott  rendbehozza  kissé  haját,  mely  sza- 
bályszerűen fehér;  öltözetét,  mely  szabályszerűen 
fehér ;  fejét  beköti  kendővel,  mely  szinte  fehér ; 
karját  is,  —  hiszen  mezítelen  karral  csak  nem  mehet 
az  Isten  házába  —  letakarja  egy  nagy  fehér  ken- 
dővel ;  így  az  egész  szüle  fehér  mint  a  hó ;  az 
ifjabbak  is  fehérben  járnak,  legfeljebb  kötényük 
színes ;  de  a  tisztesség  színe  és  a  gyászé  minálunk 
az  egész  fehér.  Mikor  haza  jön  az  isten-házából, 
lát  dolga  után  és  többé  nem  megy  ki  az  utczára, 
hanem  ha  éneklő  koldus  áll  meg  az  utczán,  a  ki 
helyébe  várja  az  alamizsnát,  ahhoz  még  kiszalad 
egy  tányér  liszttel ;  sőt  ha  a  kémesi  koldus  jön, 
az  még  zsiradékot  is  kap,  mivel  olyan  szépen  tudja 
énekelni : 

"Azért  hozzád  szívemet  emelem, 
Cselekedjél  irgalmasan  velem. » 

Az  ének  aztán  nem  megy  ki  a  szüle  fejéből, 
egész  nap  énekelgeti : 

« Azért  hozzád  szívemet  emelem, 
Cselekedjél  irgalmasan  velem.)) 

Néha  megesik,    hogy    megint    látják    déltájon,    a 

mint  megy  az  utczán  valahová,   egy  szakajtó  ruhá- 
ban valamit  rejtegetve.  Akkor  mindenki  azt  kérdi  : 
vájjon  ki  a  beteg?  A  Bárdos  szüle  ebédet  vitt  va- 
lakinek.   A    merre    jár,    a    gyerekek    rákiáltoznak : 
«Szülikém,    hová    megy  keed?))    A  szüíikénzk  min- 
den   ilyen    kis    kiváncsi    számára    van    egy-egy    jő 
szava,    néha    egy-egy    almája,    vagy    egy   kis  aszalt 
cseresznyéje.    Néha    lemegy    a    rétre    is,    ha    nem 
hordta-e  el  a  kis  libákat  a  vadó?  Akkor  az  egész 
libapásztor    népség   hozzágyülekszik    a    panaszával. 
A  szüle   törvényt   tart    és    igazat    ád    mindenkinek. 
Ha  cselédei  hazakerülnek  a  munkáról,  megint  csak 
ő  várja  őket,  meleg  ételre,  néha  egy  kobak  borocs- 
kára is.    Egy  cseppet  meg  nem  inna  nálok  nélkül. 
Mikor  a  férfiak  vacsorához  ülnek,  a  gyerekek  akkor 
mondják    az  esteli    könyörgést    a   szüíe    vezénylete 
alatt:   n Szerelmes   atyám   az  Úr   Jézus  J^riszlusban,i» 
Sokszor    megtörténik  kivált  Jánoskán,    hogy    imád- 
ság közben  el  is  alszik.   De  a  kegyetlen  szüle  fel- 
ébreszti. Végig    kell    azt  mondani    hallod  egészen, 
mert  látod,  a  jó  isten  is  egész  napot  adott  nekünk. 
Csak  olyan  hosszú  ne  volna!  Bezzeg  jó  ám  aztán, 
mikor  a  bezáró  imádságra  kerül  a  sor: 

Három  angyal  fejem  felett. 

Egyik  őriz,  másik  vigyáz, 

A  harmadik  bevisz  az  örök  boldogságba.  Ámen. 

Ez  a  legkedvesebb  imádsága  Jánoskának,  mert 
a  hol  az  Ámen  végződik,  az  ő  kóczos  fejének  ott 
kezdődik  nyugodalma.  A  szüle  kimegy,  sorba  nézi 
az  ólajtókat,    a  kaput,  ha  be  van-e  akasztva  (zárni 

Ugyan  ki  előJ  zárná)  és  megint  csak  ő  fekszik  utol- 
jára. Még  akkor  is  fejében  van  az   ének : 

« Azért  hozzád  szívemet  emelem, 
Cselekedjél   irgalmasan  velem. » 

Ez  a  ((szüleid. 

Hát  a  ((banya))?  A  szülével  teljesen  egyenlő 
korú  és  hatáskörű  teremtése  az  istennek  s  hason- 
lítanak egymáshoz,  mint  a  k^lme  színe  a  fonákjá- 
hoz. Korán  kel,  —  vagy  talán  nem  is  alszik  soha  -7- 
legalább  a  nyelve.  Nem  is  érdemli  a  nyugodal- 
mat. Nem  is  szereti,  mert  első  kakasszókor  már 
talpon  van  szidni  a  pásztort,  mért  nem  hajt  már. 
Egymásután  kergeti  az  öreg  és  apró  jószágot,  de 
egyiket  sem  engedi  menni  szó  nélkül.  Ha  a  tehén 
öklelődzik,  a  borjú  ugrál,  a  malacz  futkároz,  mind- 
egyikre van  kádencziája.  Majd  elvisz  az  ördög, 
majd  nem  veszkődöl !  Né  te !  csúnyuljon  meg  a 
párád I  vér  essék  rád!  és  több  efféle  útálatossá- 
gok.  Ha  valami  szívszerint  való  párra  akad,  eldarál 
vele  könyörgésig;  ha  nem  akad,  visszamegy  a 
konyhába,  először  a  bodri  kutyát  piszkafázza  meg 
a  mért  lábatlankodik,  azután  bevágja  a  konyha- 
ajtót, megint  kinyitja,  hogy  legyen  mit  újra  be- 
vágni. Az  ilyen  jó  reggelre  a  férfinép  is  felugrál, 
belevesz  a  feleségébe  s  minthogy  reggel  nem  szo- 
kás asszonyt  verni,  felteszi  magában,  hogy  estére 
hagyja  a  számadást.  A  banya  előre  örül  az  esteli 
mulatságnak.  S  minthogy  Sárika  és  Jánoska  ott  is 
találkozik:  a  banya  elöljáróban  hátbaveri  őket,  az- 
után   egy  periódusban    foglalván  gyereket,   mestert 

és  iskolát,  kijelöli  nekik  az  utat  poklok  fészkes  fe- 
nekére. A  Tiszteletest  nem  meri  bántani,  mert  azért 
kalodába  teszik. 

így  szétijesztvén  magától  minden  jótét  lelket, 
következik  a  banya  legfőbb  élvezete,  a  tyúketetés. 
Még  ez  az  ostoba  állat  is  megismeri  benne  a 
banyái  s  csak  úgy  oldalogva  settenkedik  körülötte, 
mint  a  ki  nem  egy  szomorú  példából  tudja,  hogy 
a  vakbizalom  lábaiba  kerülhet  a  tapasztalatlan  tyúk- 
fiatalságnak. Ne  vetődjék  pedig  oda  a  szomszédéi 
No  nem  is  vetődik:  egynapos  csirke  korában,  már 
a  rosta  alatt  tudja,  mi  vár  rá,  ha  oda  megy;  de  a 
banya  ezzel  nem  enged  kifogni  magán.  Ha  gyilkos 
kedvében  van  a  saját  tulajdon  kendermagos  jéraeé- 
jére  is  ráfogja,  hogy  a  másé,  leüti  lábáról  s  nagy 
patvarkodással  átveti  a  szomszédba.  Az  mitsem 
segít  a  dolgon,  ha  szomszédasszony  nem  ismeri 
magáénak  a  deliktit:  azért  a  banya  elpatvarkodik 
fölötte  féldélig. 

Most  már  kimegy  az  utczára  azon  borzasán,  a 
mint  kikelt  az  ágyból ;  a  gyerekek  ordítva  szalad- 
nak előle  az  udvarra,  vagy  kerülnek  a  másik  sorra. 
Kötője  alatt  rejteget  valamit,  a  ki  látja,  azt  mondja 
rá :  most  viszi  a  Csebres  banya  a  búzát  a  zsidóhoz 
pálinkáért.  Ha  végig  megy  a  kerten,  a  menye  ül- 
tetvényeit tőben  megemelgeti,  hogy  kifonnyadnak ; 
a  szegény  menyecske  sír-rí,  hogyan  vesz  csizmát 
a  fiának.  Ha  lemegy  a  rétre,  libapásztorok  sival- 
kodva szaladnak  szét,  kergetik  a  gyengelibát,  mert 
a  banya,  a  mint  utolér  valami  falkát,  elkapja  be- 
lőle a  szélsőt,  megnézi  a  talpát  és  konstatálja,  hogy 

Baksay  :  Pusxti>i  találkozás.  1 5 

az  az  ő  jegyében  van.  A  banya  Júdja  a  hány, 
annyiféle  jegyben  van.  Télen  is  tud  ő  mulatságot 
szerezni  magának.  Csak  azt  várja,  hogy  menye  ki- 
forduljon, menten  egyet  csavar  a  rokka  farkán  és 
a  menyecske  nem  tudja  eltalálni,  mi  a  baja  ennek 
a  pörgőnek.  Akkor  a  banya  ráförmed,  hogy  nem 
tud  fonni.  Szövőszékén  összekuszálja  a  fonalat,  ak- 
kor árulkodik  rá,  hogy  nem  tud  szőni.  Párnáiból 
kilopkodja  a  lúdtollat;  és  megtömi  kakastollal  ; 
akkor  a  nyakába  borúi  a  fiának :  Szegény  fiam ! 
hát  arra  neveltelek  én  téged,  hogy  tyúktollas  ágyat 
vessen  a  feleséged!  Megannyi  kész  veszedelem  a 
szegény  fiatal  asszonynak.  Sohasem  biztos  benne, 
mikor  kell  kiugrani  a  házból ;  alattomos,  bizalmat- 
lan lesz ;  a  gyermekek  gyanakodók,  árulkodók. 
Ez  aztán  így  megy  a  családban  nemzedékről -nem- 
zedékre, míg  ki  nem  pusztul.  Óh  a  banya  tud 
rontani  még  halála  után  is.  Álnoksága  vérből-vérbe 
plántálódik  át  harmad-  és  negyediziglen. 

Ez  a  banya.  Másutt  ezt  boszorkánynak  hívják 
és  néki  tulajdonítanak  mindenféle  nyavalyát,  sebet, 
tályogot,  jégesőt,  forgószelet ;  de  mi  már  nem  hi- 
szünk a  boszorkányokban.  Boszorkány  nincs,  hanem 
banya  akad  minden  faluban. 


Már  most  oda  nézzetek.  Ahol  jön  a  Patak  ba- 
nya ;  épen  most  lépett  át  a  kert  gyepűjén  és  a 
gyalogúira  tér,  mely  a  búzavetések  közé  visz. 

Mit  beszéltek  ti  a  ti  vasútaitokról  és  azokról  a 
vörös    szemű    szörnyetegekről,    melyek   azon  a  két 


keskeny  sínen  éjjel  és  nappal  lőtnak-futnak  fel- 
alá,  mint  az  átkozott  lélek,  mely  elveszett  üdvös- 
ségét keresi?  Az  a  lihegés,  melyet  az  elől  járó 
szörnyeteg  tesz,  a  ti  korotok  nyereség  és  élvezet 
utáni  vágyát  fejezi  ki.  Kész  mindent  összezúzni,  a 
mi  őrült  rohamának  ellene  áll.  Hát  a  ti  kátyús, 
döczögős  országútaitok,  melyeknek  poros,  sáros, 
fojtó,  tikkasztó  prózája  kieszi  a  tüdőt  és  szemet! 
Két  kerékvágás  van  rajta,  az  egyik  a  hintóké,  másik 
a  fakó  szekereké.  Itt-ott  nagy  otromba  kövek,  a 
tengelyek  veszedelmei.  Amott  nyomorúságos  vár- 
megyei rabok  sovány  kézzel,  ormótlan  kalapácscsal 
tördelik  a  kemény  sziklát  kilenczszögletű  dara- 
bokra. Minden  lépten-nyomon  egy  elkényszeredett 
alak,  papucsából  kiigyekvő  hüvelykekkel  ;  jobbra- 
balra mértföldről-mértföldre  korcsmák,  melyeknek 
falára  kuka  piktor  mázolta  fertelmes  fantáziája  khi- 

méráit.  A  szín  alatt  ittas,  kigyúlt  képű  fuvarosok 

A  kapu  fél  fán  statárium,  kivégzési  hirdetmények 

és  az  egész  aranyfüstös  czivilizaczio,  imitt-amott 
érzékenyen  megvedelve. 

De  nézzétek  ezt  a  gyalogútat,  a  mint  a  buza- 
vetések  vagy  az  erdő  csalitja  között  bujkál,  mint 
egy  kis  tündér,  a  ki  szeret  játszani,  de  senkit  meg 
nem  csal.  Szeszélyesen  szökken  dombról-dombra, 
jobbról  balra,  mégis  a  legegyenesebb,  a  minő  csak 
lehet.  Gondosan  kerül  minden  sarat,  minden  po- 
csolyát; nem  él  vissza  az  emberséggel,  nem  köve- 
tel nagymérvű  kisajátításokat,  közmunkákat;  nem 
tesz  kárt  az  egyeseknek,  mert  nem  hosszában,  ha- 
nem keresztbe  szeli  a  mesgyéket;  pályája  rövid  és 

keskeny,  czélja  szerény,  mint  a  rajta  járóké.  Nincs 
szükség  útkaparóra,  úttöltőkrc,  mégis  tiszta,  egye- 
nes, mintha  mindennap  felmosnák.  Sem  por,  sem 
sár  rajta.  Azok  a  tiszta  Jelkek,  kiket  a  farizeusok 
bevádoltak  a  szombatnapi  kalászszedésért,  bizonyo- 
san ilyen  gyalogúton  jártak. 

Ezen  megy  végig  a  Patak  banya.  Egy  gyönyörű 
szép  fiatal  alak ;  délczeg  termete  egy  tenyérnyivel 
még  magasabbnak  látszik  az  egyenes  tartástól.  Fe- 
jén terepély  vékás  kosár  tíz  emberre  való  étellel, 
de  azért  magatartása  könnyű  és  fesztelen.  Egyik 
kezében  vizes  korsó,  mely  már  nem  fért  a  kosárba, 
másikon  egy  négyéves  fiúcska,  kinek  előjoga  anyjá- 
nak segíteni,  mikor  ebédbe  megy,  mely  előjogot 
akkép  gyakorol,  hogy  elmaradoz  búzavirágot  szedni, 
a  mit  haza  visz  a  szülének. 

Az  asszony  egyenlő  lépésekben  halad  előre. 
Gyönge,  fiatal  arczán  egy  vonás,  egy  verítékcsöpp 
nem  ül  ki  panaszra  a  teher  ellen,  melyet  emel  s 
mely  alatt  termete  magasul  ni  látszik.  Nyugodt  ar- 
cza  mintha  mondaná :  terhet  viszek,  de  nem  hajlok 
meg  alatta.  (Minő  más  kép  az,  mikor  az  asszony 
butyorba  kötve  czele-czuláját,  hátára  veti  s  arczát 
a  földre  sülyesztve  támolyog,  mint  valami  dohány- 
csempész. Még  bot  is  van  a  kezében,  mint  a  kol- 
dusnak.) 

Alakja  teljes  harmóniája  mindazon  szépségnek, 
melyet  az  ormánsági  faj  kiváló  példányaiból  le- 
hetne csak  összeszerkeszteni.  Sötétkék  szemét  a 
távoli  rétre  szegezi  s  hogy  az  erős  nézésben  meg 
ne    fajuljon,    le-lehúzza    szivárványos    szemöldökét. 


Ha  paraszt  asszony  nem  volna,  azt  mondanám, 
férje  után  eped,  de  a  szegény  ember  akármint 
szereti  egymást,  nem  ér  ám  rá  az  érzelgésre.  Le- 
het, hogy  fáradni  is  kezd,  szeretne  mielőbb  czéJ- 
jáná]  Jenni  s  azt  hiszi,  hamarább  oda  ér,  ha  meg- 
láija  munkásait.  Mezítláb  jár,  mint  a  múzsák  ;  de 
én  nem  is  tudom,  minek  is  bántalmazná  azt  a 
harmatmosott  gyalogútat  és  minek  gázolná  azokat 
a  lehajlott  kalászokat  valami  esett  állat  tisztátalan 
bőrével,  mikor  így,  ha  rugalmas  lábaival  rálép,  meg 
sem  érzi  a  gyenge  fűszál.  Testét  hófehér  redőzött 
ingváll  fedi,  melyet  kebelnek  hívnak  s  a  mely  ki- 
számított ügyetlenséggel  igyekszik  elrejteni  telt  ido- 
mait. Aztán  az  a  boldog,  nyugalmas,  szelíd  mosoly 
ajkain,  bizonyosan  még  akkor  maradt  ott,  mikor 
megcsókolta  alvó  kisdedét ;  szemei  szemérmes  né- 
zése, orc^zái  pirul  ékony  rózsái  . . . 

Bizonyára,  ha  látnád  odahaza,  mikor  kis  mada- 
rait öltözteti,  vagy  imádkoztatja ;  ha  szemlélnéd, 
mikor  téli  estéken  a  szentírást  olvassa  házanépének, 
hogy  be  se  hallik  a  nagy  csetepaté,  a  mit  a  szom- 
széd banya  gerjesztett ;  ha  látnád,  mint  nyújtja  a 
tál  ételt  szegény  német  vándorló  legénynek,  mint 
kérdezi  ki,  ha  él-e  édes  anyja  és  ha  él,  minek 
eresztette  ily  messzi  útra  . . .  ? 

Hát  még  ha  látnád,  mikor  templomba  megy. 
Nincs  hóna  alatt  a  testes  gradual ;  minek  is  volna, 
mikor  tudja  az  egészet  könyv  nélkül.  Hát  még 
mikor  énekel  a  gyülekezet,  és  az  ő  szép  hangja 
mint  egy  ezüst  csengetyű,  játszva  röpül  ki  a  ma- 
gasba !  Sokszor  egyszerre  elhallgat  az    egész    nép. 

hogy  gyönyörködhessen  abban  az  egy  hangban, 
a  Patak  menyecske  éneklésében. 

Hát  még  ha  figyelemmel  kiséred  értelmes  tekin- 
tetét, melyet  predikáczió  közben  a  Tiszteletesre 
függeszt.  Csak  néha  mozzan  meg  szemöldök  íve, 
a  mi  nála  helybenhagyást  jelent.  Néha  végig  pillant 
a  gyülekezeten  s  egyszerre  lesüti  szemeit,  a  mi  azt 
jelenti,  hogy  ipamuram,  öreg  Patak  István  megint 
elszenderűlt,  pedig  mennyire  szégyenli,  ha  sze- 
mére vetik  I  néha  nagy  ritkán  megkeresi  ajkait  az 
emberszóló  mosoly,  nyilván  ángyomasszony  Rákhel 
leánya  miatt,  a  ki  minden  vasárnap  úgy  meghagyja 
színét,  mintha  a  forróláz  gyújtotta  volna  el. 

Ha  mindezt  látnád,  el  se  hinnéd,  hogy  ezt  a 
szép  fiatal  asszonyt,  ezt  a  jó,  szelíd,  okos  terem- 
tést Patak  banyának  emlegesse  az  ötödik  ember- 
nyom. Szegény  I  hogyan  lehetett  volna  6  banya, 
hiszen  meghalt  fiatalon,  szomorú  halállal. 


Még  akkor  robotvilág  volt,  meg  dézmavilág. 
Most,  mikor  aratógépek,  gyűjtőgépek,  morzsoló 
gépek,  cséplőgépek  zúgnak,  dörömbölnek,  fütyöl- 
nek, mintha  kárhozott  lelkek  üvöltöznének,  kinek 
jutna  eszébe,  hogy  ezelőtt  százhuszonhat  eszten- 
dővel, felséges  Mária  Terézia  uralkodása  kezde- 
tén, mindezeknek  a  csudagépeknek  helyét  a  leg- 
egyszerűbb kétkarú  emeltyűk  pótolták.  A  kétkarú 
emeltyű  az  urasági  hajdú  rendeletére  vállára  vette 
munkaszerszámait,  jókor  hajnalban  megjelent  az 
urasági  réteken,  ott  elkezdett    mozogni  olyan   tak- 

tusra,  mint  az  igazi  gép,  nem  kellett  megindításá- 
hoz tűz,  víz,  gőz,  szén,  olaj,  kátrány,  legfeljebb  egy 
kis  mogyorófa ;  nem  volt  rá  mérve,  hogy  hány  ló- 
erővel kelljen  bírnia,  sem  pedig  az  erő  és  időarány 
statáriuma  nem  függött  a  feje  fölött.  Ez  a  kétkarú 
emeltyű  volt  a  jobbágy.  Mikor  learatta  az  uraság 
búzáját  (ez  volt  a  robot),  akkor  fogott  a  magáéhoz. 
Mikor  ezt  is  letakarította,  keresztbe  rakta,  akkor 
megjelent  a  tiszttartó  és  minden  keresztből  kiválasz- 
tott két  kévét  az  uraságnak.  Ez  rolt  a  dézma. 

Mindezek  ma  már  nincsenek.  Mert  azt,  hogy 
Füstfaragó  szomszéd  tegnap  alkonyattájban  Jékli 
zsidó  kis  ajtaján  besurrant,  nem  lehet  dézmafize- 
tésnek  mondani  ;  Gábor  bátyám  sem  robotol  azzal, 
hogy  loo  forint  kölcsönért  Dávid  gazdának  adta 
zálogba  a  fertály  földjét,  mindössze  is  megszántja 
neki  kamat  fejében,  az  aratás  a  Dávid  baja  lesz,  — 
sem  pedig  Lukács  gazda,  a  ki  fuvarból  annyit  ke- 
res, hogy  a  faluban  senki  sem  él  olyan  jól,  mint 
ő.  Sokszor  tíz  pohár  fekete  kávét  is  megiszik  egy 
este,  míg  Péter  gazda  vöröshagymát  vacsorál  és  a 
mellett  dolgozik,  mint  a  marha  (a  hogy  Lukács 
gazda  szokta  mondani),  vagy  mint  a  hangya  (a  hogy 
bíró  uram  mondja  neki  szemtől  szembe,  nyilván  a 
közelgő  választásokra  való  tekintetből).  De  hát 
Péter  gazda  kénytelen  vele,  mert  Ignácz  gazda 
soha  egy  gyűszüvel  sem  kinálta  meg  abból  az  édes 
pálinkából,  a  mivel  Füstfaragó  szomszéd  szokott 
dicsekedni. 

Ez  csak  úgy  eszembe  jutott  és  a  dologra  nem 
tartozik;  visszatérünk    a    kétkarú  emeltyűkhöz,    kik 

a  dézmát  és  robotot  nem  oly  rejtélyes  módon  tel- 
jesítették, mint  fennebb  említett  Füstfaragó  szom- 
széd és  társai. 

Voltak  azonban  a  kétkarú  emeltyűk  között  fiatal 
asszony  cselédek,  kiknek  a  nehéz  robotból  könnyű 
rész  jutott :  elviselni  és  viszonozni  a  felügyelő  urak 
enyelgéseit.  Nem  csuda  hát,  ha  a  felügyeletre  töb- 
ben is  vállalkoztak,  mint  kellene,  sokszor  olyan 
urak  is  lábatlankodtak,  a  kiknek  az  irodába  volt  a 
helyök.  És  hogy  messze  ne  menjünk  példáért,  ime 
itt  ez  a  kurta,  testes,  peczkes,  őszbevegyűlt,  ezüst- 
sarkantyús  úr,  az  uradalmi  fiskus,  mit  hivalkodik 
azzal  a  nagy  balgatag  tajtékpipával  kezében,  ott  a 
híd  karfájára  támaszkodva  ?  Már  a  delet  harangoz- 
zák a  szomszéd  városban,  ide  is  kihallik  a  harangszó, 
a  boglyarakó  emberek  is  leteszik  a  villákat  és  a 
melyiknek  kihozták  az  ebédjét,  mellé  is  telepedett. 
De  a  fiskus  urat  a  napsugarak  ellen  minden  ol- 
dalról védik  a  hídtöltést  szegélyző  fűzfák,  és  leg- 
kevésbbé  sem  látszik  az  ebédre  gondolni ;  egész 
figyelmét  lekötözték  az  ebédvivő  asszonyok,  kiknek 
mind  az  ő  őrszemléje  alatt  kell  keresztüljutni  a 
hídon.  Mindegyik  emberségtudó  modorban  köszön 
neki ;  egyik-másik,  kit  a  lelke  rávisz,  merész  oldal- 
pillantást is  vet  rá,  mivelhogy  a  fiskus  úr  gavallér- 
hírben áll. 

A  Patak  menyecske  (nem  visz  rá  az  ízlésem, 
hogy  Patak  banyának  mondjak  egy  szép  fiatal  pálma- 
szálat) legkésőbb  érkezett,  a  mit  kiment  az  a  ma- 
rok búzavirág,  mely  legifjabb  Patak  István  kövér 
ujjai  között  izzad.    A  kis    gazda    egészen    jól    van 

lakva  az  « ebédbe*  menés  dicsőségével,  húzatja 
magát  és  a  hídhoz  igen  messziili  azt  a  közeli  pet- 
renczét,  melynek  tövében  apja  pihen. 

A  fiskus  úr  majd  elnyelte  szemével  a  közelgő 
hölgyet.  Minden  lépésre  szebb  volt.  Mint  egy 
virágos  almafa  távolból  ;  csak  a  tetsző  szín  varázsa 
kápráztatja  a  szemet ;  az  egész  egy  tömör  testnek 
látszik,  azt  hinnéd,  így  távolból  nézve  legszebb. 
De  ha  mellé  jutsz  s  egyenként  veszed  szemügyre 
az  ágat,  a  lombot,  a  virágcsoportokat,  az  egyes 
virágot,  —  az  egyetlen  aláhulló  szirmocskát . . .  I 
No  de  fiskus  úrnak  nem  volt  ideje  tovább  fűzni  a 
hasonlatot ;  a  menyecske  a  távolból  csak  délczeg 
sugár  termetével  és  rugalmas  lépteivel  vált  ki ;  köze- 
lebb jőve  áramlott  a  báj,  a  termet,  a  mozgás,  a  szín, 
az  idomok  bája,  a  fiskus  úr  szemébe,  hogy  egészen 
belevakúlt.  Csak  egyetlen  egy  sugárkához  nem  volt 
szerencséje,  a  szemekhez.  Az  asszony  úgy  a  lába 
alá  vigyázott,  a  mint  előtte  elhaladt,  mint  azok  a 
gycrkőcz-leányok,  a  kik  életökben  most  próbálják 
először  a  fejen  való  kosarazást.  Illedelmesen  sze- 
rencsés jónapot  kivánt  a  nemzetes  úrnak.  Még 
akkor  nem  nagyságolták  a  fiskálisokat. 

—  Fbgadj  Isten  fiam !  kié  az  a  szép  kis  gye- 
rek? —  kérdé,  mint  a  ki  tudja,  hogy  az  anyát  a 
gyermekében  kell  ostromolni. 

—  Az  enyim,  nemzetes  uram !  —  felelt  a  me- 
nyecske és  tovább  haladt,  meggyorsítva  lépteit, 
mint  a  kis  gyerek,  mikor  a  sötét  szobából  vilá- 
gosra menekül. 

Tudta  is  a  fiskus,  mit  mondott  az  asszony.  Szeme, 

szája,  szíve,  értelme  rajtaveszett  azokon  a  karcsú 
Atalanta-lábakon,  melyek  alig  látszottak  érinteni  a 
földet.  Tekintetével  elkísérte  egész  a  petrencze 
tövéig. 

Az  asszony  is  leemelte  fejéről  a  tárkosarat,  ki- 
vette belőle  a  fazekat,  meg  a  tányért,  meg  azt  az 
egy  bádogkanalat,  melylyel  férje  fog  enni.  0  sem 
ebédelt  ugyan,  hanem  azért  nem  kell  két  kanál. 
Jóravaló  asszony  megvárja,  míg  az  ura  megebédel 
és  csak  azután  lát  a  maradékhoz.   Tisztes  szokás  ez  ! 

Még  nem  ülhet  le ;  másoknak  is  hozott  ebédet. 
Öt-hat  háznép  ebédjét  kiviszi  egy  asszony,  így  aztán 
egy  héten  egyszer  kerül  mindegyikre.  Most  ő  volt 
a  soros. 

Mikor  mindenkinek  kiosztja  a  magáét,  vissza- 
kerül urához,  leül  vele  szemközt  három  lépésnyire. 
Így  szemébe  süt  ugyan  a  nap,  de  azon  könnyű 
segíteni.  Megtágítja  fején  a  kendőt,  s  annak  ár- 
nyékában férjén  pihenteti  édes  tekintetét.  A  fiatal 
férfira  is  előnyösebb  helyzet  volna,  ha  fejét  kezébe 
hajtva  elmerengene  hitvese  szemein :  de  akkor  raj- 
zunk nem  volna  hív  az  igazsághoz.  Ifjabb  Patak  Ist- 
ván a  földön  ül  és  kanalazza  a  körmös  bablevest,  mely- 
ből minden  harmadik  kanálhoz  legifjabb  Patak  István 
tartván  természetes  jussát  —  minthogy  tud  háromig 
olvasni  —  nem  hagyja  magát  kijátszani,  hanem  a 
harmadik  kanálmerítéssel  egyidőben  eltátja  száját 
s  engedi  beletölteni  a  paprikás  eledelt.  Ezenkívül 
a  levesben  található  egészben  maradt  öreg  babok  is 
az  ő  extra  accidentiáit  képezik,  melyeket  sajátke- 
zűleg  fogad   el    apja    kezéből.    E    közben    folyvást 


Tekintetével  elkísérte  .  . 

vallatja  apját,  mért  nem  fogott  arany  málingót,  majd 
ő  most  hazavinné  a  Jánoskának. 

Végre  a  férj  bevégzi  ebédjét  és  hanyatt  fekszik 
a  zöld  fűtarlón.  Legifjabb  Patak  István  rögtön 
megkivánja  ezt  az  állapotot  és  azonnal  odafekszik 
apja  mellé,  kis  kalapjával  betakarva  arczát,  a  hogy 
ezt  apjától  látta. 

A  menyecske  most  felkél  ülőhelyéből,  de  mi- 
előtt a  maradékhoz  láthatna,  a  fiskus  úr  odakiáltja 
magához  a  hídra. 

A  robotosok  már  Patak  István  után  eveztek  azon 
a  csöndes  tengeren,  mely  gyönyörűségeinek  egész 
özönét  azokra  árasztja  ki,  kiknek  az  élet  vajmi 
keveset  ád.  A  déli  álom  !  mit  tudjátok  ti  hűs  palo- 
ták és  gazdag  asztalok  lakozói,  hogy  mi  az  ?  Ti 
nektek  az  semmit  sem  ád  egyebet  keserű  szájíznél, 
vízkóros  pöffedtségnél  és  gyilkos  mogorva  kedély- 
nél. De  nézzétek  ezeket  az  embereket,  a  kiknek 
homlokáról  hajnaltól  délig  pergett  alá  az  igaz 
gyöngy !  Egy  órát  pihennek  anyjok  kebelén,  a 
puszta  földön,  és  ez  az  egy  óra  visszaadja  nekik 
azt,  a  mit  a  megelőző  nyolcz  elragadott.  Óh  a 
föld  jó  édes  anya  ! 

Mindenki  pihen.  Senkinek  semmi  gondja  arra, 
a  mit  a  fiskus  az  asszonynyal  beszél ;  különben  is 
mind  a  kettőt  elrejtik  a  parti  fűzek,  csak  itt-ott 
villan  át  a  lombok  között  az  asszony  fehér  kontya 
és  a  lombok  felett  a  fiskus  feje;  halk  szavait  nem 
lehet  kivenni ;  az  asszony  feleleteit  azonban  tisztán 
hallják  a  kíváncsibb  sihederek,  és  a  feleletekből 
a  kérdéseket  is  megfejtik : 

«]lona.» 

•  Ratak  István. • 

•  Huszonnégy.* 
« Kettő. » 

•  Mindkettő  fiű?» 


?» 

«ószre  leszünk  öt  esztendős. » 

?» 

« Szeretem. » 

?» 

«Nem  volnék  keresztyén,  ha  nem  szeretném.* 
« ?» 

« Menjen  uram!  ez  nem  szeretet,  hanem  bu- 
jaság!» 

A  mi  ezután  történt,  azt  nem  akarja  tudni  senki. 
A  fiatal  sihederek,  kik  kalap  alól  figyelték  a  két 
beszélőt,  úgy  suttogják,  hogy  az  utóbbi  szavak 
után  a  fiskus  átölelte  az  asszonyt,  de  ez  egy  heves 
mozdulattal  kibontakozott  az  úri  ölelésből,  egy 
másikkal  pedig  mellen  taszította  a  híd  karfájához 
támaszkodott  gavallért.  Azután  láttak  egy  pár  sar- 
kantyús csizmát  megfordulni  a  levegőben,  hallottak 
egy  tompa  zuhanást,  végre  látták,  a  mint  a  Patak 
menyecske  elsápadtan  szaladt  vissza  az  urához. 

Az  bizony  megesett,  és  senki  sem  segíthet  rajta. 
A  menyecske  sértett  szemérme  egész    bőszültségé- 

Ycl  taszította  el  magátóJ  a  vigyázatlan  urat,  s  az  a 
híd  karfáján  keresztül  hanyatt  bukva  esett  alá.  De 
ne  ijedjünk  meg  sorsán.  A  fiskus  nem  halt  a  vízbe, 
nem  azért,  mintha  méltóbb  halálra  volna  predes- 
tinálva,  hanem  azért,  mert  a  híd  alatt  nem  volt 
több  víz,  mint  a  mennyit  két  lábnyi  mélységű  agyag 
saturálni  képes.  A  gondviselés  őrködik  a  fiskus 
felett  és  gondoskodik  róla,  hogy  ha  bukik  is,  olyan 
anyagba  bukjék,  a  melybe  se  el  ne  merüljön,  se 
össze  ne  zúzza  magát.  Paraszt  nyelven  sár.  Külső- 
leg alkalmazva  rendes  gyógyszere  minden  belső 
hévségnek,  mint  ezt  láthatni  alkalmazásban  azon 
lényeknél,  melyek  a  híd  tőszomszédságában  Miska 
kanász  erélyes  felügyelete   alatt  élvezik  a  sárkúrát. 

A  zuhanásra  minden  élő  lény  felriadt.  Legelő- 
ször is  Miska  kondás  alattvalói,  fölröfPenvén,  sza- 
ladásnak  indultak  s  újólag  bizonyságot  tettek  azon 
régi  igazságról,  hogy  az  abszolút  kormány  alatt 
élő  népek  a  veszedelem  első  szelére  fejőket  vesz- 
tik. Az  alvó  férfiak  egymás  után  ugráltak  fel,  fel- 
kapkodtak villát  és  petrenczerudat,  mert  hát  itt  az 
idő,  hogy  minden  ember  dologhoz  lásson. 

Fiskus  úr  is  kikeczmergett  a  sárból  s  dühösen 
rohant  fel  a  hídra,  ott  szétnézett  az  asszony  után 
s  a  mint  megpillantotta  férje  mellett,  rohant  feléje 
azon  sárosan. 

—  Megállj  csak  te ! és  itt  olyan  czímmel  illette 

a  szegény  asszonyt,  melyet  csak  úgy  érdemelne 
meg,  ha  akkorát  bukott  volna,  mint  a  fiskus  úr. 
Nem  szabad  tisztapapiron  leírni  azt  a  förtelmes 
szót. 


De  a  szegénynek  sokat  el  kell  tűrni.  Patak  István 
nem  volt  nemes  ember,  annálfogva  nem  is  érezte 
magát  jogosítva  védelmére  kelni  a  megsértett  női 
méltóságnak.  Elébe  lépett  a  fiskusnak  s  kezébe 
adta  a  petrenczehordó  rudat. 

—  Inkább  engem  verjen  agyon  a  tekintetes  úri 
A  fiskus  kapott  a  petrenczerudon,  de  csakhamar 

észrevette,  hogy  azzal  nem  lehet  valakit  agyonverni 
egy  lépésnyi  távolból,  a  mennyire  hozzá  Patak  Ist- 
ván állott.  Aztán  meg  a  sáros  fürdőnek  kiváló 
higgasztó  és  észrehozó  tulajdonsága  van  s  azt  is 
megtudja  tőle  az  ember,  hogy  a  petrenczerúdnak 
két  vége  talál  lenni ;  hogy  a  kezében  levő  rúd 
nem  egyetlen  a  maga  nemében :  annálfogva  elve- 
tette a  kin  ált  fegyvert. 

—  No  kutya  1  ha  csak  az  kell,  hát  majd  agyon 
verlek.  —  Azzal  ott  hagyta  a  parasztokat,  kocsira 
lépett  és  haza  hajtatott. 

A  parasztok  munkához  láttak.  Dolgozott  a  kéz 
is,  meg  a  nyelv  is.  Beleszóltak  a  falu  dolgába, 
azután  a  vármegye  dolgába,  azután  az  ország  dol- 
gába, hanem  a  Patak  István  dolgából  nem  tudott 
senki  semmit ;  hiszen  ők  aludtak  akkor,  mit  tudhat- 
nának ők. 

Ebben  eltellett  a  nap,  haza  ballagott  minden  em- 
ber azon  a  szép  márvány  gyalogúton.  Otthon  aztán 
a  tejfeles  leves  mellett  volt  mit  hallani  a  gazdának 
az  asszonytól.  Hogyan  járt  a  fiskus  a  Patak  me- 
nyecskével. A  gazda  nem  győzte  csíggatni.  Mit 
tudsz  te  belőle  jámbor?  Én  ott  voltam,  nekem 
csak  kellene  tudni. 


A  fiskus  meg  épen  nem  csinált  belőJe  titkot. 
Maga  beszélte  el  elmésen  kisallangozva,  hogy 
megrúgta  őt  egy  mokány  menyecske.  Hiszen  az 
asszonykéztől  kapott  sebben  nincs  mit  szégyenleni. 
No  meg  a  törvény  sem  itél  benne.  Ki  mit  kapott, 
viselje  emberséggel. 


II. 

(Fatcmplomok.) 

Azt  mondja  az  írás:  «A  ki  tornyot  akar  építeni, 
üljön  le  és  számlálja  meg  a  költségét.* 

Ennélfogva  alig  van  valami  könnyebb  munka  a 
világon  a  toronyépítésnél. 

Minthogy  pedig  a  templom  rendesen  csak  felé- 
nyi magasságú,  mint  a  torony,  ebből  szigorúan  kö- 
vetkezik, hogy  a  templomépítés  meg  épen  felényi 
munkával  jár,  mint  a  toronyépítés.  Ennek  csak  le 
kell  ülni,  addig  van.  A  munka  másik  fele,  a  pénz- 
számlálás egészen  fölösleges,  mivel  az  a  toronyra 
tartozik. 

A  pénz !  Hisz  azt  álom  beszerezni. 

Gyakorlatlan  pap  és  kurátor  rendesen  úgy  szerzi 
be,  hogy  először  megcsinálja  az  épülettervet,  nem 
nagy  arányokban,  nem  fényes  kiállítással,  a  mint 
emberi  szemnek  tetszenék,  hanem  egyszerűen,  gaz- 
dálkodva, az  egyház  népességéhez,  igényeihez, 
vagyonerejéhez  mérten,  a  mint  Istennek  tetszik ; 
azután  elkészíti  a  költségvetést,    akkor    azt  kérdi   a 

néptől :  ((Atyámfiai !  akartok-e  építeni  ?  Akartok, 
mert  kell  ?  No  ha  akartok,  hát  minden  telekre  esik 
50  forint,  azonkívül  minden  lélekre  5  forint:  el- 
fogadjátok-e? 

Hogyne  fogadnák  el !  Négy  esztendő  múlva  az- 
után ott  ragyog  ki  a  falu  közepéből  a  fehérre 
meszelt  bádogos  torony.  Szemefénye  a  falunak. 

Hasonló  együgyű  eljárás  az  is,  mikor  valaki 
(pap  vagy  kurátor)  kocsira  ül  kora  tavaszszal,  el- 
látogat a  környékbeli  uradalmakba,  kiókumlálja, 
hol  lesz  letakarítani  való  rét,  vetés,  nyomtatni  való 
gabona,  kapálni  való  kukoricza,  kivágni,  hajóra 
szállítani  való  erdő  nagy  mennyiségben,  és  azt  fel- 
vállalja mind  községe  nevében.  Az  uradalmaknak 
jó,  mert  helyükbe  megy  a  sok  munkás  hangya  s 
néhány  nap  alatt  letakarít  mindent,  míg  tiszttartó 
úr  bodros  füstfellegbe  rejtőzve  vigan  olvassa  a 
munkaerő-kai  amitásról  írt  vezérczikkeket,  melyeket 
Kiskun  urak  írnak  a  iHonft-ban.  A  falunak  is  jó, 
mert  nagy  összeg  pénzhez  jut  könnyű  szerrel  (az 
az  áldott  a  sok  k^^í^,  az  a  szent  ^közakarat))  az,  a 
mit  könnyű  szernek  neveznekj,  és  megint  csak  el- 
készül a  szép  fehér,  bádogos  torony,  mely  még  az 
ötödik  faluba  is  eltündöklik. 

Hanem  vannak  praktikusabb  emberek  is.  Tor- 
nyot kellene  építeni  ?  Igen,  de  ahhoz  pénz  kell. 
Kivetni  vagyonarányban  vagy  fejszámra :  ez  könnyű, 
de  beszedni  ki  szedi  be?  Minden  kivetésnél  jobb 
egy  okos  gondolat.  Először  is  folyamodunk  a  fő- 
tiszteletű  szuperintendencziához,  a  hol  köztudomás 
szerint  leveses  kanállal   mérik  a    pénzt.   Azután  ott 

vannak  az  egész  környéken  az  áldozatkész  del- 
nők, kik  fáradhatatlanok  a  női  munka  készítésében. 
Házisipka,  óravánkos,  székvánkos,  pamlagvánkos, 
varróvánkos,  *  gyufatartó,  gyöngy- fogvájó,  gyertya- 
eJIenző,  hímzett  képek,  csinált  virág,  keztyű,  ha- 
risnya, kiolvasott  regények  stb.  stb.  mind  nélkülöz- 
hetlen  házi  eszközök  és  az  egész  ország  közönsége 
bizonynyal  örvendeni  fog  az  alkalomnak,  mely  re- 
ményt nyújt  neki  az  ilyen  czikkek  elnyerhetéséhez. 
Annál  fogva,  miután  a  fenn  (elismerjük  hiányosan) 
elősorolt  czikkek  a  környék  delnőitől  beexequál- 
tattak,  megkerestetik  a  nagyméltóságú  magyar  ki- 
rályi nem  tudom  melyik  minisztérium,  egy  jótékony- 
czélú  sorsjáték  illetékmentes  engedélyezéseért  a 
kegyesdombi  templom  javára ;  nemkülönben  meg- 
kerestetik az  áldozatkész  typographus,  Szilády 
László  úr  is  Kecskeméten,  ötvenezer  darab  sors- 
jegynek mérsékelt  díjért,  —  de  díj  nélkül  is  el- 
fogadandó kiállítására,  s  végre  az  ötvenezer  sors- 
jegyből negyvenkilenczezer-nyolczszáz  darab  a  szu- 
perintendenczia  249  lelkészéhez  (maga  az  épít- 
kező egyház  is  kétszázat  megtartván)  kétszázanként 
azon  szíves  kéréssel  menesztetik  szét,  hogy  a  küldött 
sorsjegyeket  ismert  buzgóságánál  fogva  ismerősei 
között  50  o.  é.  krajczárjával  elárusítani  és  a  bejött 
pénzt  (a  netalán  el  nem  kelt  sorsjegyekkel  együtt) 
záros  határidő  alatt  hivatalos  úton  visszaküldeni  ne 
terheltessék.  Megjegyeztetvén,  hogy  a  hivatalos 
levelet  a  posta  ingyen  szállítja,  csak  azt  kell  rá- 
írni :  JiivatathóL 

Ebből  bejön  25,000  forint    kerek   summa.  Ez  a 

Baksay  :   Pusztai   találkozás.  1 6 

világon    a     legszilárdabb    alap,    melyre    templomot 
lehet  építeni. 

A  legeslegpraktikusabb  emberek  azonban  nem 
csúsznak-másznak  sem  a  delnőkhöz,  sem  a  jó  öreg 
Szilády  Károlyhoz  (mivel  úgy  is  meghalt  már), 
hanem  egyenesen  csak  a  nagyméltóságií  magyar 
királyi  helytartótanácshoz  (melyen  kívül  egyéb 
guberniumot  nem  ösmérnek)  folyamodnak  kérege- 
tés! engedélyért.  Mely  minden  nehézség  nélkül 
megadatván,  őszszeí  kiválasztanak  12  pár  épkézláb 
embert,  kiknek  telente  úgy  sincs  otthon  semmi 
dolguk,  ezeket  szétküldözik  az  ország  minden  pro- 
vincziájába  egy-egy  rubrikázott  könyvecskével, 
melynek  második  lapján  olvasható  a  helytartósági 
engedély,  első  lapján  pedig  a  helység  pecsétje  az 
elmaradhatatlan  szántóvassal,  csoroszlyával,  nappalt 
holddal  és  csillagokkal  tetováltán,  alatta  az  öreg- 
bíró, ifjú  Nagy-Dani-Papp-Máté-János  aláírása; 
hát  hogy  ne  volna  hiteles?  A  tizenkét  ember  nya- 
kába veszi  a  tarisznyát  és  az  országot,  kérlelhetle- 
nül  megsarczol  minden  falut,  harmadik  esztendőre 
aztán  hazakerűi,  mint  a  mesebeli  kakas,  viszi  a 
sok  pénzt,  a  miből  majd  a  templom  épül.  Ha  nem 
elég,  megkisértenek  egy  második,  aztán  egy  har- 
madik expedicziót  is.  Némelyiket  már  messziről 
megismeri  az  ember.  Nini,  hát  kigyelmetek  már 
megint  templomot  építenek? 

A  kinek  a  fentebb  elősorolt  módok  közül  egyik 
sem  tetszik :  az  folyamodhatik  még  könnyebb  mó- 
dokhoz is.  Mázsás  gyereket,  kétfejű  csirkét,  hatlábú 
borjút  mutogatni    építendő    templom    javára,    mind 

igen  jöYcdcJmező  válJaJat.  S  ha  ilyesmit  az  abcrrans 
természet  nem  produkálna :  megteszi  egy  pár  ten- 
geri malacz  is.  Ki  ne  buzdulna  egy  tengerimalacz 
sivítására  ?  Az  utolsó  krajczáromat  odaadom,  csak 
én  tengeri malaczot  láthassak. 

Mi  azonban  itt  a  Dráva  partján  —  nem  hiába 
tart  a  világ  együgyűeknek  —  megmaradunk  a  két 
első  mód  mellett,  legfeljebb  folyamodunk  a  fő- 
tiszteletű  szuperintendeneziához  kharitativumaink 
elengedéséért,  mely  a  három  lelkes  aljegyző  össz- 
munkálata  folytán  rendesen  meg  is  adatik,  nem 
értetvén  bele  az  iskolai  p.-kros  adó. 

Akkor  hozzáfogunk  az  építéshez.  Nem  építünk 
nagyobb  hajlékot,  mint  a  melyben  kényelmesen 
megférünk  vendégeinkkel  együtt,  a  kik  innepelni 
jönnek  hozzánk;  nem  szebbet,  mint  a  minőt  erőnk 
enged.  Bízvást  ráírhatjuk :  ((Epűlt  belyhen»,  mert 
senki  idegennek  nincs  benne  egy  krajczárja  is.  Mi 
a  magunk  szegényei  vagyunk :  a  másé  nem. 

(Sorsjegyek,  lutri,  szerencsekerék,  hűhó,  lárma, 
dobszó,  hajsza,  sültgalamb  nálunk  nincsenek  fel- 
találva.) 

Természetesen  ma  már  minden  kőből,  téglából, 
boltozatra,  gonddal,  csinosan,  ízléssel,  mert  lehet 
és  szabad. 

Hajdan,  mikor  nem  lehetett  és  nem  volt  sza- 
bad,   —  akkor  sem  hagytunk  kifogni  ma- 
gunkon. 

Minden  falu  határában  volt  pompás  őserdő.  Az 
erdőben  remek  szálfák.  Ezekből  a  szálfákból  ke- 
rültek   az    épület    rámái,    vastag    talpak,    temérdek 

oszlopok,  izmos  gerendák.  Az  oszlopok  közeit  be- 
fontuk sövénynyeJ,  azt  betapasztottuk  sárral,  a  sárt 
bemeszeltük  fehérre.  A  tető  befedésére  termett 
szalma.  Bántuk  is  mi,  hogy  nem  volt  szabad  tég- 
lából építeni  ?  Az  isten  ilyenben  is  meghallgatta 
könyörgésünket.  Ha  a  földesúr  rosszat  álmodott  s 
ráfogta,  hogy  nem  jó  helyen  van,  szétszedtük  és 
odább  vittük.  Ha  épen  elfoglalta  vagy  elpusztí- 
totta . . .  Ugyan  mit  csinál  a  madár,  ha  pajkos  gye- 
rek elszedi  a  fészkét?  Ujat  rak,  még  csak  nem  is 
panaszkodik.  A  rombolási  erőszakon  győz  az  alko- 
tási ösztön  türelme.  Mi  is  azt  tettük. 

Ti  rögtönzött  szent  sátorai  atyáink  földi  bujdo- 
sásának! Ti  szalmafedelű  faalkotmányok,  melyeket 
ama  bujdosó  kor  pihenéstelen  buzgósága  össze- 
szerkesztett, újra  lebontott,  hogy  más  helyen  ismét 
összerójjon  I  Ti  rövid  időre  számított  hajlékai  az 
egyház  czölöpkorszakának,  melyeket  ma  már  a  kő- 
korszakban, mint  az  árvagyermek  sírját  semmi 
nyom,  semmi  rom,  semmi  ásatag  nem  jelez  — 
mintha  az  a  kor,  mely  összerótta,  tovább  vándo- 
rolván, magával  vitte  volna  legutolsó  darabját  is...! 

Ha  szemem  világát  elveszik  kevély  tornyunk 
aranyozott  gombjai,  vagy  kifárasztják  Ócsa  és  Decs 
magas  boltívei,  emlékezetem  a  ti  virágos  mennye- 
zeteitek alatt  keresi  fel  édes  otthonát.  Az  én  böl- 
csőmet még  a  ti  árnyékotokban  ringatta  egy  angyal 
szent  keze,  az  én  ifjúságom  első  emelkedésének  a 
ti  falaitok  voltak  serkentő  tanúi. 

Ratemplomok,  fabástyák. 

Mikor  Xerxes  százezrei    Görögországot  elözön- 

lőtték,  az  orákulum  azt  tanácsolta  a  görögöknek, 
hogy  fabástyákban  védelmezzék  magukat.  A  görög 
elértette,  mi  az  a  fabástya,  hajókra  szállott,  meg- 
vívott a  persával,  megverte,  elkergette. 

]lyen  fabástyáink  voltak  nekünk  a  fatemplomok 
az  artikuíaris  világban. 

Mi  is  sok  mindenféle  világot  megértünk  már, 
de  az  atyáinknak  még  többfélében  volt  részük. 
A  sokféle  között  legnevezetesebb  volt  az  ariiku- 
larís  világ. 

Micsoda  világ  volt  ez?  És  ki  teremtette?  És 
hány  napokon  ?  És  mikor  ?  És  miből  ? 

Kezdetben  teremtette  a  soproni  diéta;  1681 -ben; 
Sok  napokon  ;  Reaktzióból ;  Sok  huzalkodással. 

Éj  minekutánna  megtekinielte  volna,  valamit  terem- 
tett vala,  imé  igen  rossz  vala. 

Akkor  magára  hagyta,  hogy  szédelegjen,  a  hogy  tud. 

De  nem.  —  Szabott  neki  törvényt  is. 

«A  protestánsoknak  adassanak  vissza  elfoglalt 
templomaik.  De  csak  azok,  a  melyeket  a  protes- 
tánsok magok  építettek.  De  ezek  közül  is  csak 
azok,  a  melyek  katholikus  szertartással  felszentelve 
még  nem  voltak. » 

Nesze  semmi,  fogd  meg  jól. 

Soha  még  ez  a  jó  magyar  példabeszéd  fénye- 
sebben illusztrálva  nem  volt. 

Mert  hát  építeni  bizony  nem  igen  építettünk 
mi  Mohácstól  a  soproni  diétáig  semmit;  a  mit 
építettünk  is,  azt  nem  igen  irigyelte  meg  senki. 
A  Mohácsot  előző  időkből  pedig  valamit  preten- 
dálni  a  legbátrabb  rabulistika  sem  mert  volna.  De 

nem  is  volt  nagy  szükség  az  építkezésre.  Boldo- 
gult atyáink  falustól  és  földesurastól  egy  szép 
reggelen  kitűzték  a  torony  hegyére  a  kakast;  a 
plébánost,  a  ki  egyebet  sem  tudott,  csak  áldani, 
áldani,  áldani,  elkergették,  s  fogadtak  helyébe  pré- 
dikátort, a  ki  igazán  meg  tudta  mosni  a  fejüket 
minden  vasárnap  két  álló  órahosszáig,  de  tudott 
velük  énekelni  hatalmas  zsoltárokat  .  .  . 

Szépen  bele  ültek  a  készbe. 

Később  a  földesúr  mást  gondolt,  kezet  adott 
Szelepcsényinek  vagy  Pázmánnak ;  attól  fogva  a 
kakasnak  nem  volt  maradása  a  torony  tetején,  de 
még  a  prédikátornak  sem  a  faluban.  Az  árván  ma- 
radt nyáj  kiszorult  a  templomból :  de  makacsul  ra- 
gaszkodott tradiczióihoz  és  szívósan  hitéhez ;  ke- 
sergéseivel,  instáncziáival  fárasztva  urat,  megyét, 
palatinust  és  felséget. 

Világos,  hogy  övék  volt  az  a  templom  száz  és 
száz  esztendő  óta,  de  mégis  csak  nem  ők  építet- 
ték azt,  —  így  hát  semmi  joguk  hozzá  a  soproni 
diéta  szerént. 

Jó  lutheránusok,  —  noha  bizony  ők  fejtették  ki 
a  nagyobb  erőt,  a  szívósabb  ellcntállást,  —  jobban 
meg  voltak  akadva,  a  nagyobb  veszély  őket  fenye- 
gette ;  ők  keze  ügyiben  voltak  a  császárnak,  földes- 
uraik egyrészt  a  császár  hűségén  voltak  és  a  vég- 
következésig vitt  földesúri  jogot  (cuius  regio,  eius 
religio,  —  ki  ura  a  földnek,  ura  a  vallásnak)  kö- 
vetkezetlenség nélkül  nem  is  igen  tagadhatták,  mert 
hiszen  ez  a  csudálatos  elv  németországi  uralkodó 
testvéreik  találmánya  volt. 

Ellenben  a  Kálvinus  trombitásai  —  mint  Pető 
Gergely  nevezi  őket  —  a  nagy  alföldi  síkságon 
izmos  városokban  vagy  a  török  szomszédságában, 
bele  gyökerezve  földjükbe,  hitükbe,  templomaikba, 
(akárki  építette  is)  nyugodtan  várták  vagy  nézték 
a  történendőket ;  s  arról  sem  vettek  tudomást,  a  mi 
dunántúli  testvéreikkel  történik. 

Ó  azok  a  mi  ártatlan  atyáink!  Ők  csak  mar- 
tyrok  és  gályarabok  tudtak  lenni  mind!  ók  soha- 
sem erőszakoskodtak,  sohasem  foglaltak,  sohasem 
üldöztek!  ók  sohasem  vetemedtek  visszatorlásra 
plébánosok  és  szerzetesek  megkötözésével,  tömlö- 
czözésével,  sanyargatásával  I  Durvasággal,  kegyet- 
lenséggel ? 

Nem?? 

Hát  nem. 

Túl  a  Mátrán,  a  Bodrogon,  a  Királyhágón,  ott, 
a  hol  a  földesurakat,  a  fejedelmeket  politikai  tekin- 
tetek sarkalták,  —  ismerjük  a  történetet. 

De  bent  Magyarország  szívében,  a  Dunától  a 
bihari  hegyekig,  a  Jász-  és  Hajdú- síkságtól  a  Ma- 
rosig, hol  fajunk  tisztán  és  elegyületlenűl,  távol 
minden  közvetlen  földesúri,  vagy  papi  befolyástól, 
egy  parasztbíró  bölcsesége  alatt  élt,  mondjatok  ese- 
tet, hogy  ez  a  faj  egymást  háborgatta  volna!  Meg- 
fért mindegyik  a  maga  oltárai  körül,  és  nem  ag- 
gatott a  másiknak,  sőt  sokszor  megfért  mindkét  fél 
egy  födél  alatt  évtizedekig,  mint  Kecskeméten ;  s 
mikor  elváltak,  a  helybenmaradt  segítette  a  kiköl- 
tözöttnek  megépíteni  a  hatalmas  nagy  templomát, 
szebbet,  mint  a  magáé  és  nem  irigyelte  neki.  Máig 


is  büszke  rá.  A  hivatalokat  böJcscn  megosztották. 
Bíró,  hat  esküdt  egyik  részről,  főnótárius,  hat  es- 
küdt másik  részről. 

Ez  a  türelmesség,  —  nem,  több  mint  türelmes- 
ség —   ez  a  szeretet,  felekezeti  jelleg  ez  ? 

Nemi  Édes  szép  magyar  népem,  ez  a  te  faji 
jelleged.  Daczczal,  ha  kell  és  mind  a  vérig  meg- 
állani hited  és  tradiczióid  mellett,  de  nem  hábor- 
gatni mást  a  magáéban,  ez  a  te  erényed ;  ebben 
az  egész  nagy  Európában  egyedül  a  tied.  Neked 
nincsenek  se  máglyáid,  se  gályáid,  se  vecsernyéid, 
se  Bertalan-éjeid.  (Irmagúl  tartogatsz  egy  kis 
f(comhurantur))-t.  Büszke  is  vagy  rá,  emlegeted  is.) 
A  CarafiFákat  sem  te  szülted.  Sok  nagy  bűneidért 
meglátogathat  az  Isten,  de  azért  az  egy  eré- 
nyedért megáld.  Akár  kereszt  alatt,  akár  csillag 
alatt  állj,  akár  mystikus  homály ú  boltozatok  alatt 
térdepelve  zengjed,  akár  rettenetes  ablakú  és  temén- 
telen alacsonyságú  falak  között  egyenesen  állva 
harsogd  dicsőségét  teremtő  Uradnak:  ezért  az 
egyért  megáld  tégedet.  Áldjon  is  megi 

Hanem  a  szegény  Pannónia.  A  Duna  és  Dráva 
áldott  köze:  ott  bizony  nem  magadon  állott  a 
türelmesség.  Maroknyi  falvaid  kápolnácskáit  hiába 
öltöztetted  a  magad  ízlése  szerint:  ráösmertek  és 
visszakövetelték. 

Hát  vigyék  I 

De  a  melynek  tégláit  a  mi  keserves  buzgóságunk 
égette,  a  melynek  vályogjait  a  mi  szegénységünk 
hevenyészte  fallá:  azt  is  elveszítsük-e,  csak  azért, 
mert  a  földesúr  egyszer  nagy  penitencziát  tartott? 

Ez  a  kegyetlen  törvény.  Maga  az  udvar  is  be- 
látta a  kegyetlenséget.  Leopold  király  és  111.  Ká- 
roly király  is  mintha  enyhíteni  szerette  volna.  Az 
egyik  explanálta,  a  másik  resolválta.  Végrehajtását 
mixta  comissiókra  és  investigátiókra  bízta. 

Meg  ne  botránkozzál  jó  olvasóm  e  diákos  ki- 
fejezésekben. Ha  nem  érted,  ne  búsulj  miatta,  nem 
vesztesz  vele  semmit.  Apáid  könyv  nélkül  tudták, 
hogy  a  mixia  comissio,  meg  az  investigalio  vár- 
megyei urakat  és  urasági  tiszteket  jelent,  kik  sorba 
járták  a  falukat,  megvizsgálták  a  templomokat,  ki- 
vallatták az  embereket,  mikor  s  miből  építették  a 
templomot ;  szemügyre  vették,  nem  petrificalódtak-e 
azok  a  fatál pak,  melyeken  a  templom  falai  nyu- 
gosznak;  megliggatták  a  falakat,  valóban  sövényből 
vannak-e  fonva ;  a  sárvakolat  nem  rejteget-e  rebellis 
köveket  és  inártikuláris  téglákat,  nem  látszik-e  ki 
a  faluból  nagyon  messzire  a  harangláb?  (Torony? 
kőtorony?  Micsoda  istentelen  gondolat  még  csak 
feltenni  is,  hogy  valamely  templomnak  tornya  merne 
nőni  minden  artikulusok  ellenére  1  Nem  kevély- 
kedik-e kikönyökölve  az  utczára,  vagy  éppen  ki- 
hivólag  szemtől -szembe  az  atyafiak  díszes  szent- 
egyházával ?) 

]ó  bástya,  erős  vár  volt  ilyenkor  a  fatemplom. 
Minél  fább,  annál  erősebb.  Senki  sem  foghatta 
rá,  hogy  városi  építész  emelte  gazdag  pénztárból 
olasz  vagy  gót  ízléssel.  Senki  sem  merészkedett 
feltenni,  hogy  azt  fényes  és  meglepő  szertartással 
felszentelhette  volna  katholikus  áldozár.  Ilyet  nem 
építhet  más,  csak  paraszt  és  kálvinista.    Nem   pré- 

dikálhat  benne  más,  csak  prédikátor.  Ez  igazi 
artikularis  hely.  Csak  énekelgessenek,  csak  predi- 
kálgassanak  benne.  Salvo  tamen  jure  dotnini  terrestris, 
azaz  :  a  meddig  a  földesúr  megengedi. 

A  fatemplomok  tehát  kifogástalanok  voltak.  Nem 
így  a  vályogból,  vagy  éppen  téglából  épültek  s 
kivált  azok,  melyekhez  az  emberi  felfuvalkodottság 
tornyot  is  ragasztott.  Ilyen  eseteknél  vallatás  alá 
fogták  a  legvénebb  embereket,  vallomásaikat  jegyző- 
könyvbe vették  s  ezek  alapján  konstatálták,  ha  igaz 
járatban  van-c  a  templom,  vagy  nem.  Enyhítő  kö- 
rülményül tudatott  be,  ha  négy  erős  szögletben 
volt  épülve,  valamint  az  is,  ha  a  torony  a  tem- 
plomtól néhány  ölnyi  távolságban  csupaszon  emel- 
kedett. Senki  sem  tagadhatja,  hogy  kálvinista  styl. 

Ha  ellenben  szilárd  kőfalai,  csinos  oszlopzatai, 
magas  ívezetei,  karcsú  tornya  s  harmonikus  ha- 
rangjai, kereszt  vagy  ovál  alapja  kihívólag  dicse- 
kedtek régi  eredetével  s  ha  végre  nem  is  valami 
szerény  síkocskán,  hanem  emelkedett  helyen,  va- 
lami természetalkotta,  vagy  épen  kézzel  rakott  dom- 
bon pompázott,  akkor  a  mixta  commissio  többsége 
minden  kihallgatás  nélkül  eleve  elitélte,  mint  nem 
igaz  járatban  levő  inartikularis  helyet. 

Ez  volt  az  artikularis  világ. 

(Artikulsris  világ.) 

Ilyen  járatban  van  most  az  a  három  hintó,  mely 
egymás  után  evez  a  feneketlen  sárban  az  emléke- 
zetes híd  felé,  mely  oka  és  tanúja  volt  fiskus  úr 
esetének  ezelőtt  öt  hónappal. 

Fiskus  úr  nem  sokat  tűnődött  a  megtorláson. 
Végig  futtatta  elméjét  a  boszúállás  kezeügyében 
levő  különféle  módozatain,  egy  pillanat  alatt  meg- 
mérte mindegyiknek  élét,  súlyát,  erejét,  és  abban 
állapodott  meg,  hogy  legjobb  lesz  az  egész  falu 
nyakába  vetni  a  pányvát.  Akkor  kiválaszthatja  a 
maga  emberét.  Mert  megkorbácsoltatni  az  asz- 
szonyt :  ez  könnyű  volna,  de  nem  gavalléros  munka, 
s  aztán  megkérdeznék  az  okát  is:  miért?  Töm- 
löczbe  vettetni  férjét,  azt  a  zsiványt  azzal  a  pet- 
renczerúddal,  ehhez  is  elvitathatlan  joga  volna  neki, 
mint  uradalmi  mindenhatónak,  csak  az  az  átkozott 
miért?  ne  függene  fölötte.  Tehát  színt  kell  adni 
a  dolognak.  Templomvizsgálatot  rendezünk.  Ebből 
zavar  és  ellenállás  lesz  olyan,  a  minőt  csak  kivá- 
nok.  E  miatt  aztán  azt  veretem  vasba,  a  kit  aka- 
rok, és  nem  érne  az  életem  egy  ütet  taplót,  ha 
Patak  Istók  kívül  maradna  a  vason.  A  szép  asz- 
szony  könyörgésre  fogja  a  dolgot.  Ez  lesz  az 
igazi  elégtétel.  Akkor  nem  lesz  okom  szégyenleni 
a  fürdőt. 

Ezt  a  gondolatot  mind  le  lehet  most  olvasni 
arról   az  elégült  mosolyról,    mely    fiskus    úr    arczát 


még  akkor  sem  hagyta  cl,  mikor  a  kátyúba  vágott 
hintó  az  egész  urat  a  mellette  ülő  prefektus  ölébe 
zökkenti  át. 

Annál  savanyúbb  arczot  mutatóit  a  prefektus,  a 
ki  minden  zökkenést  egy-egy  szitokkal  kisér  igaz 
németséggel.  A  prefektus  úr  magyar  ember  ugyan, 
de  ha  szitkozódni  akar,  azt  németül  cselekszi,  mert 
a  magyar  káromkodás  oly  utálatos,  hogy  azt  jó 
nevelésű  ember  nem  veszi  szájába.  Ellenben  az  a 
Donnerwetter  olyan  ártatlan.  Az  nem  üt  agyon 
senkit. 

—  Az  ördögök  ásták  az  úrra  ezt  az  egész  ko- 
médiát. Csudálatos  tücskei  vannak  az  úrnak.  Soha- 
sem jutott  volna  eszébe  az  uradalomnak.  Sár-víz 
idején  ennyire  törődni  csak  azért,  hogy  nyakát 
törje  az  ember.  Magának  is,  másnak  is. 

A  fiskus  úr  folyvást  mosolygott  és  fújta  a  füstöt. 

—  Könnyű  az  úrnak  —  duzzogott  tovább  a 
prefektus,  —  mert  már  ki  van  próbálva  a  nyaka. 
Nem  egykönnyen  törik  ki,  de  az  enyém  nem  ru- 
gókra jár,  mint  az  úré. 

A  fiskus  úr  a  prefektus  észrevételeire  elvörö- 
södik, de  megint  csak  mosolygásra  fogja  dolgát  és 
kétszeres  igyekezettel  fújja  a  füstöt. 

—  Nézze  az  úr  ?  még  a  torony  is  megbámul  ben- 
nünket, mintha  számon  kérné,  mi  járatban  vagyunk? 

A  fiskus  a  toronyra  tekintett.  Valóban  neki  is 
úgy  tetszik,  mintha  a  torony  azzal  a  bámész,  tet- 
tetett ostoba  képpel  nézné,  minővel  a  parasztok 
bámulták,  mikor  a  sárból  kikeczmergett.  Nini  I 
mintha  még  a  száját  is  félre  vonná. 

Ujabb  zökken  és. 

—  Bárcsak  jól  hátba  verne  bennünket  az  a  pap, 
hogy  a  házára  törünk ! 

—  No  azon  ne  búsuljon,  urambátyám!  Alázatos 
nép  az  nagyon.  Azt  sem  tudja,  melyik  lábára  áll- 
jon, ha  meglát  bennünket.  0,  én  már  jól  ismerem. 
Láttam  egy  párt  belőlük.  Voltam  is  egynek  a  há- 
zánál. Nyakkendőt  nem  visel.  Gazdálkodásból 
télen-nyáron  papucsban  jár,  meg  dókában.  Főfog- 
lalkozása nyáron  a  dohány-kaccsozás  és  pipaszár- 
sütögetés.  Teletszaka  szakajtót  köt  és  kukoriczát 
morzsol.  Van  neki  méhese  is,  melyben  déltől  öt 
óráig  alszik,  és  gyereke  —  fiú,  leány  —  sok,  kiket 
mihelyt  járni  tudnak,  deákul  tanít.  Felesége  szilva- 
czefrét  főz  és  italokat  szerkeszt  nyavalyatörés  ellen. 
Majd  elbánunk  vele. 

Ez  alatt  a  hintók  megérkeztek  a  faluba.  Minden 
lélek  kiállt  az  utczára  ennyi  hintó  csudájára. 

Három  hintó  I  Szegény  embert  egytől  is  kirázza 
a  hideg.  Ugyan  hova  mennek  ?  Ahol  ni !  A  tisz- 
teletes előtt  álltak  meg;  két  huszár  a  bíró  házá- 
hoz megy.  Mi  lesz  ebből  ? 

A  parochia  (nem  teszem  hozzá,  hogy  « szerény)), 
mivel  ez  úgy  is  magától  értetődik)  ott  van  az 
udvar  közepén,  jó  mélyen  beépítve,  hogy  az  utczá- 
ról  be  ne  hallhassék  semmi  világi  lárma,  zavarni 
az  elmélkedést,  melynek  örök  gyakorlatára  van 
hivatva  a  ház  lakója  mindaddig,  míg  onnét  ki  nem 
hordják.  Az  épület  közepén  nyílik  a  konyha,  melybe 
semmi  okunk  betekinteni,  felső  végén  pedig  a  fa- 
oszlopos  tornáczra  egy  alacsony  és  keskeny  ajtócska 

magas  küszöbbel.  Jól  felszedje  a  lábát  és  jól  le- 
hajtsa a  fejét,  a  ki  be  akar  rajta  lépni.  Bclűl  az 
ajtó  sarkán  felül  egy  nagy  vasrúd  lóg,  nem  azért, 
mintha  volna  mit  őriznie,  hanem  csupán  azért,  mert 
egy  prédikátort  mind  az  a  kényelem  megillet,  a  mi 
bármely  más  rangbéli  embert.  Egy  tekintélyt  tar- 
tani tudó  prédikátornak  mindég  első  kötelessége 
legyen  keresztvasat  csináltatni  benyi lójára.  Igen 
felviszi. 

A  fiskus  úr,  a  ki  minden  volt  mindenekben  s 
a  kitől  ezt  a  jámbor  prefektus  nem  is  irigyelte, 
mindenütt  előljárt.  Övé  volt  a  kopogtatás!  jog, 
melyre  belülről  egy  mély  hang  válaszolt. 

—  No  ki  az? 

A  fiskus  úr  bizodalmasan  nyitott  be. 

—  Mi  vagyunk  páterkám,  jó  napot. 

—  Páter?  nem  páter  az  fráter,  hanem  páter. 
Röviden.  Syllaba  prima  brevis.  Semmi  páter  az 
olyan  fráternek,  a  ki  ennyit  sem  tud,  —  szólt  a 
prédikátor,  csak  akkor  kelve  fel  székéből,  mikor  a 
prefektust,  kit  már  ismert,  megpillantotta,  szívélye- 
sen kezet  fogott  vele,  azután  a  fiskusra  intett. 

—  Hát  ez  kicsoda? 

A  prefektus  megmagyarázta  neki,  hogy  ez  az 
uradalmi  fiskus. 

—  Úgy?  hallottam  hirét.  Tessék  belül  kerülni. 
Megférünk  valahogy! 

Bizony  csak  valahogy.  Szűk  szobácska  volt  na- 
gyon. Egy  ablaka  volt,  az  is  kicsiny  és  homályos. 
Egy  kis  könyves  théka  az  ösmeretes  fehérkötésű 
foliánsokkal,  egy  fenyőfa    asztal   és  három  bőrszék 

képezték  bútorzatát.  Mert  az  a  nagy  gyékény 
fonatú  karos-szék,  mely  az  asztaJ  mellett  vetette 
meg  lábait,  nem  jön  székszámba,  mivel  az  senkit 
a  világon  be  nem  fogad  a  prédikátoron  kívül. 
Viszont  a  prédikátor  is  csak  ő  vele  érzi  magát 
egésznek.  Imé  most  is  első  dolga  betelepedni  s 
csak  azután  kínálja  meg  a  hat  urat  a  három  szék- 
kel. Osztozzanak  rajta. 

A  prefektus  megköszönte  a  kínált  széket. 

—  Nem  olyan  járatban  vagyunk,  hogy  el  mer- 
jük fogadni,  sőt  el  vagyok  rá  készülve,  hogy 
kikerget  bennünket,  clarissime!  Biz  azt  jól  is 
teszi ! 

—  Azt  nem  jól  tenné  a  clarissime,  —  szólt  a 
fiskus.  —  Kikergetni  csak  a  magunk  házából  lehet 
valakit. 

A  pap  nagyot  bámult  a  fiskusra. 

—  És  most  ki  házában  van  clarissime  ? 

—  Ezt  nriajd  mindjárt  megmondom,  csak  az  elöl- 
járókat várom  be,  a  kikért  elküldöttem.  Imé  jőnek 
is  már.  Csak  ide  közelebb  atyafiak.  Ügy  !  A  ki  a 
szobában  nem  fér,  maradjon  kinn  és  onnan  hall- 
gassa, a  mit  mondok. 

Az  elöljárók  sorba  álltak,  görnyedt  vállal,  le- 
hajolt fővel.  Legelői  áll  a  bíró,  az  egyetlen,  a  ki 
egyenesen  állt,  mivel  bírónak  úgy  illik. 

—  Emberek!  —  folytatta  a  fiskus,  —  mi  az 
uradalom  és  a  megye  részéről  azért  jöttünk  ki, 
hogy  ezt  a  templomot,  melyet  ti  használtatok  eddig, 
a  soproni  artikulusok  értelmében  visszafoglaljuk 
igazi  birtokosának. 

Az  emberek  összerezzentek.  A  prédikátor  fel- 
ugrott székéről  és  a  fiskus  elé  állott. 

—  Uram!  kegyelmed  tréfál  vagy  ingerkedik. 
Azok  az  artikulusok  minket  pártolnak.  Mi  hábo- 
rítatlan birtokában  voltunk  ennek  a  templomnak, 
mióta  fennáll. 

—  Maga  tréfál,  clarissime!  —  válaszolt  a  fiskus 
szárazon,  —  az  artikulusok  értelme  az,  hogy  azé 
a  templom,  a  ki  építette,  akárkik  használták  is 
időközben.  A  kérdés  hát  csak  az,  hogy  kik  épí- 
tették ? 

—  De  mi  szükség  van  erre  a  kérdésre  is,  holott 
az  egész  községben  egyetlen  katholikus  sincs? 

—  Nagyon  is  van.  Az  artikulusok  még  az  esetre 
is  világosan  intézkednek,  ha  valamely  község  lako- 
sai mind  reformálódtak  volna  is.  Tehát  minden  csak 
azon  a  kérdésen  fordul  meg:  kik  építették  a  tem- 
plomot? 

Egy  öreg  ember  közbeszólt: 

—  Én  uram  és  én  Istenem  !  Kik  építették  volna  ^ 
Mi  magunk  építettük. 

—  Hol  vettétek  hozzá  a  téglát? 

—  Hol  vettük?  hát  uram  volt  itt  a  töröknek 
egy  régi  temploma,  melyet  ezelőtt  hatvan  eszten- 
dővel elkezdett  Szigetvárra  hordatni.  Az  egész  falu 
hordta  keserves  robotban,  én  is  raktam  a  szekérre, 
mint  iskolás  gyerek.  Utoljára  a  török  is  megsajnált 
bennünket,  megkínált,  hogy  váltsuk  meg  a  mi  még 
itt  maradt.  Megvettük  hitelbe  háromszáz  forintért. 
Kétszázat  lefizettünk,  százzal  most  is  adósai  va- 
gyunk, mert  azután  valami  hét  esztendőre  kiverték 

a  törököt  az  országból,  így  a  pénze  nálunk  ve- 
szett. Pénzen  vettük  a  téglafalat,  pénzen  hordattuk 
a  Dráváról  a  fenyőket,  a  deszkákat,  magunk  ácsol- 
tuk az  egész  tetőt,  magunk  ragasztottuk  hozzá  a 
fatornyot  . . .  Egy  porszem,  egy  szálka  nem  sok, 
annyi  sincs  belőle  az  uraságéból. 

—  Az  mind  meglehet,  hogy  pénzen  váltottátok 
meg;  hogy  pedig  a  tornyot  ti  építettétek  hozzá, 
arra  meg  mernék  esküdni,  elárulja  mesterét.  Hogy 
azonban  a  török  temploma  lett  volna,  ...  no  azt 
elhiszem  én,  de  a  Tiszteletes  nem  hiszi.  Nem  igaz, 
clarissime?  Hiszi  maga,  hogy  ez  a  templom  a 
töröké  volt  ? 

—  Nem  hiszem.  Hanem  minálunk  szokás  min- 
den régi  épületet  török  —  s  ha  nagyon  régi,  tatár 
építménynek  nevezni.  Azonban  akárki  építkezett  itt, 
az  bizonyos,  hogy  mi  pénzen  vettük  minden  anyagát. 

—  No  ha  vették,  nem  igaz  jószágot  vettek.  A  ki 
lopott  lovat  vesz,  lovavesztes  lesz.  Aztán  az  sem 
áll,  hogy  újra  építették  volna.  Kálvinista  ember 
nem  épít  ilyen  magas  falat. 

Az  öreg  elől  járó  igen  keserülötte  ezt  a  szót.  Még 
hogy  kálvinista  ember  nem  épít  ilyen  magas  falat! 

—  No  nézzék  meg  hát  uraimék  magok  és  olvas- 
sák el  azt  a  régi  írást,  a  mi  a  templomban  van, 
ha  már  nekünk  nem  hisznek. 

—  Magunk  is  azt  akarjuk,  —  szólt  a  fiskus  és 
felkelt.  Vette  a  süvegét  és  társai  kíséretében  a 
templom  felé  indult.  Az  udvar  már  akkor  tele  volt 
néppel.  A  tömeg  utat  nyitott  az  uraknak  s  halk 
zúgással  kísérte  a  templomba. 

9ak«ay  :  Pusztai  találkoxis.  l  n 

A  tempJom  két  különböző  világ  ízlésének  és 
czélzatának  jeleit  viselte  magán.  Magas  alapfalai 
pillérekkel  kikoronázva  kívül-belől.  Északi  oldala 
egészen  ablaktalan,  a  délre  néző  sűrűn  megrakva 
keskeny,  magas,  ívbeszökő  ablakokkkal.  Belől  a 
nyugati  részen  szilárd,  karcsú  kőoszlopokon  nyugvó 
meredek  kar:  mindmegannyi  mutatóujjak,  melyek- 
kel a  középkor  figyelmeztette  a  szemlélőt:  Én 
építettem. 

De  ugyanezen  falakon  kívül  és  belől  annyi  teher, 
annyi  szükségtelen  felszerelés,  melyeket  egy  ké- 
sőbbi előrelátó  század  mintha  csak  a  bekövetke- 
zendő mixta  deputácziók  félrevezetésére  ragasztott 
volna  oda  együgyű  furfanggal.  Mindmegannyi  ko- 
holt okmány  a  középkor  által  írt  követelés  meg- 
czáfolására.  De  bizony  nem  te  építetted,  hanem  én. 
Imé  rajta  is  hagytam  a  kezem  szennyét.  Ott  sora- 
koznak egymás  után,  mint  egy  bekövetkezhető  per 
alkalmára  készített  érvek,  az  ormótlan  torony,  mely- 
nek minden  porczikája  fából  van  és  ha  nagy  szél 
fúj,  versenyt  nyikorog  az  előtte  álló  jegenyefával. 
Azután  a  déli  oldalon  egy  gusza  czintériom  vályog- 
ból rakva,  széles,  alacsony  ajtaját  kétfelé  tátja, 
mintha  disputálna :  már  hogy  építettek  volna  enge- 
met a  góthok.  Nagyobb  bizonyosság  okáért  rá  is 
van  írva  tűzfalára  az  építési  év,  1690.  Mindez 
értelmes  arábiai  számokkal,  nehogy  a  római  szá- 
mokból valaki  régibb  keltüségi  kritériumot  formál- 
jon. Ott  vannak  aztán  a  belső  ismérvek  is  (a  meny- 
nyiben belül  vannak)  a  kathedra,  fölötte  az  elma- 
radhatlan   koronával  és  aranyozott    kösöntyűivel ;  a 

korona  homlokán  fából  kifaragott  nyitott  könyv, 
melynek  fehér  lapjára  Ezekiel  11.  3.  4.  5.  6.  7.  van 
jegyezve.  (Az  ilyen  jegyzések  mindig  következtet- 
nek a  prédikátor  temperamentumára.  Nyilván  a 
ki   ezt  irattá,  valami  kegyetlen  ember  volt.) 

A  keleti  hajót,  hol  hajdan  oltár  állhatott,  egy 
alacsony  kar  tölti  be  fából,  kékre  kifestve.  Ez 
ellenargumentumul  van  szögezve  a  szemben  kellő 
oszlopzatos  kőkarnak. 

A  mennyezet  fehér  és  piros  virágokkal  tarká- 
zott kék  deszka-koczkákból  áll.  A  középső  koczka 
parasztra  van  hagyva  és  akkora  kör  van  beleraj- 
zolva, a  mekkora  csak  bele  fér.  A  körben  kerek 
írás  csiga  alakú  sorokban : 

EPVLT  EZ  JSTTENNEC  HAZA  AN.  1 690.  BARATHl 
JÁNOS  PREDJCATORS  :  .  .  . 

Azután  körönként  kisebbedő  betűkkel  az  öreg 
biró,  azután  az  öreg  kurátor,  kis  kurátor,  külső- 
belső elöljárók  neve  rangszerénti  sorban.  A  haran- 
gozóé  már  egészen  belesodródik  a  czentrum  örvé- 
nyébe. A  mesteré  nincs.  Annak  nem  dukál  monu- 
mentum. 

—  No  nézze  nemzetes  uram!  —  mutogatott  az 
öreg  előljáró.  Olvassa  bár  tulajdon  maga  azt  aa 
Írást. 

—  Látom,  —  felelt  a  fiskus.  —  Írás  nélkül  is 
tudom,  mi  itt  az  új,  mi  itt  a  régi.  Új  a  menyezet, 
a  kathedra,  a  torony,  a  kis  kar,  mind  ez  látszik  a 
munkáról.  Uj  a  nyugati  előfal  felső  része,  látszik 
a  repedésekről,  a  mint  lejebb  szállt.  De  az  egész 
falazat   régi.    Aztán  nézzétek,  itt  a  kis  kar  alatt  a 

talaj  egy  egész  lábbal  magasabbra  van  emelve, 
mint  egyebütt.  Mire  mutat  ez  ?  Arra,  hogy  itt  volt 
az  oltár.  Nem  igaz-e,  clarissime  ? 

—  Igaz ;  de  azt  is  csak  az  a  nép  építette,  mely 
itt  lakott.  Elődei  a  mostani  kornak. 

—  Lássa,  clarissime,  hogy  maga  az,  a  ki  tréfál. 
Hiszi  azt,  hogy  ez  a  soproni  artikulusok  értelmé- 
ben kielégítő  ellenvetés. 

A  prédikátor  hallgatott. 

—  Nem  hiszi ;  —  felelt  helyette  magának  a 
fiskus,  —  mert  azok  világosan  intézkednek  azon 
templomokról,  melyeket  katholikusok  építettek  s 
az  anyaszentegyháznak  visszaítélik  még  azon  eset- 
ben is,  ha  a  község  mind  elhagyta  volna  is  régi 
hitét  s  ha  egyetlen  katholikus  nem  volna  is  a  köz- 
ségben. 

—  Uraságod  már  nem  tréfál,  hanem  félrebeszél. 
A  soproni  artikulusok  szólanak  olyan  templomok- 
ról, melyeket  tartoznak  nekünk  visszaadni,  de  nem 
olyanokról,  a  melyeket  mi  tőlünk  békés  birtoklók- 
tól  elfoglalhatnának.  Most. 

—  Ejh  miti  A  törvényt  nem  kegyelmed  magya- 
rázza, hanem  a  kinek  a  kezében  az  erő  van. 

—  Az  erő?  —  kérdé  a  prédikátor  és  a  kezében 
levő  csontfogantyus,  szeges  végű,  vastap  nádpálczát 
megemelte. 

Nem  volt  vele  semmi  ártó  szándéka.  Csak  ges- 
tikuláczióképen  történt  és  önkéntelenül.  Megemelte, 
azután  függélyesen  a  földnek  szegezte. 

—  Az  erő?  —  kérdé  ism^ételten,  —  no  hát 
nézzen  ide  uraságod. 

Akkor  ránehezedve  a  fogantyúra,  elkezdte  a 
pálczát  nyomni  Jefelé.  A  templom  talaja  —  vala- 
mikor kővel  vagy  téglával  kirakva  —  most  nyirkos, 
csupasz  föld  volt,  de  ezer  és  ezer  lábnyom  alatt 
szilárddá  tömürülve,  nehezen  nyitott  utat  a  szeges 
botnak.  De  utat  nyitott.  A  pálcza  lassan,  de  észre- 
vehetőleg  fúródott  a  földbe  az  érezmarok  nyomása 
alatt.  Végre  egészen  elmerült,  hogy  csak  fogan- 
tyúja maradt  ki  belőle,  megfeküdvén  a  talajt,  mintha 
úgy  ejtették  volna  oda. 

—  No  hát  a  kinél  van  az  erő,  húzza  ki  ezt  a 
pálczát  onnan,  a  hova  én  leszúrtam. 

—  De  meg  is  izzadt  bele  kegyelmed.  Én  pedig 
minden  izzadtság  nélkül  kihúzom,  —  felelt  a 
fiskus  mosolyogva,  és  a  templom-ajtóhoz  lépve, 
annak  tárt  szárnyai  egyikéből  kivette  a  kulcsot  és 
folytatta : 

—  Itt  a  kegyelmed  ereje.  A  templomot  ezennel 
az  uradalom,  mint  építtető  patrónus  nevében  bir- 
tokba veszem.  —  Ezzel  kilépett  a  templomból. 

A  megyei  küldöttek  és  uradalmi  tisztek  szótla- 
nul léptek  utána ;  a  nép,  férfi  és  asszony,  öreg  és 
ifjú  zúgva,  jajgatva,  sírva  rajzott  körülötte. 

Ismerték  a  fiskust.  Senki  sem  hitte,  hogy  a  sze- 
rencsétlenséget   a    törvények    mérték    volna    rajok. 

A  hír  sok  mindent  beszél  azokról  a  háborgatá- 
sokról, melyeket  az  ország  és  megye  különböző 
községei  szenvedtek.  Templom-foglalásokról  és 
rombolásokról,  melynek  gonosz  munkája  évről-évre 
folyik,  néha  megpihen  s  aztán  újra  kezdődik  meg- 
újult szenvedélylyel ;  cllcntállásokról,  melyeket  erős 

és    vitéz    prédikátorok,    majd    gyenge,    de    elszánt 
asszonyok  fejtettek  ki  s  diadallal  végeztek. 

De  éppen  azért,  hogy  ők  az  általános  háborga- 
tás között  mindaddig  sértetlenül  maradhattak,  nem 
tudták  e  rögtöni  veszedelem  okát  a  törvényre  vinni 
vissza.  Mindenki  személyes  és  titkos  okot  keresett 
s  mindenki  ugyanazt  az  egy  okot  találta  meg. 

—  A  Patak  menyecske  csúffá  tette  a  fiskust. 
Most  a  fiskus  az  egész  falun  állja  boszúját. 

A  szegény  asszony  ott  volt  a  tömeg  között,  ott 
volt  férje  is.  Mindketten  hallották  a  gyanításokat, 
a  véleményeket,  a  kárhoztatást,  azután  a  szitkokat 
is,  melyek  inkább  Ilonát,  mint  a  fiskust  illették. 

—  Patakné  az  oka  mindennek  I 

—  Féltette  a  gyönyörűséges  képét,  mintha  meg- 
harapta volna  a  fiskus. 

—  Mintha  megették  volna  azzal  a  kis  enyel- 
géssel. 

—  Most  már  aztán  elmehet  a  hídra  énekelni, 
mint  a  koldus. 

—  El  ám,  meg  vele  együtt  mi  is. 

Patak  István  hallotta  a  megjegyzéseket,  de  nem 
szólt  semmit.  Merően  szegezte  szemeit  a  fiskusra. 
Ez  a  ledér,  ez  a  dölyfös  ember!  Hát  mindenható 
ez  ?  Hát  ennek  szabad  az  asszony  tisztaságát  be- 
szennyezni büntetlenül  ?  Ennek  van  hatalma  ide 
jőni  és  szemébe  mondani  ennek  a  sokaságnak :  a  mi 
a  tied,  az  nem  a  tied,  hanem  az  enyém ;  ennek  van 
szíve  kizárni  egy  egész  népet  abból  a  hajlékból,  mely- 
ben Istenét  imádta?  Van  szíve  azt  mondani :  inkább 
örökre  üres  és  néma  maradjon,  mintsem  ti  énekel- 


263 

jctck  benne.  És  a  mit  itt   ez  az  ember  cselekszik, 
annak  minden  átka  az  ő  ártatlan  hitvesére  nehezül? 
Elszántan  vetette  magát  a  fiskusra,  midőn  a  kul- 
csot felmutatta. 

—  Nem  megy  az  olyan  könnyen  uram  !  Hát  az 
úr  sohasem  jöhet  a  mi  határunkba,  hogy  veszedel- 
met ne  hozzon? 

Érczujjai  belemélyedtek  a  fiskus  kövér  csukló- 
jába. Egyet  fordított  a  fiskus  karján  s  hátra  csa- 
varta, egy  másik  fordítással  pedig  kitekerte  kezé- 
ből  a  kulcsot. 

—  Ezt  a  kulcsot    nem    az    uradalom   csináltatta. 
Mindez    gyorsabban    történt,     mint    elmondtuk. 

Mire  a  két  megyei  huszárnak  eszébe  jutott  a  fiskus 
védelme,    már  akkor  a  kulcs  a  prédikátor  kezében 
volt.    Patak    István    pedig  a  templomfalnak    vetette 
hátát.  Kezében  egy  tégladarab  első  védelemre. 
A  fiskus  ordított: 

—  Verjétek  agyon  azt  a  kutyát.  —  Mihelyt  azon- 
ban szabadon  érezte  kezét,  a  bíróra  rohant  s  azt 
ököllel  arczul ütötte. 

—  Zsivány!  Hát  nem  tudod  kötve  tartani  azt  a 
másik  zsiványt? ! 

A  bíró  meg  sem  mozdult  az  ütésre.  Hah !  ha 
most  ő  bíró  nem  volna.  Megtörülte  arczát  és  szólt 
nyugodtan : 

—  Semmi  bűnt  sem  tett,   nemzetes  uram. 
De  ezt  a  szót  már  nem  hallotta  a  fiskus. 

Egy  hamus  fazék  repült  szeme  közé,  melynek 
tartalmától  tele  lett  mind  a  négy  érzékenysége, 
anélkül,  hogy  ideje  lett  volna  kiköpködni.  Segítse- 

gcrc  jött  azonban  egy  meszelő,  mely  arczárói  a 
rárakodott  hamut  letisztogatta  és  a  helyét  beecse- 
telte fehérre.  Ugyanezen  pillanatban  egy  sütőlapát 
ütötte  tarkón,  mely  miatt  süvegje  a  szeméig  csú- 
szott le,  ezt  egy  kuruglya  elhárította  onnan,  hogy 
a  fedetlen,  kopaszodni  kezdő  fejet  a  pemet  szaba- 
don tisztogathassa.  A  legszokatlanabb  fegyverek 
csattogtak  feje  körül,  több  fenyegetéssel,  mint  ár- 
talommal, miközben  folytonosan  hangzott  a  bőszült 
sivalkodás : 

—  Üssétek  le,  szaggassátok  szét! 

Az  asszonyok.  Az  artikuláris  világ  szabadalma- 
zott guerillái,  kiket  semmi  törvény  sem  büntet. 
Azért,  a  hol  a  templomot  kell  megvédeni,  erőszak- 
kal az  erőszak  ellen:  ott  sohasem  szerepel  férfi, 
mindig  asszonyok.  A  kit  ezek  megvernek:  azt  ki- 
nevetik, ha  úr,  —  deresre  húzatják  ellenben,  ha 
katona. 

A  boldogtalan  fiskust  most  a  bíró  vette  oltal- 
mába. Középre  fogta  esküdt-társaival,  hogy  a  fiskus 
megtépett  feje  úgy  nézett  ki  közülök,  mint  a  ketrecz 
rácsai  közül  a  fenevad.  Kézzel  és  pálczával  elhárí- 
tották a  fiskusnak  szánt  ütéseket.  A  fiskus  bátor- 
ságban érezvén  magát,  éktelen  káromlásokat  har- 
sogtatott  megtámadói  ellen,  melyeket  azok  váloga- 
tott változatokba  öltöztetve  adtak  vissza. 

A  többi  urat  a  váratlan  veszedelem  a  templomba 
szorította  volna,  de  ezt  már  akkor  a  prédikátor  be- 
zárta. Meg  kellett  elégedniök  a  czinterium  oltal- 
mával. 

Mikor    a    zaj    csendesülni    kezdett,  a  szolgabíró 

kihozatott  egy  gyaJogszéket  a  czinteremből  és  arra 
fdáJJott. 

—  Emberek!  —  kezdé  haJk,  siket  hangon  —  (a 
nagy  izgalmat  ez  a  hang  fékezi  meg  Jegjobban)  — 
a  mi  itt  történt,  azért  ti  fogtok  felelni,  ti  férfiak. 
A  fiskus  úr  kötelességét  teljesítette,  ti  pedig  meg- 
engedtétek asszonyaitoknak,  hogy  őt  a  kötelesség 
teljesítésében  csúfosan  akadályoztassák.  Ismétlem,  a 
mit  a  fiskus  úr  mondott.  A  jogos  tulajdonost,  az 
uraságot  visszahelyezem  a  templom  birtokába.  A  kulcs 
csak  formaság  ugyan,  de  erre  a  formaságra  szük- 
ség van.  Átadjátok-e? 

—  Nem  adjuk.  Törjék  be  az  urak  az  ajtót.  Men- 
jenek be  az  ablakon.  Csináltassanak  hozzá  másik 
kulcsot,  hangzott  mindenfelől. 

—  Ha  nem  adjátok,  úgy  is  jó.  Be  nem  töretjük 
az  ajtót,  mert  ez  szentségtörés  volna.  Ablakon  sem 
megyünk  be,  mert  ez  tolvajság  volna.  Másik  kul- 
csot sem  csináltatunk,  mert  ez  tolvajkulcs  volna. 
Mi  törvényesen  járunk  el  s  az  uradalmat  erőszak 
nélkül  akarjuk  a  templom  birtokába  helyezni.  Azért 
a  zenebonáért,  a  mit  itt  az  asszonynép  elkövetett, 
az  egész  falu  minden  férfia  felelősségre  volna  von- 
ható, de  a  megye  nem  fogja  magát  terhelni  ily 
tömeges  fenyítkezéssel.  Ez  az  uradalomnak  is  ká- 
rával járna.  Hanem  felelni  fog  az  elöljáróság.  Há- 
rom embert  holnap  délre  a  bíró  vasban  fog  be- 
szállítani a  székvárosba.  A  kik  önként  vállalkoznak 
vagy  a  kit  ti  választotok.  Nekem  mindegy.  Fő- 
dolog csak  az,  hogy  holnap  délre  jelentkezzék. 
Ha    bejőnek  magoktól,    jól    cselekszik,   ha    be  nem 

jőnck,  nem  jól  cselekszik.  Negyedik  lesz  a  zene- 
bona szerzője  Patak  ]stók.  Ötét  sem  veretem 
vasra ;  ha  bejő  magától  jól  cselekszi,  ha  be  nem 
jő,  ám  ti  lássátok.  Azt  is  megmondom,  hogy  míg 
a  templomkulcsot  önként  be  nem  hozza  valaki, 
addig  ezek  az  emberek  vizsgálat  nélkül  fognak  ra- 
boskodni. Hogy  pedig  erre  minél  hamarább  el- 
határozhassátok magatokat,  annak  is  megegyenge- 
tem az  útját.  Gondoskodunk  róla,  hogy  ne  legyen 
bujtogatótok ;  a  Tiszteletesnek  ki  kell  a  faluból 
költözni.  E  czélból  a  papházat  és  mesterházat 
visszaveszszük  tőletek.  Egyik  sem  szabadfundus, 
ti  tudjátok.  Robotoltatok  mindkettőért.  Tizennyolcz 
napot  a  papi  fundusért,  tizennyolc^at  a  mester- 
házért. A  szolgált  robotot  és  a  beépítkezés  érté- 
két becsű  szerént  megkapjátok  az  uradalmi  pénz- 
tárnál. Tiszteletes  uramnak  pedig  kétszer  negyven- 
nyolca órát  engedünk  a  kiköltözésre  mesterével 
együtt.  Értettétek? 

A  szolgabíró  száraz,  élettelen  beszéde  jéggé 
fagyasztotta  az  embereket.  Senki  sem  felelt  kér- 
désére. 

Nem  is  várta.  Intett  a  kocsisoknak.  Fellépett  ko- 
csijába s  az  öt  úrral  elhajtatott. 

A  nép  ámolyogva  hullámzott  haza,  csak  az  elöl- 
járók maradtak  a  parokhia  udvarán  tanakodni. 

Érezték,  hogy  nincs  szabadulás.  A  papház  és 
mesterház  az  uradalom  telkén  van,  tehát  joga  van 
kivetni  papot  és  mestert.  Nem  lehet  ellentállani. 
De  a  templom  szabad  funduson  van,  attól  ők  nem 
robotoltak    soha.    Ahhoz    nincs    joga  az  uradalom- 

nak.  Ha  erőszakkaJ  elveszik,  vegyék  eJ,  de  a  kul- 
csot önként  át  nem  adják  soha.  Most  a  Tisztele- 
tes kezében  van ;  maradjon  is  ott,  vagy  adja  oda 
valakinek,  de  senki  sem  tudja,  kinek. 

Azután  a  három  ember  kijelöléséhez  fogtak.  Ez 
elől  sem  lehet  menekülni,  mert  ha  önként  nem 
jelentkeznek,  katonaság  fog  végezni. 

—  Istók  öcsém,  —  szólt  a  bíró  Patak  István- 
hoz, —  te  szerencsés  vagy,  mert  ha  elszaladsz,  te 
helyetted  senkit  sem  visznek  el.  Fogd  a  baltádat 
és  eredj,  a  merre  látsz. 

—  Nem  megyek,  bíró  uram !  mikor  a  másik 
három  emberről  is  van  szó,  nem  volna  becsület 
kihúzni  magamat ;  veressen  kend  vasba ! 

—  Hát  a  többi  három  ki  lesz  ?  —  kérdi  tovább 
a  bíró.  —  Úgy  illik,  hogy  az  elöljáróságból  kerül- 
jön ki.  Öreg  ember  híj  ját  kevésbbé  érzik  meg  ide- 
haza. Mihály  öcsém,  János  nász  és  András  bátyám! 
Kentek  csel  édes  emberek,  legkönnyebben  elvisel- 
hetik. 

A  három  ember  nem  mondott  ellent. 

—  Ha  már  meg  kell  lenni,  hogyne  viselnénk  el 
a  vallásunkért?  —  Összetetté  kezét  mind  a  három 
felvenni   a  nehéz  vasruhát. 

Hát  a  pap?  Nem  rendűit  meg? 

Nem ;  el  volt  erre  készülve  már  ifjú  korában, 
mikor  e  hivatalra  adta  magát.  Üldözés  nélkül  is  ki 
volt  téve  koronkénti  változásnak.  Ha  jobb  állomása 
akadt,  ha  szolgálatában  hibát  találtak,  ha  méltán 
vagy  méltatlanul  bántalmazták :  ott  volt  a  dislokaczió, 
melynek    alkalmával    könnyű  volt,    ha  nem  könnyí- 

tcní,  legalább  változtatni  sorsát.  Nem  esett  két- 
ségbe magáért.  Az  eklézsia  pedig  sokkal  szívósabb, 
mintsem    ilyen    apró    viszontagságok    megingatnák. 

Bevonult  a  múzeumába,  elővette  a  protokollu- 
mot  és  mindjárt  a  legutolsó  keresztelési  adat  után 
bejegyezte  a  nap  történetét. 

«Ezen  kisdednek  keresztelése  napján  stb.,  stb. 
három  hintóval  kijöttek  valamely  urak  (Solt.  LXXIV. 
4.  19.)  és  a  lakosságot  kegyetlenül  megtortúráz- 
ván,  egynehány  embereket  foglyul  vittenek.  Ez  az 
Ítélet  lőn  a  sok  bűnért,  mely  az  egész  népben  el- 
áradottí,  stb.,  stb.  Azután  feljegyezte  örök  emlé- 
kül a  hat  tyrannus  nevét  s  befejezte  egy  deák  szó- 
val :  Recrudescant. 

Másnap  reggel  besétált  a  szomszéd  városba  a 
seniorhoz  helyet  kérni.  Az  új  faiak,  kik  csak  mos- 
tanában hordták  ki  a  papjokat,  ügyis  jártak  nála  a 
múlt  héten,  hívták.  Adja  neki  lljfát. 

A  senior  kiadta  neki  a  Concessát  (Komj.  111. 
27 — 28.),  másik  héten  érte  jöttek  az  újfaiak  három 
kocsival  és  elvitték. 

Indulása  előtt  meglátogatta  Patak  Istvánné. 

—  Uram!  mi  szenvedünk,  kegyelmed  szabadul. 
Férjeink  fogságban,  ki  tudja  meddig,  s  kegyelmed 
mint  a  fecske  röpül  a  tél  elől. 

—  Örömest  szenvednék  veletek,  de  én  hajlék- 
talanabb vagyok  az  égi  madárnál. 

—  Mind  a  hatvan  ház  a  kegyelmedé,  mely  a 
faluban  van. 

—  Mind  a  hatvan  ház  az  uradalomé  s  a  ki 
engem  befogad,  maga  is  hajléktalan  lesz,  —  felelt 


Telragadta  a  nehéz  kulcsot .... 

a  lelkész,  miközben  az  asszony    vállára  tette  kezét 
és  folytatta. 

—  Jobb  így.  Ha  elmegyek,  a  templom  tiétek 
marad,  mert  az  uradalom  feltöretni  nem  fogja,  en- 
gem pedig  nem  ér  el  keze  ott,  a  hova  megyek. 
Holott  ha  itt  maradnék,  ki  tudja,  milyen  kisértetbe 
ejtene.  Zaklatások,  édesgetések,  gyermekeim  jövője... 
Uram!  ne  vigy  kisértetbe.  Jobb,  legyek  én  távol, 
a  templom  zárva,  a  nyáj  megverve,  de  mindnyájan 
istennek  vesszeje  alatt,  de  oltalma  alatt. 

—  Ah!  kegyelmed  az  az  erős  ember,  ki  a  föl- 
det átszegezi  pálczájával,  de  a  kisértet  nyilától  fél, 
mielőtt  idegbe  tétetnék!  Szegény  hit,  melyért  csak 
ennyit  mer  az  ember,  nyomorult  szeretet,  mely  az 
első  fuvallatra  megfagy.  Menjen  kegyelmed,  nem 
a  mienk  többé,  de  a  templom  miénk  marad  s  kul- 
csának nálunk  a  helye. 

Felragadta  a  nehéz  kulcsot,  mely  történetesen 
az  asztal  sarkán  nyugodott. 

—  Asszonyi  —  kiáltott  a  lelkész,  megkapva  a 
menyecske  kezét,  —  te  ne  keresd  a  rémet,  mely- 
től én  futok.  Tudod-e,  hogy  ezzel  nyílik  férjed 
tömlöczének  ajtaja? 

—  Tudom  s  inkább  soha  ki  ne  nyíljék,  mint 
ezzel  nyíljék,  —  felelt  az  asszony  kegyetlen  lelke- 
sedéssel s  keblébe  rejtette  a  kulcsot. 

—  0  asszony !  nagy  a  te  hited,  de  rettegek,  hogy 
megkisértésed  még  nagyobb  lesz.  Ne  tudjon  róla 
senki,  hogy  a  nagy  kisértettel  ekként  szövetkeztél. 
Kivánja-e,  elfogadja-e  tőled  Isten  ezt  a  nagy  áldo- 
zatot? De  mindegy!  Magad  vetted  kezedbe  élete- 


dct  és  férjedét.  Ha  majd  egyszer  jobban  szereted 
ezeket,  mint  hitedet,  akkor  beviszed  ezt  a  kulcsot 
azoknak'  Akkor  férjed  megszabadul.  Még  nem  késő, 
add  vissza  ;  adjuk  másnak  vagy  vessük  a  tóba!  Mit! 
Életedért?  Nem?  Egy  vagy  másképen  átkozott 
akarsz  lenni  ?  Menj !  Isten  azt  is  megbocsátja. 

Míg  a  prédikátor  beszélt,  az  asszony  görcsösen 
szorította  két  kezét  keblére,  hova  a  kulcsot  rej- 
tette ;  aztán  a  lelkész  kezére  borúit. 

—  Nem. 

IV. 

(Példab.    XXX    24  .  .  .) 

A  harangszó.  A  keresztyén  czivilizáczió  tábori 
jelszava.  Már  messziről  beszél  hozzád,  hív,  báto- 
rít, köszönt.  Jer,  jerl  itt  keresztyének  laknak,  a  te 
testvéreid,  kik  a  szeretet  és  irgalmasság  munkáit 
gyakorolják,  kik  veled  egy  névben  idvezülnek. 

Milyen  szomorú  falu  az,  a  melyben  nem  hallik 
harangszó.  Mint  valami  rengetegben  bujkáló  ember, 
kerüli  tekintetedet.  Barátságtalanul  tátja  rád  egyet- 
len utazáját,  mintha  ketté  akarna  vele  harapni.  Az 
első  ház  korcsma  benne,  az  utolsó  is  az :  a  falu 
lakói  ide  fizetik  az  öt  perczentes  adót.  Ha  hét- 
köznap mégy  rajta  végig,  azt  gondolod  innep  van ; 
ha  innepen  azt  hiszed,  hétköznap.  Az  időt  a  pász- 
torok határozzák  meg;  tehénhajtás,  borjúhajtás, 
sertéshajtás :  ezek  a  reggeli  idők ;  ököretetés,  ló- 
itatás,  delelés :  ezek  a  nappal  szakaszai.  Az  estve 
aztán    megint  a  csürhével    tér    meg    és   tart  addig. 


míg  a  tchéncsordásnak  ismét  kedve  nem  jő  kegyel- 
mesen megengedni  a  hajnalt. 

Mi  másképp  osztja  fel  az  időt  a  harang.  Haj- 
nali harangszó,  reggeli  könyörgés,  déli  harangszó, 
dél-esti  könyörgés,  estveli  harangszó.  Imádságra, 
munkára,  könyörgésre,  pihenésre,  hálára,  nyugo- 
vóra. Ha  aztán  az  egész  falu  emez  éber  őrállójá- 
nak  valami  fogyatkozása  van,  teszem  fel,  kötél  sza- 
kad, ütő  törik,  harangozó  levél-vinni  van :  már 
akkor  kész  a  zavar.  Kezd  az  asszonynép  szomszé- 
dolni, tanácsot  kér  egymástól,  ha  odateheti-e  már 
az  ételt? 

Most  pedig  (igaz !  még  azt  sem  tudjuk,  hol 
lakott  a  Patak  banya?  —  Domboron.)  Domboron 
sem  harangszó,  sem  könyörgések.  Öreg  emberek, 
kik  igen  megszokták  már,  elindulnak  napfelkölt 
után  s  mikor  a  templomajtóhoz  érnek,  sírva  fakad- 
nak. Akkor  jut  eszükbe,  hogy  zárva  a  templom. 
Ma  nem  lesz  könyörgés,  holnap  sem  lesz,  holnap- 
után sem,  tán  az  ő  életükben  soha.  Őket  harang- 
szó nélkül  viszik  ki,  prédikáozió  nélkül  temetik  el. 

Jő  a  vasárnap.  Asszonyok,  lányok  felöltöznek 
ékesen,  azután  megint  levetik  az  innepi  köntöst. 
Hiszen  nem  vasárnap  az,  mikor  az  ember  nem 
mehet  kétszer  az  Istenházába.  A  fiatalja  csak  segít 
magán  úgy  a  hogy.  Eljárnak  a  szomszéd  helyekre 
innepelni.  Azokba  a  dísztelen  fatemplomokba,  me- 
lyeket régebben  úgy  kicsúfoltak.  Kiéneklik  magukat 
igaz  szívük  szerént,  de  azért  sóhajtozva  ballagnak 
haza.  Csak  nem  olyan  ez,  mintha  nekik  maguknak 
volna  innepük.  Nem  értik  ők  meg  más  pap  prédi- 


172 

káczióját,  nem  ő  rájuk  van  az  szabva.  Aztán  micsoda 
lélekkel  veszik  ők  szájukba  azt  a  zsoltárt,  a  mit 
ott  énekeltek: 

örül    mi   szívünk 

Mikor  ezt  halljuk, 

A  templomba  megyünk  . . . 

Hát  örül  ?  Aztán  mihaszna  megy  egy-kettő,  ha 
az  egész  nép  nem  lehet  együtt? 

Megkérték  aztán  a  szomszéd  falubeli  papot, 
hogy  tartson  ő  nekik  maguknak  külön  prédikácziót 
a  maga  templomában.  A  textust  ő  róluk  vegye  fel, 
aztán  prédikálja  le  az  ő  szomorú  állapotjukat.  Meg- 
adják, a  mit  kér. 

A  pap  sokat  kért.  Egy  kii  a  búza,  két  akó  bor, 
tíz  fej  szála  kender,  meg  egy  hosszú  fuvar.  Sok, 
de  megadták,  csakhogy  nekik  prédikáljon. 

Mikor  felvirradt  a  kitűzött  nap :  az  egész  falu 
népe  útnak  indult.  Szép  rendben,  válogatott  zsol- 
tárokat énekelve : 

Nincsen  már  előttünk,  ki  tanítana, 

Vígasztalásban  ki  jóra  szólana, 

És  templomodban  szín-helyen  állana  .  . . 

Nagy  sereg  nép  várta  az  érkezőket.  A  vidéken 
híre  terjedt  a  rendkívüli  istentiszteletnek  s  minden- 
felől tömegesen  gyűltek  fel  részt  venni  benne. 
Ezek  fogadták  az  érkező  domboriakat  s  mentek 
velük  együtt  a  templomba. 

De  a  templomban  —  ötszörte  nagyobb  lett  volna 
bár  —  mégsem  fért  volna  el  ez  a  tenger  nép.  Az 
ajtónál  elkezdődött  a  tolongás  és  huzalkodás,  mely- 

nck  az  lett  az  eredménye,  hogy  vidéki  hivatJanok, 
kik  előljártak,  szépen  elhelyezkedtek  benn,  a  sze- 
gény domboriak  pedig  kívül  maradtak,  A  hatalmas 
és  megindító  prédikáczióból  semmit  sem  hallottak. 
Csak  a  bentlevők  sűrű  és  folytonos  szöpögéséről 
Ítélhették  meg,  hogy  nagyon  szép  volt  és  megérte 
a  kila  búzát  stb. 

De  mi  haszna,  ha  ők  nem  hallották  ?  Ha  ők  nem 
sírhatták  ki  rajta  magukat?  Ők  a  bőközieknek  tar- 
tattak drága  prédikácziót  ?  Hát  fizessék  most  már 
a  bőköziek. 

De  a  Tiszteletes  azt  mondta,  hogy  ő  nem  a 
bőköziekkcl  alkudott.  0  megtette  a  prédikácziót, 
úgy  hogy  senki  sem  találhatott  benne  hibát.  Eltar- 
tott két  óra  hosszáig,  sírt  rajta  minden  lélek. 
Ó  nem  tehet  róla,  hogy  dombori  uraimék  nem 
hallották.  Hanem  ha  már  úgy  van  a  dolog,  hát  a 
hosszú  fuvart  elengedi.  Azonkívül  ez  évben  nem 
vesz  dupla  stólát  a  keresztelőknél,  a  miben  neki  — 
nyolcz  keresztelőt  számít  egy  évre  —  harminczkét 
garas  vesztesége  van. 

A  domboriak  megköszönték  a  Tiszteletesnek  az 
engedelmességét  s  a  mint  jöttek,  ugyanazon  rend- 
ben haza  indultak.  De  most  már  nem  énekeltek. 
A  fájdalomnak  ez  az  egy  öröme  is  kelletlenné 
vált.  Némán,  komoran,  lesütött  fejjel  lépdegélt 
ember  ember  mellett  és  után. 

Öreg  Patak  István  is  ott  ballagott  nehéz  kedv- 
vel, élete  párjával.  Fia  fogsága  is  csak  fáj  neki  — 
hogyne  fájna?  —  de  azt  könnyű  szívvel  tűri  s 
némi    dicsekedéssel.    Szent    Pál    apostolt    veszi   fel 

Baksay  :  Pusztai   találkozás.  l8 

példának,  a  ki  szintén  tömlöczöztctett  és  kétszer 
szenvedett  egy  híján  negyven  csapást  a  zsidóktól. 
Hanem  ha  ő  templomba  nem  mehet,  abba  ő  bele- 
hal. Nem  bánná,  ha  vörös  barát  prédikálna  is, 
csak  bár  prédikálna. 

Ilona  mögötte  lépdelt  s  hallgatta  az  öreg  duru- 
zsol ásat. 

—  Hisz*  azon  könnyen  segíthetünk,  apám  uram, 
azért  nem  kell  a  veres  barátok  után  epekedni ;  mi 
magunk  is  tudunk  énekelni,  imádkozni.  Az  Isten 
meghallgatja  azt,  ha  nem  a  mester  kezdi  is.  Milyen 
szépen  énekelgettünk  az  adventi  estvéken  I  Kegyel- 
med még  azt  is  mondta,  hogy  olyan  szépen  olva- 
som a  szentírást,  mint  egy  Tiszteletes.  Hát  ezután 
imádkozunk  együtt  minden  estve.  Vasárnap  pedig 
délelőtt  és  délután  is.  Behívjuk  magunkhoz  az 
atyafiakat,  meg  a  szomszédokat.  Olyanok  leszünk, 
mint  egy  kis  szentegyház. 

E  szavakra  nyitva  maradt  a  szája  öreg  Patak 
Istvánnak.  Biz  igaz  is  az,  édes  lányom!  Az  Ur 
áldjon  meg  azért  a  szép  beszédedért.  így  már  nem 
halunk  meg.  Milyen  szép  lesz  az.  Tudom  istenem, 
hogy  majd  sírok  én  akkori 

Egy  szempillantás  alatt  elterjedt  a  tömegben, 
hogy  mit  mondott  a  Patak  menyecske.  Milyen 
szép  lesz  az.  Minden  háznép  minden  estve  körül- 
állja  fáklyavilágnál  a  maga  asztalát  és  úgy  ajánlja 
magát  énekléssel,  imádkozással  a  Mindenható 
gondviselésébe.  A  mindenütt-jelenvaló  a  maga  ki- 
beszélhetetlen jelenlétével  betölt  minden  házat, 
minden  szívet.  Milyen  szép  lesz  az  I  Elvették    tő- 

lünk  az  Isten-házát  s  ím  most  az  egész  falu  Isten- 
háza lett. 

Ez  a  kép  újra  edzette  csüggedt  lelküket.  A  fa- 
luba víg  énekszóval  mentek  be.  A  házpásztorok 
csudálkozva  fogadták  őket.  Ezeket  ugyan  megvi- 
gasztalta a  Nagytiszteletű  úr. 

A  következő  vasárnap  reggelén  meg  is  tartották 
az  első  istenitisztelet  Patakék  házánál. 

A  Patak-ház  tornácza  elég  tágas,  a  talpgerendák 
cíég  magasak  ülőhelynek ;  a  tornácz  hosszában 
sorakozó  körte-  és  almafák  virággal  terhes  lombjai 
képezik  a  rögtönzött  templom  leírhatatlan  mennye- 
zetét. A  méhek  ezrei  már  meg  is  jelentek,  s  csu- 
dálatos harmóniában  zümmögik  az  Invokacziót, 
melyhez  a  diskantot  egy  fecskepár  énekli.  Fészket 
rak  magának  a  tornáca  gerendáján.  Hogyne  volna 
ez  a  hely  Isten-háza ! 

Itt  megpihen  a  madár  is, 

« Fészket  rak  a  fecske-pár ...» 

Ilona  mindent  megtett  arra  nézve,  hogy  még 
inkább  az  legyen. 

A  fal  ragyog  az  új  meszeléstől.  A  tornácz,  a 
fák  alja  tisztára  felseperve  és  felöntözve ;  az  osz- 
lopok beaggatva  zöld  ágakkal,  megrakva  virág- 
bokrétákkal. 

Az  érkező  szomszédok  és  rokonok  nem  voltak 
tisztában  azzal,  a  mi  történni  fog  s  nem  rágal- 
mazzuk őket,  ha  azt  mondjuk,  hogy  lépteiket  az 
első  alkalommal  inkább  a  kiváncsiság,  mint  a  buz- 
góság vezérelte. 

i8* 

Leültek  sorban ;  a  férfiak  a  talpgerendára,  a  nők 
gyalogszékekre;  némelyik  állva  maradt. 

A  fal  mellett  két  tölgyfagőcs,  mely  öreg  Patak 
István  gyerekkorában  is  ott  állott  már  s  ki  tudja 
mennyi  időtől  fogva  folyvást  két  czélra  szolgált. 
Csalánt  és  paréjt  vágtak  rajta  minden  estve :  ez 
volt  az  egyik  rendeltetése.  Másik  nem  kevésbbé 
fontos,  hogy  ülőhelyűi  szolgált  a  gazdának,  mikor 
egyéb  dolga  nem  volt.  Most  mind  a  kettő  be  van 
terítve  fehérrel  s  egyiken  mint  fő  és  szokott  he- 
lyen ül  az  öreg  gazda,  a  másikon  egy  tüskés 
szemöldökű  bátyúra,  öreg  Patak  Istvánnal  egy 
ivású.  (Mikor  ketten  vannak,  nem  is  becsülik  egy- 
mást.) 

A  tüskés  szemöldökű  bátyúra  igen  szeret  régi 
csinjaikról  beszélni,  a  melyek  a  jámborabb  Patak 
Istvánnak  sehogy  sem  akarnak  eszébe  jutni.  Hogyan 
futottak  a  törökfutáskor,  meg  a  ráczfutáskor  .  .  . 
Hogyan  nem  birták  a  török  ágyúját  kivontatni  az 
Ókor  berkéből  s  hogyan  veretett  ezért  a  török 
valamennyiükre  tizet-tizet. . . 

—  Ne  hazudozzék  kend  annyit  I  Sok  szónak 
sok  az  alja,  —  dörmögött  vissza  Patak  István.  — 
Nem  illik  ezt  az  órát  világi  hiábavalóskodással 
kezdeni  meg.  Inkább  olvasson  kegyelmed  valamit 
az  írásokból.  Jó  szeme  van  még,  nem  úgy  mint 
nekem. 

—  A  kendé  sohasem  volt  jó,  mikor  olvasni  kel- 
lett 1  —  incselkedett  a  tüskés  szemöldökű  bátyúra. 
Adja  kend  ide  azt  a  könyvet. 

A  bátyúra  kinyitotta,  a  hol  a  jegyzék  volt. 


«óh  irgalmas  és  könyörülő  szent  Isten:  Én  sze- 
gény bűnös  ember ...» 

Az  öreg  ember  az  első  szavak  elolvasásán  már 
egészen  elváltozott.  Arcza  gunyoros  vonásai  elsi- 
multak, ajka  vonaglott,  lélegzete  megakadt,  hangja 
reszketett.  A  betűk  összefutottak  szemei  előtt. 

A  lámpaláz  nemcsak  a  színpadi  szereplőket  ke- 
resi föl. 

—  Nem  bírom  olvasni,  szédül  a  fejem !  —  szólt 
tikkadtan.  —  Sohasem  éreztem  ilyen  szédülést. 

Ilona  mikor  látta,  hogy  senki  sem  ajánlkozik  a 
tovább  olvasásra,  átvette  tőle  a  könyvet. 

—  Ha  megengedik  kegyelmetek,  majd  én  olva- 
sok egy  keveset. 

Elkezdett  olvasni,  halkan,  szemérmesen,  mintha 
versent  akarna  döngicsélni  azokkal  a  bogarakkal, 
kik  a  körtefa  virágaiban  duskálkodnak.  A  szó,  a 
gondolat  megelevenül  ajkain.  Békességet  kért  a 
léleknek,  a  háznépeknek,  árva  nemzetünknek ;  vi- 
gasztalást a  szegény  raboknak  és  betegeknek.  Olyan 
jól  esett  utána  mondani  és  sírni  azokon  a  szép 
igaz  szavakon. 

Csak  ő  maga  nem  sírt.  Tiszta  homlokán  egyet- 
len felhőcskéje  sem  suhant  át  a  búnak.  Ha  vala- 
kinek, neki  volna  oka  sírni.  De  most  innep  van, 
az  Úrnak  napja.  A  ki  az  Úrnak  akar  udvarolni, 
tegyen  le  mindent,  a  mi  földi.  Akár  öröm,  akár 
keserűség. 

Majd  kinyitotta  a  bibliát  és  egyes  részeket  ol- 
vasott fel  belőle,  mindig  előre  megkérdezve:  jó 
lesz-e  ez  ? 

A  mit  helybcKagytak  vagy  kívántak,  felolvasta 
szabatosan,  értelmesen,  melegséggel.  Nem  sietett, 
nem  akadozott.  Szép  feje  mélyen  sülyedt  a 
könyvbe;  talán  a  rajta  függő  tekintetek  súlya  alatt 
hajlott  meg. 

Csak  egyszer  rezdült  meg  hangja,  mikor  ezt  a 
szót  olvasta:  «Jól  vagyon  atyám,  mert  ez  volt  a 
te  jó  kedved  U 

Akkor  felvetette  szemeit.  Mintha  azokban  volna 
megírva,  a  mi  ezután  következik.  «Vegyétek  fel  az 
én  igámat ...» 

—  Elég  lesz  édes  lányom  I  —  szólt  a  tüskés 
szemöldökű  bátyúra.  —  Elfáradtál  már.  Hanem 
most  már  kezdjünk  az  istenitisztelethez. 

—  Istenitisztelethez  ?  Hát  eddig  mit  csináltunk?  — 
kérdé  Ilona  ámulva. 

—  Mit?  hát  te  olvastál,  édes  lányom,  mi  pedig 
hallgattunk.  De  ez  nem  istenitisztelet.  Azt  ének- 
léssel kezdik,  aztán  prédikálnak  benne.  Én  ilyen 
istenitiszteletre  jöttem. 

—  Hát  aztán  nálunk  ki  prédikálna? 

—  Nem  értek  épen  igazi  prédikál ást.  Hanem 
az  írást  sok  helyütt  nem  érti  az  ember.  Azt  ki 
kellene  fejteni,  aztán  megmagyarázni,  azután  ránk 
alkalmazni.  Te  ezt  mind  megtehetnéd,  hiszen  olyan 
szépen  ki  olvastál,  akár  egy  pap.  Milyen  szépen 
ki  lehetne  fejteni  azt,  a  mit  legutóbb  olvastál : 
•Jól  vagyon  atyám!  mert  ez  volt  a  te  jó  kedved !» 
Ha  már  istenitisztelet,  hát  adjuk  meg  a  módját, 

—  Azt  már  nem  teszem  asszonyészszel.  A  szent- 
írásból   minden    ember    megért  annyit,    a   mennyit 

az  Isten  akar  neki  mondani,  a  mit  nem  értünk,  az 
nem  mi  hozzánk  van  intézve  s  nem  is  arra  vaJó, 
hogy  találgassuk  az  értelmét.  Van  ott  elég,  a  mit 
érthetünk,  bár  azt  olvasnók  mindig  kész  szívvel. 
Hiszi  kegyelmed,  hogy  a  mi  írásmagyarázatunk 
istenitisztelet  lenne?  Idvességünk  dolga?  Nem; 
hanem  játék  a  szent  dolgokkal.  Templomosdi,  mint 
a  kis  gyermekek  szokták.  En  olyat  nem  játszom, 
bátyám  uram  ? 

—  Lásd  édes  lányom !  milyen  szépet  prédikáltál 
most  is;  többet  tanultam  belőle,  mint  máskor  két 
tanításból.  Hanem  azért  igazad  van :  ne  játszunk  a 
szent  dolgokkal.  Azonban  csak  nem  oszlunk  el  a 
nélkül,  hogy  egy  szépet  ne  énekeljünk! 

—  Nem  ám,  fiam!  —  mondogatta  öreg  Patak 
István  —  énekeljük  el  a  Jeremiás  oráczióját.  Az 
illik  most  mi  reánk: 

Keserves  szívvel  Magyarországban 
Mondhatjuk  magunkról . . . 

A  tüskés  szemöldökű  bátyurának  ellenben  a 
64-ik  psalmus  volt  a  kedves  éneke.  O  tehát  azt 
tette  ajánlatba : 

«]m  rettegtet  az  ellenség  engemet.* 

Öreg  Patak  István  az  ellenvéleményen  megdúzta 
magát.  Az  ő  házában  más  akar  parancsolni. 

Ilona  megkérlelte  mind  a  kettőt.  A  kigyelmetek 
éneke  tele  van  zúgolódással.  Nem  illik  az  örökös 
panasz.  Sok  van  még,  a  mivel  bírunk,  a  miért  há- 
lát kell   adnunk. 

Bátyúra  megint  igazat  adott  az  asszonynak  s 
hogy  a  pörnek  véget  vessen,  elkezdette  halk,  resz- 
kető hangon  az  éneket,  mely  a  menyecske  szavai- 
ról jut  eszébe: 

Adjunk  hálát  mindnyájan  . . . 

Az  egyház  gyönyörű  ősi  éneke,  melynek  egy- 
szerű szövege  az  öröm  és  hála,  dallama  az  aláza- 
tos szenvedés  panasztalan  kifejezése.  Egy  angyal 
írta  és  egy  martyr  énekelte: 

És  mondjunk  dicséretet 
Ali  teremtő  Istenünknek, 
Ki   egybegyűjtött  most  minket, 
Hogy  innepet  szenteljünk... 

Minden  ajak,  minden  szív  megnyílt  a  bátyúra 
szavaira.  Méhek  és  fecskék  elhallgattak.  Most 
ember  énekel.  Ok  nem  tudnak  ilyen  szépen  éne- 
kelni. 

Az  istenitisztelet  végeztével  az  öregebbek  még 
ott  maradtak  beszélgetni  egyről-másról.  Hogyan 
válogattak  eddig  a  predikácziókban !  Most  meg 
milyen  jó  az  is,  ha  valaki  egy  imádságot  felolvas 
előttük.  Magasztalták  ]lonát  szemtől  szemben.  Mi- 
lyen nagy  kincs,  a  ki  olyan  szépen  olvas,  oly  gyö- 
nyörűen énekel ;  a  ki  annyit  tud. 

Ilona  nem  győzött  szabadulni  a  tömjéntől. 

—  Mi  csak  tudunk !  —  sóhajtozott  az  öreg  bá- 
tyúra, —  mert  tanítottak  bennünket.  Milyen  vigasz- 
talás, milyen  öröm  a  keserűség  között  is,  hogy 
értjük    a    jó    Isten    nyelvét.  Tudunk  vele  beszélni : 

akármilyen  együgyűen  mondjuk  is,  ő  szent  felsége 
meghal Jgatja.  De  mi  lesz  szegény  gyermekeinkből. 
Tudatlanul  nevekednek  fel,  mint  a  mezei  vadak. 
A  ki  nem  tud  olvasni,  énekelni,  az  elszokik  a 
tisztességtől,  a  templomtól,  a  jó  emberektől.  Hogy 
is  menne  emberek  közé,  hisz  a  száját  sem  tudja 
felnyitni. 

Ez  kétségbeejtő  gondolat.  Hogy  az  ő  ivadékuk 
bevetődjék  valamikor  egy  vidéki  templomba  s 
mintha  összevarrták  volna  a  szája  szélit,  egy  kuk- 
kot se  tudjon  énekelni  ?  Már  pedig  ezt  a  sorsot 
ki  nem  kerülhetik. 

—  Ez  sem  olyan  nagy  baj !  —  vígasztal ódzott 
Ilona.  —  Segíthetünk  rajta  okkal-móddal,  csak 
akarni  kell.  Tanítjuk  őket  magunk.  Hogy  mire? 
Arra,  a  mit  magunk  tudunk.  No  bizony,  nagy  mes- 
terség is  az  I  Hiszen  az  iskolákban  is  csak  az  öre- 
gebb gyermek  szokta  tanítani  az  apróbbat.  Mikor 
én  iskolába  jártam,  hétszámra  se  tekintett  be  ránk 
a  mester  egyébkor,  csak  szerdán,  szombaton  dél- 
után, mikor  beszedte  tőlünk  a  tojást,  a  mit  luzusba 
vittünk.  Mindig  az  első  leány  leczkézett.  Gyerekre 
nem  merte  bízni,  mert  az  mindig  ütött  volna 
bennünket.  Én  is  voltam  leczkéző!  betűztettem, 
silabizáltattam,  olvastattam,  kátét  kérdeztem,  szá- 
moltattam. Aztán  olyan  examenteket  adtunk,  csak- 
úgy harsogott  bele  a  templom.  Nohát  I  ha  iskolás 
lány  korunkban  tudtunk  tanítani,  bizony  tudunk 
most  is.  Én  szívesen  tanítom,  a  ki  rám  bízza  a 
gyermekét.  Tanítja  más  isi  Isten  megáldja  a  testi 
munkát:  hát  a  lelkit  hogy  ne  áldaná  megi 

—  Mind  szép  ez  prédikácziónak,  édes  leányom. 
Hanem  bajosan  érnétek  ám  ti  arra.  Aztán  iskolánk 
sincs,  mert  a  jólelkű  uraság  azt  is  megir/gyeltc. 
Hová  járnának?  Ide  ti  hozzátok?  Az  a  sok  czéda 
gyerek  minden  ablakodat  beverné. 

—  Igaz,  hogy  nem  érnénk  rá  mindig.  De  a 
mester  sem  ért  ám  rá  soha,  mégis  csak  ragadt 
ránk  valami  —  egymástól.  Aztán,  ha  nem  is  ta- 
núinak mindig  —  a  mi  nem  is  szükség:  —  leg- 
alább hadd  legyenek  együtt.  Egyik  őrzi  a  másikat. 
Ha  egyebet  nem  tesznek  kegyelmetek:  fogadjanak 
nekik  egy  pásztort,  a  ki  reggelenként  kihajtsa 
őket  az  erdőszélre  játszani,  estvére  meg  ismét 
visszahajtja.  No  de  addig,  míg  meggondolják  a 
dolgot,  küldjék  mi  hozzánk,  hadd  játszszanak  a  mi 
udvarunkban. 

A  faluban  ennek  a  szónak  is  híre  terjedt. 
A  Patakék  menye  most  már  gyerekeket  is  akar 
tanítani.  Mester  akar  lenni.  Asszony  mester.  Hát 
már  most  neki  fizetik  a  sódart,  meg  a  csutás  ku- 
koriczát  ? 

Az  asszonynép  megirigyelte  a  szereplést.  Majd 
bizony !  Belső  ember  dolgába  avatkozni.  Dejszen 
az  ő  gyermekét  ne  tanítsa  senki. 

A  férfia  kevély  megvetéssel  vállat  vont  rá.  Asz- 
szony  beszédére,  gyermek  játékára,  mester  hivata- 
lára okos  embernek  nem  sok  gondja  van.  Lesz 
is  abból  valami  !  mester  se  bír  azzal,  nemhogy 
asszonycseléd. 

De  a  férfiak  és  asszonyok  gazda  nélkül  szá- 
moltak. 

A  Jánoskák  meg  a  Sárikák  a  mennyire  örüJtek 
neki,  mikor  a  mestert  nagy  énekszóval,  sírva  ki- 
kisérték  a  határig;  épen  úgy  unták  már  most  a 
vakácziót. 

A  mint  neszét  vették,  hogy  ezután  a  Patak 
menyecske  lesz  a  mester,  elkezdtek  ólálkodni  a 
Patakék  háza  körül.  Bekandikáltak  a  sorompó- 
nyíláson, megpillantották  az  udvaron  futkosó  Pisti- 
kát s  a  nyílásokon  átszolgáltatott  czifra  papiros- 
jegyzékekkel, szőrlabdával,  fa-karddal,  dorombbal 
és  egyéb  drága  ajándékokkal  megszerezték  isme- 
retségét (óh  egy  mester  gyerekének  óriási  privi- 
légiumai vannak  s  pártfogása  megbecsülhetetlen 
kincs),  melynek  erejénél  fogva  később  be  is  me- 
részkedtek lépni  a  kisajtón. 

Pistika  kínos  helyzetbe  jutott.  Választania  kellett 
a  leányok  és  fiúk  barátsága  között.  Szíve,  valamint 
vele  született  gavallér  érzülete,  azután  azok  a  csá- 
bítva mosolygó  arczok,  ragyogó  szemek;  meg, 
hogy  a  leány  mind  tiszta,  sima,  kimosdott,  beszé- 
des ;  meg  azok  a  keresztbe  tett  kezek,  melyek 
«gólya  vinni»  ajánlkoztak:  mindezek  már-már  arra 
bírták,  hogy  elfordulván  a  karmolt  orrú,  csapzott 
hajú,  szurtos  képű  fiúktól,  a  női  kamarilla  karjaiba 
vesse  magát,  midőn  az  egyik  gyerek  egy  négy 
lóra  való  lószerszámot  mutatott  elő. 

Ez  hatott  és  Pistika  testestől -lel  késtől  a  demo- 
krata-párthoz szegődött,  melynek  játékai  orrmosás- 
sal végződnek. 

Négy  gyerek  befogta  magát  a  lószerszámba,  mely 
tegnapelőtt  készült  csent  csepűből.  Pistikának  egyik 

kezébe    adták    a    gyeplűt,    másikba    egy   kigyófejes 
teJckcs  ostort.  Gyi  te  I 

A  négy  csikó  hortyogott,  tüszkölt,  nyihogott, 
nyerített.  Szügyibe  vágta  a  fejét,  harapdálta  egy- 
mást, marta  a  zablát,  csakúgy  habzott  bele  a  szája 
a  keserű  orgonafa-héjtól,  mert  a  zablavas  orgona- 
fából volt  faragva.  Kapált,  toporzékolt,  rúgott  előre, 
hátra,  egyszóval  minden  lómesterséget  elkövetett. 
Azután  elkezdett  menni,  kényesen  szedve  lábait, 
mint  az  úri  lovak.  Pistikának  az  orra  egy  araszt- 
tal  elébb  jár  a  lábujjánál.  De  ez  nem  sokáig  tart, 
mert  ime  a  lovak  csakhamar  megbokrosodnak,  neki 
nyúlnak  és  úgy  elragadják  a  kocsit,  hogy  máig  se 
tudjuk,  hová  lett  a  kereke.  A  kocsis  orra  bukott 
és  elkezdett  ordítani,  a  hogy  csak  egy  igazi  mester- 
gyerek ordíthat,  mikor  a  lovak  elkapják. 

Most  már  aztán  a  négy  csikó  igazán  elkapta  a 
kocsit.  A  szerszámot  összevissza  szaggatták,  egyik- 
nek nyakára  fujlott  a  nyakló,  azt  úgy  húzta  a  má- 
sik három  az  istrángnál   fogva  a  kisajtó  felé. 

De  ó  rémület!  A  tüskés  szemöldökű  bátyúra, 
kinek  kenyérebéd  után  mindig  volt  valami  oka 
végigsandalogni  az  utczán,  épen  abban  a  pillanat- 
ban toppant  be  a  kisajtón,  mikor  a  négy  gyerek 
törte  magát  kifelé.  Szétvetette  előttük  a  két  lábát, 
kiterjesztette  az  öreg  szűrt  s  felfogta  mind  a  né- 
gyet, az  egyik  saját  unokája  volt. 

—  Hát  ti  rossz  fát  tettetek  a  tűzre?  Vissza 
csak,  vissza  semmiházi  rossz  kolonczai. 

Terelte  őket  a  tornácz  felé. 

A  négy  bűnös  rettegve  engedé    magát    betolon- 

czoztatni.  Az  egyiknek  ugyan  módjában  lett  volna 
dilJanni,  de  szerencsétlenségére  a  lószerszám  az 
övé  volt.  Ezt  csak  nem  hagyhatta  oda ! 

A  tornáczban  várta  őket  a  bíró.  Még  pedig 
milyen  bíró?  Részrehajló,  elfogult  bíró,  a  ki  vád- 
lót most  is  csókolgatja  s  vörös  orcí:ájáról  most  is 
csókolgatja  az  olympiai  port. 

Aztán  ott  voltak  a  tanuk.  Azok  az  irigy  és  ka- 
ján lányok,  a  kik  fölemelték  és  a  tornáczig  vitték 
Pistikát  kegyetlen  rugdalózásai  ellenére  is.  Most 
aztán  az  a  boldogabb,  a  ki  jobban  árulkodhatik.  — 
Hiszen  csak  kerüljenek  ki  az  utczára! 

A  kegyetlen  bíró  beparancsolta  a  vádlottakat  is, 
meg  a  tanukat  is  a  nagy  házba.  A  vádlót  úgy  vitte 
be  félkézen  fogva,  mert  az  nem  akart  mozdulni, 
míg  elégtételt  nem  szolgáltatnak  neki. 

A  négy  gyerek  elkezdett  a  szobában  bőgni, 
mindegyik  ártatlannak  vallotta  magát  a  dologban, 
hogy  a  többi  a  bűnös.  A  tüskés  szemöldökű  báty- 
úra aztán  még  jobban  biztatta  őket.  Lesz  most  ne 
mulass. 

Ilona  a  kályha-suthoz  fordult,  a  hol  azokott  ál- 
lani a  rokkafa,  meg  a  nyírfa-seprű.  Onnét  elővett 
a  vakablakból  egy  nagy  köcsög  aludttejet,  azt  ki- 
töltötte egy  zöldmázas  cseréptálba,  vádlottaknak 
úgy,  mint  tanúknak  kezükbe  adott  egy-egy  darab 
kukoricza-kcnyeret  —  olyan  sárga  mint  a  viasz  — 
meg  egy  festett  fakanalat. 

—  Egyetek,  fiaim.  Máskor  vigyázzatok  a  ki- 
sebbre. 

Pistika    is  megkapta    a  maga  fakanalát    és  kuko- 

ricza -kenyerét.  De  ő  elhajította  mindkettőt,  ellen- 
kezvén önérzetével,  hogy  a  sértővel  érintkezzék, 
míg  az  ügy  a  lovagiasság  szabályai  szerént  el  nem 
intéztetett.  Szöpögött  és  kökényszemmel  (értvén  a 
kökénynek  nem  színét,  hanem  ízét)  bandzsalított  a 
négy  gyerekre,  a  kik  imé  gonoszságaik  díjába  még 
aludttejet  kapnak,  holott  megérdemelnék,  hogy 
czérnaszállal  asztallábhoz  kötöztessenek.  De  ilyen 
ez  a  földi  igazságszolgáltatás. 

A  gyermekek  az  aludttej  végén  egymásután  ki- 
szökdöstek.  Lehetetlen  az,  hogy  valaki  meg  ne 
adja  az  árát  az  ilyen  bűnténynek.  A  ki  legutoljára 
maradt,  majd  azt  fogják  kihúzni  a  bőréből.  Jobb 
lesz  menekülni  szép  szerrel.  De  a  negyedik  is 
vidám  arczczal  siklott  ki  a  kisajtón.  Ott  összeülé- 
nek  tanakodni  s  törték  a  fejüket  a  közelmúlt  ese- 
ményeinek összefüggésén.  Nem  foghatták  fel  az 
erkölcsi  világrendnek  ezt  a  szokatlan  abnormitását, 
melyben  a  bűnt  aludttej  követi. 

Másnap  reggel  aztán  a  hány  Jánoskája  és  Sári- 
kája volt  a  falunak,  az  mind  előállott  a  szeredá- 
sával  meg  a  kosarával.  Példának  okáért  beletették 
a  Hübnert  meg  a  zsoltárt,  hogy  kitűnjék,  miszerint 
a  sült  töknek  meg  a  pattogatott  kukoriazának  még 
marad  elég  hely!  Hiába  bizonyozták  nekik,  hogy 
nincs  iskola.  De  igenis,  hogy  van.  Patak  ángyi  a 
mester.  Már  tegnap  is  egész  nap  ott  játszottak  a 
gyerekek. 

A  Patakék  udvara  megelevenült.  Ilona  sorba  ül- 
tette őket  a  talpgerendára.  Énekeltetett  velük, 
imádkoztatott,  azután    megleczkézte    őket.    A  zsol- 

tárosokkal  két  verset,  az  ábéczésekkel  két  sort. 
Mikor  ebből  is  kifogyott,  diktáltatta  a  tízparan- 
csolatot, meg  a  kétszer  kettőt.  Megállapította  az 
osztályrendet,  azután  hagyott  nekik  könyvnélkül 
valót.  Azt  jól  meg  kell  tanulni,  mert  a  ki  egy 
szóba  megakad,  azt  levetteti.  Most  imádkozzatok 
tanulás  után  valót. 

Hő  szüléink,  hő  tanítónk 
Minket  hőn  szeressenek .... 

Hohó!  még  akkor  nem  mívelődött  így  ki  a  vi- 
lági nép.  Csak  szegény  paraszt  gyerekeknek  való 
imádságot  tudtak. 

«En  édes  Jézusom!  cselekedjed,  hogy  a  te  tu- 
dományodat mind  holtig  szerethessem,  követhes- 
sem . . . . » 

A  gyermek  vette  kalapját,  könyvét,  a  leány  ko- 
sarát és  az  udvaron  sorba  állott  szépen  párosával. 
Külön  sorban  a  felszegiek,  külön  sorban  az  alsze- 
giek. Az  első  gyerek  kezdeményezésére  megindult 
a  kis  sereg  és  harsány  köszönéssel  hagyta  el  a  Pa- 
takék udvarát. 

A  falu  asszonyai  csak  várták,  hogy  meddig  tart 
ez  a  komédia  s  mikor  kergeti  szét  Ilona  végkép- 
pen a  gyerekeket?  De  ő  nem  látszott  megunni  a 
dolgot.  Napról-napra  többen  jelentek  meg  s  ő 
lelkiismeretes  hűséggel  tanította  őket,  a  hogy  tudta. 

Fenyítéket  nem  tartott  (ehhez  éppen  úgy  nem 
tartotta  jogát,  mint  az  írásmagyaráz áshoz),  tehát 
minden  gyermek  vonzódott,  sietett  hozzá.  Az  ár- 
nyékos udvarban  tetszett  mindegyiknek  a  világi  lét 


288 


sora.  Gyönyörűség  volt  az  életük.  Tanterv,  leczke- 
rend,  mulasztási  jegyzőkönyv  és  a  közmívelődés 
egyéb  házszabályozói  nem  voltak  ugyan  :  de  Ilona 
nem  is  igen  értett  ehhez,  a  gyermekek  pedig  nem 
követelték,  ók  csak  azt  érezték,  hogy  mennyivel 
szebb  az  élet  idekint  a  tágas,  szellős,  homokos 
udvaron,  mint  abban  az  utálatos  lyukban,  a  hol 
régebben  reggeltől  estig  be  voltak  gyömi szelve,  s 
melynek  két  bunyik  ablaka  folyvást  csikorgatta 
rájuk  a  fogát,  mint  a  kisértet. 

Ilona  hivatalát  mások  is  megkivánták.  Ki  hiúság- 
ból, ki  büszkeségből,  ki  kötelességérzetből  ráadta 
magát,  hogy  tanítson.  A  maga  gyermekeit  is  meg 
a  rokonokét  is.  Hiszen  az  nem  is  mesterség.  A  mit 
a  Patak  menyecske  megtehet,  azt  ők  is  megtehe- 
tik. Lett  egy  helyett  öt  iskola.  A  gyermekeknek  jó 
dolguk  volt.  Ha  egy  helyütt  levetették  őket,  vagy 
unták  magukat,  mentek  a  másikba.  Az  asszonyok 
versenyeztek  egymással,  ki  tud  többet  tanítani. 
Még  a  csillagtalan  zsoltárokat  is. 

De  azért  Ilonáé  maradt  a  legnépesebb.  Nem- 
csak azért,  mert  neki  legjobban  kezére  áll  a  taní- 
tás, hanem  azért  is,  mivel  ő  olyan  jó  és  gyengéd 
volt.  No  meg  hogy  tagadhatatlanul  igen  szép  is. 
Nohát I  szép,  jó,  igaz:  egész  életünk  ezt  keresi, 
hát  a  gyermek  hogyne  szeretné,  ha  megtalálta. 

Milyen  nagyra    van  a  jámbor  amerikai  ember  a 
találmányával,  hogy  a  gyermekek  legjobb  tanítói  a 
nők.  Persze,  hogy  azok  I  Ki  is  más,  ha  csak  angyal 
nem?    Tudtuk  mi    ezt  ezelőtt  kétszáz    esztendővel, 
mikor  még  az  ő  rongyos  országuk  a  világon  sem  volt  I 


A  világ  aztán  haladt  a  maga  kátyús  útján.  A  ro- 
bot emberei  —  miután  lelkük  dolgát  ellátták  — 
nyugodtan  folytatták  napi  munkáikat  a  parancsolat 
szerént,  mely  azt  mondja :  Hat  napokon  munkál- 
kodjál .... 

Végezték  minden  dolgaikat.  A  kaszálást,  gyűj- 
tést, aratást.  Kiki  szolgálta  a  robotot  magának  is, 
meg  az  uraságnak  is,  mert  annak  a  törvénynek  ez 
az  exegesise :  öt  napon  magadnak,  a  hatodikon 
pedig  az  uraságnak. 

Patak  Istvánt  is  várta  a  maga  földje,  meg  az 
uraságé  is,  de  az  ő  kezén  egészen  másnemű  szer- 
számok vannak  most,  mint  kasza  és  sarló. 

A  háznál  van  elég  cseléd.  Két  öreg,  két  apró. 
Mind  a  négy  alkalmas  a  készet  fogyasztani,  de 
megkeresni  alkalmatlan  mind  a  négy. 

A  szegény  asszony  most  már  nem  taníthat;  a 
gyermekek  magukra  hagyva  játszanak  az  udvarban, 
de  azért  együtt  vannak  Patak  szüle  perpatvarkodó 
fenyítéke  alatt,  kinek  sehogy  sem  tetszik  az,  hogy 
unokáit  úgy  teletömködi  az  a  sok  gyerek  minden- 
féle jóval.  Már  hiába,  ennek  minden  mester  gyerek 
alá  van  vetve,  azért  békével  kell  tűrni  sorsát.  Más- 
felől öreg  Patak  István  gyűjti  maga  körül  a  csalán- 
vágó göcshöz  a  sok  czéda  cselédet.  Kikérdezi  őket, 
aztán  ócsárolja  tudományukat.  Keveset  tudnak.  A/li- 
kor  ő  is  iskolába  járt,  nem  ennyit  tudtak  ám. 
Deákul  is  tudtak  énekelni. 

Jam  moesta  quiesce  querela, 
Lacrymas  suspendite  matres. 

Bakkay  :   Pusztai  talilkozás.  19 

Azt  rájuk  disputálja,  hogy  tanulják  meg.  Nyag- 
gatja vele  őket,  veri  a  taktust  féldélig.  Hátha  el- 
vetődnek az  ((ah;ák»  az  ő  árva  falujokba  is.  Leg- 
alább ne  valljon  a  menye  szégyent. 

Minderről  Ilona  semmit  sem  tud,  hétszámra  ro- 
botba jár.  Sokkal  adósok,  a  mit  szántáskor,  kaszá- 
láskor nem  szolgálhatott  le,  mivel  az  ekeszarva 
meg  a  kasza  nem  asszonykézbe  való.  Sarlóval  kell 
leszolgálni,  a  mit  lehet. 

Ruhába  kötve  kiviszi  a  munkára  kenyérkéjét  s 
mikor  a  többiek  hozzáülnek  a  délebédhez,  öten- 
hatan  karikába,  ő  el  búvik  vele  valami  kereszt  ár- 
nyékába magánosan.  Ne  lássák,  hogy  nem  eszik 
főttet. 

Napnyugatkor  hazatér  s  míg  más  pihen,  ő  marhát 
etet,  fej,  főz,  tisztogat;  mikor  mindenki  elnyugszik 
a  háznál,  akkor  kimegy  a  konyhára,  ott  mos,  szá- 
rít, m'ángorol ;  onnan  kimegy  az  udvarra,  meg- 
tekinti a  jószágot,  vet  a  lónak ;  bejön,  megcsókol- 
gatja kicsinyeit;  ledül  a  kisebbik  mellé,  a  ki  fel- 
ébred és  elkezd  sírni.  Ennek  tej  kell,  azon  elalszik 
gyermek  és  anya.  A  gyermek  álmában  is  gőgicsél, 
az  anyának  álmában  is  fülébe  hangzik  az  ének, 
melyen  elaludt. 

Ha  ágyamban  nyugszom, 
Csendesen   aluszom, 
Nincsen  semmi  félelmem  ; 
Midőn  felserkenek, 
Semmin  nem  kesergek. 
Mert  Isten  őriz  engem. 

Egy  keveset  top;  akkor  felkél  hajnal  előtt,  veszi 
sarlóját,  kimegy  a  maguk  földjére.  Arat  a  mit  arat- 
hat s  fel  is  köti  maga.  A  kelő  nap  megint  ott 
látja  a  többi  között. 

Búzát  aratnak,  tiszta  bűzát.  Ötven-hatvan  asz- 
szony  székiben  elfogja  a  nagy  tábla  aranytengert 
s  vigan  dalolva,  nevetgélve  vágják  engedelmes  hul- 
lámait. Mögöttük  férfiak  kötözik  kévébe  a  lerakott 
markokat  s  ezek  mögött  egy  ispán  áll,  a  kit  mos- 
toha sorsa  arra  kárhoztatott,  hogy  a  hátrahagyoga- 
tott konkolyszárakat  csapkodja  lovagostorával  reg- 
geltől ettig.  A  nők  tiszta  fényes  fehér  ruhába 
öltözve,  mint  az  angyalok.  Óh  a  búza  nagy  király, 
aratása  nagy  innep,  hova  csak  diszruhában  szabad 
megjelenni.  Minden  szeme  arany.  Istenáldás,  me- 
lyet nem  szabad  pocsékolni.  Szelíd  kézzel  kell 
összefogni  egy-egy  markot  (a  ki  szépen  bánik 
vele,  azt  megérzi  a  kalász,  gyöngéd  szeretettel  si- 
mul hozzá  és  hálás  hízelgéssel  hajlik  balkarjára, 
mint  egy  szőkefürtű  gyermek),  gondosan  kihagyni 
a  konkolyt,  mint  azt  az  evangéliomi  gazda  paran- 
csolta ;  nagy  tarlót  hagyni,  mert  a  ki  tövin  vágja, 
az  egytől  három  napig  tartó  derékfájásra  Ítéltetik 
a  bölcs  természettől,  a  miért  a  földtől  ellopta,  a 
mi  a  földé.  Kaszával,  ezzel  a  brutális,  éktelen  és 
zabnak  való  szerszámmal,  melyet  bizonyosan  a 
vandalusok  alkalmaztak  legelőször  búzavágásra,  s 
a  melynek  minden  mozdulata  olyan  bőszült,  ke- 
gyetlen, kérlelhetetlen,  mint  a  hóhér  pallosáé,  ugyan 
melyik  férfi  merészelné  kaszával  illetni  a  füvek  ki- 
rályát? A  mi  korunk,  mely  kitalálta  a  mesterséget 

egyszerre  kitakarítani  is,  tékozolni  is.  Csak  gyor- 
san mindent  egy  kaszavágással.  Hadd  ugráljon  a 
szem  szerteszéjjel!  Csak  szalma  legyen  sok! 

Mikor  az  ispán  delet  parancsolt,  mindenki  ke- 
resett magának  egy  kereszt-kebelt  s  ebédjéhez  lá- 
tott. Ilonának  nem  az  étel  kellett,  hanem  a  pihenés. 
A  sok  álmatlan  éj,  férje  sanyarú  sorsa,  elhagyat- 
tatásának  mindig  gondosan  titkolt,  de  folyvást 
emésztő  fájdalma  kimerítették  erejét.  Kinézett  ma- 
gának egy  üres  keresztet,  oda  bevonult,  lehajtotta 
fejéi  egy  kévére,  betakarta  arc^át  kenyeres  abro- 
szával  és  elaludt  mélyen. 

A  többiek  a  szokott  egy  órai  alvás  után  sarló- 
juhoz  mentek  s  hagyták  a  szegény  asszonyt  tovább 
aludni.  Hadd  pihenje  ki  magát,  hiszen  nem  tar- 
toznak ők  az  uraságnak  rendőri  szolgálattal. 

Az  ispán  észrevette  a  hiányt.  Nem  tudakozta  ki 
hiányzik;  úgy  is  hiába  kérdezte  volna,  mert  ez  a 
lelketlen  paraszt  nem  vall  egymásra.  Sorba  járta 
a  keresztsorokat  maga,  s  minél  tovább  ment,  annál 
inkább  felbőszült  s  annál  erősebb  büntetést  forralt 
annak  a  naplopónak,  a  ki  őtet  ebben  a  pörkölő 
időben  úgy  megfárasztja  maga  után.  Akárki  lesz, 
megkeserüli. 

Távolról  megsejtette  az  alvó  asszonyt  s  óvatosan, 
lábujjhegyen  lopózkodott  felé.  Az  aratók  észrevet- 
ték; nem  tudták,  mit  akar,  csak  annyit  sejtettek, 
hogy  nem  jóban  töri  a  fejét.  Elkezdtek  hujjákolni, 
mintha  nyulat  ugrasztottak  volna  fel.  Talán  föléb- 
red majd. 

Az  ispán  még  jobban  dühödött ;  tudta,  hogy  az 

egész  csinált  lárma  azért  van,  hogy  az  6  szándéka 
meghiúsuljon.  Meggyorsította  lépteit  s  a  mint  az 
alvóhoz  jutott,  a  kezében  lévő  korbácscsal  végig- 
vágott rajta,  hogy  a  vékony  patyolatinget  egyszerre 
elfutotta  a  vér. 

—  Adta  rossz  bestiája,  így  lopod  te  a  napot. 
Az    asszony    szívszaggató    üvöltéssel    ugrott    fel, 

lekapta  fejéről  az  abroszt,  felállt,  azután  hátra- 
görnyedve, vonagolva  térdrerogyott  s  összekulcsolt 
kezekkel  nézett  az  ispánra.  Nem  tudta,  mi  törté- 
nik vele. 

Az  ispán  maga  is  megijedt,  a  mint  a  gyönyörű 
alakot  meglátta. 

Megsajnálta,  mivel  olyan  szép :  de  hát  minek 
takarta  el  arczát  ?  Valami  formátlan  teremtést  vagy 
vén  asszonyt  ütni :  az  más,  azt  nem  tiltja  a  lelki- 
ismeret. De  szépnek  és  fiatalnak  okozni  fájdalmat : 
ezt  az  ispáni  hatalomnak  sem  engedheti  meg  az 
ispáni  lovagiasság. 

Próbálta  a  dolgot  elülni,  A  durvaságot  otromba- 
sággal. Mert  hogy  egyenesen  beismerje  durvaságát, 
sőt  bocsánatot  is  kérjen  :  ez  gondolatnak  is  bolond. 

Még  egyet  vágott  az  asszony  másik  vállára,  ki- 
csit, a  mi  arra  volt  szánva,  hogy  megenyhítse  a 
másikat,  a  nagyot  és  vérzőt. 

—  Hát  ilyen  amolyan  álmos  menyecskéje  1  tartsad 
csak  a  hátadat  I  Ármányos !  így  csalsz  te  meg  en- 
gemet. Takarodol  mindjárt  aratni ! 

Az  asszony  magához  tért  ijedtségéből.  Felkapta 
sarlóját  és  futott  az  aratók  felé.  Orczáján  a  köny 
csorgott  alá,  hátán  a  vér. 


^94 

Az  ispán  engedte  futni  az  asszonyt,  s  mikor 
annyira  volt  már,  hogy  utói  nem  érheti,  ő  is  meg- 
eredt utána  nehézkes  gyorsasággal  topogva  és  ma- 
gasra szedve  térdeit,  mint  a  ki  tetteti,  hogy  teljes 
igyekezettel  fut.  Korbácsát  magasra  emelgette.  — 
Várj  csak,  semmiházi  ármányosa  tel  csak  érhesse- 
lek utói. 

Hadd  lássák,  hogy  csak  tréfa. 

Az  aratók  hallották  az  asszony  jajsikoltását,  az- 
tán látták,  a  mint  fut  feléjük;  utána  az  ispán  ne- 
vetve, kiabálva,  öklét  mutogatva. 

Elébe  szaladtak  Ilonának,  kézen  fogták,  úgy  ve- 
zették egy  kévéig,  ott  leültették. 

Egyik  az  idősebbek  közül  felemelt  sarlójával  meg- 
fenyegette az  ispánt. 

—  Ide  ne  jöjjön  az  úr,  ha  kedves  a  szemevilága, 
mert  kivagdalom  a  szemeit  ezzel  a  sarlóval  itt  ni  1 

Azután  Ilonkához  fordult. 

—  Mutasd  édes  rajom,  hol  fáj  ?  mutasd  a  vál- 
ladat. 

Sírtak  vele  együtt.  Vigasztalták,  biztatták,  hogy 
nem  mély  a  seb,  majd  begyógyul  az. 

—  Begyógyul,  begyógyul,  —  zokogott  az  asz- 
szony.  —  Nem  is  az    öl    meg,    hanem    a  szégyen. 

—  0  fiam !  a  szegénynek  semmit  sem  szabad 
szégyenleni,  —  dörmögött  az  öreg  bátyúra,  ijesz- 
tően húzván  össze  tüskés  szemöldökeit. 

Az  ispán  elővette  tűzszerszámát  és  belemerült 
a  csihol ásba.  Lássák,  hogy  dolga  van,  azért  állapo- 
dott meg,  s  nem  azért,  mintha  nem  merne  közelí- 
teni.  Csihol  ás  közben  fél  szájjal    (a    másik    fele    a 

pipát  marta)  böfögtette  otromba  tréfáit,  minden 
szó  után  nagyot  röhögve. 

—  No  bizony  nagy  baj  is  az  !  Egy  kis  asszony- 
hús. Ne  féljetek,  kitelik  a  maga  foltjából.  Még 
vastagabb  lesz,  ha  jjegyógyul.  Háj  nő  a  helyén. 
Halnak  ám  abban  az  asszonyok  rakásra. 

Nem  szóltak  neki  vissza.  Mit  szaporítsák  a  szót. 
A  sebet  kimosták,  betapasztották  forrasztófűvel, 
melylyel  az  aratók  a  sarlóvágta  sebeket  gyógyítják 
s  a  mely  mindenütt  kél,  a  hol  búza  van.  Egyik  a 
király,  másik  a  királyné.  Egyik  táplál,    másik  gyó- 

gyít- 

Mikor  betapasztották  a  sebet,  folytatni  kezdték 
a  munkát.  Ilona  is  velük  együtt.  Aratott  és  foly- 
vást könyezett. 

Némán  dolgoztak :  egy  szó  sem  hallatszott  az 
egész  hosszú  délután,  csak  a  tüskés  szemöldökű 
bátyúra  dörmögött  folyvást,  a  mint  a  kévét  tér- 
delte, szorongatta.  Mintha  az  ispánt  térdelné  s  an- 
nak a  nyakát  fojtogatná  azzal  a  szalmakötéllel. 

Az  ispánnak  nyomta  a  szívét  ez  a  nagy  hall- 
gatás. 

Óhajtott  szabadulni  ettől  a  naptól,  azért  még 
jól  fenn  volt  a  nap,  mikor  kimondotta  a  munka- 
beszüntető szót. 

De  most  senki  sem  hallotta.  Ralytatták  tovább 
is  az  aratást.  Az  ispán  felült  lovára  s  mint  a  ki 
sértve  érzi  magát  e  dacz  által,  elvágtatott.  Mikor 
egy  domb  mögött  eltűnt,  akkor  a  tüskés  szemöl- 
dökű bátyúra  is  készen  volt  a  kévéjével,  azt  fel- 
emelte   fél  kézzel,    de    megint    csak    eszébe    jutott. 

hogy  az  a  kéve  nem  Isten  ostora  (mint  az,  a  ki 
helyett  föJdhöz  akarta  vágni),  hanem  Isten  áldása : 
azért  szép  gyöngéden  öJbefogta,  s  egy  csonka  ke- 
resztre föltette  papnak. 

—  Elég. 

Akkor  abbahagyták  az  aratást.  Ilona  kisírt  sze- 
mekkel ment  a  kereszt  tövéhez,  fölszedni  az  egyét- 
mását. 

A  bátyúra  oda  sarmallódzott  hozzá. 

—  Kegyes  leányom !  —  szólt  neki  reszkető  han- 
gon, —  úgy  fáj  a  szívem  éretted,  mint  ha  késsel 
hasogatnák !  De  azért  el    ne    busúld    ám    magadat, 

hogy    az    az istentelen     ember     úgy     bánt 

veled. 

—  Dehogy  búsulom,  bátyámuram  I  A  jó  Isten 
engedte  meg  neki,  mint  Sémeinek.  Az  ilyen  mun- 
kát nem  bízza  jó  emberekre.  Majd  megfizet  neki. 

—  Ha  én  azt  tudnám  édes  leányom!  —  Az- 
után közelebb  lépett  az  asszonyhoz,  megfogta  ke- 
zét s  búsan  szegezte  rá  tüskés  szemeit. 

—  Ilonái  te  úgy  tudott  az  Írásokat,  mint  a  pap. 
Hát  mondd  meg  nékem,  miért  látogat  téged  az  a 
szent  Úristen,  mikor  te  jó  vagy,  hív  vagy,  isten- 
félő vagy  I 

—  Nem  tudom,  bátyámuram !  nem  is  kérdeztem 
még  soha.  Nem  is  vagyok  olyan  jó,  mint  kegyel- 
med mondja.  Nálam  jobbak  is  szenvednek,  sokkal 
többet.  Mi  az  én  szenvedésem  az  én  szegény  jó 
uraméhoz  képest,  ki  nem  láthatja  a  nap  világát 
sem?  A  szemevilágait  sem  —  tévé  hozzá  sírva,  — 
az  én  szegény  kis  árváimat. 

—  Lássa  kegyelmed  —  folytatta  azután  szilár- 
dabb hangon  —  még  eddig  nem  is  szenvedtem. 
Gyermekeim  és  a  ház  gondja  miatt  időm  sem  volt 
búsulni,  Istenem !  milyen  gonosz  vagyok  én  !  sok- 
szor fél  napig  sem  jutott  eszembe  szegény  férjem 
szenvedése.  Most  már  nekem  is  van  mit  szenved- 
nem. A  szégyent.  Köszönöm  a  jó  Istenemnek,  hogy 
ezt  rám  bocsátotta.  Ha  nem  szenvednék,  azt  hin- 
ném, hogy  Isten  elfelejtett  és  megvetett.  Ebből 
tudom,  hogy  van  rám  gondja  és  szeret:  mert 
vesszőz. 

A  bátyúra  mélyen  sóhajtott.  Óh  asszony,  nagy 
a  te  hited. 

Azután  eleresztette  az  asszony  kezét  és  tovább 
kullogott,  dörmögve,  fejét  csóválva : 

—  Ha  én  azt  tudnám ! 

Ilona  aztán  felvette  az  abroszát,  egyik  sarkát 
megáztatta  vízzel  s  megtörülgette  vele  szemét,  ar- 
czát,  homlokát.  Ne  lássék  meg  rajta  a  sírás ;  hogyan 
menne  ő  kisírt  arczczal  az  ő  kis  madárkáihoz? 
Összekapkodta  egyét-másáf,  sietett  haza  az  ismert 
gyalogúton.  Öt-hat  fecske  kiséri,  előzi,  játszik,  ke- 
ring, csicsereg  feje  fölött,  mintha  dalra  akarnák 
ingerelni  régi  ismerősüket.  De  ő  meg  sem  látja  a 
fecskéket.  Nem  vehet  már  részt  a  többiek  víg 
éneklésében,  melynek  hajdan  ő  volt  kezdője  és 
vezetője;  nem  veri  vissza  rigóhangját  a  közeli 
erdő.  Rsje  meghajlik  a  fáradság,  a  fájdalom,  a  szé- 
gyen hármas  súlya  alatt.  Az  útra  kihajló  búzavirág, 
melyet  gyors  lába  megmozgat,  fejcsóválva  mereszti 
utána  kék  szemét. 

—  Sohasem  volt  ez  ilyen.  Mi  taJálta  ezt? 

A  tüskés  szemöldökű  bátyúra  egy  darabig  nézett 
az  elsiető  asszony  után,  azután  egyet  gondolt, 
felvette  furkos  botját,  beleakasztotta  a  vizeskorsót 
s  öreg  lábaival,  fiatalhoz  illő  gyorsasággal  megeredt 
a  gyalogút  felé.  Ott,  hol  a  gyalogút  letér  a  dűllő- 
ről,  megállapodott,  kétfelé  vetette  lábát,  szétter- 
jesztette az  öreg  szűrt,  mintha  most  is  gyerekeket 
akarna  vele  fogni,  úgy  várta  be  a  többi  aratókat,  kik 
utána  csoportonként  hullároztak,  és  a  kik  már  most 
egy  toppot  sem  mehetnek  tovább,  mivel  a  bátyúra 
elzárta  előlük  a  gyalogutat. 

—  Atyafiak  I  —  szólt  hozzájuk  szeliden,  —  annak 
a  szegény  asszonynak  annyi  a  baja,  hogy  három 
embernek  is  sok  volna.  Összetöri  maholnap.  Ke- 
nyerét most  is  azon  mód  vitte  haza,  a  mint  hozta. 
Búzája  még  most  is  aratatlan,  hajnalonként  aratgat 
valamicskét,  mikor  más  alszik.  Jertek  takarítsuk  le 
neki  eklézsia-sorába,  hadd  legyen  reggelre  egy  kis 
öröme.  Kiadja  az  estve,  szép  holdvilág  van  I 

Az  öreg  nem  várt  feleletet,  úgy  is  tudta,  hogy 
szavát  fogadják.  Elindult  s  nem  tért  a  gyalogútra, 
mely  haza  vezet,  hanem  végig  ment  a  düllő  úton 
s  a  jobbágyföldek  felé  tartott.  Az  egész  sereg  utána 
ballagott,  kissé  fáradtan,  de  jó  kedvvel,  szívesen. 
Soha  sincs  az  embernek  olyan  jó  kedve,  mint  mikor 
valakinek  igazi  örömöt  akar  szerezni,  vagy  szerzett. 

Neki  álltak  a  Patak  István  búzájának,  melyből 
még  alig  volt  öt-hat  kereszt  letakarítva;  learatták, 
felkötötték,  keresztbe  rakták.  Két  órai  munka  volt 
az  egész. 

—  No  lám !  itt  nem  lábatlankodott  az  ispán, 
mégis  milyen  becsületesen  dolgoztunk !  —  szólt  egy 
fiatal  ember,  mikor  a  legutolsó  két  kévét  gyöngé- 
den ölbe  fogva  keresztbe  helyezte.  ]tt  az  ötvenedik 
kalangya. 

A  bátyúra  felmutatott  a  teljes  holdra,  mely  gaz- 
dag ezüstjét  pazaron  hintette  a  tarlóra. 

—  Ott  van  az  ispán,  öcsém.  Az  látta  minden 
sarlóvágásunkat  s  eddig  már  cl  is  mondta  a  gaz- 
dának. Hej  fiaim!  nagy  robotot  szolgáltunk  mi  a 
mai  napon.  Gyerünk  haza,  fiaim!  Jó  éjtszakát  se 
kívánjunk  egymásnak,  mert  a  ki  még  ma  sem  al- 
szik jó  Ízűt,  annak  ugyan  rossz  lelke  lehet. 

Hazatisztúltak  szépen,  csendesen,  dal  nélkül. 
Otthon  várhattak  rájuk  az  elázott  eczetes   levessel. 

A  bátyúra  Patakék  ablaka  alatt  ballagott  el.  Ügy 
szeretett  volna  bezörgetni  az  ablakon.  Aludjál 
nyugodtan  szegény  asszony!  Ne  szorgalmatoskod- 
jál a  holnapi  napról,  mert  Isten  gondot  visel  a  te 
dolgaidról.  De  csak  nem  zörgetett  be,  mert  hátha 
csak  most  szenderedett  el :  bűn  volna  felébreszteni. 
Aztán  meg  mit  dicsekednél  azzal,  a  mit  más  tett? 
Hadd  aludjék  szegény  tovább.  Majd  elámul  holnap, 
ha  észreveszi,  hogy  rászedték. 

Holnap?  Bizony  holnap  ám;  még  pedig  az  a 
holnap  mindjárt  meglesz.  Mert  ímé  a  bátyúra  még 
el  sem  végezte  talán  estvéli  imádságát,  a  menyecske 
már  felkél,  kimegy  a  kertbe  s  ott  szétnéz  az  égen. 
Éjfél  már  régen  elmúlt,  mert  az  aratócsillag  le- 
ment, mindjárt  hajnalodni  kezd.  Sietni  kell. 

Néhány  perez  alatt  készen  van  az  útra,  a  hosszú 

munkára,  melytől  nem  tudja,  mikor  lesz  pihenése. 
De  a  pihenés  eszébe  sem  jut  annak,  a  ki  be  sem 
láthatja  munkája  végét. 

Megy  halkan,  nyugodtan ;  semmi  fájdalma  a 
tegnapi  sebnek,  arczán  semmi  maradványa  a 
tegnapi  borúnak.  Bal  vállán  abrosz  úszik  palást 
módjára,  jobb  kezében  a  sarló.  Mind  a  két  sze- 
mében az  állhatatos  kitartás  szelíd  fénye.  Ha  po- 
gány volnál,  azt  hinnéd,  Ceres  istenasszony,  a  ki 
elveszett  leányát  indult  keresni  ebben  a  mély 
cjtszakában.  De  neki  már  reggel  van,  hallhatod 
énekéről,  a  mit  csendesen  dúdolgat. 

Atyai  gondviselésedet 
Sok  ezerszer  megpróbáltam. 
Reám  kinyujott  kezeidet 
Én  Istenem,  általláttam. 

Most  betér  a  düllő-úton.  Minél  közelebb  jár  a 
jól  tudott  földhöz,  annál  inkább  gyorsítja  lépteit. 
Most  megáll,  gondosan  körűinéz,  szemlélődik,  csó- 
válja szép  fejét,  tovább  megy.  Ez  nem  az.  Min- 
den mesgyénél  ismétli.  Ez  sem  az,  ez  sem  az. 

Végre  a  düllő  végire  jut.  Most  már  félni  kezd. 
Nem  találja  a  maga  földjét.  Eltévedt,  vagy  álmo- 
dik, vagy  megtébolyúlt,  hogy  nem  talál  a  magáéra? 
Mért  nem  kiált  rá  az  a  sok  veríték,  az  ő  homloka 
vizének  folyásai :  Itt  vagyunk  I 

Visszatér  a  merre  jött,  még  gondosabban  meg- 
vizsgál minden  tüsköt,  minden  mesgyét.  A  szom- 
szédok földét  mind  felismeri:  de  hová  lett  az  övé? 

Végig  megy  a  tarlón.  Itt  kellene  lenni,  de  ez 
le  van  aratva. 

Most  visszatér  és  sorban  kezdi  vizsgálni  az  első 
kereszteket.  Ezeket  én  kötöttem,  suttogja  magá- 
ban, a  mint  két-három  kévét  megemelint.  Ezek  az 
én  kévéim  I 

—  Az  én  kévéim!  —  ismétli  reszketve  s  lázas 
izgatottan  nyúl  egy  alsó  kéve  alá,  ha  ott  van-e 
a  kötél csavaró-p ál cza,  melyet  tegnap  reggel  rej- 
tett oda. 

Ott  volt. 

Elámulva  tekintett  végig  a  hosszú  keresztsoron, 
szétnézett  jobbra-balra,  mintha  keresné,  kinek  kö- 
szönje meg;  azután  mikor  senkit  sem  látott,  zo- 
kogva borúit  a  legközelebbi  kévére. 

—  Köszönöm,  édes  jó  Istenem  I 


Y. 

(Isten  azt  is  megbocsátja.) 

A  siető  nyarat  utói  érte  a  lankatag  ősz,  el  is 
temette  Patak  szülével   együtt. 

Öreg  Patak  István  megsiratta  öreg  társát.  Mint- 
hogy pap  nem  volt,  a  ki  elpredikálta  volna,  csen- 
desen kikísérték  a  temetőbe ;  ott  énekeltek  fölötte 
sírnál  mondandó  énekeket.  Visszajövet,  útközben, 
aztán  meg  a  torban  az  öreg  gazda  elismételte 
mindazokat  a  textusokat,  melyek  a  halotti  prédi- 
kácziókból  megmaradtak  emlékezetében.  Ez  volt  a 
parentáczió. 

Az  öreg  aztán  azon  kérte  Istent,  hogy  csak 
addig  engedje  élni,  míg  egyszer    megláthatja    ked- 

vcs    fiát.    Hadd    az    fogja  be  az  ő  szemeit.  Akkor 
örömmel  meghaJ. 

De  Isten  mást  végzett  felőle.  A  tél  az  öreg 
gazdát  is  eltemette  öreg  társához  és  Ilona  magára 
maradt. 

Azt  hinné  az  ember,  hogy  ennyi  bájú  és  fáj- 
dalmú  asszonynak  a  két  öreg  csak  aggatott.  Igen 
is  aggatott,  mint  az  iszalagnak  a  korhadozó  sö- 
vény. Az  iszalagnak  semmire  sem  kell  az  oszlop, 
csak  6  azt  körül f olyhassa,  beárnyékolhassa,  be- 
virágozhassa. Ha  az  oszlop  végképp  kidől,  a  folyon- 
dár is  kisárgúl. 

Csak  most  kezdi  érezni  az  élet  súlyát.  Míg  élt 
a  két  öreg,  vagy  egyiknek  vagy  másiknak  a  kettő 
közül  mindig  volt  valami  panasza,  a  mit  ő  sze- 
líden tudott  orvosolni  ;  valami  parancsa,  a  mit  ő 
neki  kellett  teljesíteni.  Micsoda  asszony  az,  a  ki- 
nek senki  sem  parancsol,  a  ki  jár  a  maga  esze 
után  ?  Igaz,  hogy  mindent,  a  mit  tenni  kellett,  ő 
gondolt  el,  ő  szabta  meg  a  rendét  a  dolognak,  de 
azért  úgy  intézte,  hogy  mind  arra  a  mit  teljesített, 
ipa  adja  ki  a  szót. 

Azonkívül  jól  esett  tudnia,  hogy  van  két  igaz 
szív,  a  ki  megosztja  vele  fájdalmát,  n\elyből  — 
háromfelé  osztva  —  egy-egy  részre  mégis  csak 
kevesebb  jut.  Jól  esett  tudni,  hogy  a  legnagyobb, 
legigazabb  része  ennek  a  fájdalomnak  az  övé,  mert 
ő  tudva,  készakarva  viseli  azt.  Csak  egy  szavába 
kerülne  megszabadulni  minden  fájdalomtól,  de  nem 
teszi.  Édes  dolog  a  keresztet  önként  viselni  azzal 
és  azért,  a  kit  szeretünk,    ó   önként  vette  fel,  ön- 

ként  viseli,  nem  addig,  a  meddig  neki  tetszik, 
hanem  a  meddig  Istennek  tetszik.  Ni  miJycn  ne- 
héz !  ni  milyen  magas  I  ni  milyen  vérző  1  ni  milyen 
könnyen  földre  dobhatnám,  ha  akarnám!  De  nem 
akarom.  Én  nem  kerestem:  Isten  tette  vállaimra; 
6  parancsolja,  hogy  vigyem.  Hát  viszem. 

Vitte.  Sohasem  mutogatta,  sohasem  panaszolta, 
míg  az  öregek  éltek.  Most,  hogy  meghaltak,  a 
megosztott  fájdalomnak  mind  a  három  része  ő  rá 
nehezül.  Most  érzi  magát  elhagyatva  és  sír  sokat, 
még  ha  látják  is. 

Kegyetlen  idő. 

A  Mecsek  megeresztette  a  havat.  Ügy  esik,  hogy 
nem  is  fér  a  földön,  hanem  a  házereszre  kíván- 
kozik Nyomásnak  híre  sincs  az  utczán  harmadnap 
óta ;  gyerek  nem  jöhet  az  iskolába,  mert  a  hó  el- 
nyelné mind. 

Az  ablakok  befagyva,  hogy  ki  sem  lehet  látni. 
Ámbár  István  gazda  erősen  nyomkod  az  ablak 
derére  egy  forgalomból  kiüldözött  pénzdarabot, 
mintha  azt  akarná  megmutatni,  hogy  neki  sike- 
rűlend  a  polturával  elérni  azt  a  czélt,  a  mire  az 
ezelőtt  negyven  esztendővel  veretett:  egy  kis  sza- 
badabb kilátás  a  nagy  világba. 

Mikor  az  egyik  fiók  tele  van  már  a  LIBERTATE 
fonák  lenyomatával,  akkor  folytatja  ezt  a  munkát 
a  másikon.  Az  nem  tesz  semmit,  hogy  míg  emezen 
terjeszti  a  Libertást,  addig  az  első  fiók  figuráit 
megint  csak  belepi  a  kegyetlen  dér:  az  ő  piros 
keze  ott  küzd  féldélig    a    külső    ellenséggel    s    re- 

méli,    hogy    majd    valamelyik    lenyomat    érvényben 
marad.  Csak  próbálgasd  jó  fiúi  Hátha  neked  sikerül. 

Bcnnt  a  szobában  jó  meleg  és  nagy  csendesség, 
melynek  némaságával  egy  rokka  gyors  pergése 
küzd.  A  szép  szálú  kender  a  fáradhatatlan  ujjak 
között  finom  fonállá  sodródva  szalad  fel  a  teljes 
orsóra  szakadatlan  futással. 

Csendes  munka.  Életemcsztő,  asszony-magasztaló. 

Zajtalan  életét,  alázatos  munkáját,  nyugodt  le- 
mondását, egymásból  folyó  kötelességeit  ábrázolja 
annak  a  szelíd  és  értelmes  valóságnak,  a  ki  rajta 
ül,  a  nélkül,  hogy  kérdené  :  meddig  tart  ez  ?  Sze- 
rencse, hogy  nem  kérdi,  mert  imé  a  gép  foly- 
vást feleli  a  lábas  órával :  örökre  .  .  .  örökre  .  ,  . 
örökre  

Ti,  a  kiket  Isten  az  emberiség  nevelésének  örök 
munkájára  hívott  el,  olyan  társat  keressetek,  a  ki 
fonni  tud  és  szeret.  Nem  azért,  hogy  házi-vászonba 
öltözködjetek  csúfra  ebben  a  papirgalléros  és  han- 
gedlis  világban,  hanem  azért,  hogy  ha  kétségbe 
estek  valamikor  munkátok  sikere  felől :  az  a  foly- 
ton folyó  fonál  tanítson  meg  benneteket  munkál- 
kodni tudni  a  siker  várása  nélkül  és  mégis  jó 
kedvvel,  a  befejezés  reménye  nélkül  és  mégis 
bízva. 

Míg  István  gazda  a  Libertás  megörökítésén  eről- 
ködik, azalatt  Jánoska  az  öreg  tornyos  nyoszolya 
felmérésével  küzd,  azt  iparkodván  bebizonyítani, 
hogy  ő  képes  annak  a  nyoszolyának  a  hosszát  fel- 
Jépni,  még  pedig  úgy,  hogy  az  ágyterítőt  is  magá- 
val   viszi    hitelesítőnek;    a  mi  pedig  hogy  nem  kis 

mesterség  legyen,  tudhatjuk  magunkról,  mikor  mi 
is  ilyen  Jánoskák  voltunk. 

Hanem  az  ilyen  Jánoskák  —  magunkról  tudhat- 
juk azt  is,  —  sokszor  nagyobbakat  mernek,  mint- 
sem végrehajthatnák.  Annálfogva  ne  csudálkozzunk 
rajta,  ha  Jánoska  pályája  felén  összeroskad.  Tán 
a  feje  is  megérzi,  ha  korábbi  tapasztalásai  hirtelen 
eszébe  nem  juttatják  az  opportunitás  arany  regu- 
láját, őrizd  a  fejedet.  Őrzi  is  ezt  minden  ember, 
csak  a  Jánoskák  vetik  koczkára,  ha  felnőnek. 

Jánoskában  még  fel  sem  ébredt  a  költő,  kinek 
az  ilyen  tragikus  bukást  megkeseregni  szent  hiva- 
tása, midőn  az  anya  már  mellette  termett,  egyik 
kezével  felkapta  az  ijedt  gyermeket,  a  másikkal 
pedig  a  költői  igazságszolgáltatást  hajtotta  végre 
az  intrikus  nyosz olyan. 

—  Ez  bántott?  kedves  rajom  tel  Ez  a  csúnya 
nyoszolya  I  Ne !  Ne !  Üssed  te  is  kis  fiam  1  Üssed 
édes  kis  árvám  te! 

De  Jánoska  műérzéke  tiltakozott  a  dráma  ily 
gyors  lefolyása  ellen.  A  bukás  fájdalmát  hadd 
zengje  el  elébb  a  khorus,  aztán  ám  lakoljon  a 
vétkes.  Másként  paródia  az  egész. 

Elkezdett  keseregni,  a  hogy  csak  igazi  múzsa 
kesereghet.  Utoljára  is  meg  kellett  vigasztalni. 

Az  anya  ölébe  vette  és  elkezdte  dúczolgatni. 
Jánoska  lassanként  elcsendesedett  s  csak  néha  zo- 
kogott fel.  Ilyenkor  az  anya  lehajolt  hozzá  és  hom- 
lokon csókolta. 

—  Édes  kis  árvám  te. 

István  gazda,  a  ki  t.  i.  az  ablakon  küzd    a    Rá- 

Baksay  :  Pusztai   találkozás.  %o 

kóczy-poltura  forgalomba  hozásával,  erre  a  szóra 
mindig  hátratekint  és  kimereszti  nagy  fekete  sze- 
meit. Gondolkodik.  Miért  hívják  a  Jánoskát  árvá- 
nak? Hiszen  a  bornyúcsordást  nevezik  árva  Jancsi- 
nak. Hát  a  Jánoska  is  bornyúcsordás  ? 

A  mint  ezt  a  syllogismust  —  mely  a  mint  látjuk, 
egészen  helyes  —  összeszerkesztette,  megkérdezte 
anyját: 

—  Anyám  1  A  Jánoska  is  borjúcsordás? 

—  Nem  az  kis  fiam ;  miért  kérded  ? 

—  Hát  miért  nevezed  árvának? 

—  Azért  fiacskám,  mert  árva ;  te  is  az  vagy. 
A  gyermek  még  jobban  kimeresztette  szemeit. 

—  Hát  milyen  az  az  árva  ? 

—  A  kinek  apja  nincs!  —  felelt  az  asszony, 
miközben  az  ölebeli  kisded  arczára  két  csepp  víz 
hullott.  Az  anya  szépen  lecsókolta. 

A  kis  István  mindezt  látta,  de  persze,  hogy  nem 
értette.  Hanem  hogy  érzett  valamit,  onnan  gyanít- 
hatjuk, hogy  a  kályhasutba  szaladt,  onnét  előczepelt 
egy  gyalogszéket,  arra  ráállott  és  leborult  a  János- 
kára. Megcsókolta  nagyon,  csak  úgy  fénylett  bele 
a  Jánoska  orczája,  és  ő  is  azt  mondta  neki :  Édes 
kis  árvám  tel 

Az  asszony  aztán  Pistika  fejét  is  ott  marasz- 
talta. Ráborult  mind  a  kettőre.  Egyik  szeméből 
egyikre  csordult  a  könny,  másikból  a  másikra. 

Ebben  a  helyzetben  találta  őket  a  bátyúra. 

Nagy,  reszkető,  skálára  szedett  sóhajtással  kö- 
szöntött be,  s  goromba  szemöldökei  mögül  kegyet- 
len fénynyel  szegezte  két  szemét  az  egymásra  bo- 

rúlt  három  alakra.  Látszik  rajta,    hogy  nagyon  teli 
a  szíve,  sokat  szeretne  mondani. 

Furkós  pálczáját  megtámasztja  az  ajtósarokhoz, 
bocskorát  megsöprögeti  az  arra  rendeltetett  söprű- 
vel,  akkor  rámordul  Istvánkára  keményen. 

—  Te  gyerek !  mit  aggatsz  ott  anyádon !  Gyere 
onnan,  mert  oda  ragad  a  fejed  a  Jánoskáéhoz. 

Azután  egyet  vet  az  öreg  szűrön  s  annak  ujjá- 
ban  kotorászni  kezd,  mely  mívelet  egyszerre  meg- 
változtatja István  deák  érzelmeit.  Kíváncsian  lesi  a 
bátyúra  kezét,  kitől  szeretne  szabadulni  minden  al- 
kalommal, de  sohasem  lehet,  mivel  a  bátyúra  szűre 
ujjában  mindig  van  valami,  a  mi  Pistika  szabadság- 
érzetét farkasgúzsba  köti. 

Imé  most  is  puha  meleg  lángos  bontakozik  ki  a 
szakajtóruhából,  melyet  bátyúra  a  szűrujjból  elő- 
vonszolván, az  asztalra  tesz.  A  lángos  mellett  egy 
töpörödött  piros  alma.  Az  egyetlen  és  utolsó,  me- 
lyet bátyúra  a  zab-garmadában  talált,  és  saját 
unokái  rövidségével  ide  hozott.  Ebből  is  látszik, 
hogy  milyen  szívtelen  egy  vén  ember  ez  1 

—  No  te  szegény  asszony,  hát  mire  végzed  ? 
(Ez  a  ((mire  végzed))  nem  egyéb   paraszt  euphe- 

mismusnál,  e  helyett :  <Lmit  csinálsz  ?))) 

—  Tűnődöm  az  életem  során,  bátyám  uram !  — 
felelt  az  asszony,  megtörölve  szemeit.  —  Ebben  a 
kegyetlen  időben  minden  jobban  fáj.  Egész  héten 
senki  sem  nyitotta  rám  az  ajtót.  Kegyelmed  az  Isten 
angyala. 

—  Majd  bizony  ilyen  bozontos  vén  bolondot 
választ    ő    szent    felsége    a    maga    angyalának !    — 

morgolódott  a  vén  paraszt.  —  Azt  gondolod,  azért 
jövök,  hogy  téged  vigasztaljalak?  Hol  az  eszed? 
Csak  búczorgok,  mint  az  állat,  a  ki  vesztét  érzi 
Itt  hoztam  egy  kis  vakarcsot,  a  menyem  küldi.  — 
(Nem  igaz,  mert  csente  az  öreg )  Hát  neked,  te 
gyerek,  kell-c  ez  az  alma,  vagy  visszavigyem ?  Mit 
adsz  érte  ? 

A  gyermek  a  polturáját  ajánlotta  fel. 

—  Ér  is  az  valamit,  hadd  lám.  Bolond  volt,  a 
ki  verette.  Hajítsd  pokolba,  mert  még  felkötnek 
érte.  Kérdezd  anyádat,  mit  tud  apádról.  Mikor 
vetik  már  ki  abból  a  lyukból  ? 

—  Nem  tudom  én,  bátyám  uram  I  —  felelt  az 
asszony.  —  Kétszer  is  jártam  már  a  városban,  de 
közel  sem  juthattam  hozzá.  Azt  mondták,  a  fiskus 
úrnak  könyörögjek.  Én  oda  nem  megyek. 

—  Nem  hát  I  —  dörmögött  a  vén  goromba,  — 
mert  ott  leharapják  az  orrodat.  —  Azután  nagyot 
sóhajtott. 

—  Asszony,  asszony!  azt  sem  tudom,  mit  be- 
szélek. Isten  ne  vegye  bűnül,  úgy  húz  hozzád  a 
szívem :  jobban,  mint  a  magam  cselédeihez.  Észre 
sem  veszem,  mikor  itt  vagyok  nálad.  Jobb  is  volna 
mihozzánk  jönnél  lakni.  Elhozod  ezt  a  két  nagy- 
fejű gyerekedet.  Ügy  sincs  nálunk  elég.  Hadd  víj- 
janak. 

István  gazda  tiltakozott  ellene,  Ó  nem  adja  oda 
az  anyját. 

—  Hát  nem  is  kérdezed,  hol  jártam  a  héten? 
Meglátogattam  a  tiszt  el  etesünket  Ujfán.  Bezzeg 
nem  bánja,  hogy  az  uraság  kihordatta    innen.   Azt 

mondja,  az  nagyobb  kenyér,  mint  a  miénk  volt. 
"N^n  neki  bora  sok,  még  zab-konvencziója  is.  Kész- 
pénz húsz  forint.  Vaj,  méz  hat  itcze,  száz  fej  ká- 
poszta, só,  fejetés,  fűszerszámra  négy  márjás.  Egé- 
szen meggazdúlt.  Van  neki  fias  tehene  kettő,  most 
meg  Jovat  akar  venni.  Dicsekszik  nagyon.  Azt 
mondja,  nem  is  adja  papnak  a  fiát,  hanem  fiskáJist 
nevel  belőle. 

—  Fiskust?  —  kérdi  ijedten  az  asszony. 

—  Azt  hát.  No  ne  szaladj  el,  nem  ilyen  nadrág- 
szaggatót, mint  a  mienk,  hanem  istenfélő  urat,  a 
ki  a  szegények  ügyét  felfogja  a  törvény  előtt. 

—  Hát  aztán  még  mit  beszélt  vele   kegyelmed? 

—  Követeltem  tőle  a  templomkulcsot,  de  azt 
felelte,  hogy  azon  ne  búsuljunk,  jó  helyen  van  az. 
Jó  helyen,  jó  helyen!  —  dünnyögött  az  öreg.  — 
Patak  Istók  is  jó  helyen  van,  de  már  unja.  ö  ki- 
gyelme  erre  megint  azt  felelte,  hogy  a  kulcs  mind- 
járt előkerül,  mihelyt  Patak  Istók  akarja.  Azután 
azt  mondta,  hogy  ne  ő  nála  keressem  a  kulcsot, 
hanem  idehaza.  Tel  Talán  tudsz  róla  valamit? 

—  Mit  akar  kegyelmed  vele,  tán  bevinné? 

—  Száradjon  el  a  keze  a  ki  bevinnél  Én  be 
nem  viszem  soha!  Csakhogy  mégis  fáj,  hogy  az 
egész  falu  baja  miatt  te  szenvedsz,  jámbor!  Ne 
volnál  csak  te,  majd  gondolnék  is  én  az  uraddal  I 
Más  is  volt  már  ott,  mégsem  rothadt  ki  az  oldala. 

—  Én  miattam  pedig  ne  aggódjék  kegyelmed. 
Én  is  tudom  tűrni,  a  mit  rám  mért  az  én  jó  Is- 
tenem !  Csak  bár  szegény  uram  tűrné,  de  attól 
félek,  sokat  búsul  miattunk. 


—  No  búsulhat  is  a  jámbor!  —  felelt  a  báty- 
úra, azután  még  gorombábbra  húzta  össze  szem- 
öldökét. —  Hát  azt  tudod-e,  hogy  a  többi  már 
haza  szabadult? 

Ilona  összerezzent.  Arcza  kigyuladt,  felkapta 
Jánoskát  és  össze-vissza  csókolta. 

—  Tréfál  kegyelmed.  Nagyobb  híre  volna  annak. 

—  No  már  pedig  elhiheted,  ha  mondom.  Azt 
kívánod,  hogy  megesküdjem  három  fej  vöröshagy- 
máért? Én  láttam  ezzel  az  én  két  (megmondta, 
hogy  milyen)  szememmel.  Beszéltem  is  mind  a 
hárommal. 

—  Hiszem  már  bátyámuram,  hiszem  már!  — 
szólt  reszketve  az  asszony,  s  újra  megcsókolgatta 
az  alvó  kis  fiút. 

A  bátyúra  fejet  csóvált  ennek  az  örömnek. 

—  Hát  mit  gajdolsz  annak,  hogy  kilökték  őket 
a  tömlöczből  ?  Jobb  bizony  sírnál  rajtuk! 

—  Hogyne  örülnék!  Ha  ők  kiszabadultak,  az  én 
szegény  uramat  sem  tartják  tovább  a  vason. 

—  Szegény  asszony!  azt  gondolod,  ő  kemék 
ingyen  szabadultak  ?  Hej !  drága  volt  az  ő  vaksá- 
guk, én  csak  azt  mondom.  Ne  adja  az  Isten,  hogy 
a  te  embered  olyan  áron  szabaduljon. 

Az  asszony  nem  értette  a  bátyúra    okoskodását. 

—  Megyek,  bátyám  uram!  Hírt  hozok  tőlük. 
Lelketlenség,  hogy  felém  se  néztek,  holott  én  esz- 
tendőn át  vesződtem  a  gyermekeikkel.  Egy  török, 
egy  ariánus  nem  volna  ilyen  szívtelen. 

A  bátyúra  útját  állotta  az  asszonynak. 

—  Hova  mennél   ebben  a  nagy   hóban,    jámbor. 

Azt  hiszed,  nem  érték  volna  fel  ököllel,  ha  mer- 
nének idejönni.  De  nem  mernek  ám.  Fíélnek  azok 
még  az  utczára  is  kilépni.  Talán  attól  félnek,  hogy 
az  ég  rájuk  szakad.  Semmi  közöd  velük . . . 

Azután  gondolkodott  egy  kissé,  kimondja-e  a 
nagy  szót,  a  mit  mondani  akar?  Megkeményítette 
magát  s  inkább  bömbölve,  mint  emberi  hangon 
szólt : 

—  Megtagadták  a  hitüket.  Nohát  I 

Aztán  zokogva  ismételte :  —  Megtagadták  I 

—  Hitüket  megtagadták!  —  ismétlé  Ilona  is 
szelíden.  —  Es  ragaszkodtak  e  jelenvaló  világhoz. 
Szegény  öreg  emberek  I  ki  tudja,  micsoda  szenve- 
déseken mentek  keresztül,  hogy  ennyire  jutottak. 
Inkább  sajnáljuk  őket,  mintsem  kárhoztassuk.  Job- 
ban fáj  az  nekik,  mint  nekünk.  Mi  ne  Ítéljünk. 
Olyan  kőben  ők  is  eleshettek,  a  minőben  Péter 
apostol.  De  —  tévé  utána  izgatottan  —  szívüket 
mégsem  kellett  volna  megtagadniok ! 

—  Azt  is  megtagadták,  ha  mondom,  —  dördült 
fel  a  bátyúra,  míg  marczona  arczán  két-három 
ágra  folyt  a  köny.  —  Azt  is  megtagadták  s  azt 
az  egyet  az  Isten,  annak  az  egynek,  ne  engedje 
el  soha! 

—  Mit? 

—  Az  egyiket  megtette  az  uraság  szabadosnak. 
Jól  járt,  nem  robotol,  míg  él.  A  másikat  megtette 
bírónak,  már  a  háza  előtt  áll  a  kaloda.  Viselje 
egészséggel.  A  harmadik ...  A  harmadikat  verje 
meg  az  igazságos  Isten ! 

—  Uram !  ne  hallgasd  meg  ezt  a  szót !  —  sikol- 

tott  az  asszony  ijedten.  —  Ne  átkozódjék  kegyel- 
med, mert  az  átkozóra  hull  vissza. 

—  Hadd  hulljon  I  —  harsogott  az  öreg  durva 
daczczal.  —  Hadd  legyek  megverve  és  mint  egy 
bélpoklos;  magam  is  azt  akarom,  ha  még  az  ilyen 
ember  is  boldogul  élhet.  Csak  azért  is  átkozódom. 
Verje  meg  az  Isten!  Verje  meg!  Verje  meg!  Verje 
meg !  Hétszer  verje  meg  addig,  míg  más  embert 
egyszer  megáld.  A  százkilenczedik  zsoltár  minden 
átkával  verje  megi 

Az  öreg  szája  tajtékzott.  Ilona  rémülten  ragadta 
ölébe  kisdedét  s  eltakarta  kezével,  fejével,  mintha 
attól  félne,  hogy  az  átok  mindjárt  visszahull  és 
ezeket  éri.  Nyugtalan  félénkséggel  csodálkozva 
nézte  a  rettenetes  öreget,  a  ki  úgy  állt  ott,  mint 
egy  kiszáradt  fa,  mely  fekete  ágaival  kapkodni  lát- 
szik a  villámok  felé. 

—  Lehúzta  az  özvegyről  a  ruhát,  az  árva  feje 
felül  a  fedelet.  Ki  sem  merem  mondani,  mert  tu- 
dom, hogy  mindjárt  meghasad  a  szíved. 

Ilona  a  két  kisded  fejét  letakarta  a  kötőjével. 
Most  már  beszélhet.  Védve  vannak  az  átok    ellen. 

—  Csak  mondja  bízvást  bátyám  uram.  Ha  a 
kegyelmed  átkaira  meg  nem  hasadt,  ne  féltse 
semmitől. 

—  Bánsz  is  te  valamit,  csak  a  két  porontyod 
maradjon !  —  szólt  bosszúsan  az  öreg,  aztán  újra 
felharsant.  —  Nohát  elveszik  a  telkedet  és  annak 
a  kopasz  képmutatónak  adják  pribéksége  díjába  I 
Verje  meg  az  Isten ! 

—  Dehogy  verje  bátyám  uram  I  —  felelt  köny- 

nyűlten  az  asszony,  mikor  megértette,  hogy  ennyi 
az  egész,  —  A  nélkül  is  elég  baja  lesz  vele.  Hiszen 
csak  tömlöczöt  változtatott  az  Isten-adta!  most  már 
két  telektől  kell  neki  robotolni :  az  száznyolcz  nap. 
Innepelni  sem  ér  rá!  Elég  büntetés  ez  neki.  Mintha 
élete  egyharmadát  tömlöczben  töltené.  Azért  mi 
sem  esünk  ám  kétségbe.  Ad  az  Isten  munkát  is, 
kenyeret  is.  Hány  zsellér  van,  a  ki  tiszteségeseb- 
ben  él,  mint  a  telkes  gazda!  Csak  a  házunk,  ker- 
tünk legyen  meg. 

Míg  így  vigasztalgatta  az  öreget,  elkezdett 
könyezni.  Eszébe  jutott  a  mező,  a  rét,  melyen 
aratott,  gyűjtött.  A  szántóföld,  hova  ebédet  hor- 
dott. A  kukoriczaföld,  a  kenderföld,  melyet  ő  ka- 
pált, tört,  puhított  két  kezével.  Jó  karban  tartották, 
most  ez  a  jó  föld  idegenre  száll.  Míg  az  ajka 
vigasztalt,  a  lelke  sírt. 

—  Azt  mondom  asszony,  hogy  te  most  engem 
ámítasz.  Látom  a  szemedből,  hogy  fáj.  Nem  is 
volnál  jóravaló  asszony,  ha  nem  fájna.  Hanem 
azért  ne  búsulj  I  Majd  fordítunk  valahogy  a  dol- 
godon. De  az  a  kopasz  haramia  nem  ül  ebbe  a 
vagyonba.  Hát  csak  ezt  jöttem  mondani.  Holnap 
kijönnek  az  urak,  majd  meglássuk,  hogy  lesz,  mint 
lesz. 

Az  öreg  elkullogott.  Ilona  magára  öltötte  leg- 
melegebb ruháit  és  ment  —  nem  a  három  kisza- 
badult emberhez,  kik  férjének  fogolytársai  voltak, 
hanem  végig  a  kerten,  ki  a  mezőre.  A  mezőt,  a 
gyepűt,  a  gyalogútat,  a  dűlőútat,  az  árkokat  magas 
hó    borította  mind.  Ó  ment  nyíl -irányban  s  felke- 


3'4 

rcste  földjeit.  Ráismert  mindegyikre,  sorban  meg- 
siratta mindegyiket.  Egyiknek  a  vegén  kökény  bokor 
volt.  Ügy  fájt  a  szívének,  hogy  rá  nem  borúihat, 
hiszen  az  is  adott  neki  árnyékot.  Rajta  volt  még 
az  idei  kökény  puhára  aszva.  Leszedte  mind,  ne 
legyen  az  idegené.  Haza  vitte  kis  fiának. 


Másnap  megjelentek  az  urak.  Csöngős  szánakon 
jöttek.  A  szán  oldaláról  kétfelől  kevélyen  fityegett' 
le  a  farkasbunda  ujja,  érezvén,  hogy  most  nem 
holmi  sáros  kerékkel,  hanem  magasabb  származású 
hóval  van  dolga.  A  szánka  előtt  lovas  paraszt 
kémlelte  a  fuvatagokat  és  gödröket. 

Minden  nyaktörés  nélkül  végigcsúsztak  az  útczán 
egész  addig,  a  hol  a  kaloda,  a  becsületérzés  ezen 
emelőgépe  gyakorolta  czivilizáló  tekintélyét.  Imé, 
az  erkölcsi  erők  is  csak  gépek  által  fokozhatok: 
hát  hogyne  volna  szín-arany  igazsága  a  materializ- 
musnak. 

A  volt  bíró  már  ekkor  összegyűjtötte  a  közren- 
det s  fiskus  úrnak  nem  volt  egyéb  tenni  valója, 
mint  a  tornáczban  a  legelőnyösebb  helyzetben 
állítani  föl  kurta  termetét  s  a  legkedvezőbb  világí- 
tásba zöld  bekecsének  ezüst  gombjait. 

Az  emberek  levett  kalappal  rettegték  az  oráku- 
lum megszól  ami  ásat. 

A  fiskus  úr  beszélt  nekik  a  jobbágyi  hűség  és 
engedelmesség  hasznairól.  Imé  Hárány  András, 
Kárány  János  és  Sárány  Mihály  (mind  a  három 
jelen    volt    és    lesütötte    szemét),    kik    mint    szánni 

való  eretnekek  jutottak  tömlöcébe,  nagy  testi  áldá- 
sokkal elhalmozottan  tértek  vissza.  Megmentették 
lelküket,  mert  megtértek  az  anyaszentegyház  ke- 
belébe. De  ez  még  mind  semmi.  Mert  ezek  fölött 
még  Hárány  András  bíróvá,  Kárány  János  pedig 
szabadossá  tétetik,  hát  mindenki  engedelmeskedjék 
nekik.  Ne  szegyeid  magadat  Jancsi !  Te  pedig 
Andris  jól  megmarkold  a  bírópálczátl  Sárány 
Miskára  még  más  jutalom  is  vár.  Hívjátok  elő 
Patak  Istóknét . . . 

—  Az  uradalom  értesült  róla,  hogy  az  öreg 
Patak  Istók  feleségestől  együtt  meghalt ;  fia  töm- 
löczben :  így  hát  gazdátlan  maradt  a  telek.  Már 
is  huszonnégy  nap  robot  tartozása  van.  Az  urada- 
lom nem  szenvedheti  a  kárt,  azért  a  telek  a  tied 
lesz  Mihály!  Te  szolgálsz  érte.  Értetted-e  me- 
nyecske? —  szólt  az  érkező  asszonyhoz. 

—  Igenis  értettem,  nemzetes  uram !  —  suttogta 
az  asszony  reszketve. 

—  Nagy  jó  uram,  —  furakod  ék  elő  a  bátyúra 
egész  alázattal,  —  instáljuk  kegyelmedet  falustól, 
ne  tegyenek  annak  a  szegény  embernek  annyi  kárt. 
Ez  a  szegény  asszony  akár  koldulni  menjen  két 
gyermekével.  Mi  mindnyájan  kezességet  vállalunk 
érte,  leszolgáljuk  robotját.  Csak  addig  ne  bolygas- 
sák szegényt,  míg  a  férje  haza  szabadul. 

—  Kend  vén  zsivány !  ki  fogadta  kendet  próká- 
tornak? Jobb  lesz,  ha  eltisztulsz  innen  vén  ha- 
ramia I  A  Patak  Istók  házában  egész  éven  át  iskola, 
zsinagógai  kend  a  vezetője,  ezzel  a  féleszű  bognár- 
czímerrel.  Ha  ezer  robotot  Ígértek  sem  lesz  belőle 

semmi-  A  ház  is  Sárány  Miskáé  lesz  becsáron. 
Százötven  forinttal  meg  van  fizetve  becsületesen. 
Egyébiránt  ki  ád  többet  érte?  Senki.  Tied  a  ház 
Miska.  Egy  hét  alatt  kifizeted ;  ha  nincs  pénzed, 
ád  az  uradalom,  ligyis  csak  oda  megy  vissza,  mert 
nem  adjuk  ám  az  asszonynak.  Dehogy  sem!  Czif- 
rálkodásra?  Ertetted-e  menyecske? 

—  Az  Ür  adta,  az  ur  elvette,  áldott  legyen  az 
ő  szent  neve!  —  felelt  az  asszony  inkább  magá- 
nak, mint  a  kérdésre. 

—  No  azért  mondom.  Az  a  pénz  kamatozni  fog 
a  gyermekeidnek.  Az  árvák  vagyona  szent.  Ahoz 
senkinek  sem  szabad  nyúlni ;  —  tévé  hozzá  el- 
érzékenyülten. Az  Isten  is  megveri,  a  ki  az  árváé- 
ból csak  egy  fillért  is  elvenne.  (Verje  is  meg!  dör- 
mögött a  bátyúra.)  Elhallgatsz,  vén  tulok!  Nem 
fiaim !  az  árvák  vagyona  épségben  megmarad ;  ha 
felnőnek,  visszakapják  kamatostól. 

—  Hát  addig  miből  élnek?  —  kérdi  a  bátyúra. 

—  A  kend  kurta  esze  szerint  meghalnak  éhen. 
Szeretnéd  űgy-e  vén  ripők,  hogy  lenne  mivel  vá- 
dolni az  uraságodat.  Hán !  de  az  uradalomnak  is 
van  ám  esze,  meg  lelke  is.  Az  árvákat  az  uraság 
fogja  táplálni,  ruházni,  taníttatni,  neveltetni.  Úgy 
fordul,  hogy  urat  nevel  belőlük,  hogy  az  anyjuk 
kézcsókra  jár  hozzájuk  valamikor.  Bíró  gazda! 
ennek  az  asszonynak  a  gyerekeit  holnap  behozod 
a  városba. 

]lona  most  látta  csak  a  kést,  mely  szíve  közepé- 
nek van  irányozva. 

—  A  kis  fiaimat  akarják  tőlem  elvenni !  —  szólt 

szelíd,  alázatos  panaszszal,  mely  a  szíveket  facsar- 
gatta  meg,  azután  odaroskadt  a  fiskus  lábaihoz,  ott 
vonaglott  mint  egy  féreg,  mely  az  elgázolástól 
meg  nem  mentheti  hitvány  életét.  Vagy  mint  egy 
angyal,  kit  a  sátán  földhöz  vágott  és  megkötözött. 

—  Kegyelmes  uram !  ne  vegyék  el  tőlem  a  kis 
fiaimat  I 

Két  könycsepp  is  jött  segítségére,  azután  több 
is.  Az  is  oda  hullott  mind  a  fiskus  lábaihoz.  Segí- 
tettek könyörögni. 

—  Ne  vegyék  el  tőlem  a  kis  fiaimat. 

A  fiskus  kegyesen  megsimogatta  az  asszony  arczát. 

—  Eredj  bolondos  asszony,  még  engem  is  meg- 
ríkatsz. Hát  hiszen  nem  eszik  meg  a  fiaidat !  Meg- 
csókolod te  még  ezt  a  kezet,  a  mért  elvette  őket. 
jóval  fizetek  a  gonoszért.  Lásd!  a  te  férjed  erő- 
vel vette  el  én  tőlem  a  kulcsot,  pedig  az  épen 
úgy  az  uraságé,  mint  azok  a  gyermekek  a  tieid. 
Mi  mégsem  használtunk  erőszakot.  Azt  sem  kérd- 
jük, hol  a  kulcs.  Majd  behozza  a  kinek  tetszik. 
De  bíz  az  míg  kezünkben  nem  lesz,  addig  a  te 
Istókod  a  vármegye  kenyerét  eszi.  Ha  behoznátok 
a  kulcsot,  férjed  kiszabadulna,  házát  is  visszakapná. 
Az  uradalom  is  megszabadulna  egy  tehertől,  mert 
nem  kellene  gyermekeidről  gondoskodnia.  De  így 
kéntelen  vele.  Jóravaló  uraság  gondját  viseli  a 
jobbágyai  árváinak.  Bíró  I  megértetted-e  jól  ?  Hol- 
nap behozod  a  gyerekeket.  Viszed  egyenesen  a 
szürke  barátokhoz. 

Ott  hagyta  az  asszonyt ;  a  tömegen  keresztül 
szánkájához  hatolt,  fellépett  s  elhajtatott. 

Ilona  kétségbeesett  jajgatással  futott  a  szánka 
után  végig  a  falun:  «Ne  vegyék  el  a  kis  fiaimat  1» 
Elesett  egy  zökkenőben,  felkelt;  megint  elcsúszott 
egy  sikamlós  lejtőn,  megint  felkelt ;  de  szemeit  le 
nem  vette  a  szánról,  mely  perczenként  nagyobb 
távolságban  előzte.  A  falu  végén  a  kocsiút  kelet- 
nek felkanyarodik,  szögletet  képezve,  melynek  két 
végét  nyáron  át  gyalogút  köti  össze.  Ilona  ösztön- 
szerűleg a  gyalogútra  tartott,  melyet  most  fel- 
ismerhetlenül  elborított  a  hó,  az  árokkal  együtt, 
melyen  keresztül  vitt  az  ösvény.  Egy  lépéssel  övig 
sülyedt  a  csalárd  árokban,  s  mire  az  árok  hatjára 
hatolt,  már  akkor  a  szomszéd  falu  utczájában  el- 
tűnt a  fiskus  szánkája.  Még  akkor  is  könyörgött 
neki  összetett  kezekkel. 

—  Ne  vegyék  d  tőlem  a  kis  fiaimat. 

Most  egyszerre  elhallgatott.  Azok  jutottak  eszébe, 
kikért  szívét  hasogatta  a  bánat.  Hátha  már  el  is 
vitték,  őrizetlen  hagyta  őket :  hátha  azóta  a  btró 
elvitte !  Az  ijedség  elvette  szavát.  Visszafordult  s 
néma  kétségbeeséssel  szaladt  haza.  Most  már  nem 
nézett  sehova,  csak  egyenesen  maga  elé,  hogy  el 
ne  essék.  Minden  elesés  egy  örökélet  rá  nézve. 
Nem  hallott,  .nem  látott  semmit,  csak  az  utat,  az 
úton  a  két  mély  szánkanyomot . . . 

E  közben  mintha  nevén  szólította    volna    valaki. 

—  Ilona,  Ilonái 

Feltekintett.  A  bíró  háza  előtt  volt.  A  kalodán 
akadt  meg  szeme,  mely  mögül  újra  az  előbbi  kiál- 
tás hangzott  durva  nyögéssel. 

Ilona  odafutott.  A  bátyúra   vojt.    Hajadon    főveJ 

ült,    inkább    feküdt  a  havon,  jól  rosszul    betakarva 
öreg  szűrével.  Két  lába  a  kalodábari. 

—  Véged  van  asszony.  Nekem  is  végem  lesz, 
mihelyt  innen  kiszabadulok.  Megölöm  ezt  az  isten- 
tagadót. El  akarta  vinni  a  gyermekeidet.  El  is 
vitte,  ott  ordítanak  a  házában,  hiszen  hallhatod. 
Ne  könyörögj  neki,  úgy  is  hiába !  Mikor  elszalad- 
tál az  után  az  istenostora  után,  én  elmentem  a 
gyermekeidért,  hogy  majd  magunkhoz  viszem.  Ez 
az  ember  utánam  jött,  a  kisajtóban  találkoztunk. 
Mind  a  két  porontyod  a  szűröm  alatt  volt.  Az 
ártatlanok  úgy  hallgattak,  mint  a  macskakölykek, 
mikor  az  anyjuk  viszi.  Még  erővel  akarta  tőlem 
elvenni !  Letettem  a  gyerekeket  a  hóra,  megfogtam 
a  kutyának  a  nyakravalyóját,  letepertem  a  hóba  s 
megtérdeltem.  Csak  azt  bánom,  hogy  meg  nem 
fojtottam.  De  ha  innen  kiszabadulok,  jaj  lesz  neki 
is,  nekem  is. 

Ilona  az  öreg  szavait  értette  is,  nem  is.  Az 
utolsó  szavakat  már  nem  hallotta.  Befutott  a  bíró 
udvarára ;  a  konyhaajtóban  egy  perezre  megállapo- 
dott. Ügy  is  hiába  I  —  gondola  és  visszafordult, 
a  nélkül,  hogy  kis  fiait  meglátta  volna.  Futott 
egyenesen  haza,  felnyitotta  a  szekrényét,  annak 
fenekéről  előkeresett  egy  ruhacsomagot,  azt  kibon- 
totta s  kivette  belőle  a  templomkulcsot,  mely  egy 
év  óta  rejlett  pólái  között. 

•  Isten  azt  is  megbocsátja  —  suttogta  magában. 
Isten  azt  is  megbocsátja !  azt  mondta  nekem  az  én 
jó  lelkiatyám.  Nem  is  hiszem,  hogy  meg  ne  bo- 
csátaná. Miért  kívánna  én  tőlem   nagyobb    áldoza- 

tot,  mint  mástól  ?  Egy  szegény  árva  asszonytól,  a 
kinek  nincs  már  senkije,  semmije.  Sem  hajléka, 
sem  férje,  sem  két  kis  fia.  Két  szép  kis  fia  sincs. 
Édes  jó  atyám !  édes  jó  Istenem !  mutass  nekem 
nem  hajlékot,  a  hol  megpihenjek:  mutass  utat  a 
hatalmasok  szívéhez  I» 

Megeredt  ismét  azon  az  úton,  melyen  ezelőtt 
félórával  futott  sikertelenül   a  fiskus  után. 

Egy  pillanatig  tétovázott,  ha  a  szán-nyomot  kö- 
vesse-e, vagy  átvágjon  a  gyalogút  irányában,  ó  csak 
távolságot  látott,  nem  akadályokat.  Azt  hitte,  egye- 
nes irányban  menve  nyerni  fog,  ha  csak  néhány 
perczet  is.  Keresztül  vágott  a  szántóföldeken,  ne- 
héz, fárasztó  léptekkel,  zihálva  törtetett  a  nyomás- 
talan  havon.  Végre  tikkadtan  kijutott  a  kocsiútra. 
Ott  leült  a  határdombon ;  piros  csizmájából  kirázta 
a  havat  s  újra  felhúzta.  Egy  pillantást  vetett  még 
a  falura,  hol  kis  fiai  vannak,  meg  a  szegény  báty- 
úra; aztán  sietve  haladt  a  székváros  felé,  folyvást 
mondogatva  magában:  —  Isten  azt  is  megbocsátja! 
Isten  azt  is  megbocsátja! 

A  székváros  jó  hat  mértföldnyi  távolságra  van. 
Útközben  elesteledett,  de  eszébe  sem  jutott  szál- 
lást keresni  éjtszakára  pihenőre.  Ment  mindaddig, 
míg  egy  falu  végén  az  utolsó  háznál  összerogyott. 
]ó  emberek  ölbe  fogták,  melegre  vitték  s  nem 
bocsátották  ki  a  kegyetlen  hideg  éjtszakára.  Végre 
elaludt.  Almában  is  ezt  suttogta :  —  Isten  azt  is 
megbocsátja.  —  A  kik  hallották,  nem  győzték  talál- 
gatni, micsoda  nagy  vétke  lehet  a  szegény  teremtés- 
nek. Mindegy,  akármi,  csak  hadd  nyugodjék  szegény. 

Másnap  újra  útra  kelt.  Lábai  fájtak  a  tegnapi 
hosszas  gyaloglásban.  Semmi  sem  oly  fárasztó, 
mint  nagy  hóban  út  nélkül  törtetni. 

Nagy  erdőkön  vitt  keresztül  útja.  Hallotta  a  lan- 
kákból a  fenevadak  üvöltését,  de  nem  félt  tőlök. 
Hogyan  bántaná  a  farkas  az  olyan  asszonyt,  a  ki 
fiaiért  megy  könyörögni. 

Ha  az  út  nehezült,  ha  lábai  fáradni  kezdettek, 
volt  egy  jó  segítsége.  A  köny.  Mikor  ez  megeredt, 
feledtette  minden  fáradtságát. 

Mikor  megpillantotta  a  székváros  hatalmas  tor- 
nyait, a  mint  a  város  fölött  ülő  lomha  köd  közül 
kisugárodtak,  megdöbbent,  s  a  keblébe  rejtett  kulcs- 
hoz kapott.  Nem  árulás-e,  a  mit  el  akar  követni? 
Nem  a  mások  kincsén  akarja-e  megmenteni  a  ma- 
gáét? Nem  jobb  lenne-e  visszafordulni  és  Istenre 
bízni  dolgát? 

Akkor  ismét  eszébe  jutott  a  pap  szava. 

—  Isten  azt  is  megbocsátja!  Isten  azt  is  meg- 
bocsátja! —  Suttogta  magában  és  kettőzött  erővel 
sietett  a  tornyok  felé,  melyek  mint  megannyi  fe- 
nyegető ujjak  emelkedtek  ellene. 

Ide  ne  jöjj!  Eredj  vissza! 

—  Mit  beszéltek  ti  nekem  a  ti  kőujjaitokkal ! 
Isten  nem  tornyok  által  küldi  izenetét  az  embe- 
reknek. A  kő  nem  mond  sem  jót  sem  rosszat.  Isten 
szolgájára  hallgatok,  a  ki  azt  mondotta:  Isten  azt 
is  megbocsátja . . . 

—  Nem  is  kell  nekem  egyéb,  csak  hogy  meg- 
bocsássa. Csak  az  az  egy,  hogy  megbocsássa.  Azt 
nem  mondhatja:    «Jó    és    hív    szolgámig    Nem    is 

Baktay  :   Pusztai   taiálkozás.  a  i 

várom.  Nem  illet  ilyen  nyomorult  férget  az  a  nagy 
boldogság.  Nem  is  kívánom.  Oda  adom  a  kis  fiaim 
vakságául.  Csak  megbocsássa. 

A  város  végén  egy  emelkedett  domb,  a  dombon 
egy  kőkereszt.  Szobrász  keze  műve  és  nem  kő- 
faragóé. Az  a  nyugalom,  mely  az  Isten  szentjének 
arczán  ül,  nem  a  kő  nyugalma,  hanem  az  örökké- 
való életé. 

A  nemes  fő  szelíden  hanyatlik  alá,  nem  az  el- 
hagy attatás  fájdalmát,  hanem  azt  a  boldogságot 
fejezve  ki,  mely  lelkét  az  atya  kezeibe  ajánlja. 
Semmi  plconasmus  az  egész  alakon,  mely  a  kép- 
zelet erőszakolására  volna  számítva ;  rikító  vércsep- 
pek, otromba  szögek  és  a  szenvedés  egyéb  kiáltó 
jegyei  mellőzve  vannak  mind.  Még  az  isn^eretes 
í^^gy  betű  is  hiányzik  a  kereszt  ormán.  A  művész 
kevély  volt.  Felirat  nélkül  is  meg  kell  ismerni  az 
ő  művén  a  názáreti  Jézust;  azt  pedig,  a  ki  meg- 
feszíttetett. 

A  kereszt  alján  a  szent  anya  áll  összetett  kis- 
ded kezekkel.  Tiszta  arczán  az  a  mondhatatlan  fáj- 
dalom, mely  szívében  érzi  az  éles,  az  általverő  tőrt. 

Ilona  távolról  észrevette  a  feszületet,  oda  sietett 
és  tövéhez  borulva,  zokogva  ölelte  át. 

—  Oh  te  Istennek  bárányai  Én  uram!  én  idve- 
zítőm!  felvettem  keresztemet,  követtelek.  Itt  van, 
igen  nehéz.  Vigyem-e  tovább  ?  Letehetem-e?  Igen 
elfáradtam  I  Mondj  egy  vigasztaló  szót !  Meg- 
bocsátod-e,  ha  elmaradok  tőled  ?  Nézd  nincs  semmi 
erőm ;  semmim  sincs,  csak  ez  a  nehéz  kereszt. 
Megbocsátod-e  ha  leteszem  . . .  ? 


—  Oh  szűz  anya  !  J^öny örülj  rajtam. 


Baksay  :  Patak  banya. 

—  Nem  szólsz  semmit!  nem  szólsz  semmit! 
nincs  tenéked  én  hozzám  egyetlen  szavad !  —  foly- 
tatta sírva;  azután  az  anyához  fordult: 

—  Oh  szűz  anya!  könyörülj  rajtam.  A  te  szí- 
vedet is  általverte  az  éles  tőr.  Te  is  futottál  kis 
fiaddal,  te  is  féltetted,  te  is  őrizted. 

Azután  megmarczangolta  fagyos  ujjaival  a  szo- 
bor kisded  lábait,  A  szobornak  nem  fájt  az,  neki 
sem  fájt  már! 

—  Asszony  vagy!  —  kiáltott  őrjöngve,  —  szólj 
az  asszonynak !  Anya  vagy  I  szólj  egy  szót  az  anyá- 
nak! Mit  tettél  volna  te,  ha  kis  fiadat  elvették 
volna  tőled  ?  Megváltottad  volna-e  a  templom  kul- 
csán? Nem  felelsz?  Oh  te  nem  vagy  anya,  a  te 
szíved  kőből  van. 

Magához  tért.  Borzadva  emelkedett  fel  a  kereszt 
tövéből.  Hiszen  nemcsak  eszét  hagyta  már  el,  ha- 
nem hitét  is.  Egy  faragott  képnek  könyörgött!  — 
Ö!... 

—  Te  kő  vagy!  te  nem  bocsáthatsz  meg  sem- 
mit! De  te,  én  Jézusom!  én  lélekben  imádandó 
idvezítőm !  te  megbocsátod  nekem,  mivel  igen  sze- 
rettem . . . 

Sírva  futott  odább.  Görcsös  ujjait  marczangolva 
mélyesztette  keblére.  Tépte  szaggatta  teljes  emlőit, 
miért  nem  maradtak  tej  nélkül  valóknak. 

Az  sem  fájt  neki. 

Roncsoltan  és  tépetten,  kivül  fagyban,  belül  láz- 
ban támolygott  át  a  székváros  éles-köves  útczáin 
az  uradalmi  igazgató  palotájáig. 

Pclvánszorgott  a  lépcsőkön,  s  ment  a  merre  hall- 
gatag cselédek  részvéttel  igazították. 

Reszketve  lépett  be  az  előtte  nyjlt  ajtón.  Této- 
vázva nézett  szét  a  homályos  szobában.  A  hó  vi- 
lága, melyet  egész  nap  látott,  meggyöngítette  sze- 
meit. 

—  Mi  bajod,  leányom  ?  —  szólt  egy  magas  vál- 
las alak,  az  asszony  elé  lépve  s  kegyesen  fejére 
nyugtatva  fehér  kezeit. 

A  földesúr  volt.  Alitól  talpig  fekete  taláris  kön- 
tösben. Az  egész  alak  fekete  volt,  még  arcza  is 
barna.  Csak  haja  volt  fehér,  igen  fehér. 

Szemközt  állt  egymással  a  két  alak.  Egyik  ma- 
gas, másik  meggörnyedt,  egyik  tiszta  fekete,  másik 
tiszta  fehér.  Egyik  nyugodt,  másik  lázas.  Két  sze- 
retet. Egyik  a  rettegő,  másik  a  vigasztaló  szeretet 

—  Mi  bajod,  leányom  ?  —  ismétlé  halkan  a  pre- 
látus. Mert  főpap  volt. 

—  Kegyelmes  nagy  uram!  itt  van  a  templom- 
kulcs,   csak  a  kis    fiaimat  ne  szakaszszák  el  tőlem. 

Az  agg  főpap  semmit  sem  értett  ebből  a  könyör- 
gésből ;  elmondatta  magának  az  előzményeket, 
Rildoklás  között  beszélte  el  szomorú  életét. 

—  Elvették  telkünket,  nem  sirattam  meg;  ki- 
becsültettek  hajlékunkból,  nem  fájt  nagyon.  De  a 
fiaimat  nem  akarom  odaadni.  Itt  van  a  templom- 
kulcs. 

Ezzel  végezte  történetét. 

A  főpap  kegyesen  válaszolt  az  asszonynak. 

—  Jól  cselekedted  édes  leányom,  hogy  behoz- 
tad. Rosszul  tetted,  hogy  eddig  is  rejtegetted,  mert 

sok  fájdalmat  okoztál  vele  magadnak.  Igaz,  ha  más 
szívósabb  kezekbe  jut,  akkor  sem  kerülted  voJna 
ki.  Ehhez  a  kulcshoz  az  uradalomnak  joga  van, 
sokkal  nagyobb  és  igazabb,  mint  a  te  telkedhez 
vagy  házadhoz.  Azt  a  templomot  a  káptalan  épít- 
tette. De  most  minden  jól  van.  Férjed  még  ma 
szabad  lesz.  Fiaidat  visszakapod.  Jó  helyen  lesz- 
nek ilyen  anya  kebelén,  bár  ilyen  atya  kezei  alatt 
jobb  helyen  lettek  volna,  mint  én  vagyok. 

Az  asszony  megragadta  a  főpap  kezeit  és  míg 
az  az  utóbbi  szavakat  mondotta,  folyvást  csókolgatta. 

—  De  kezed  csupa  jég;  nagyon  átfázhattál.  Ho- 
gyan jöttél? 

Az  asszony  nem  tudta  kimondani,  hogyan  jött, 
de  a  főpap  megértette. 

—  Embertelen  vagy  magad  iránt,  édes  jó  leá- 
nyom !  —  szóit,  egy  könnyet  törülve  ki  szeméből.  — 
Menj !  a  kulcsár  helyet  fog  adni,  a  hol  kipihened 
magadat. 

Az  asszony  nem  mozdult. 

—  Van  még  mondani  valód? 

—  Ó  kegyelmes  atyám!  igen  fáj  a  szivemnek, 
hogy  elhoztam  e  kulcsot.  Mondja  meg  szíve  sze- 
rint: megbocsátja-e  ezt  nekem  az  én  Istenem? 

—  Megáld  érette. 

—  Nekem  nem  kell  áldása!  —  riadt  fel  kese- 
rűen az  asszony.  —  Csak  azt  szeretném  tudni,  meg- 
bocsátja-e? 

—  No  hát  megbocsátja!  Meg  kell  neki  bocsá- 
tania! —  felelt  az  öreg  főpap.  —  Bocsássa  is  meg! 
tévé  utána  az  öreg  ember. 

Harmadnapra  Patak  István  hazakerült.  Együtt 
volt    az    egész  család !  —  a  férj,  a  nő,  és  kis  fiai. 

Azután  az  atyafiaknak  valami  innepe  következett. 

Ezen  a  napon  kijöttek  a  székvárosból  pap  urak 
és  világi  urak  sokan  és  a  templomot  fényes  szer- 
tartással felszentelték.  Sárány  Mihály  volt  a  minis- 
tráns diák,  meg  a  másik.  Tetszettek  maguknak  a 
fehér  ingben. 

A  fiskus  úr  is  ott  volt  és  biztatta  a  népet,  hogy 
ne  féljen.  Az  a  templom  még  csak  ezután  lesz 
igazán  az  övék.  Orgona  is  lesz  benne.  Beerősza- 
kolta az  elöljárókat  a  templomba,  kitudakozta  tő- 
lük, melyik  padban  ültek  eddig,  azt  meghagyta 
nekik  továbbra  is.  Ki  hova  járt,  oda  üljön  ezután 
is.  Csak  a  tiszteletes  asszony  szép  virágosra  fes- 
tett mennyezetes  és  rácsozott  páholyával  nem  tu- 
dott boldogulni,  míg  a  biró  ki  nem  segítette  a  baj- 
ból. Majd  lesz  a  plébános  úrnak  édes  anyja :  az 
fog  ott  ülni. 

A  szertartás  végeztével  három  sátor  nyilt  meg  a 
templom  előtt,  gazdagon  megrakva  mézesbábbal. 
Mindegyik  sátorban  két  inas,  a  kiknek  nem  volt 
egyéb  dolguk,  mint  szórni  a  mogyorót,  órát,  böl- 
csőt, kosarat,  templomot,  kardot,  lovat,  nyulat,  ba- 
bát a  rajzó  gyermekcsoportnak,  osztogatni  a  drága 
koszorús  szíveket  a  leányoknak,  s  mérni  a  márczot 
ingyen.  Semmit  sem  kellett  fizetni ;  ihatott,  ehetett 
mindenki,  mely  miatt  nagy  volt  az  öröm  a  sátorok 
körül.  Mely  örömöt  időnként  sivalkodás  szakasz- 
tott félbe,  mikor  t.  i.  valamely  gyereknek  az  apja 
odavetődött  és  az  innep  mézes-mázos  örömeit  go- 

nősz  kötőfékkel  háborította  meg,  s  a  tékozló  Ésaut 
hazakergette.  A  bátyúra  unokái  nem  voltak  ott, 
mivelhogy  még  napfelkölte  előtt  a  szénapajtába 
int  ernáitattak. 

A  faluvégen  vidékről  begyűlt  fiatalság  lejtett 
ernyedetlen  kitartással  egész  addig  az  ideig,  míg 
az  egészben  sütött  ökrök  eléggé  meg  nem  égtek  a 
széjjel  szaggattatásra.  Milyen  volt  az  az  öröm,  mi- 
kor elkezdették  szórni  a  zsemlyéket,  a  kenyereket, 
melyekért  törte,  zúzta  magát  a  sokaság;  mikor  a 
legsűrűbb  tömeg  közé  néha-néha  egy-egy  ökör- 
czomb  zuhant  s  hogyan  lakott  az  jól  egy  szempil- 
lantás alatt,  a  kit  éppen  talált!  én  ezt  a  leirhatat- 
ían  jelenetet  le  nem  írhatom. 

Míg  az  ökrök  sültek,  azalatt  a  fiskus  tapintatos- 
sága jónak  látta  behivatni  a  lakosságot  a  biró  házá- 
hoz s  ott  egy  tiberiusi  predikáczióban  megdicsérni 
Patak  Istvánnét.  Nem  hiába  tartották  jó  és  okos 
asszonynak,  de  igaz  is.  Mit  nem  tesz  a  jobbágyi 
hűség  és  az  anyaszentegyházhoz  való  titkos  ragasz- 
kodás !  Mihelyt  nyomára  jön  a  templomkulcsnak, 
azonnal  hozza,  tél,  hó  idején,  gyalog,  futva,  hét 
mértföldnyire.  Melyik  férfi  vagy  asszony  tenné  ezt 
meg?  Ezer  közül  egy.  Nem  igaz.  —  Százezer  kö- 
zül, egy  milliom  közül  egy  sem.  De  meg  is  kapja 
jutalmát. 

A  tömeg  ámulva  hallgatta  a  fiskus  leleplezéseit. 
Az  indokokat  senki  sem  kereste,  csak  a  tényt  lát- 
ták egész  szárazságában  és  Ítélték  el  könyörület- 
len  objektivitással. 

Mikor  a  fiskus  bevégezte  beszédét  és  intett  min- 

dcnkit,  hogy  engedvén  innep?  szent  érzelmemek, 
menjen  a  falu  végére  lakmározni :  az  emberek  nem 
mentek  égett  konczokat  enni,  hanem  hazaszéledtek, 
utczahosszat  torkuk  szakadtából  átkozva,  szidalmazva 
az  árulót. 

VI. 

(Oc  hát  igazán  megbocsátja-é  If 

Az  innep  rendszerint  csak  délig  innep.  Délután 
utálatosságai  nyilatkoznak.    Ez  is  ilyen  innep  volt. 

Kinn  a  faluvégen,  s  bent  a  templom  előtt  a  sá- 
torok körűi  marakodó  tömegek,  kik  borral,  márcz- 
czal,  nyers  vagy  égett  hússal  jól  lakva,  tánczban 
felbőszülve  rúgják,  harapják,  tépik,  öklözik  egy- 
mást ;  más  rész,  a  falubeliek,  távol  tartva  magukat 
e  kárhozatos  vigalomtól,  járnak  fel  s  alá  az  utczán, 
tömegekben  zúgva,  átkozódva. 

A  ki  Patak  István  ablaka  alatt  megy,  az  köte- 
Icsségszerűleg  beordít  valami  mocskos  átkot.  Ilona 
általánosan  elfogadott  neve:  Júdás. 

—  Mit  csinálsz  júdás?  Gyere  ki  te  júdás!  Hol 
a  harmincz  ezüst  pénz  júdás?  Mit  adtak  a  papok 
júdás? 

Egy  siheder  valahonnan  koromdarabot  kerít,  és 
felírja  a  ház  falára  nagy  otromba  betűkkel:  «]tt 
lakik  a  júdás. »  A  másik  még  tovább  megy,  lerajzol 
a  falra  egy  csudálatos  alakot  és  aláírja:   «júdás  ez!» 

A  tömeg  egyre  szaporodik,  a  faluvégről  bekerül- 
nek verekedni  a  vidéki  legények,  azok  is  ordítják 
a  ház  előtt:  —  júdás  1  Gyere  ki  júdás! 

Azt  sem  tudják,  ki  az  a  júdás. 

Bent  a  házban  némaság.  A  vád,  a  rettegés,  a 
halál  némasága.  Egyik  ágyon  Patak  István  fekszik 
örökké  alva.  Nem  hallja,  nem  is  érti  az  átkokat. 
A  másikon  Ilona  ül,  ébren,  figyelve,  elmélkedve,  s 
szemeit  merően,  mozdulatlanul  egy  pontra  szegezve. 

—  Engem  hínak  Júdásnak!  Én  vagyok  a  júdás, 
a  ki  elárulta  az  Urat I  Szegény  júdás!  minek  árul- 
tad te  el  a  te  Uradat.  Hiszen  más  is  el  tudta 
volna  azt  árulni,  s  most  nem  te  volnál  a  falu 
júdása? 

—  Júdás!  júdás!  Gyere  ki  júdás!  —  ordított  a 
tömeg  odakint. 

—  Engem  hívnak  ki,  de  nem  megyek.  Semmi 
dolgom  velük.  Vájjon  miért  hívnak?  Hogy  én  árul- 
tam el  ?  Köszönjék  meg,  hogy  nekik  nem  kellett 
ezt  tenni,  mert  most  ők  volnának  a  Júdások.  En 
kiabálnám  rájuk;  júdás!  júdás!  De  nem  kiabálnám 
ám,  csak  elgondolnám  magamban  egyszer.  Azután 
nem  mondanám  soha  senkinek  sem. 

Egy  kő  repült  be  az  ablakon,  utána  ordítás  és 
kaczaj.  Júdás!  Júdás! 

—  Itt  nem  tudok  gondolkodni  tovább  a  nagy 
lárma  miatt,  —  szólt  rettegve  az  asszony.  —  Oda 
megyek  a  kályhasarokba,  ott  húzom  meg  magamat, 
a  hol  nem  talál  a  kő.  De  te,  én  Istenem,  ott  is  meg- 
találsz,  oda  is  eljösz  utánam.  Ugy-e  eljösz? 

Leszállt  az  ágyról  és  a  kályhasutba  vonult,  ott 
összehúzta  magát  és  összetette  két  kezét.  Arczán 
a  fásultság  kegyetlen  nyugalma;  könytelen  sze- 
meit tétovázva  vitte  egyik  ablakról  a  másikra. 

—  No  most  édes  jó  Istenem!  No  most  kegyet- 
len bírám,  jöjj  ide !  Itt  nem  háborgat  bennünket 
senki.  Hadd  beszéljünk  együtt.  Hadd  pereljek  ve- 
led!  Miért  tetted  rám  azt  a  nagy  keresztet?  Miért 
tettél  ki  magadnak  mint  egy  tárgyat?  Azt  kiván- 
tad  volna,  hogy  gyermekeimet  hagyjam  el  ?  A  kis 
fiaimat  áruljam  el  ?  Oda  vessem  a  kegyetlen  fene- 
vadaknak? A  tűzbe,  a  Hinnonba?  A  kulcsot  csak 
a  pap  bízta  rám,  —  gyarló  földi  ember ;  de  a  kis 
fiaimat  te  adtad  nekem!  Hát  mondd  meg  már  most, 
melyiket  kellett  volna  elárulnom  a  másikért,  hogy 
igaz  maradhassak?  Azt  mondod,  jobb  az  engedel- 
messég az  áldozatnál ;  de  hát  melyik  az  engedel- 
messég? Hiszen  azt  kerestem,  azt  kérdeztem  min- 
dig! Mindig  azt  kerestem;  ne  haragudjál  rám, 
hogy  az  én  szegény  lelkem  nem  tudta  kitalálni : 
melyik  tetszik  neked?  De  jobb,  hogy  meg  nem 
jelentetted,  mert  a  két  kis  fiamat  a  te  szavadra 
sem  adtam  volna  oda.  Ha  te  kérted  volna,  neked 
oda  adtam  volna,  de  embernek  nem. 

—  Jűdás!  Júdás!  —  hangzott  az  ordítás  és  re- 
pült a  kő. 

—  Ügy-e  nem  igaz,  édes  jó  Istenem !  Tégy  csu- 
dát, intsd  meg  őket,  hogy  ne  mondjanak  engem 
Júdásnak,  mert  én  nem  vagyok  az.  Nem  adott  ne- 
kem pénzt  senki.  Te  tudod  legjobban :  úgy-e  nem 
adott  senki,  senki  ?  . . . 

E  pillanatban  nagyobbik  fiacskája  jött  be  sírva. 
A  nyakában  egy  istráng.  Keserves  fuldoklások  kö- 
zött panaszolta  el,  hogy  egy  asszony  vetette  nya- 
kába   és    azt  mondta  neki:  Te  Júdás-ivadék !  vidd 

be    ezt    a    kötelet    a   Júdás  anyádhoz,  akaszsza  fel 
magát. 

Az  asszony  szelíd  gonddal  leoldozta  kis  fia  nya- 
káról a  kötelet  s  felemelte. 

—  Látod  ezt,  édes  jó  Istenem !  Hát  megérde- 
melte ezt  az  én  szegény  életem?  Vagy  talán  nem 
is  élet  ez  az  enyém,  hanem  csak  mese.  De  a  me- 
sében a  ki  szenved,  utoljára  boldog  lesz.  A  te 
világodban  pedig  nem  így  van,  mert  micsoda  bol- 
dogságot várhatok  én?  Azt,  hogy  a  kis  fiaimat 
Júdás-ivadéknak  nevezzék.  Ne  nevezzék,  mert  fel- 
gyújtom a  falut.  Nem  gondolok  vele,  ha  soha  meg 
nem  bocsátod  is.  De  mégis  nem  gyújtom  fel,  uram 
Isten,  nem  gyújtom  fel :  csak  ezt  az  egyet  bocsásd 
meg! 

—  Júdás!  Júdás  I 

—  De  te  semmit  sem  felelsz  nékem  én  terem- 
tőm, én  bírám !  Messze  vagy  tőlem  ?  Nem  hallod 
a  féreg  lélekzetét?  Hát  majd  közelebb  megyek 
hozzád  I  Szemtől  szemben !  Ott  ítélj  meg  engemet. 

Indult  kifelé. 

—  Hová  mégy  anyám? 

—  Megyek  kis  fiacskám  az  Istenhez,  megkér- 
dezem tőle;  igazat  mondott-e  a  pap?  Megkérdem 
tőle,  ha  megbocsátja-e  ? 

Felment  a  padlásra,  felvitte  a  kötelet  is. 


A  nap  rég  lement,  a  mézeskalácsos  sátorok  be- 
vonták a  szárnyaikat,  a  csillagok  felgyuladtak,  mi- 
kor a  bátyúra  elő  mert  jönni  házi  rejtekéből.  Egész 

nap  őrizte  házát,  hogy  a  szentségtörő  innep  bűné- 
ből vaJami  szenny  ne  ragadjon  rá,  se  háza  népére. 
Első  dolga  volt  felkeresni  Patakékat.  Patak  Ist- 
ván folyvást  aludt ;  a  kis  gyermekek  egyike  bölcső- 
jében, másik  a  szoba    közepén.  Sírt  mind  a  kettő. 

—  Hol  van  anyád,  te  gyerek? 

—  Elment  az  Istenhez,  valamit  kérdezni  akart 
tőle,  aztán  még  most  sem  jött  vissza. 

Az  öreg  ember  összecsapta  a  kezeit  és  ösztön- 
szerűleg rohant  a  padlásra. 

Másik  perczben  a  karjain  hozta  a  lélektelen  hul- 
lát. Nyakáról  úszott  a  kötél.  A  szép,  szelíd  arcz 
meg  volt  kékülve. 

—  Ember  ne  aludj  I  —  ordított  a  vén  ember.  — 
Nézd,  mit  csinál  én  velem  ez  az  asszony. 

Patak  István  felvetette  szemeit  s  egy  rémeletes  ki- 
áltás  után  újra  behunyta.  Örökre. 

Az  ordító  gyülevész  betódult  a  házba.  Könyö- 
rület  és  szívtelenség,  részvét  és  átok,  fájdalom  és 
káromlás  vegyes  üvöltései  töltötték  be  a  kis  lakot. 
Ez  volt  a  szegény  asszony  virrasztó  éneke. 

Aztán  eljöttek  a  bírák.  Azok  elhatározták,  hogy 
szentelt  földbe  nem  szabad  temetni  egy  ilyen  el- 
kárhozott léleknek  a  testét,  a  kinek  nagyobb  volt 
a  bűne,  hogysem  megbocsáttatnék.  —  Ez  volt  a 
szegény  asszony  búcsúztatója. 

Azután  begyűlt  a  közrend.  Az  azt  határozta, 
hogy  de  bizony  nemcsak  hogy  a  közönséges  teme- 
tőbe, de  még  a  falu  határában  sem ;  mivel  az  ilyen 
gonosztevő  holtteste  miatt  elverné  a  vetéseket  a 
jég,  meg  a  sáska.  Ez  volt  a  szegény  asszony  siratója. 

Vll. 

(Az   utolsó  szó.) 

Azután  eljött  a  vármegye  hóhéra  és  a  szegény 
asszonyt  eltemette  egy  árokba,  mely  Somogy  és 
Baranya  vármegyéket  elválasztja.  —  Ez  volt  a  sze- 
gény asszony  temetése. 

Azután  eljött  a  monda,  ráült  a  szegény  asz- 
szony  sírjára  és  elmondotta  nemzedékről- nemze- 
dékre, hogy  ott  egy  istentagadó  vallásáruló  van  el- 
ásva, a  ki  a  maga  bűneinek  súlyát  nem  birta  el- 
viselni és  felkötötte  magát.  Eltemette  a  hóhér;  az 
árokban  temette  el,  a  mint  érdemelte. 

Ez  a  Patak  banya. 

Hiszen  egy  áruló  nem  is  lehet  egyéb,  mint 
banya. 

Ez  az  igazságszolgáltatás.  Ez  az  utolsó  szó  ide 
alant. 

Ez  az  utolsó  szó? 

A  szegény  asszony  appellál  ez  ellen.  Nincs 
egyéb  óhajtása,  csakhogy  az  ő  kis  fiait  ne  nevez- 
zék Júdás-ivadéknak.  Elégtételt  ád,  csak  fiain  kö- 
nyörüljenek. Nem  kivan  egyebet  tudni,  csak  azt, 
hogy  megbocsátja-e  neki  Isten?  Erre  kivan  felele- 
tet, miután   lelkiismerete  nem  tudott  rá  felelni  .  .  . 


Néhány  nap  múlva  a  fiskus  két  álarosos  hara- 
miával találkozott  egy  erdő  mélyében.  Lovát  meg- 
állították, magát,  kocsisát  lerántották,  megkötözték. 

száját  betömték,  akkor  felvetették  a  kocsiderékba ; 
a  két  haramia  felült  a  kocsiba,  s  tüskön-bokron 
keresztül  visszahajtottak. 

Késő  cstve  érkeztek  meg  az  erdő  széléhez,  mely- 
nek árkába  a  szegény  Hona  volt  temetve. 

Itt  levették  a  fiskust  és  feloldozták. 

—  Állj  egyenesen. 

—  Tudod  ki  van  itt  eltemetve  ? 

—  Az  a  szegény  asszony,  a  kit  te  gázoltál  össze, 

—  Tudod,  hogyan  halt  meg  ? 

—  Tudod,  ki  temette  el  ? 

—  Tudod,  ki  vagyok  én  ? 

A  fiskus  egy  szót  sem  szólt.  Az  ember  levette 
álarczát,  a  mi  fölösleges  is  volt;  a  fiskus  ügyis  fel- 
ismerte a  bátyúra  durva  hangját. 

Egy  mozdulatot  tett,  hogy  mellen  ragadja  a  vén 
embert,  de  az  öreg  észrevette  a  szándékot. 

—  Ember!  —  szólt  ásóját  ütésre  emelve,  — 
nem  birokra  hoztalak  én  ide,  hanem  számadásra. 
Itt  van  ez  az  ásó,  ásd  fel  ezt  a  sírt.  Ha  szót  nem 
fogadsz,  összedarabollak. 

A  fiskus  szó  nélkül  kezdett  ásni,  s  nemsokára 
előfehéredett  a  rögök  alól  a  szegény  asszony  pa~ 
tyolat  ruhája. 

—  Megállj !  —  szólt  az  öreg  reszkető  hangon,  — 
a  többi   nem  a  te  dolgod. 

Maga  lépett  a  gödörhöz,  gyöngéden  elhárítgatta 
a  göröngyöket,  s  a  hullát  kiemelte  a  szomorú  üreg- 
ből. A  másik  ezalatt  a  bokorból  egy  festetlen  ko- 
porsót húzott  elő.  Abban  elhelyezték  a  testet  s  a 
fedelet  rászögezték. 

Azután  ugyanazon  bokorból  előhúztak  egy  pet- 
rcnczerudat,  abba  belefűztek  két  kötelet,  s  a  két 
kötélbe  elhelyezték  a  koporsót. 

Az  öreg  intett  a  fiskusnak,  a  ki  az  intést  meg- 
értette s  gépszerűen  fogta  meg  a  rúd  egyik  végét 
s  emelte  fel  a  koporsót,  a  szerint,  a  mint  az  öreg 
ember  társa  cselekedett. 

—  Levedd  a  kalapodat,  te  isten-ostora!  —  ri- 
vallt az  öreg,  öklét  emelve  a  fiskusra,  —  mert  most 
szentet  viszesz. 

A  fiskus  levette  kalapját  s  úgy  vitte  görnyedve 
a  koporsót  a  fiatal  emberrel.  Az  öreg  ember  a 
koporsó  mellett  a  fiskus  oldalán  lépdegélt  csen- 
desen, lehajtott  fővel,  kuszált  hajjal,  halkan  zo- 
kogva. 

A  temetőbe  értek.  Ott  újra  parancsolta  az  öreg 
a  fiskusnak,  hogy  ásson. 

—  Tudod,  ki   fekszik  itt? 

—  Az    a    szegény  ember,  a  kit   semmivé   tettél. 
A  fiskus  ásott. 

Mikor  az  ásó  megakadt  a  Patak  István  kopor- 
sójába, az  öreg  félrerántotta  a  fiskust  s  egy  kötél 
segélyével  kiemelték  a  koporsót. 

Azután  leszállott  a  sírba  s  pandáit  ásott.  Oda 
behelyezték  Ilonát  férje  jobbjára,  azután  vissza- 
bocsátották  Patak  István  koporsóját. 

Eltemették  mind  a  kettőt  együvé. 

—  Most  már  számoljunk  uram!  vissza  megyünk, 
a  honnét  eljöttünk. 

Az  erdősaroknál  a  kiásott  gödör  szélén  újra  meg- 
állapodtak. 

Az  öreg  ember  egy  csomó  kötelet  vett  elő  szűre 
ujjából  s  a  fiskus  szeme  elé  tartotta. 

—  Látod  mi  ez? 

—  Látom,  —  felelt  az  komoran. 

—  Tudod  micsoda? 
A  fjskus  hallgatott. 

—  Az  az  istráng,  a  mivel  az  az  asszony  kivé- 
gezte magát . . .  Tudsz-e  imádkozni  ? 

Semmi  felelet. 

—  Tudsz-c  imádkozni,  ember?  —  mennydörgött 
az  öreg.  —  Ha  tudsz,  hát  csak  fogj  hozzá,  még 
most  van  rá  idő.  Sírod  szélén  állasz  . . .  Mondjad : 
Mi  atyánk  . . . 

Öntudatlanul  mondta  utána : 
•Mi  atyánk  Isten  ?» 

—  Térdre  fenevad !  térdre !  úgy  imádkozzál. 
Verd  a  melledet . . .   «A^'  atyánk  ...» 

A  fiskus  engedelmesen  utána  mondta  mind  azt, 
a  mit  az  öreg  diktált. 

Az  ima  közepén  már  nem  várta,  hogy  mondják 
előtte.  Mondotta  maga,  gyorsan,  ész  nélkül  : 

«És  bocsásd  meg  a  mi  vétkeinket,  miképpen 
mennyben,  azonképpen  itt  e  földön  is.  A  mi  ke- 
nyerünket mindennapit  add  meg  nékünk  ma.  És 
bocsásd  meg  a  mi  vétkeinket,  miképpen  mennyben 
azonképpen  itt  a  földön  is.  A  mi  kenyerünket, 
mindennapit  add  meg  minékünk  ma.  És  bocsásd 
meg  a  mi  vétkeinket  miképpen  menny ...» 

Izzadt,  rettegett,  fogai  vaczogtak.  Oly  hosszú  most 
ez  a  rövid  imádság.  Nem  akar  vége  lenni.  Bárcsak 
ne  lenne  vége  az  éjjel.  Majd  addig  valaki  jön  — 

A  vén  ember  türelmetlenül  rivallt  rá: 
« Miképpen  mi  is  megbocsátunk...* 
« Miképpen  mi  is  megbocsátunk  ellenünk  vétet- 
teknek . . . 

Az  imának  mindjárt  vége  lesz. 
Az  öreg  felemelte  az  ásót ;  a  fiskus    állati  ordí- 
tással ugrott  fel  s  megragadta  a  vén  ember  kezét. 

—  Oh,  ha  hisztek  Istent,  ne  öljetek  meg! 

.  A  vén  ember  durva  erővel  lökte  el  magától  a 
nyomorultat,  hogy  hanyatt  esett  a  kihányt  földre. 
Azután  odalépett  hozzá,  —  sáros  bocskorával  ha- 
sára hágott,  s  az  ásó  élét  szívének  szegezte . . . 

—  Hát  hiszesz  te  Istent? — 

—  Hiszek,  hiszek,  hiszek,  hiszek !  —  szólt  az 
összekulcsolt  kezekkel. 

—  Az  ördögök  is  hisznek !  —  mormogott  az 
öreg  —  és  rettegnek  tőle.  Hát  te  rettegsz-e? 

—  Rettegek,  rettegek,  igen  rettegek  —  — 

—  Éppen  mint  az  ördögök.  Hát  hiszed  te  azt, 
hogy  az  Isten  megfizet? 

—  Hiszem,  hiszem,  hiszem !  —  —  — 

—  Melyik  világon?  Ezen,  vagy  a  másikon? 

—  Ezen  a  világon ! 

—  Hazudsz  ember !  —  s  a  fiskus  felordított, 
mikor  az   ásó  élét  e  szóra  szivének  feszülni  érezte. 

—  Hazudsz  ember !  ha  az  igaz  volna,  akkor  az 
a  szegény  asszony  most  is  élne,  te  pedig  már 
lógnál. 

—  Jaj,  jaj,  nem  ezen  a  világon,  nem  ezen  a 
világon.  A  másikon,  az  örökkévalón. 

—  Én  is  azt  hiszem.    Hát  nem  is  avatkozom    ő 

Btksay  :  Puiztai   találkozá*.  22 

szent  felsége  tanácsába.  Meg  akartalak  ölni  ember, 
de  nem  öllek  meg.  Szégyen  volna,  ha  én  nem  hin- 
nék Istenben,  mikor  még  te  is  hiszcsz.  Legyen  az 
övé  a  bosszúállás ;  ez  úgy  is  kicsiny  volna,  a  mit 
én  állanék  helyette.  Állj  fel,  nézz  a  szemem  közé, 
nézz  meg  jól.  Ismersz-e  engem? 

—  Jaj,  jaj,  nem  ismerem  kelmédet  Péter  báty- 
úra I  Sohasem  láttam  kelmédet. 

—  Most  is  hazudsz.  Ez  is  az  Isten  büntetése 
rajtad,  hogy  nem  mersz  igazat  mondani.  Én  vagyok 
a  vén  Csősz  Péter.  Eredj !  nem  kell  az  életed.  Ha 
neked  kell  az  enyém,  hát  otthon  találsz  minden- 
kor. Fel  is  akasztathatsz.  Ne  ez  az  ásó,  ne  ez  a 
kötél  is.  Csinálj  vele  a  mit  akarsz  . . .  Az  erdőben 
a  kocsid,  eredj  haza  .  . . 

Az  öreg  ott  hagyta  a  fiskust  s  hazatért  fiával 
együtt.  A  fiskus  ott  állott  az  üres  sír  fölött  az 
ásóra  támaszkodva,  s  nézett  utánuk. 

Mikor  már  nem  látta  őket,  akkor  a  kötelet  belé 
akasztotta  nyakába,  kétszer  körül  kerítette,  meg- 
kötötte csokorra,  hogy  a  két  vége  a  mellén  fitye- 
gett le;  azután  marokra  fogta  az  ásót  s  elkezdte 
vele  a  sírt  betemetni.  Mikor  azt  betemette,  akkor 
kezdte  behúzni  az  egész  hosszú  árkot  az  erdőszél 
hosszában.  A  felhányt  földet  egyengette,  taposta, 
igazgatta,  mint  a  sírokat  szokás. 

Erővel  kellett  onnan  elhurczolni. 

Meg  volt  őrülve. 

Az  uri  ruha  nem  sokára  lefoszlott  róla  ;  elhagyott, 
elvesztett  mindent,  csak  a  kezében  maradt  ásót  és 
a  nyaka  körül  tekert  kötelet  őrizte    gondosan.  Ha 


J^yakáhan  a  kötél,  vállán  az  ásó  .  . 


Eaksay  :  Patak  banya. 

el  akarták  tőle  venni,  sírt  mint  a  gyermek.  Ne  ve- 
gyék el  tőle,  mert  az   az  ő  kenyere. 

Azzal  járt  házról-házra,  templomajtókba,  teme- 
tőbe és  az  erdőszélre ;  —  a  hol  árok  volt,  azt  be- 
húzta, a  hol  nem  volt,  ott  sírt  kezdett  ásni,  min- 
denütt, folyvást  imádkozva : 

«Es  bocsásd  meg  a  mi  vétkeinket,  miképpen 
mennyben,  azonképpen  itt  a  földön  is.  A  mi  min- 
dennapi kenyerünket  add  meg  minékünk  ma.  És 
bocsásd  meg  a  mi  vétkeinket,  miképpen  menny- 
ben, azonképpen  itt  a  földön  is...» 

Megvénül,  állát  kiveri,  arczát  benövi  a  szakáll, 
hogy  csak  két  buja  szeme  villog  ki  közüle. 

Nyakában  a  kötél,  vállán  az  ásó,  ajkán  az  imádság: 

«És  bocsásd  meg  a  mi  vétkeinket,  miképpen 
mennyben  ...» 

Megbocsátja-e  ?  Neki  ? 

A  szegény  Hona  azt  felelné: 

Meg. 

